\NormalFont\ShortTitle{Sofoni}

{\MT SOFONI

\par }{\IP Sofoni u Yudɑbɑ kɑ Yerusɑlɛmugibu sɔ̃ɔmɔ mɑ Gusunɔ u koo bu sɛɛyɑsiɑ. Mɑ u mɑɑ tɔn tukobu kirɔ mɔ̀ be bɑ kɑ bu sikerenɛ u nɛɛ, Yinni Gusunɔn siribun tɔ̃rɑ wee. Tɔ̃ɔ te, nɔni swɑ̃ɑrugirɑ. Adɑmɑ ɑmɛn biru, Isirelibɑn sukum bɑ koo wurɑmɑ Gusunɔn mi kpɑ bu kpɑm Yerusɑlɛmu seeyɑ.

\par }{\IS Tire ten kpunɑɑ

\par }{\IQ 1. Gusunɔ u koo Yudɑbɑ kɑ Yerusɑlɛmugibu siri, wiru 1:1n di sere wiru 2:3.

\par }{\IQ 2. Gusunɔ u koo bwese tukunu kpeerɑsiɑ, wiru 2:4-15.

\par }{\IQ 3. Yinni Gusunɔ u koo Yerusɑlɛmu seeyɑ, wiru 3:1-20.

\par }{\IE \par }


\ChapOne{1}{\PP \VerseOne{1}Gɑri yiniwɑ Yinni Gusunɔ u Sofoni, Kusin bii sɔ̃ɔwɑ Yosiɑsi, Amɔɔn bii, Yudɑbɑn sinɑ bokon bɑndun wɑɑti sɔɔ. Sofoni wi, u sɑ̃ɑwɑ Gedɑliɑn debubu, Amɑriɑn sikɑdobu, Esekiɑsin yɑ̃ɑsebu.


\par }{\SH Yinni Gusunɔ
\par }
{\SHB u koo hɑnduniɑ sɛɛyɑsiɑ
\par }
{\Q \VS{2}Yinni Gusunɔ u nɛɛ,

\par }{\Q kon kpuro kpeerɑsiɑ hɑnduniɑ sɔɔ.


\par }{\Q \VS{3}Kon tɔmbu kɑ yɛɛ kɑ gunɔsu kɑ swɛ̃ɛ kpeerɑsiɑ

\par }{\Q kɑ sere mɑɑ tɔn kɔ̃sobu kɑ ye yɑ rɑ bu sokurɑsie.

\par }{\Q Kon tɔmbu kpuro kpeerɑsiɑ hɑnduniɑ sɔɔ.

\par }{\Q Nɛ, Yinni Gusunɔwɑ nɑ yeni geruɑ.


\par }{\SH Yinni Gusunɔ u koo Yudɑbɑ
\par }
{\SHB kɑ Yerusɑlɛmugibu sɛɛyɑsiɑ
\par }
{\PP \VS{4}Yinni Gusunɔ u mɑɑ nɛɛ,

\par }{\Q kon Yudɑbɑ kɑ Yerusɑlɛmugibu kpuro nɔmɑ doke.

\par }{\Q Kon bũu wi bɑ mɔ̀ Bɑɑlin sɑ̃ɑ yee ni nu tie kpeerɑsiɑ min di.

\par }{\Q Kon yen wirugibu kɑ yen yɑ̃ku kowobun yĩsɑ go.


\par }{\Q \VS{5}Be bɑ dii tɛɛri wɔllɔ kperi kɑ suru sɑ̃ɑmɔ

\par }{\Q kɑ be bɑ bɔ̃rumɔ kɑ nɛ, Yinni Gusunɔn yĩsiru,

\par }{\Q mɑ bɑ wure bɑ bɔ̃rumɔ kɑ ben bũun yĩsiru,

\par }{\Q be kpurowɑ kon go.


\par }{\Q \VS{6}Be bɑ mɑn biru kisi kɑ be bɑ ku rɑ mɑn kɑsu,

\par }{\Q kɑ sere mɑɑ be bɑ ku rɑ mɑn ben gɑri sɑɑwɑrɑ ko,

\par }{\Q be kpurowɑ kon go.


\par }{\Q \VS{7}I nɔɔ mɑrio wi, Yinni Gusunɔn wuswɑɑɔ.

\par }{\Q Domi win tɔ̃ru tɑ turuku kuɑ.

\par }{\Q U win yɑ̃kuru sɔɔru kuɑ.

\par }{\Q U mɑɑ gɔsɑ be bɑ koo tu di.


\par }{\Q \VS{8}Wi, Yinni Gusunɔn yɑ̃ku ten tɔ̃ru sɔɔ,

\par }{\Q u koo wirugibu kɑ sinɑ bokon bibu wɔri,

\par }{\Q kɑ sere mɑɑ be bɑ tɔn tukobun komɑnu swĩi.


\par }{\Q \VS{9}Yen tɔ̃ɔ te, be bɑ ku rɑ sɑ̃ɑ yerun kɔnnɔ suuku tɑɑrɑm kɑ̃ nge bũu sɑ̃ɔbu,

\par }{\Q kɑ sere be bɑ ben sunɔn yɛnu dukiɑ yibiɑmɔ

\par }{\Q ye bɑ gurɑmɑ kɑ gbɛnɑ, kɑ dɑm dibu,

\par }{\Q be kpurowɑ u koo wɔri.


\par }{\Q \VS{10}Yen tɔ̃ɔ te, bɑ koo wuri nɔ sere kɔnnɔwɔ ge bɑ mɔ̀ Swɛ̃ɛ,

\par }{\Q kɑ mɑɑ wuun wɔɔ berɑ gɑɑn mi.

\par }{\Q Mɛyɑ nɔni swɑ̃ɑ bɑkɑrɑ ko n wɑ̃ɑ guunu wɔllɔ.


\par }{\Q \VS{11}Bɛɛ Mɑkitɛsigibu, i wuri koowo.

\par }{\Q Domi tenkubɑ kpuro bɑ koo kɑm ko.

\par }{\Q Be bɑ gobi kɔsimɔ kpuro bɑ koo kpeerɑ.


\par }{\Q \VS{12}Yen tɔ̃ɔ te, u koo Yerusɑlɛmu bũuri kɑ fitilɑnu.

\par }{\Q U koo tɔmbu wɔrimɑ be bɑ sɔ̃ kpɛtɛɛ nge tɑm kɔrɔnu.

\par }{\Q Mɑ bɑ gerumɔ ben gɔ̃ruɔ bɑ mɔ̀,

\par }{\Q wi, Yinni Gusunɔ u ǹ geɑ mɔ̀, u ǹ mɑɑ kɔ̃sɑ mɔ̀.


\par }{\Q \VS{13}Bɑ koo ben ɑrumɑni gurɑ kpɑ ben yɛnusu su ko bɑnsu.

\par }{\Q Bɑ koo diɑ bɑni yè sɔɔ bɑ ǹ sinɑmɔ.

\par }{\Q Bɑ koo resɛm duure, ɑdɑmɑ bɑ ǹ yen tɑm nɔrumɔ.


\par }{\SH Yinni Gusunɔn tɔ̃ru
\par }
{\Q \VS{14}Yinni Gusunɔn tɔ̃ɔ nɑnumgirɑ tɑ turuku kuɑ.

\par }{\Q Te wee tɑ wee fuuku, tɑ nɔɔgiru sue.

\par }{\Q Tɑbu durɔ dɑmgii u koo kuuki ko dɔmɑ te.


\par }{\Q \VS{15}Tɔ̃ɔ te, tɑ sɑ̃ɑwɑ mɔrun tɔ̃ru.

\par }{\Q Tɔ̃ɔ te, tɑ sɑ̃ɑwɑ nuku sɑnkirɑnun tɔ̃ru.

\par }{\Q Tɑ sɑ̃ɑwɑ kɑm kobun tɔ̃ru.

\par }{\Q Tɔ̃ɔ te, yɑm wɔ̃kurɑ koo tu wukiriwɑ nge bukɔ kɑ guru winu.


\par }{\Q \VS{16}Yen tɔ̃ɔ te, tɑbu kowobu bɑ koo kɔbi so

\par }{\Q kpɑ bu kuuki ko bu kɑ wuu si su gbɑ̃rɑnu mɔ wɔri.


\par }{\Q \VS{17}U koo tɔmbu nuku sɑnkirɑnu kpɛ̃ɛ

\par }{\Q kpɑ bɑ n sĩimɔ nge wɔ̃kobu.

\par }{\Q Domi Yinni Gusunɔwɑ bɑ torɑri.

\par }{\Q U koo de ben yɛm mu n tɛrie nge tuɑ,

\par }{\Q kpɑ ben gonu nu n sɑ̃ɑ nge kubɑnu.


\par }{\Q \VS{18}Yen dɔmɑ te, ben sii geesu ǹ kun mɛ ben wurɑ,

\par }{\Q yen gɑɑ kun kpɛ̃ yu bu wɔrɑ Yinni Gusunɔn mɔru bɑkɑ yen min di.

\par }{\Q Tem mɛ kpuro mu koo dɔ̃ɔ mwɑɑrɑ win mɔrun sɔ̃.

\par }{\Q U koo mɛn tɔmbu kpuro gowɑ subɑru sɔɔ.




\par }\Chap{2}{\SH I tii kɑwo
\par }
{\Q \VerseOne{1}Bɛɛ sekuru sɑribɑ,

\par }{\Q i de i sinɑ i bwisiku,


\par }{\Q \VS{2}Yinni Gusunɔn himbɑ yu sere koorɑ.

\par }{\Q Kpɑ tɔ̃ɔ te, tu ku rɑɑ bɛɛ sɑmbɑ ko

\par }{\Q nge doo sɑko ge gɑ kɑ woo doonɔ.

\par }{\Q I de i sinɑ i bwisiku

\par }{\Q Yinni Gusunɔn mɔru bɑkɑ yen tɔ̃ru tu sere tunumɑ

\par }{\Q tu bɛɛ deemɑ.


\par }{\Q \VS{3}Bɛɛ be i tii kɑwe kpuro tem mɛ sɔɔ,

\par }{\Q i Yinni Gusunɔ kɑsuo.

\par }{\Q Bɛɛ be i nùn mɛm nɔɔwɛ,

\par }{\Q i gem kɑsuo, kpɑ i tii kɑwɑ.

\par }{\Q Sɔrɔkudo i ko i yɑri Gusunɔn mɔrun tɔ̃ɔ te sɔɔn di.


\par }{\SH Gusunɔn gɑri yi bɑ geruɑ
\par }
{\SHB bwese tuku ni nu wɑ̃ɑ
\par }
{\SHB sɔ̃ɔ duu yeru giɑn sɔ̃
\par }
{\Q \VS{4}Gɑsɑn tem mu koo bɑnsu ko.

\par }{\Q Kpɑ Asikɑloni yu yɔ̃rɑ dirɑ.

\par }{\Q Bɑ koo Asidɔdun tɔmbu girɑ sɔ̃ɔ sɔɔ gbɑ̃ɑrɑ.

\par }{\Q Kpɑ bu Ekoronin tɔmbu seeyɑ ben wuun di.


\par }{\Q \VS{5}Bɛɛ Keretin bweseru, bɛɛ be i wɑ̃ɑ nim wɔ̃kun goorɔ,

\par }{\Q i kɑm kuɑwɑ.

\par }{\Q Wunɛ mɑɑ Kɑnɑni, wunɛ wi ɑ sɑ̃ɑ Filisitibɑn tem,

\par }{\Q Yinni Gusunɔ u nun gerusimɔ.

\par }{\Q U nɛɛ, u koo nun kpeerɑsiɑ.

\par }{\Q Goo kun mɑɑ sinɑmɔ wunɛ sɔɔ.


\par }{\Q \VS{6}Nim wɔ̃kun goo te, tɑ koo kowɑ kpɑrɑ yenu,

\par }{\Q mi kpɑrobu bɑ ko n dɑ bɔsu bɑ n ben yɑ̃ɑnu kpɑrɑmɔ.


\par }{\Q \VS{7}Domi sɑɑ ye sɔɔ,

\par }{\Q Gusunɔ, Yudɑbɑn Yinni u koo ben be bɑ tie kpɑrɑ

\par }{\Q kpɑ u kɑ ben yobu wurɑmɑ.

\par }{\Q Nim wɔ̃kun goo te, tɑ koo ko begiru.

\par }{\Q Miyɑ bɑ ko n dɑ yɑɑ sɑbenu kpɑre,

\par }{\Q kpɑ yokɑ bu kpunɑ Asikɑlonigibun diɑ mi.


\par }{\SH Gusunɔn gɑri yi bɑ geruɑ
\par }
{\SHB bwese tuku ni nu wɑ̃ɑ
\par }
{\SHB sɔ̃ɔ yɑri yeru giɑn sɔ̃
\par }
{\Q \VS{8}U Mɔɑbubɑ kɑ Amɔnibɑn wɔmɑ nuɑ ye bɑ kɑ win tɔmbu sekuru doke.

\par }{\Q Mɑ bɑ tii suɑ bɑ ben tem nɔɔ burɑ yenu susisiɑ.


\par }{\Q \VS{9}Yen sɔ̃nɑ wi, Gusunɔ Isirelibɑn Yinni,

\par }{\Q wi, wi u wɔllu kɑ tem mɔ,

\par }{\Q u nɛɛ, sere kɑ win wɑ̃ɑru, u koo de Mɔɑbubɑ bu kɑm ko nge Sodomugibu,

\par }{\Q kpɑ Amɔnibɑ bu mɑɑ kɑm ko nge Gomɔrɑgibu,

\par }{\Q ben tem mu yɑkɑ kɔ̃susu kpi,

\par }{\Q ǹ kun mɛ mu gɔsirɑ bɔru.

\par }{\Q Gɑ̃ɑnu kun mɑɑ kpiimɔ mi sere kɑ bɑɑdommɑɔ.

\par }{\Q Win tɔn be bɑ tie,

\par }{\Q bɑ koo Mɔɑbu be, kɑ Amɔni be wɔri

\par }{\Q bu ben yɑ̃nu gurɑ bu tem tubi di.


\par }{\Q \VS{10}Yeniwɑ Gusunɔ u koo de yu bu deemɑ ben tii suɑbun sɔ̃

\par }{\Q kɑ sere mɑɑ ye bɑ wi, Gusunɔ wɔllu kɑ tem Yinnin tɔmbu wɔnwɑ

\par }{\Q bɑ sekuru doke.


\par }{\Q \VS{11}Wi, Yinni Gusunɔ, u ǹ kɑ bu wɔnwɔndu mɔ̀.

\par }{\Q U koo hɑnduniɑ kpuron bũnu kɑm koosiɑ.

\par }{\Q Bɑɑ bwese ni nu wɑ̃ɑ tem burenɔ,

\par }{\Q nu koo yiirɑ win wuswɑɑɔ nin wusɔ.


\par }{\SH Gusunɔn gɑri yi bɑ geruɑ
\par }
{\SHB bwese tuku ni nu wɑ̃ɑ
\par }
{\SHB sɔ̃ɔ yɛ̃si yɛ̃sikɑ giɑn sɔ̃
\par }
{\Q \VS{12}Bɛɛ Etiopigibu, bɑ koo mɑɑ bɛɛ sɔkiri kɑ win tɑkobi bu go.


\par }{\Q \VS{13}U koo win nɔmu dɛmiɛ sɔ̃ɔ yɛ̃sɑn nɔm geuɔ

\par }{\Q u Asirigibu kɑm koosiɑ,

\par }{\Q kpɑ Ninifu yu ko bɑnsu.

\par }{\Q Gɑ̃ɑnu kun mɑɑ kpiimɔ mi.


\par }{\Q \VS{14}Yɑɑ sɑbenɑ nu koo sinɑ mi,

\par }{\Q yɛɛ bwese bwesekɑ gesi.

\par }{\Q Boorosu kɑ duuru bɛɛkunɑ nu koo kpunɑ furɔ si bɑ yen gberebɑ kuɑn sɔɔwɔ.

\par }{\Q Bɑ koo kuuki nɔ sɑɑ fɛnɛntibɑn di.

\par }{\Q Nɔni swɑ̃ɑrɑ ko n wɑ̃ɑ yen kɔnnɔwɔ.

\par }{\Q Domi dirun burɑ te bɑ kuɑ kɑ sɛdurun dɑ̃ɑ tɑ koo kɛsikirɑ.


\par }{\Q \VS{15}Nge mɛyɑ wuu ge, gɑ koo ko,

\par }{\Q ge, ge gɑ rɑɑ tii sue mi,

\par }{\Q mɑ gɑ tɑmɑɑ gɑ wɑ̃ɑwɑ bɔri yɛndu sɔɔ,

\par }{\Q mɑ gɑ tii sɔ̃ɔmɔ gɑ mɔ̀,

\par }{\Q gerɑ gɑ kpuro kere.

\par }{\Q Wee gɑ wɔrumɑ gɑ bɑnsu kuɑ.

\par }{\Q Gɑ kuɑ yɛɛn wɑ̃ɑ yeru.

\par }{\Q Wi u sɑrɔ mi, u koo wiɑ kowɑ u nɔmɑ kpɑrɑ.




\par }\Chap{3}{\SH Yerusɑlɛmugibu
\par }
{\SHB bɑ ǹ Gusunɔn gere wure
\par }
{\Q \VerseOne{1}Bɔ̃rurobɑ bɛɛ Yerusɑlɛmugibu.

\par }{\Q Domi i sɑ̃ɑwɑ mɛm nɔɔ sɑribɑ,

\par }{\Q mɑ i disi mɔ, i dɑm diinɑmɔ.


\par }{\Q \VS{2}I ku rɑ googii nɔ.

\par }{\Q I ku rɑ mɑɑ sɛɛyɑsiɑbu wure.

\par }{\Q I ku rɑ Gusunɔ bɛɛn Yinni nɑɑnɛ ko.

\par }{\Q I ku rɑ mɑɑ nùn susi.


\par }{\Q \VS{3}Bɛɛn sinɑ ɑsɑkpɔbu bɑ sɑ̃ɑwɑ nge gbee sinɑn

\par }{\Q si su kukirimɔ wuu ge sɔɔ.

\par }{\Q Mɑ bɛɛn siri kowobu bɑ mɑɑ sɑ̃ɑ nge yokɑn purukɑ

\par }{\Q ni nu ku rɑ dĩɑnu yi bururun sɔ̃.


\par }{\Q \VS{4}Gusunɔn sɔmɔbu bɑ sɑ̃ɑwɑ nɑɑnɛ sɑribɑ.

\par }{\Q Bɑ ku rɑ gere ye Gusunɔ u bu sɔ̃ɔwɑ.

\par }{\Q Bɛɛn yɑ̃ku kowobu bɑ Gusunɔn sɑ̃ɑru disi dokemɔ.

\par }{\Q Bɑ ku rɑ woodɑbɑ mɛm nɔɔwɛ.


\par }{\Q \VS{5}Adɑmɑ kɑ mɛ, Yinni Gusunɔ u wɑ̃ɑ kɑ bɛɛ.

\par }{\Q U sɑ̃ɑwɑ gemgii, u ku rɑ weesu ko.

\par }{\Q U rɑ win gem terɑsiewɑ siribu sɔɔ bururu bɑɑtere.

\par }{\Q U ku rɑ tɔ̃ru bure.

\par }{\Q Adɑmɑ tɔn kɔ̃sobɑ bɑ kɔ̃sɑ mɔ̀, sekurɑ kun bu mɔ̀.


\par }{\Q \VS{6}Wi, Yinni Gusunɔ u nɛɛ,

\par }{\Q u bwese girinu go,

\par }{\Q mɑ u nin gbɑ̃rɑnu kɑ nin kuku yenu kɔsukɑ.

\par }{\Q U derɑ goo ku rɑ mɑɑ sĩ nin swɛɛ sɔɔ.

\par }{\Q U nin wusu kɔsukɑ, goo kun mɑɑ wɑ̃ɑ mi.


\par }{\Q \VS{7}Yerɑ u nɛɛ, bɛɛ Yerusɑlɛmugibu, ì n dɑɑ nùn nɑsie,

\par }{\Q mɑ i win sɛɛyɑsiɑbu wurɑmɔ,

\par }{\Q u ǹ dɑɑ bɛɛn wɑ̃ɑ yenu kɔsukumɔ.

\par }{\Q U ǹ dɑɑ mɑɑ bɛɛ sɛɛyɑsiɑmɔ nge mɛ u kuɑ,

\par }{\Q ɑdɑmɑ i rɑ n sɛndewɑ kɔ̃sɑn kobu sɔɔ.


\par }{\Q \VS{8}Yen sɔ̃, wi, Yinni Gusunɔ u nɛɛ,

\par }{\Q i nùn mɑruo tɔ̃ɔ tè sɔɔ u koo se u bɛɛ wɔrimɑ.

\par }{\Q Domi u gɔ̃ru doke u bwesenu kɑ nin sinɑmbu mɛnnɑ

\par }{\Q u bu win mɔru sɔ̃ɔsi kɑ yen dɑm.

\par }{\Q Kpɑ n sɑ̃ɑre nge bɑ tem mɛ kpuro dɔ̃ɔ doke win mɔrun sɔ̃.


\par }{\SH Yinni Gusunɔ
\par }
{\SHB u nɔɔ mwɛɛru kuɑ
\par }
{\Q \VS{9}Sɑɑ ye sɔɔ, Yinni Gusunɔ u koo tɔmbun yɑri dɛɛrɑsiɑ

\par }{\Q kpɑ bu win yĩsiru soku bu nùn sɑ̃ sɑnnu.


\par }{\Q \VS{10}Be bɑ nùn sɑ̃ɑmɔ bɑ yɑrinɛ bɑɑmɑ,

\par }{\Q bɑ koo kɑ nùn kɛ̃nu nɑɑwɑ sɑɑ Etiopin dɑɑnun gurun di.


\par }{\Q \VS{11}Yen tɔ̃ɔ te, bɛɛ win tɔmbu Isirelibɑ,

\par }{\Q i ǹ sekuru wɑsi bɛɛn dɑɑ kɔ̃sɑ kɑ bɛɛn torɑ ni i kuɑ sɔɔ.

\par }{\Q Domi u koo be bɑ rɑ tii sue bɛɛn suunu sɔɔ wunɑ,

\par }{\Q kpɑ bɛɛn tiin tɔn biɑru tu kpe win guu dɛɛrɑrun wɔllɔ.


\par }{\Q \VS{12}U koo de tɔmbu fiiko bɑ n wɑ̃ɑ bɛɛn suunu sɔɔ

\par }{\Q be bɑ ǹ tii sue.

\par }{\Q Bɑ koo win yĩsiru soku u kɑ bu kɔ̃su.


\par }{\Q \VS{13}Isireli be bɑ tie, bɑ ǹ mɑɑ kɔ̃sɑ mɔ̀.

\par }{\Q Bɑ ǹ mɑɑ weesu mɔ̀.

\par }{\Q Gɑri kɔ̃si yi ǹ ko n wɑ̃ɑ ben nɔsɔ.

\par }{\Q Bɑ ko n wɛ̃rewɑ,

\par }{\Q goo kun bu bɑɑsimɔ.


\par }{\SH Yerusɑlɛmugibu
\par }
{\SHB bɑ koo wurɑmɑ
\par }
{\Q \VS{14}Bɛɛ Siɔnigibu, i gɔ̃ru dobun kuuki koowo.

\par }{\Q Bɛɛ Isirelibɑ kpuro gesi, i nuku dobun kuuki koowo.

\par }{\Q Bɛɛ Yerusɑlɛmugibu, i yɛ̃ɛrio

\par }{\Q kpɑ i nɑsɑrɑn kuuki ko kɑ bɛɛn gɔ̃ru kpuro.


\par }{\Q \VS{15}Yinni Gusunɔ u bɛɛn sɛɛyɑsiɑbu kpeesiɑ bi u koo rɑɑ bɛɛ ko.

\par }{\Q U bɛɛn yibɛrɛbɑ yɑrinɑsiɑ.

\par }{\Q Gusunɔ sinɑ boko, bɛɛ Isirelibɑn Yinni, u wɑ̃ɑ bɛɛn suunu sɔɔ.

\par }{\Q I ǹ mɑɑ kɔ̃sɑ gɑɑ wɑsi.


\par }{\Q \VS{16}Yen tɔ̃ɔ te, bɑ koo bɛɛ Yerusɑlɛmugibu sɔ̃ bu nɛɛ,

\par }{\Q i ku bɛrum ko Siɔniɔ.

\par }{\Q I ku de bɛɛn gɔmɑ dwiiyɑ.


\par }{\Q \VS{17}Gusunɔ bɛɛn Yinni u wɑ̃ɑ bɛɛn suunu sɔɔ.

\par }{\Q U sɑ̃ɑwɑ nge tɑbu durɔ wi u rɑ fɑɑbɑ ko.

\par }{\Q U koo nuku doo bɑkɑbu ko bɛɛn sɔ̃.

\par }{\Q U ǹ mɑɑ gɑ̃ɑnu gerumɔ yèn sɔ̃ u bɛɛ kĩ.

\par }{\Q U ko n nuku doo bɑkɑbu mɔ.


\par }{\Q \VS{18}Be bɑ wɑ̃ɑ nuku sɑnkirɑnu sɔɔ

\par }{\Q yèn sɔ̃ bɑ kɑ Yerusɑlɛmu tondɑ,

\par }{\Q bɑ wɑ̃ɑ sekuru sɔɔ te tɑ bu buniɛmɔ nge sɔmunu,

\par }{\Q mɑ bɑ ku rɑ mɑɑ win tɔ̃ɔ bɑkɑnu di,

\par }{\Q beyɑ u koo mɛnnɑmɑ.


\par }{\Q \VS{19}Yen tɔ̃ɔ te, u koo be bɑ bɛɛ dɑm dimɔ wɔri,

\par }{\Q kpɑ u yɛmɔbu fɑɑbɑ ko.

\par }{\Q U koo be bɑ rɑɑ girɑ mɛnnɑ

\par }{\Q kpɑ u de bu tɔmbu nuku dobu wɛ̃

\par }{\Q kpɑ bu yĩsiru yɑri tem kpuro sɔɔ

\par }{\Q mi ben bɑɑwure u rɑɑ sekuru dimɔ.


\par }{\Q \VS{20}Yen tɔ̃ɔ te, u koo de i wurɑmɑ.

\par }{\Q Sɑɑ ye sɔɔ, u koo bɛɛ mɛnnɑ.

\par }{\Q Tɔmbu bɑ koo bɛɛ bɛɛrɛ wɛ̃

\par }{\Q kpɑ i yĩsiru yɑri hɑnduniɑn bwesenu kpuron suunu sɔɔ

\par }{\Q sɑnɑm mɛ u koo kɑ bɛɛn yobu wurɑmɑ i bu wɑ.

\par }{\Q Wi, Yinni Gusunɔwɑ u yeni geruɑ.


\par }