\NormalFont\ShortTitle{AYUBA}

{\MT AYUBA

\par }{\IO Setan Ayuba yↄ̃naa 1:1-2:13

\par }{\IO Ayuba a igↄrↄ gyabonaa 3:1-3:26

\par }{\IO Ayuba gbɛ̃nnanↄ yãweanaa 4:1-5:22

\par }{\IO Ayuba wena a gbɛ̃nnanↄa 14, 19, 31

\par }{\IO Dikiri wena Ayubaa 38:1-41:34

\par }{\IO Ayuba yã mìdɛnaa 42:1-42:17



\par }\ChapOne{1}{\SH Setan Ayuba yↄ̃na káaku
\par }
{\PP \VerseOne{1}Gↄ̃gbɛ̃ ke kú Uzu bùsun yã, a tↄ́n Ayuba. Gbɛ̃ manamɛ, àdigↄ̃ taari vĩro. À Luda vĩna vĩ akũsↄ̃ à gì yãvãnikɛnaai.

\VS{2}À nɛ́gↄ̃gbɛ̃nↄ vĩ gbɛ̃nↄn suppla, nɛ́nↄgbɛ̃nↄ gbɛ̃nↄn aakↄ̃.

\VS{3}À sãnↄ vĩ dúbu suppla, lakuminↄ dúbu aakↄ̃, zùnↄ wàa sↄↄro, zaakinↄ wàa pla kpɛ́ basↄↄro, akũsↄ̃ a zĩkɛrinↄn dasi manamana. À aruzɛkɛ zↄ̃kↄ̃ de gbɛ̃ sĩnda pínki pↄ́la ifãboki kpa.

\VS{4}A nɛ́gↄ̃gbɛ̃nↄ dìgↄ̃ pↄnna pↄ́ble kɛkↄ̃nɛ bɛ kũ bɛo, òdi ń dãre pìnↄ sísi ò mↄ́ ò pↄ́ ble ò í mi kũńwo lɛɛlɛ.

\VS{5}Gↄrↄ kũ ò pↄnna pↄ́ blè ò làka pínki, Ayuba dì gbɛ̃ zĩḿma ò gbã̀ bońnɛ. Tó gu dↄ̀, àdi futɛ kↄnkↄkↄnkↄ à sa'opↄ kũ òdi ká tɛ́n à tɛ́ kũ o ń baadinɛ à pi: Òdigↄ̃ dↄ̃ro ma nɛ́nↄ durunna kɛ̀ ò dↄkɛ̀ kũ Ludao ń swɛ̃̀n gwɛɛ. Lɛn Ayuba dìgↄ̃ kɛ lɛ gↄrↄ sĩnda pínki.


\par }{\PP \VS{6}Zĩkea malaikanↄ sù ò zɛ̀ Dikiri arɛ, akũsↄ̃ Setan kú ń tɛ́.

\VS{7}Akũ Dikiri pì Setannɛ: N bo mámɛɛ? À wèa à pì: Matɛn gɛ́ matɛn su matɛn likara andunia gũmmɛ.

\VS{8}Akũ Dikiri pìnɛ: N ma zↄ̀bleri Ayuba è yá? A sára kú andunia gũnlo. Gbɛ̃ manamɛ, à taari vĩro. À ma vĩna vĩ akũsↄ̃ à gì yãvãnikɛnaai.

\VS{9}Akũ Setan pì Dikirinɛ: Ayuba n vĩna vĩ pãn yá?

\VS{10}Mↄkↄ̃mmɛ n karaa kpà n likai kũ a bɛo kũ pↄ́ kũ à vĩnↄ pínki. N arubarikaa dà a zĩn, akũ a pↄ́nↄ kàra à dàgula.

\VS{11}Ǹ ↄ bo ǹ pá a pↄ́nↄa pínki ǹ gwa, tó adi yã vãni onnɛro.

\VS{12}Akũ Dikiri pìnɛ: Tↄ̀! Ma a pↄ́ sĩnda pínki nànnɛ n ↄĩ, ama ǹsun ↄ pá a mɛ̀ɛaro. Akũ Setan gò Dikiri arɛ.


\par }{\PP \VS{13}Zĩkea Ayuba nɛ́gↄ̃gbɛ̃nↄ kũ a nɛ́nↄgbɛ̃nↄ tɛn pↄ́ ble òtɛn sèwɛ̃ mi ń vĩ̀ni bɛa.

\VS{14}Akũ gbɛ̃ke sù Ayuba kĩnaa à pì: Zùnↄ tɛn bú wí akũsↄ̃ zaakinↄ tɛn sɛ̃̀ ble ń sarɛ,

\VS{15}akũ Sɛbanↄ lɛ̀tɛḿma ò ń sɛ́tɛ ò tà kũńwo, ò ń dã̀rinↄ dɛ̀dɛ kũ fɛ̃nɛdao. Makũ mɛ́ ma bo mado ma su a baaru kpánnɛ.

\VS{16}Adi yã o à làkaro, akũ gbɛ̃ pãnde sù à pì: Sura pɛ̀tɛ n sã kpàsanↄa ò tɛ́ kũ̀, pↄ́dãrinↄ gàga. Makũ mɛ́ ma bo mado ma su a baaru kpánnɛ.

\VS{17}Adi yã o à làkaro, akũ gbɛ̃ pãnde sù à pì: Kaladianↄ kↄ̃ kpàatɛtɛ gã̀ aakↄ̃ ò sù ò lɛ̀tɛ n lakuminↄa ò ń sɛ́tɛ ò tà kũńwo, ò ń dã̀rinↄ dɛ̀dɛ kũ fɛ̃nɛdao. Makũ mɛ́ ma bo mado ma su a baaru kpánnɛ.

\VS{18}Adi yã o à làkaro, akũ gbɛ̃ pãnde sù à pì: N nɛ́gↄ̃gbɛ̃nↄ kũ n nɛ́nↄgbɛ̃nↄ tɛn pↄ́ ble òtɛn sèwɛ̃ mi ń vĩ̀ni bɛa,

\VS{19}akũ zàga'ĩa gbãna kàka à bò gbárannan à sù ń kpɛ́ kusuru siikↄ̃nↄa, akũ à lɛ̀tɛ à sì nɛ́ pìnↄa ò gàga. Makũ mɛ́ ma bo mado ma su a baaru kpánnɛ.


\par }{\PP \VS{20}Akũ Ayuba fùtɛ à a uta gà à kɛ̃̀ à a mìi bò. Akũ à wùtɛ a gbɛrɛa à donyĩ kɛ̀ Ludanɛ

\VS{21}à pì:

\par }{\Q Ma bo ma da gbɛrɛn ↄkori

\par }{\Q akũsↄ̃ mani ɛra mà tá ↄkori.

\par }{\Q Dikiri kpàma akũ à ɛ̀ra à sìma.

\par }{\Q Ò Dikiri sáabu kpá.


\par }{\MM \VS{22}Yã pìnↄ gũn pínki Ayuba dí durunna kɛ à Luda taari èro.




\par }\Chap{2}{\SH Setan Ayuba yↄ̃na a gɛ̃̀n plade
\par }
{\PP \VerseOne{1}Zĩkea malaikanↄ ɛ̀ra ò sù ò zɛ̀ Dikiri arɛ, akũsↄ̃ Setan kú ń tɛ́. À zɛ̀ Dikiri arɛ,

\VS{2}akũ Dikiri a là à pì: N bo mámɛɛ? À wèa à pì: Matɛn gɛ́ matɛn su matɛn likara andunia gũmmɛ.

\VS{3}Akũ Dikiri pìnɛ: N ma zↄ̀bleri Ayuba è yá? A sára kú andunia gũnlo. Gbɛ̃ manamɛ, à taari vĩro. À ma vĩna vĩ akũsↄ̃ à gì yãvãnikɛnaai. Bee kũ n ma sã vùnɛ, ma kisira kpài pã, à kpɛ́ kun taari sari ari tera.

\VS{4}Akũ Setan pìnɛ: Ǹ kɛmɛnɛ mà kɛnnɛ. Pↄ́ kũ gbɛ̃ vĩ sĩnda pínki ani kpá a surabana yãi.

\VS{5}Ǹ n ↄ bo ǹ pá a mɛ̀ɛa ǹ gwa. Ani yã vãni onnɛ.

\VS{6}Akũ Dikiri pìnɛ: Tↄ̀! Ma a nànnɛ n ↄĩ, ama ǹ a wɛ̃̀ndi tó.


\par }{\PP \VS{7}Setan gò Dikiri arɛ, akũ à bↄ̀bũnu zĩ̀ Ayubaa sɛna zaa a gɛ̀sɛɛa ari à gɛ̀ɛ pɛ́ a mìdangura.

\VS{8}Akũ Ayuba takaso sɛ̀ à gɛ̀ɛ à vùtɛ tubura, àtɛni a zĩda wao.

\VS{9}A nanↄ pìnɛ: Ĩnigↄ̃ kpɛ́ kun taari sari ari teran yá? Ǹ yã vãni o Ludanɛ ǹ ga.

\VS{10}Akũ à pìnɛ: Ntɛn yã o lán nↄgbɛ̃ yↄ̃nkↄ bà. Ónigↄ̃ yã mana le Luda ↄĩ ò gí a vãni lei yá? Yã pìnↄ gũn pínki Ayuba dí durunna kɛ a yã'onaa gũnlo.


\par }{\SH Ayuba gbɛ̃nnanↄ suna a kĩnaa
\par }
{\PP \VS{11}Kũ Ayuba gbɛ̃nna gbɛ̃nↄn aakↄ̃nↄ kisira kũ à a lènↄ baaruu mà, ń baadi bò a bɛa ò kↄ̃ kàkara, akũ ò gɛ̀ɛ ò wɛ̃nda kɛ kãao ò a laakari kpátɛnɛ. Ń tↄ́nↄn dí: Temana gbɛ̃ Ɛlifaza, Sua gbɛ̃ Bilidada kũ Naamati gbɛ̃ Zofao.

\VS{12}Kũ ò a wĩna kɛ̀ zã̀zã, odi a dↄ̃ro, akũ ò ↄ́ↄ dↄ̀, ń baadi a uta gà à kɛ̃̀, akũ ò bùsuu dã̀ ò fã̀ musu ń mìla.

\VS{13}Akũ ò vùtɛ kãao zĩtɛ gↄrↄ suppla fãnantɛ̃ kũ gwãanio. Ń gbɛ̃ke dí yãke o kãaoro, zaakũ ò è lákũ a warikɛnaa kɛ̀ zↄ̃kↄ̃ manamana nà.




\par }\Chap{3}{\SH Ayuba a igↄrↄ gyabonaa
\par }
{\PP \VerseOne{1}Abire gbɛra Ayuba lɛ́ wɛ̃̀ à yã vãni ò a igↄrↄ musu

\VS{2}à pì:


\par }{\Q \VS{3}Luda ma igↄrↄ kɛ pã

\par }{\Q atɛ̃nsa gwãani kũ ò ma nↄ̀ↄ sìi pìi.


\par }{\Q \VS{4}Gↄrↄ pì li gusira ũ,

\par }{\Q zaa musu Luda sún a yã daro,

\par }{\Q àsun tó gu puaro.


\par }{\Q \VS{5}Gusira kũ níkiniki gↄrↄ pìia,

\par }{\Q ludambɛ sira kútɛa,

\par }{\Q gusira bìtim daala.


\par }{\Q \VS{6}Gwãani pì sↄ̃ à sira kũ níkiniki,

\par }{\Q òsun a da wɛ̃̀ gↄrↄnↄ tɛ́ doro,

\par }{\Q òsun a naro mↄ gↄrↄnↄ gũnlo.


\par }{\Q \VS{7}Gwãani pì kɛ gwãani fĩni ũ,

\par }{\Q ayuwii súngↄ̃ dↄ gↄrↄ kũ̀aro.


\par }{\Q \VS{8}Pↄ́dammari kũ òdi tó ifãntɛ̃ gu puronↄ láari kɛ gↄrↄ pìia,

\par }{\Q gbɛ̃ kũ ò dↄ̃ lákũ òdi ↄ ká kwãsaaii pìnↄ.


\par }{\Q \VS{9}A gudↄnao susunɛnↄ sira kũ,

\par }{\Q oni a gudↄna dã pã, gu ni kɛ̃ro.


\par }{\Q \VS{10}Zaakũ gↄrↄ pì dí ma da nɛ́'isↄ zɛ́ tatamalɛro,

\par }{\Q à tò ma wɛ́ wari è.


\par }{\BB \par }
{\Q \VS{11}À kɛ̀ dera òdi ma i gɛ̀ ũroo?

\par }{\Q Bↄ́yãi mádi bo gbɛrɛn ma ɛra gↄ̃̀nↄroo?


\par }{\Q \VS{12}À kɛ̀ dera ò ma kpa gbálaa?

\par }{\Q Bↄ́yãin ò yↄ̃ kpàma ma mìi?


\par }{\Q \VS{13}Tó ma ga yã, de ma gↄ̃ kítikiti,

\par }{\Q de ma i ò ma kámma bò


\par }{\Q \VS{14}kũ kínanↄ kũ andunia gũn lɛ́dammari

\par }{\Q kũ ò kínabɛ zĩnↄ kɛ̀kɛ ò bò ń zĩdanɛnↄ,


\par }{\Q \VS{15}kínɛ kũ ò wuraa kàkarańyĩnↄ

\par }{\Q akũsↄ̃ ò andurufuu kà ń kpɛ́n à pà.


\par }{\Q \VS{16}À mana yã ò ma vĩ lán nↄ̀bↄtɛnɛ bà,

\par }{\Q lán nɛ́ kũ à sù gɛ̀ ũ adi andunia ero bà.


\par }{\Q \VS{17}Gwen yãvãnikɛrinↄ dì ń vãnikɛna tón

\par }{\Q akũsↄ̃ gbɛ̃ busananↄ dì kámma bon.


\par }{\Q \VS{18}Zĩ̀zↄnↄ dì ĩampaki le gwe,

\par }{\Q òdi ń wɛ́tãmmarinↄ kòto ma doro.


\par }{\Q \VS{19}Gbãnadenↄ kũ talakanↄn kú gwe ń pínki,

\par }{\Q akũsↄ̃ zↄ̀ↄ dìgↄ̃ de a dikiri pↄ́ ũ gwe doro.


\par }{\BB \par }
{\Q \VS{20}Bↄ́yãi Luda dì gu pu wɛ̃ndadenↄnɛɛ?

\par }{\Q À kɛ̀ dera àdi wɛ̃̀ndi kpá gbɛ̃ kũ ń pↄ siranↄaa?


\par }{\Q \VS{21}Ń wɛ́ dìgↄ̃ dↄ gai òdi lero,

\par }{\Q òdi kpátɛ kɛi de aruzɛkɛ kũ à utɛnala.


\par }{\Q \VS{22}Tó ò gà ò ń vĩ, òdi pↄnna kɛ,

\par }{\Q ń nɛ̀sɛɛ dì kɛ nna.


\par }{\Q \VS{23}Luda ń zia yã ùtɛńnɛ,

\par }{\Q à karaa lìkańyĩ kpa sĩnda pínkia.


\par }{\Q \VS{24}Wesakakara à bona mɛ́ à gↄ̃̀ ma pↄ́ble ũ,

\par }{\Q ma ndanaa dì lákaro.


\par }{\Q \VS{25}Yã kũ ma vĩna kɛ̀nɛɛ pì mɛ́ à ma le,

\par }{\Q yã kũ ma kã gìi pì mɛ́ à sùma.


\par }{\Q \VS{26}Má ĩampana vĩro, ma laakari kpátɛnaro.

\par }{\Q Má kámmabona vĩro, ma wari dì lákaro.




\par }\Chap{4}{\SH Ɛlifaza yãwena Ayubaa
\par }
{\PP \VerseOne{1}Akũ Temana gbɛ̃ Ɛlifaza yã wèa à pì:


\par }{\Q \VS{2}Asa tó gbɛ̃ yã ònnɛ, ĩni pↄ fɛ̃roo?

\par }{\Q Zaakũ mani fↄ̃ màgↄ̃ yĩtɛnaro.


\par }{\Q \VS{3}Ǹ dↄn lákũ n lɛ́ dà gbɛ̃nↄa dasi nà,

\par }{\Q n gbɛ̃ kũ ń gbãna làkanↄ gbà swɛ̃̀ɛ.


\par }{\Q \VS{4}N yã gbɛ̃ kũ òtɛn funↄ sɛ̀ lei,

\par }{\Q n gbɛ̃ kũ ò busananↄ gbà gbãna.


\par }{\Q \VS{5}Kũ yã n le sà, akũ ntɛn fu,

\par }{\Q kũ à sùmma, n bídi kɛ̀.


\par }{\Q \VS{6}N vĩnakɛna Ludanɛ dí n laakari kpátɛroo?

\par }{\Q N kunna taari sari dì tó ǹgↄ̃ tãmaa vĩroo?


\par }{\Q \VS{7}Ǹ laasun lɛ́ ǹ gwa!

\par }{\Q Kisira taarisaride lè ziki ari à gà yá?

\par }{\Q Mán ò gbɛ̃ mananↄ kàkatɛn zikii?


\par }{\Q \VS{8}Gbɛ̃ kũ à yã vãni bú wì à yãkete tↄ̃̀a,

\par }{\Q ma è abire mɛ́ àdi butɛnɛ.


\par }{\Q \VS{9}Luda lɛ́'ĩa mɛ́ àdi a kakatɛ,

\par }{\Q a pↄ́ bona a yĩn mɛ́ àdi a dúgu zↄ̃.


\par }{\Q \VS{10}A pũtãna kũ kòto gbãnao lán músuu bà dì láka,

\par }{\Q Luda dì a saka woronɛ.


\par }{\Q \VS{11}Àdi ga lán músu kũ à nↄ̀bↄↄ wɛ̀tɛ à kùraii bà,

\par }{\Q a nɛ́nↄ ni gbasa ò fãkↄ̃a.


\par }{\BB \par }
{\Q \VS{12}Yã sùma kpãni asiri gũn,

\par }{\Q a ĩa gɛ̃̀ ma sãn.


\par }{\Q \VS{13}Gↄrↄ kũ matɛn nana bɛ̃̀nɛ o gwãani,

\par }{\Q gↄrↄ kũ gbɛ̃nↄ i ò ò kà zã̀,


\par }{\Q \VS{14}vĩna ma kũ matɛn lukaluka,

\par }{\Q ma mɛ̀gu sĩnda pínki tɛn luka.


\par }{\Q \VS{15}Ĩa ke buri ma pa ma ãnnwa,

\par }{\Q ma mɛ̀kãsɛsɛɛ fùtɛ à zɛ̀.


\par }{\Q \VS{16}Kũ à zɛ̀, mádi a taka dↄ̃ro,

\par }{\Q pↄ́ pì kú ma arɛ,

\par }{\Q akũ ma a kòto kpãni mà à pì,


\par }{\Q \VS{17}bisãsiri ni fↄ̃ àgↄ̃ de yãnnade ũ Ludanɛ yá?

\par }{\Q Gbɛ̃ ni fↄ̃ àgↄ̃ zɛ̃na a Kɛ̀ri arɛ yá?


\par }{\Q \VS{18}Zaakũ Luda dì a malaikanↄ náani kɛro,

\par }{\Q akũsↄ̃ àdi a zĩkɛrii pìnↄ taari le,


\par }{\Q \VS{19}ókↄ̃nↄ kũ ó mɛ̀ de lán ɛ̃ kpɛ́ bà,

\par }{\Q ó kasana de bùsu kori ũ

\par }{\Q akũsↄ̃ òdi ó dúgu zↄ̃ lán dã̀mboroo bà,

\par }{\Q oni ó pↄ́ o dↄ yá?


\par }{\Q \VS{20}Zaa kↄnkↄ ari ↄkↄsi gbɛ̃nↄ dì gaga,

\par }{\Q òdi kakatɛ ari gↄrↄ sĩnda pínki,

\par }{\Q òdi ń tàasi káro.


\par }{\Q \VS{21}Luda dì ń kuta lí gborońnɛ,

\par }{\Q akũ òdi ga ↄ̃ndↄ̃ sari.




\par }\PoetryChap{5}{\Q \VerseOne{1}Ǹ lɛ́ zú sà ǹ ma tó gbɛ̃ke ni wemma.

\par }{\Q Malaika kpaten ĩni arɛ dↄaa?


\par }{\Q \VS{2}Íbɛtɛsɛnaa dì yↄ̃nkↄ dɛ,

\par }{\Q nɛ̀sɛgↄ̃baa dì mìsaride kakatɛ.


\par }{\Q \VS{3}Ma è yↄ̃nkↄ zĩni pɛ̀tɛ,

\par }{\Q akũ zĩni pìi yↄ̀ kãnto.


\par }{\Q \VS{4}A nɛ́nↄ zã̀ kũ aafia kĩnaao,

\par }{\Q òdi ń yãnↄ mátɛmatɛńnɛ yãkpatɛkɛkia,

\par }{\Q gbɛ̃ke dì zɛ kũńworo.


\par }{\Q \VS{5}Nàdɛrinↄ dì a burapↄnↄ ble,

\par }{\Q bee pↄ́ kũ à lɛ̀ɛ lìkainↄ,

\par }{\Q ímidɛrinↄ dì luka a aruzɛkɛi.


\par }{\Q \VS{6}Kisira dì futɛ bùsunlo,

\par }{\Q wari dì butɛ zĩtɛro.


\par }{\Q \VS{7}Lákũ tɛ́pũtãna gɛna musu sika vĩro nà,

\par }{\Q lɛn gbɛ̃ kũ ò ì pínki dì wari le lɛ.


\par }{\BB \par }
{\Q \VS{8}Tó makũmɛ sↄ̃, Ludan mani gbɛka,

\par }{\Q mani ma yã kpátɛ a arɛ.


\par }{\Q \VS{9}Àdi yã zↄ̃kↄ̃ kɛ kũ oni fↄ̃ ò a gbá dↄ̃ro,

\par }{\Q oni fↄ̃ ò a yãbonsarɛkɛnanↄ lɛ́ dↄ̃ro.


\par }{\Q \VS{10}Àdi tó legũ ma zĩtɛ,

\par }{\Q àdi tó a í dagula sɛ̃̀ntɛ.


\par }{\Q \VS{11}Àdi gbɛ̃ busananↄ sɛ́ lei,

\par }{\Q àdi wɛ̃ndadenↄ da pↄnnan.


\par }{\Q \VS{12}Àdi yã kũ manafikidenↄ tɛn pɛ́a gboro,

\par }{\Q de ń ↄzĩ súngↄ̃ arubarika vĩro yãi.


\par }{\Q \VS{13}Àdi ↄ̃ndↄ̃rinↄ kũ ń wɛ́zɛ̃ gũn,

\par }{\Q àdi tó yãlɛkpɛrɛ'orinↄ yãgↄ̃gↄ̃na kɛ pã.


\par }{\Q \VS{14}Gu dì sira kũḿma fãnantɛ̃,

\par }{\Q òdi ↄ mátɛmatɛ fãnantɛ̃ lán gwãani bà.


\par }{\Q \VS{15}Àdi takasidenↄ bo ga lɛ́i,

\par }{\Q àdi pↄ́saridenↄ bo gbãnamↄnnɛrinↄ ↄĩ.


\par }{\Q \VS{16}A yã mɛ́ à tò gbãnasaridenↄn tãmaa vĩ,

\par }{\Q yãzɛdesaridenↄ dì yĩtɛ kyáu.


\par }{\BB \par }
{\Q \VS{17}Arubarikaden gbɛ̃ kũ Luda dì a toto ũ.

\par }{\Q Tó àtɛni n sã gaga, ǹsun yãvunu káro.


\par }{\Q \VS{18}Zaakũ àdi gbɛ̃ kĩnna akũ àdi a bↄ̀ gwa,

\par }{\Q àdi gbɛ̃ wíwi akũ àdi a werekↄ̃a.


\par }{\Q \VS{19}Ani n bo yãn gɛ̃̀n suddo,

\par }{\Q bee tó à kà gɛ̃̀n suppla, kisira ni n lero.


\par }{\Q \VS{20}Ani n sí gaa nàgↄrↄ,

\par }{\Q ani n bo fɛ̃nɛda lɛ́i zĩ̀lan.


\par }{\Q \VS{21}Dikiri ni n bo gbɛ̃yakarinↄ ↄĩ,

\par }{\Q tó yakanaa sù, vĩna ni n kũro.


\par }{\Q \VS{22}Ĩni yakana kũ nàao yáa dↄ,

\par }{\Q ĩni vĩna kɛ nↄ̀bↄ pãsĩnↄnɛro.


\par }{\Q \VS{23}Zaakũ ĩnigↄ̃ kun aafia kũ gbɛ̀nↄ,

\par }{\Q ĩnigↄ̃ nna kũ nↄ̀bↄsɛ̃ntɛnↄ,


\par }{\Q \VS{24}ĩnigↄ̃ dↄ̃ kũ n ↄn nigↄ̃ nna,

\par }{\Q tó n gɛ n kpàsan, pↄ́ke ni kĩaro.


\par }{\Q \VS{25}Ĩnigↄ̃ dↄ̃ kũ n nɛ́nↄ ni kɛ dasi,

\par }{\Q n burinↄ ni dagula lán sɛ̃̀ɛ bà.


\par }{\Q \VS{26}Ĩni zĩ kũ yúkuyuku gbasa ǹ ga

\par }{\Q lán ése kũ à mà ò kɛ̃̀ a gↄrↄaa bà.


\par }{\Q \VS{27}Kũ o yã pìi asiri gbɛ̀ka, lɛn à de lɛ.

\par }{\Q Ǹ yã pì sí ńgↄ̃ dↄ̃ kũ n zĩda yãmɛ.




\par }\Chap{14}{\SH Ayuba yã'ona Ludanɛ
\par }
{\Q \VerseOne{1}Bisãsiri dì bo nↄgbɛ̃ kĩnaamɛ,

\par }{\Q a wɛ̃̀ndii kusu, àdigↄ̃ kun yãkete sariro.


\par }{\Q \VS{2}Àdi pia lán lávu bà àdi kori kɛ,

\par }{\Q àdi gɛ̃tɛ lán uraa bà àdi gì kɛro.


\par }{\Q \VS{3}Gbɛ̃ dí takan ĩni wɛ́ dↄa

\par }{\Q ǹ yãkpatɛ kɛ kãao yá?


\par }{\Q \VS{4}Pↄ́ gbãsĩ ni fↄ̃ à pↄ́ gbãsĩsari i yá?

\par }{\Q Ani sí kɛro.


\par }{\Q \VS{5}N bisãsiri gↄrↄ dìtɛnɛ,

\par }{\Q a mↄ lɛ́ kú n ↄĩ,

\par }{\Q n a wɛ̃̀ lɛ́ dànɛ, ani fↄ̃ à vĩalaro.


\par }{\Q \VS{6}Ǹ wɛ́ goa ǹ a tó gwe

\par }{\Q ari a gↄrↄ lɛ́ papa lán zamalingakɛrii bà.


\par }{\BB \par }
{\Q \VS{7}Lí dìgↄ̃ tãmaa vĩmɛ,

\par }{\Q zaakũ tó ò zↄ̃̀, àdi ɛra à bↄ̀tↄ pá,

\par }{\Q akũsↄ̃ a bↄ̀tↄ dufu pìi dì furo.


\par }{\Q \VS{8}Bee tó a zĩni zĩ kũ̀ zĩtɛ gũn,

\par }{\Q akũsↄ̃ a mukutu gà bùsun,


\par }{\Q \VS{9}tó à í gbĩ mà, ani bↄ̀tↄ pá,

\par }{\Q ani gã̀ bo lán lí kũ ò pɛ̀ɛ bà.


\par }{\Q \VS{10}Tó gbɛ̃ gà sↄ̃, àdigↄ̃ wutɛna sↄ̀rↄrↄ,

\par }{\Q àdi tá àdigↄ̃ kun doro.


\par }{\Q \VS{11}Lákũ sɛ̀bɛ'i dì lago nà,

\par }{\Q akũsↄ̃ swa'i dì baba à láka,


\par }{\Q \VS{12}lɛn bisãsiri dì wútɛ lɛ àdi futɛ doro,

\par }{\Q ari ludambɛ gɛ́ gɛ̃tɛo, ani vuro,

\par }{\Q ani vu kũ i pìioro.


\par }{\Q \VS{13}Tó ĩni ma utɛ gyãwãnn

\par }{\Q ǹ ↄ kúma ari n pↄ gòma dé!

\par }{\Q Tó ĩni gↄrↄ lɛ́ ditɛmɛnɛ gwe

\par }{\Q gbasa ǹ dↄ ma yãn dé!


\par }{\BB \par }
{\Q \VS{14}Tó gbɛ̃ gà, ani ɛra àgↄ̃ kun yá?

\par }{\Q Tó lɛmɛ, manigↄ̃ wɛ́ dↄ ma vunaai

\par }{\Q ma ↄsikanaa gũn gↄrↄ sĩnda pínki.


\par }{\Q \VS{15}Ĩni lɛ́ zumai mani wemma,

\par }{\Q ĩni makũ kũ má de n ↄzĩ ũ bɛgɛ kɛ.


\par }{\Q \VS{16}Gↄrↄ birea n wɛ́ nigↄ̃ tɛ́ ma yãkɛnanↄi,

\par }{\Q ama ĩni ma durunna yã da doro.


\par }{\Q \VS{17}Ĩni ma taarinↄ ká bↄ̀kↄn ǹ yĩ ǹ ditɛ,

\par }{\Q ĩni lá kú ma yãvãnikɛnaa pìnↄa.


\par }{\BB \par }
{\Q \VS{18}Lákũ kpi dì gboro à fãkↄ̃a nà,

\par }{\Q akũsↄ̃ sĩ̀sĩ musu gbɛ̀ gbɛ̃̀ntɛ̃ɛ dì sↄ̃sↄ̃,


\par }{\Q \VS{19}lákũ swa'i dì gbɛ̀ lↄ́lↄ nà,

\par }{\Q akũsↄ̃ í dì bùsu sɛ́tɛ à táo,

\par }{\Q lɛn ndì bisãsiri tãmaa nɛnɛ lɛ.


\par }{\Q \VS{20}Ndì gbãna mↄnɛ à tá, àdi su doro,

\par }{\Q ndì tó a ãn litɛ à andunia tó.


\par }{\Q \VS{21}Tó a nɛ́nↄ gↄ̃̀ gbɛ̃ bɛ̀ɛrɛdenↄ ũ, ani dↄ̃ro,

\par }{\Q tó ò kɛ̀ gbɛ̃ fítinↄ ũmɛ sↄ̃, ani ero.


\par }{\Q \VS{22}Wãwãn anigↄ̃ ma ado,

\par }{\Q a zĩda pↄsiran àdigↄ̃ kɛ.




\par }\Chap{19}{\SH Ayuba wena a gbɛ̃nnanↄa
\par }
{\Q \VerseOne{1}Akũ Ayuba wè a gbɛ̃nnanↄla à pì:


\par }{\Q \VS{2}Ari bↄrɛn ánigↄ̃ wari dↄma,

\par }{\Q àgↄ̃ ma nɛ̀sɛ yakamɛnɛ kũ yãzↄ̃zↄ̃naaoo?


\par }{\Q \VS{3}A ma sↄ̃sↄ̃ à kɛ̀ gɛ̃̀n kuri sà,

\par }{\Q átɛni ma fobo, wé'i dì á kũro.


\par }{\Q \VS{4}Tó ma sãtɛmɛ yãpura,

\par }{\Q ma taari de ma zĩda yã ũmɛ.


\par }{\Q \VS{5}Tó a gi átɛni á zĩda sɛ́ lei demala,

\par }{\Q akũsↄ̃ átɛni ma taari e yã kũ à ma le musu,


\par }{\Q \VS{6}àgↄ̃ dↄ̃ kũ Luda mɛ́ à yã dí kɛ̀mɛnɛ kpɛdangara,

\par }{\Q à tankutɛ kpàkpamɛnɛ à ma kũ.


\par }{\Q \VS{7}Madì faaba wiki lɛ́, gbɛ̃ke dì wemaro,

\par }{\Q madì surabana ↄ́ↄ dↄ, yãzɛde kunlo.


\par }{\Q \VS{8}Luda zɛ́ zↄ̃̀mɛnɛ, gɛ̃ki kunlo,

\par }{\Q à gusira dà ma zɛ́la.


\par }{\Q \VS{9}À ma kpe bò,

\par }{\Q à ma fùraa gò.


\par }{\Q \VS{10}Àdi ma wíwi kpa sĩnda pínkia ari ma laka,

\par }{\Q àdi ma tãmaa nɛ lákũ òdi lí nɛ́ nà.


\par }{\Q \VS{11}Àdi a pↄfɛ̃ kipama,

\par }{\Q àdi ma ditɛ a ibɛrɛ ũ.


\par }{\Q \VS{12}A zĩ̀karinↄ dì futɛmai lɛɛlɛ,

\par }{\Q òdi ma kagura kɛ,

\par }{\Q òdi bùra kátɛ ò lika ma kpɛ́i.


\par }{\BB \par }
{\Q \VS{13}À tò ma gbɛ̃nↄ dì kakara kũmao doro,

\par }{\Q gbɛ̃ kũ ò ma dↄ̃nↄ lɛ̀ɛ zↄ̃̀ ò tàtamalɛ.


\par }{\Q \VS{14}Ma danɛnↄ pã kpàmai,

\par }{\Q ma gbɛ̃nnanↄ sã̀ ma yãn.


\par }{\Q \VS{15}Ma gↄ̃ nibↄ ũ ma bɛ zĩkɛrinↄnɛ,

\par }{\Q ma gↄ̃ńnɛ lán buri zĩ̀tↄↄ bà.


\par }{\Q \VS{16}Tó ma a bɛgwarii sìsi, àdi wema doro,

\par }{\Q bee tó ma kútɛ kɛ̀nɛ kũ ma zĩda lɛ́o.


\par }{\Q \VS{17}Ma lɛ́'ĩa dì kɛ ma nanↄnɛ lɛ́fↄtↄ ũmɛ,

\par }{\Q ma vĩ̀ninↄ kũ ma dakũnanↄ yemai doro.


\par }{\Q \VS{18}Bee nɛ́ ketenↄ dì ma gya bo se,

\par }{\Q tó ma futɛ ma zɛ, òdigↄ̃ ma lalandi kɛmɛ.


\par }{\Q \VS{19}Ma kpàasinↄn ye ma yãiro,

\par }{\Q ma gbɛ̃ yenyĩdenↄ bò ma kpɛ.


\par }{\Q \VS{20}Ma mɛ̀ yitoro kũ̀,

\par }{\Q à gↄ̃̀ fíti mà ga.


\par }{\BB \par }
{\Q \VS{21}À ma wɛ̃nda gwa ma gbɛ̃nnanↄ,

\par }{\Q à ma wɛ̃nda gwa, zaakũ Luda ↄ tↄ̃̀mamɛ.


\par }{\Q \VS{22}À kɛ̀ dera adì wɛ́ dↄma lán Luda dì wɛ́ dↄma nà?

\par }{\Q Ma nↄ̀bↄ sona dí mↄ́áwa lɛroo?


\par }{\Q \VS{23}De ò ma yãnↄ kɛ̃̀

\par }{\Q ò kà takadan.


\par }{\Q \VS{24}De ò kɛ̃̀ gbɛ̀ɛa kũ gão,

\par }{\Q ò daruma kpàtɛn àgↄ̃ kun ari gↄrↄ sĩnda pínki.


\par }{\Q \VS{25}Zaakũ má dↄ̃ kũ ma Zɛkũnwode kun,

\par }{\Q ani futɛ à zɛ ma sèedade ũ kpɛkpɛ.


\par }{\Q \VS{26}Tó ma mɛ̀bara díkĩna kàkatɛ,

\par }{\Q mani wɛ́ si Ludalɛ mɛ̀ɛ sari.


\par }{\Q \VS{27}Mani wɛ́ sialɛ ma zĩda,

\par }{\Q ani kɛmɛnɛ gbɛ̃ zĩ̀tↄ ũro.

\par }{\Q Yã pì ma kũna gbãna ma swɛ̃̀ɛ gũn.


\par }{\Q \VS{28}À kɛ̀ dera a wɛ́ dↄ̀mɛnɛ,

\par }{\Q a pì makũ ma a zĩda lèoo?


\par }{\Q \VS{29}À vĩna kɛ Luda fɛ̃nɛdanɛ,

\par }{\Q zaakũ ani pↄfɛ̃ kipao yãvãnikɛrinↄa,

\par }{\Q de àgↄ̃ dↄ̃ kũ yãkpatɛ tɛni á dã.




\par }\Chap{31}{\SH Ayuba zɛna kũ a taarisarikɛo
\par }
{\Q \VerseOne{1}Ma la dà kũ ma wɛ́ nigↄ̃ kú nↄkparearo.


\par }{\Q \VS{2}Bↄ́ mɛ́ ani gↄ̃ bisãsiri baka ũ Luda kĩnaa zaa musuu?

\par }{\Q Bↄ́ túbin ani le Gbãnasĩndapinkide kĩnaa zaa ludambɛɛ?


\par }{\Q \VS{3}Gbɛ̃ vãninↄn kisira dì ń leroo?

\par }{\Q Vãnikɛrinↄn kakatɛnaa dì gɛ̃ńyĩroo?


\par }{\Q \VS{4}À de Luda tɛni ma yãkɛnanↄ e

\par }{\Q à ma gɛ̀sɛsɛna lɛ́ dↄ̃roo?


\par }{\BB \par }
{\Q \VS{5}Madìgↄ̃ táa o kũ manafikion yá?

\par }{\Q Madì wã mà gbɛ̃ sãtɛn yá?


\par }{\Q \VS{6}Luda ma yↄ̃ a zɛ́a à gwa,

\par }{\Q ani dↄ̃ kũ má taari vĩro.


\par }{\Q \VS{7}Tó ma pã zɛ́nɛ,

\par }{\Q akũsↄ̃ pↄ́ kũ ma wɛ́ ènↄ mɛ́ àtɛni ma swɛ̃̀ ble,

\par }{\Q ke tó ma ↄ kú yã vãni ke gũn,


\par }{\Q \VS{8}tó lɛmɛ, mà pↄ́ tↄ̃ gbɛ̃ pãndenↄ ble,

\par }{\Q ò pↄ́ kũ ma bànↄ wowo.


\par }{\BB \par }
{\Q \VS{9}Tó gbɛ̃ke nↄ ni gɛ̃̀ ma swɛ̃̀n,

\par }{\Q tó ma nagui ma gbɛ̃dake nↄ yãi,


\par }{\Q \VS{10}tó lɛmɛ, gbɛ̃ pãnde gbá di ma nanↄa,

\par }{\Q àgↄ̃ kĩni kɛ dakenↄnɛ.


\par }{\Q \VS{11}Zaakũ tó ma yã pìi kɛ̀, dà vãnimɛ,

\par }{\Q durunna kũ à kà ò a yã gↄ̃gↄ̃mɛ.


\par }{\Q \VS{12}Yã pì bi tɛ́ pↄ́kakatɛriimɛ,

\par }{\Q kũ à de à dↄ ma burapↄnↄa à tɛ́ kũ kororo.


\par }{\BB \par }
{\Q \VS{13}Tó ma gↄ̃gbɛ̃ ke nↄgbɛ̃ zĩkɛri yã vĩ kũmao,

\par }{\Q tó mádi gↄ̃gↄ̃ a zɛ́aro,


\par }{\Q \VS{14}mani kɛ deramɛ, tó Luda fùtɛmaii?

\par }{\Q Tó à sùmai, mani pinɛ deramɛɛ?


\par }{\Q \VS{15}Luda kũ à ma í kàsa nɛ́'isↄn mɛ́ à ade í kàsa seroo?

\par }{\Q Luda mɛ̀n do pì mɛ́ à ó baadi kɛ̀ a da gbɛrɛnloo?


\par }{\BB \par }
{\Q \VS{16}Tó ma takaside tɛ̃̀ pↄ́ kũ àtɛni a ni dɛ,

\par }{\Q tó ma gi gyaanↄ wɛ̃nda gwai,


\par }{\Q \VS{17}tó ma pↄ́ blè,

\par }{\Q ma tonɛ kũ à gwàri vĩro tɛ̃̀ sↄ̃, tↄ̀!


\par }{\Q \VS{18}Lɛnlo! Zaa ma kɛfɛnnakɛgↄrↄa

\par }{\Q tonɛnↄ demɛ ma ũ.

\par }{\Q Zaa lákũ ma bo ma da nɛ́'isↄn nà

\par }{\Q gyaanↄnↄ kpànyĩriimɛ ma ũ.


\par }{\Q \VS{19}Tó ma gbɛ̃ke è kũ ĩa tɛni a dɛ,

\par }{\Q ke tó ma takaside è kũ à biza vĩ à kúalaro,


\par }{\Q \VS{20}tó adi ma sáabu kpá

\par }{\Q kũ ma a sãkã biza kùala a mɛ̀ɛ kɛ̀ lↄ́gↄlↄgↄro,


\par }{\Q \VS{21}tó ma gbãna mↄ̀ tonɛnɛ,

\par }{\Q kũ má dↄ̃ kũ oni zɛ kũmao yãkpatɛkɛnan yãi,


\par }{\Q \VS{22}ma gã̀ bokũn,

\par }{\Q ma gã̀sã wó a pɛ́kia.


\par }{\Q \VS{23}Má Luda wɛ́tãmmanaa vĩna vĩ,

\par }{\Q a zↄ̃kↄ̃kɛ yãi mani fↄ̃ mà yã dí taka kɛro.


\par }{\BB \par }
{\Q \VS{24}Tó wuraan ma gbãna lèa,

\par }{\Q tó ma pì wura atɛ̃nɛ má náanikɛna,


\par }{\Q \VS{25}tó ma aruzɛkɛ zↄ̃kↄ̃ↄn ma pↄ dↄa,

\par }{\Q ↄgↄda kũ à gɛ̃̀ ma ↄĩ pìi,


\par }{\Q \VS{26}tó ifãntɛ̃ tɛ́kɛnaan má tɛ́i,

\par }{\Q ke mↄvura táa'ona kũ a manakɛo,


\par }{\Q \VS{27}akũ ń yã tɛni ma swɛ̃̀ ble busɛbusɛ,

\par }{\Q ari ma lɛ́ pɛ̀ ma ↄa ma fↄ kpàoḿma,


\par }{\Q \VS{28}abirekũ bi durunna kũ à kà ò a yã gↄ̃gↄ̃mɛ,

\par }{\Q manafikikɛna Luda Musudenɛn gwe.


\par }{\BB \par }
{\Q \VS{29}Mádi pↄnna kɛ ma zãnguri kũ kisira a lè yã musuro,

\par }{\Q mádi a yáa dↄ kũ yã a lè yãiro.


\par }{\Q \VS{30}Mádi we ma durunna kɛ̀ ma a kàro.


\par }{\Q \VS{31}Dí mɛ́ à kìpama kũ adi pↄ́ ble à kã̀roo?

\par }{\Q Ma bedenↄmɛ ma sèedadenↄ ũ.


\par }{\Q \VS{32}Ma bɛ zɛ́ dìgↄ̃ wɛ̃na nibↄnↄnɛ,

\par }{\Q madì we nibↄ gɛ̃̀zɛla ì batunlo.


\par }{\Q \VS{33}Ma a taarinↄ ùtɛ gbɛ̃nↄnɛ yá?

\par }{\Q Ma lá kù ma durunnanↄan yá?


\par }{\Q \VS{34}Pari vĩna ma kũ ari ma fua mà yã o yá?

\par }{\Q Kũ oni ma gya bo yãin ma gi bo kpɛ́nyĩ yá?


\par }{\BB \par }
{\Q \VS{35}O'o! Dí mɛ́ ani ma yã díkĩna mamaa?

\par }{\Q Ma zɛo. Gbãnasĩndapinkide wema sà.

\par }{\Q Luda kũ à yã vĩ kũmao pì kɛ̃ takadan.


\par }{\Q \VS{36}Mani takada pì sɛ́ mà da ma gã̀n,

\par }{\Q mani kú fùra ũ,


\par }{\Q \VS{37}mani gɛ́ mà yã kũ ma kɛ̀nↄ babanɛ pínki,

\par }{\Q mani nai lán kínɛ bà.


\par }{\BB \par }
{\Q \VS{38}Tó ma bura tɛn gímai,

\par }{\Q akũsↄ̃ a dↄ̀rↄnↄn tɛn wiki lɛ́ma,


\par }{\Q \VS{39}tó ma burapↄ blè akũsↄ̃ mádi zĩtɛ pìi fĩna boro,

\par }{\Q ke tó ma gbɛ̃ kũ ò vĩ yãnↄ dɛ̀dɛ,


\par }{\Q \VS{40}tó lɛmɛ, lɛ̀kara butɛ gbado gɛ̃nɛ ũ,

\par }{\Q pampara sↄ̃ à butɛ ése gbɛ̀n.

\par }{\BB \par }
{\MM Ayuba yã lɛ́n gwe.




\par }\Chap{38}{\SH Dikiri a kíkɛ mↄna Ayubanɛ
\par }
{\PP \VerseOne{1}Akũ Dikiri yã wè Ayubaa zàga'ĩa gũn à pì:


\par }{\Q \VS{2}Dí mɛ́ àtɛn fayasariyã ká ma ↄ̃ndↄ̃laa?


\par }{\Q \VS{3}Ǹ futɛ ǹ zɛ lán nɛ́gↄ̃gbɛ̃ bà,

\par }{\Q mani n la yãi, ĩni wema.


\par }{\Q \VS{4}Kũ ma andunia kàtɛ, ń kú mámɛɛ?

\par }{\Q Tó ń dↄ̃na vĩ, ǹ omɛnɛ.


\par }{\Q \VS{5}Dí mɛ́ à a zĩtɛ lɛ́ sèedaa lɛ̀ɛ?

\par }{\Q Dí mɛ́ à bàa yↄ̃̀a à gwàa? À de ń dↄ̃ↄ?


\par }{\Q \VS{6}Bↄ́ mɛ́ à zĩtɛ kũnaa?

\par }{\Q Dí mɛ́ à a ɛ̃ pɛ̀tɛ


\par }{\Q \VS{7}gↄrↄ kũ gudↄna susunɛnↄn tɛn ayuwii kɛ,

\par }{\Q malaikanↄ pↄnna wiki dↄ ń pínkii?


\par }{\Q \VS{8}Kũ ísira gu fↄ̃̀ à bò,

\par }{\Q dí mɛ́ à zɛ́ tàtaalɛɛ?


\par }{\Q \VS{9}Ma ludambɛ luku dànɛ pↄ́kasa ũ,

\par }{\Q ma gusira yĩ̀nɛ biza ũ.


\par }{\Q \VS{10}Ma a lɛ́zɛki dànɛ,

\par }{\Q ma zɛ́nↄ tàta ma gùrukpanↄ dàdan.


\par }{\Q \VS{11}Ma pìnɛ: Ĩnigↄ̃ ká la ǹsun vĩalaro,

\par }{\Q n ísↄ̃kɛna gbãnanↄ ni zɛ la.


\par }{\BB \par }
{\Q \VS{12}Zaa lákũ ò n i nà n yã dìtɛ kↄnkↄnɛ yá?

\par }{\Q N boki mↄ̀ gudↄnaanɛ ziki yá?


\par }{\Q \VS{13}Gudↄnaa dì andunia kũ a lɛ́a

\par }{\Q de à gbãkɛ lán biza bà a yãvãnikɛrinↄ kↄ́tɛ.


\par }{\Q \VS{14}Àdi andunia litɛ kokũkokũ lán kwã kpɛ bà,

\par }{\Q kpinↄ dì bo gupuraa lán uta yĩyĩkↄ̃anaa bà.


\par }{\Q \VS{15}Àdi gí yãvãnikɛrinↄnɛ ò ń gusira yã kɛ,

\par }{\Q àdi ń ↄ sɛna musu ɛ́'ɛ.


\par }{\BB \par }
{\Q \VS{16}N gɛ ari zaa ísira ísɛ̃bokinↄa yá?

\par }{\Q N táa ò í lòkotoo pìi gãnun ziki yá?


\par }{\Q \VS{17}Ò ga bĩnilɛ gbànↄ mↄ̀nnɛ yá?

\par }{\Q N gyãwãn gãnulɛnↄ è yá?


\par }{\Q \VS{18}N andunia yàasa lɛ́ tàasii kà yá?

\par }{\Q Tó ń yã birenↄ dↄ̃ pínki, ǹ omɛnɛ.


\par }{\BB \par }
{\Q \VS{19}Gupura bɛ zɛ́n máa?

\par }{\Q Ń gusirakuki dↄ̃ yá?


\par }{\Q \VS{20}Ĩni fↄ̃ ǹ gɛ́ kũńwo ń bùsun yá?

\par }{\Q Ń ń bɛ zɛ́ dↄ̃roo?


\par }{\Q \VS{21}Ń dↄ̃ sàee! À de ò n i gↄrↄ birea!

\par }{\Q À de n wɛ̃̀ lɛ́ vĩroo?


\par }{\BB \par }
{\Q \VS{22}N gɛ̃ laasi kũ ma gu yĩda kàtɛn yá?

\par }{\Q N ma legũgbɛ dↄ̃̀ↄ è yá?


\par }{\Q \VS{23}Madì utɛ ari warikɛgↄrↄa,

\par }{\Q madì gbarɛ zĩ̀kagↄrↄ zĩ.


\par }{\Q \VS{24}Gupura dì bo mámɛ à dagulaa?

\par }{\Q Ifãboki kpa ĩa dì bo à da zĩtɛla deramɛɛ?


\par }{\Q \VS{25}Dí mɛ́ àdi zɛ́ bo legũ dasinɛɛ?

\par }{\Q Dí mɛ́ àdi gu para surapũtãnaanɛɛ?


\par }{\Q \VS{26}Àdi mↄtↄ pisi zĩtɛ kũ gbɛ̃ke kunloa,

\par }{\Q bee gbáranna kũ bisãsiri kunlo.


\par }{\Q \VS{27}Àdi bɛzĩ kũ tàragaao yĩda kũ,

\par }{\Q àdi tó sɛ̃̀ butɛ gwe.


\par }{\Q \VS{28}Legũ de vĩ yá?

\par }{\Q Dí mɛ́ à plí ìi?


\par }{\Q \VS{29}Dí nɛ́'isↄn legũgbɛɛ dì bonn?

\par }{\Q Dí mɛ́ àdi suka i gbasa à kpáa?


\par }{\Q \VS{30}Dí mɛ́ àdi tó í li à kɛ gbɛ̀ ũ

\par }{\Q à tó ísira musu kɛ kpakparakpaa?


\par }{\BB \par }
{\Q \VS{31}Ĩni fↄ̃ ǹ susunɛ mɛ̀n supplanↄ yĩ ǹ kakara yá?

\par }{\Q Ĩni fↄ̃ ǹ susunɛ azianↄ fãkↄ̃a yá?


\par }{\Q \VS{32}Ĩni fↄ̃ ǹ mↄ'azia bo a gↄrↄa yá?

\par }{\Q Ĩni fↄ̃ ǹ gu mↄ susunɛ ko nɛ́rande kũ a nɛ́nↄnɛ yá?


\par }{\Q \VS{33}Ń musu pↄ́nↄ doka dↄ̃ yá?

\par }{\Q Ĩni fↄ̃ ǹ ń ká kpatan zĩtɛla yá?


\par }{\Q \VS{34}Ĩni fↄ̃ ǹ lɛ́ zu legũi

\par }{\Q de à sisi à í bo à n yaku yá?


\par }{\Q \VS{35}Ĩni fↄ̃ ǹ legũpinanↄ gbarɛ ò da zɛ́n yá?

\par }{\Q Òdi su ò onnɛ ókↄ̃nↄ dí yá?


\par }{\Q \VS{36}Dí mɛ́ à ↄ̃ndↄ̃ dà ludambɛ lukunↄnɛ à legũ maa?

\par }{\Q Dí mɛ́ à dↄ̃naa kpà sukaa à kpáa?


\par }{\Q \VS{37}Dí ↄ̃ndↄ̃ mɛ́ à kà à ludambɛ lukunↄ naroo?

\par }{\Q Dí mɛ́ ani fↄ̃ à musu orozãnↄ kpákasia kɛɛ?


\par }{\Q \VS{38}Tó a í bↄ̀tɛ, bùsu kori dì gↄ̃ bↄkↄtↄ ũ,

\par }{\Q làkpakↄ̃nↄnↄ dì nanakↄ̃a.


\par }{\BB \par }
{\Q \VS{39-40}Mↄkↄ̃mmɛ ndì tofe ká músudanɛ,

\par }{\Q tó àtɛn nↄ̀bↄ dãdã dàkoo gũn yá?

\par }{\Q Mↄkↄ̃mmɛ ndì pↄ́ble kpá a nɛ́nↄa ò kã

\par }{\Q gↄrↄ kũ ò kú ń tòn yá?


\par }{\Q \VS{41}Tó kãakãanna nɛ́nↄ tɛn likara gui,

\par }{\Q òtɛn lɛ́ zu Ludai kũ pↄ́ble kĩ̀aḿma yãi,

\par }{\Q dí mɛ́ àdi pↄ́ble kpáḿmaa?




\par }\PoetryChap{39}{\Q \VerseOne{1}Ń zↄ̃ nɛ́'igↄrↄ dↄ̃ yá?

\par }{\Q N gãsi è gↄrↄ kũ àtɛn nɛ́ i yá?


\par }{\Q \VS{2}Ndì ń nↄ̀ mↄ dↄdↄ yá?

\par }{\Q Ndì ń nɛ́'igↄrↄ dↄ̃ yá?


\par }{\Q \VS{3}Òdi kútɛ ò nɛ́ imɛ,

\par }{\Q akũ ń nɛ́'iwãwã dì kpátɛ.


\par }{\Q \VS{4}Ń nɛ́nↄ dì gbãna kũ sɛ̃̀n òdi pɛ́tɛ,

\par }{\Q òdi gɛ̃ zɛ́la òdi su ń danↄa doro.


\par }{\BB \par }
{\Q \VS{5}Dí mɛ́ à tò zaakisɛ̃ntɛ gↄ̃̀ a zĩdanɛɛ?

\par }{\Q Dí mɛ́ à a pòro à a gbàrɛɛ?


\par }{\Q \VS{6}Ma sɛ̃̀ntɛ dìtɛnɛ a bɛ ũmɛ,

\par }{\Q ma zĩtɛ wiside kɛ̀nɛ a kúki ũ.


\par }{\Q \VS{7}Àdi pã kpá wɛ̃tɛ kĩnii,

\par }{\Q àdi a kpàkɛrii zuka maro.


\par }{\Q \VS{8}Àdigↄ̃ kure sĩ̀sĩnↄa àgↄ̃ sɛ̃̀ wɛtɛ,

\par }{\Q àdigↄ̃ kpátɛ kɛ pↄ́ ísinↄi pínki.


\par }{\BB \par }
{\Q \VS{9}Zùsɛ̃ntɛ ni we à zĩ kɛnnɛ yá?

\par }{\Q Ani we à i n zùnↄ karan yá?


\par }{\Q \VS{10}Ĩni bà dↄa de à bú wínnɛ yá?

\par }{\Q Ĩni gbãngo danɛ de à kpase kɛ̃nnɛ yá?


\par }{\Q \VS{11}Ĩni náani dↄa a gbãna zↄ̃kↄ̃ yãii?

\par }{\Q Ĩni n zĩ tónɛ yá?


\par }{\Q \VS{12}Ĩni a náani kɛ à n pↄ́wɛ sɛ́sɛ

\par }{\Q à suonnɛ pↄ́wɛgbɛ̃kia yá?


\par }{\BB \par }
{\Q \VS{13}Sↄ̃bã dì a dɛ̀mbɛrɛnↄ poro kũ pↄnnao,

\par }{\Q ama ani sí lɛkↄ̃a kũ tokũ dɛ̀mbɛrɛoro.


\par }{\Q \VS{14}Àdi nɛ́gbĩni da zĩtɛ,

\par }{\Q àdi tó bùsu'atɛ̃ nɛ́gbĩnii pìnↄ wã à pipi.


\par }{\Q \VS{15}À sã̀sãn kũ oni su ò gɛ̀sɛ pɛ́tɛa à wíwi,

\par }{\Q kesↄ̃ nↄ̀bↄsɛ̃ntɛnↄ ni táa oa.


\par }{\Q \VS{16}Àdigↄ̃ pãsĩ kũ a nɛ́nↄ,

\par }{\Q ĩnigↄ̃ dↄ̃ se a zĩda nɛ́nↄnlo,

\par }{\Q zĩ pã kɛnaa dì kɛnɛ yãke ũro.


\par }{\Q \VS{17}Zaakũ mádi a gba ↄ̃ndↄ̃ro,

\par }{\Q mádi a baka da fayadenↄ tɛ́ro.


\par }{\Q \VS{18}Ama tó à fùtɛ à bò kũ bàao,

\par }{\Q àdi gɛ̃ sↄ̃la à a dìri yáa dↄ.


\par }{\BB \par }
{\Q \VS{19}Mↄkↄ̃n mɛ́ ndì tó sↄ̃ gↄ̃ gbãna vĩ yá?

\par }{\Q Mↄkↄ̃n mɛ́ n sɛ̀rɛkã pɛ̀pɛ a wakaaa yá?


\par }{\Q \VS{20}Mↄkↄ̃n mɛ́ ndì tó àgↄ̃ vĩvĩ lán kwa bà yá?

\par }{\Q A pↄ́ bona a yĩn kĩni gbãna dì tó vĩna ń kũ.


\par }{\Q \VS{21}Àdi a gbá gátɛgatɛ guvutɛn,

\par }{\Q àdi pↄnna kɛ a gbãna yãi,

\par }{\Q akũ àdi gɛ́ da zĩ̀karinↄlɛ.


\par }{\Q \VS{22}Àdi pↄ́ kũ òdi vĩna kɛnɛ yáa dↄ,

\par }{\Q swɛ̃̀ɛ dì kɛ̃aguro, àdi boru kpɛ fɛ̃nɛdanɛro.


\par }{\Q \VS{23}Kàa dìgↄ̃ kĩni kɛ gbàtan a musu,

\par }{\Q sári lɛ̀kɛtɛ kũ sári gésedeo dì pí.


\par }{\Q \VS{24}Tó ò zĩ̀ kuru pɛ̀, àdigↄ̃ a zĩda daki dↄ̃ro,

\par }{\Q àdigↄ̃ zĩtɛ lɛ́lɛ àdigↄ̃ vĩvĩ àdigↄ̃ kɛ kɛ̀rɛkɛrɛ.


\par }{\Q \VS{25}Tó ò kuru yĩsãm pà,

\par }{\Q àdi pↄ́ bo a yĩn à pi, ɛ̃hɛ̃!

\par }{\Q Àdigↄ̃ zĩ̀ ĩa sɛ́sɛ zaa zã̀zã

\par }{\Q kũ gbɛ̃ zↄ̃kↄ̃nↄ wiki gbãnao kũ kùwikikɛnaao.


\par }{\BB \par }
{\Q \VS{26}N ↄ̃ndↄ̃ mɛ́ à tò boro dì yàa kɛ,

\par }{\Q à a dɛ̀mbɛrɛ poro à gɛ́ gɛ̀nↄmidↄki kpa yá?


\par }{\Q \VS{27}Mↄkↄ̃n mɛ́ n dìtɛ vãunɛ

\par }{\Q àgↄ̃ vura zã̀zã à a sà da zaa musu yá?


\par }{\Q \VS{28}Àdigↄ̃ kú gbɛ̀ɛ musu, gwen àdi in,

\par }{\Q àdi di gbɛ̀ mìsↄ̃ntɛa a aafialeki ũ.


\par }{\Q \VS{29}Zaa gwen àdigↄ̃ kpátɛ kɛ pↄ́blei,

\par }{\Q àdi wɛ́ pá pↄ́nↄa zaa zã̀.


\par }{\Q \VS{30}Arun a nɛ́nↄ pↄ́ble ũ,

\par }{\Q gu kũ pↄ́ gɛ̀ kún, gwen àdigↄ̃ kún.




\par }\Chap{40}{\SH Bisãsiri dì fↄ̃ à Luda vãni boro
\par }
{\PP \VerseOne{1}Akũ Dikiri ɛ̀ra à pì Ayubanɛ:


\par }{\Q \VS{2}Makũ Gbãnasĩndapinkide,

\par }{\Q ĩni ma taari e ǹ ma gba laakari yá?

\par }{\Q Ludavãnibori, ǹ yã wema sà.


\par }{\BB \par }
{\MM \VS{3}Akũ Ayuba wèa à pì:


\par }{\Q \VS{4}Pↄ́ken ma ũro fá! Deran mani wemmaa?

\par }{\Q Séde mà ↄ kú ma lɛ́a baasiro.


\par }{\Q \VS{5}Ma yã ò gɛ̃̀n do, mani ɛra mà o doro,

\par }{\Q ma ò gɛ̃̀n pla se, mani yã wemma doro.


\par }{\BB \par }
{\MM \VS{6}Akũ Dikiri ɛ̀ra à yã ò Ayubanɛ zàga'ĩa gũn à pì:


\par }{\Q \VS{7}Ǹ futɛ ǹ zɛ lán nɛ́gↄ̃gbɛ̃ bà,

\par }{\Q mani n lala yãi, ĩni wema.


\par }{\Q \VS{8}Ĩni lá kú ma yãkɛna a zɛ́alan yá?

\par }{\Q Ń ye ǹ ma taari e de n yã bo nnan yá?


\par }{\Q \VS{9}N gã̀sã gbãna kà ma pↄ́ ũ yá?

\par }{\Q N kòto ni fↄ̃ à gu yĩgã lán ma pↄ́ bà yá?


\par }{\Q \VS{10}Ǹ zↄ̃kↄ̃kɛ kũ kíkɛo da pↄ́kasa mananↄ ũ,

\par }{\Q ǹ gakuri kũ bɛ̀ɛrɛɛo da uta zↄ̃kↄ̃ ũ.


\par }{\Q \VS{11}Ǹ n pↄfɛ̃ kipaḿma,

\par }{\Q ǹ zĩdabirinↄ gwa kũ wɛ́ pãsĩo ǹ wé'i daḿma.


\par }{\Q \VS{12}Ǹ zĩdabirinↄ gwa kũ wɛ́ pãsĩo ǹ ń busa,

\par }{\Q ǹ ń dúgu zↄ̃ gu kũ ò kún,


\par }{\Q \VS{13}ǹ ń vĩ zĩtɛ ń pínki,

\par }{\Q ǹ ń yĩyĩ ǹ ń ká gyãwãnn,


\par }{\Q \VS{14}gbasa mà n sáabu kpá,

\par }{\Q kũ n zĩ̀i blè kũ n gã̀sã gbãnao yãi.


\par }{\SH Ũma yã
\par }
{\Q \VS{15}Ǹ ũma gwa,

\par }{\Q kũ ma a kɛ̀ lákũ ma n kɛ nà.

\par }{\Q Àdi sɛ̃̀ ble lán zùu bàmɛ.


\par }{\Q \VS{16}A gbãna kú a wógbaaamɛ,

\par }{\Q a iko kú a gbɛrɛ báasiamɛ.


\par }{\Q \VS{17}A vlã porona lán sida lí bà,

\par }{\Q a gbáda tĩ de lán bà tãnaa bà.


\par }{\Q \VS{18}A wánↄ gbãna lán mↄ̀gotɛ̃ bà,

\par }{\Q a gbánↄ de lán mↄ̀ gòo bà.


\par }{\Q \VS{19}A zↄ̃kↄ̃ mɛ́ à de pↄ́ bɛ̃nɛ kũ ma kɛ̀nↄla pínki,

\par }{\Q a Kɛ̀ri ado mɛ́ ani a fↄ̃.


\par }{\Q \VS{20}Sĩ̀sĩnↄ musun àdi pↄ́ blen,

\par }{\Q gwen nↄ̀bↄsɛ̃ntɛnↄ dì fàai bon ń pínki.


\par }{\Q \VS{21}Àdi wútɛ lɛ̀'itɛ gbáru,

\par }{\Q àdigↄ̃ sↄtↄ vↄ̃n dã̀dãa gũn.


\par }{\Q \VS{22}Lɛ̀'itɛ uraa dì daala,

\par }{\Q swa sarɛ lubanↄ dì likai.


\par }{\Q \VS{23}Bee tó ísↄ̃ tɛn vĩvĩ, àdi bídi kɛro,

\par }{\Q tó Yoda ísↄ̃kɛna tɛni a lɛ́ pá,

\par }{\Q a laakarii dìgↄ̃ kpátɛnamɛ.


\par }{\Q \VS{24}Oni fↄ̃ ò a wɛ́ wíwi ò a kũ yá?

\par }{\Q Oni fↄ̃ ò ↄ̃ndↄ̃ kɛnɛ ò a yĩ fↄ̃ yá?




\par }\Chap{41}{\SH Kwã kàsaraa
\par }
{\Q \VerseOne{1}Ĩni fↄ̃ ǹ kwã kàsara kũ kũ daburuuo

\par }{\Q ǹ gátɛ ǹ boo yá?

\par }{\Q Ĩni fↄ̃ ǹ bà dↄ a nɛ́nɛa yá?


\par }{\Q \VS{2}Ĩni fↄ̃ ǹ bà ká a yĩn yá?

\par }{\Q Ĩni fↄ̃ ǹ a lɛ́gbako fↄ̃ kũ kúrao yá?


\par }{\Q \VS{3}Ani kútɛ kɛnnɛ ǹ a gbarɛ yá?

\par }{\Q Ani pinnɛ ǹ sùru kɛ yá?


\par }{\Q \VS{4}Ani wennɛ ǹ a sɛ́ n zↄ̀ ũ

\par }{\Q ari a wɛ̃̀ndi lɛ́n yá?


\par }{\Q \VS{5}Ĩni a dato lákũ òdi bã dato nà yá?

\par }{\Q Ĩni bà dↄa ǹ kpá n nɛ́nↄgbɛ̃nↄa yá?


\par }{\Q \VS{6}Sↄrↄkↄnↄ ni kwã kàsaraa pì tↄkɛḿma yá?

\par }{\Q Oni a líli lagatarinↄnɛ yá?


\par }{\Q \VS{7}Ĩni fↄ̃ ǹ a pápa kũ sakao ǹ a bára fↄ̃ yá?

\par }{\Q Ĩni fↄ̃ ǹ a mì kɛ yákiyaki kũ sário yá?


\par }{\Q \VS{8}Ǹ wɛtɛ ǹ ↄ naa ǹ gwa!

\par }{\Q Ɔsi pì yã ni sãnguro,

\par }{\Q ĩni we ǹ a buri kɛ doro.


\par }{\Q \VS{9}Tó ntɛn da ĩni a fↄ̃, ntɛni n zĩda kɛkɛmɛ,

\par }{\Q tó n wɛ́ sìalɛ, ndìgↄ̃ sùummɛ.


\par }{\Q \VS{10}Zaakũ gbɛ̃ke wↄ́rↄgↄ dí ká à a go a gbɛ̀nlo,

\par }{\Q dí mɛ́ ani fↄ̃ à zɛ ma arɛ sↄ̃ↄ?


\par }{\Q \VS{11}Dí fĩna mɛ́ à dↄma kũ mani bonɛɛ?

\par }{\Q Pↄ́ kũ à kú andunia gũn sĩnda pínki bi ma pↄ́mɛ.


\par }{\BB \par }
{\Q \VS{12}Mani gí kwã kàsaraa pì gbánↄ yã oiro

\par }{\Q ke a gↄ̃sagbãnakɛ ke a manakɛ.


\par }{\Q \VS{13}Dí mɛ́ ani fↄ̃ à a tɛ̀kɛɛ gogoo?

\par }{\Q Dí mɛ́ ani we à sↄ̃mↄ kánɛɛ?


\par }{\Q \VS{14}Dí mɛ́ ani we à a lɛ́ wɛ̃kↄ̃aa?

\par }{\Q A saka kà à gbɛ̃ naasi kũ.


\par }{\Q \VS{15}A tɛ̀kɛ de lán sɛ̃gbakonↄ bà a kpɛ,

\par }{\Q à didikↄ̃ana sarapura sari dↄ̀rↄdↄrↄ.


\par }{\Q \VS{16}A tɛ̀kɛɛ pìnↄ nanakↄ̃amɛ,

\par }{\Q bee ĩa dì gɛ̃ki lero.


\par }{\Q \VS{17}Ò pɛ́pɛkɛrɛna gíngin,

\par }{\Q oni sí gokↄ̃aro.


\par }{\Q \VS{18}Tó à yĩ sã̀, gu dì pumɛ,

\par }{\Q a wɛ́ de lán ifãntɛ̃ bina kↄnkↄ bà.


\par }{\Q \VS{19}Tɛ́nɛnɛ dì bↄtɛ a lɛ́n,

\par }{\Q sĩsĩ tɛ́de dì bon dↄ.


\par }{\Q \VS{20}Túsukpɛ dìgↄ̃ bↄtɛ a yĩn

\par }{\Q lán í kũ ò dì tɛ́a àtɛn pípi puusu bà.


\par }{\Q \VS{21}A lɛ́'ĩa dì tó sĩsĩ tɛ́ sɛ́,

\par }{\Q tɛ́nɛnɛ dì bo a lɛ́n.


\par }{\Q \VS{22}A gbãna kú a wakaaamɛ,

\par }{\Q gbɛ̃ kũ à bòa mɛ̀ɛ dì kɛ kpã̀m.


\par }{\Q \VS{23}A báasi dìgↄ̃ sↄ̃sↄ̃kↄ̃ana gíngin,

\par }{\Q à naa gbãngbãn, àdi yĩgãro.


\par }{\Q \VS{24}A kù gbãna lán gbɛ̀ɛ bà,

\par }{\Q lán wísilↄgbɛ da bà.


\par }{\Q \VS{25}Tó à fùtɛ, swɛ̃̀ɛ dì kɛ̃ gↄ̃sa gbãnanↄgu,

\par }{\Q òdi kↄ̃ kɛ̃ kùo ò kura gɛ́kii.


\par }{\Q \VS{26}Fɛ̃nɛda kũ ò a lɛ̀o pínki dì pↄ́ke kɛnɛro

\par }{\Q ke sári ke kà ke saka.


\par }{\Q \VS{27}Àdi mↄ̀si gwa lán leba bàmɛ,

\par }{\Q mↄ̀gotɛ̃ dìgↄ̃ denɛ lán lí mùkumukuu bàmɛ.


\par }{\Q \VS{28}Àdi bàa lɛ́ kàanɛro,

\par }{\Q gbɛ̀mba gbɛ̀ɛ dìgↄ̃ denɛ lán ése ũkã bàmɛ.


\par }{\Q \VS{29}Àdigↄ̃ gò gwa lán sɛ̃̀ kori bàmɛ,

\par }{\Q sári kĩni dìgↄ̃ denɛ yáadↄyã ũmɛ.


\par }{\BB \par }
{\Q \VS{30}A gbɛrɛ tɛ̀kɛ de lán takaso bà,

\par }{\Q a gbɛ̀ɛ dìgↄ̃ tɛ́ bↄkↄtↄn

\par }{\Q lán zùswa guwibↄↄ bà.


\par }{\Q \VS{31}Àdi í lòkoto ya lán í kũ àtɛn pípi oron bà,

\par }{\Q àdi ísira dɛ lán nísidɛnaa bà.


\par }{\Q \VS{32}Íwisi dìgↄ̃ tɛ́ a kpɛ,

\par }{\Q ísira pìi dì ya a kpɛ púu.


\par }{\Q \VS{33}A sára kú andunia gũnlo,

\par }{\Q ma pↄ́nↄ tɛ́ àkũ mɛ́ à vĩna vĩro.


\par }{\Q \VS{34}Àdi nↄ̀bↄ kũ òdi ń zĩda binↄ da pↄ́ke ũro,

\par }{\Q àkũmɛ nↄ̀bↄ kũ ò dìtɛ ò kànↄ kína ũ.




\par }\Chap{42}{\SH Ayuba mìnatɛna Ludanɛ
\par }
{\PP \VerseOne{1}Akũ Ayuba pì Dikirinɛ:


\par }{\Q \VS{2}Má dↄ̃ kũ ĩni fↄ̃ ǹ yã sĩnda pínki kɛ,

\par }{\Q gbɛ̃ke ni fↄ̃ à kpá n pↄyeinaanɛro.


\par }{\Q \VS{3}N pì, dí mɛ́ àtɛn kpá ↄ̃ndↄ̃nɛ dↄ̃naa sarii?

\par }{\Q Yãpuramɛ, ma yã kũ má a gbá dↄ̃ro ò,

\par }{\Q yãbonsarɛ kũ à de ma dↄ̃nala.


\par }{\Q \VS{4}N pì mà sã kpá, ĩni yã o,

\par }{\Q ĩni yã lalama, mani wemma.


\par }{\Q \VS{5}Ma n yã mà kũ sãomɛ yã,

\par }{\Q tera sà ma wɛ́ sìnlɛ.


\par }{\Q \VS{6}Abire yãi ma a zĩda gya bò,

\par }{\Q ma a nɛ̀sɛɛ lìtɛ ma vutɛ bùsutitin tubura.


\par }{\SH Dikiri ɛra à Ayuba zĩni pɛtɛnaa
\par }
{\PP \VS{7}Dikiri yã birenↄ onaa gbɛra à yã ò Temana gbɛ̃ Ɛlifazanɛ à pì: Ma pↄ fɛ̃̀nyĩ kũ n gbɛ̃nna gbɛ̃nↄn planↄ, zaakũ ádi ma yã o a zɛ́a lán ma zↄ̀bleri Ayuba bàro.

\VS{8}À zùsanɛ bↄ̀rↄ sɛ́ mɛ̀n suppla kũ sãkarooo mɛ̀n suppla, à gɛ́o ma zↄ̀bleri Ayuba kĩnaa à sa'opↄ kũ òdi ká tɛ́n à tɛ́ kũ oo, ma zↄ̀bleri Ayuba ni adua kɛárɛ. Mani a aduakɛna sí mani kɛárɛ á yↄ̃nkↄkɛnaaaro. Ádi ma yã o a zɛ́a lán ma zↄ̀bleri Ayuba bàro.

\VS{9}Akũ Temana gbɛ̃ Ɛlifaza kũ Sua gbɛ̃ Bilidadao kũ Naamati gbɛ̃ Zofao gɛ̀ɛ ò kɛ̀ lákũ Dikiri òńnɛ nà, akũ Dikiri Ayuba aduakɛnnɛnaa sì.


\par }{\PP \VS{10}Ayuba aduakɛna a gbɛ̃nnanↄnɛɛ gbɛra Dikiri tò à sù a gwena zĩn. À ɛ̀ra à pↄ́ kũ à vĩ yã kàranɛ lɛu pla.

\VS{11}A vĩ̀ni kũ a dakũnanↄ sù a kĩnaa ń pínki kũ a gbɛ̃ dↄ̃nanↄ ń pínki. Ò pↄ́ blè kãao a bɛa ò wɛ̃nda kɛ̀ kãao, ò a laakarii kpàtɛnɛ yã kũ Dikiri tò à a lè pínki yãi. Akũ ń baadi a gbà andurufu ↄgↄ kũ wura tãnkao mɛ̀n dodo.


\par }{\PP \VS{12}Dikiri arubarikaa dà Ayubagu kpɛkpɛ de káakupↄla. À sãnↄ vĩ dúbu gɛ̃ro donsari, lakuminↄ dúbu suddo, zùnↄ wàa kuri kũ zaakinↄ wàa sↄↄro.

\VS{13}À nɛ́gↄ̃gbɛ̃nↄ ì gbɛ̃nↄn suppla kũ nɛ́nↄgbɛ̃nↄ mɛ̀n aakↄ̃ dↄ.

\VS{14}A nɛ́nↄgbɛ̃ káakude tↄ́n Yemima, a plade tↄ́n Kezia, a aakↄ̃de tↄ́n Kɛrɛnapuku.

\VS{15}Bùsuu pìi gũn pínki nↄgbɛ̃ ke kun a mana kà Ayuba nɛ́nↄgbɛ̃ pìnↄ ũro. Ń de ń túbi dìtɛńnɛ kũ ń dãgↄ̃nↄ.


\par }{\PP \VS{16}Ayuba warikɛnaa gbɛra à kɛ̀ wɛ̃̀ basuppla dↄ, à wɛ́ sì a daikorenↄ kũ a sãkpɛnↄ kũ a nasionↄ lɛ́.

\VS{17}À zĩ kũ̀ yúkuyuku, àkũ à gà.


\par }