\NormalFont\ShortTitle{Womu Duro}

{\MT WOMU GE GA DOBU BO

\par }{\IP Kɑ Heberum bɑ tire te sokɑwɑ Womu ge gɑ dobu bo. Kurɔ kɑ durɔn kĩrun gɑriyɑ tɑ mɔ̀.

\par }{\IP Yuubɑ bɑ tire ten gɑri weesinɑwɑ kɑ kĩi te Gusunɔ u win tɔmbu Isirelibɑ kĩɑ. Mɑ nɑɑnɛ dokeobu bɑ mɑɑ tu weesinɑ kɑ kĩi te Yesu Kirisi u win yigbɛru kĩɑ.

\par }{\IS Tire ten kpunɑɑ

\par }{\IQ 1. Womu 1, wiru 1.1n di sere wiru 2.7.

\par }{\IQ 2. Womu 2, wiru 2.8-17.

\par }{\IQ 3. Womu 3, wiru 3.1n di sere wiru 5.1.

\par }{\IQ 4. Womu 4, wiru 5.2n di sere wiru 6.3.

\par }{\IQ 5. Womu 5, wiru 6.4n di sere wiru 7.11.

\par }{\IQ 6. Womu 6, wiru 7.12n di sere wiru 8.5ɑ.

\par }{\IQ 7. Womu 7, wiru 8.5b-14.

\par }{\IE \par }


\ChapOne{1}{\PP \VerseOne{1}Womu ge gɑ dobu bo wee. Sɑlomɔɔwɑ gɑ kɑ yɑ̃.


\par }{\SH Kurɔ kɑ durɔn fɑɑgi
\par }
{\SP Kurɔ u nɛɛ,

\par }{\Q \VS{2}ɑ mɑn sɔ̃suo kɑ wunɛn tiin nɔɔ.

\par }{\Q Domi wunɛn kĩrun kookoosu su tɑm dobu kere.


\par }{\Q \VS{3}Wunɛn wɑni yi nuburu do.

\par }{\Q A sɑ̃ɑwɑ nge turɑre ye yɑ pusɑ.

\par }{\Q Yen sɔ̃nɑ wɔndiɑbɑ bɑ nun kĩ.


\par }{\Q \VS{4}A mɑn tii gɑwemɑ kpɑ su nun nɑɑ swĩi kɑ dukɑ.

\par }{\Q A sɑ̃ɑwɑ nɛn sunɔ, ɑ kɑ mɑn doo wunɛn wɑ̃ɑ yerɔ.

\par }{\Q Wunɛn sɑɑbuwɑ sɑ nuku dobu mɔ.

\par }{\Q Wunɛn kĩru tɑ tɑm dobu kere.

\par }{\Q Bɑ gem mɔ be bɑ nun kĩ.


\par }{\Q \VS{5}Yerusɑlɛmun wɔndiɑbɑ, i swɑɑ dɑkio i nɔ.

\par }{\Q Nɑ tĩri, ɑdɑmɑ nɑ sɑ̃ɑ kurɔ burɔ.

\par }{\Q Nɑ tĩri nge Kedɑɑn kuu bekuruginu,

\par }{\Q ɑdɑmɑ nɑ wɑ̃wɑ nge beku kɑrenu ni nu wɑ̃ɑ Sɑlomɔɔn sinɑ kpɑɑrɔ.


\par }{\Q \VS{6}I ku mɑn gɛm yèn sɔ̃ nɑ tĩri.

\par }{\Q Sɔ̃ɔwɑ u mɑn kuɑ mɛ.

\par }{\Q Nɛn sesubu bɑ kɑ mɑn mɔru kuɑ.

\par }{\Q Bɑ mɑn kuɑ ben reseɛm dɑ̃ɑ gbɑɑrun kɔ̃so.

\par }{\Q Adɑmɑ nɑ ǹ nɛn tiigiru kɔ̃su.


\par }{\Q \VS{7}A mɑn sɔ̃ɔwɔ nɛn kĩnɑsi mi ɑ rɑ wunɛn sɑbenu kpɑre,

\par }{\Q kɑ mi ɑ rɑ de nu sɔ̃ɔ sure.

\par }{\Q Kpɑ nɑ kun mɑɑ sirenɛ wunɛn berusebun sɑbenun suunu sɔɔ.


\par }{\SP Yɑ̃ɑ kpɑrobɑ nɛɛ,

\par }{\Q \VS{8}wunɛ wi ɑ tɔn kurɔbu kpuro burɑm kere,

\par }{\Q ɑ̀ kun yɑm mi yɛ̃, ɑ doo ɑ yɑ̃ɑ gɔ̃ɔn yirɑ swĩi.

\par }{\Q Kpɑ ɑ wunɛn bonu kpɑrɑ kpɑrobun wɑ̃ɑ yerun bɔkuɔ.


\par }{\SP Durɔ u nɛɛ,

\par }{\Q \VS{9}nɛn kĩnɑsi, ɑ kɑ dum niɑ weenɛ

\par }{\Q ye yɑ Egibitin sunɔn tɑbu kɛkɛ gɑwɑmɔ.


\par }{\Q \VS{10}Wunɛn burɑ yɑ̃nu nu rɑ de wunɛn bɑɑnu nu mɑn wɛ̃re.

\par }{\Q Wunɛn wĩirɑ kɑ goonu wɑ̃.


\par }{\SP Yɑ̃ɑ kpɑrobɑ nɛɛ,

\par }{\Q \VS{11}sɑ ko nun sɑbɑ kuɑ ye yɑ wurɑ kɑ sii geesu mɛnnɛ.


\par }{\SP Kurɔ u nɛɛ,

\par }{\Q \VS{12}sɑnɑm mɛ sinɑ boko u sɔ̃ kɑ wigibu,

\par }{\Q nɛn turɑren nuburɑ pusɑ.


\par }{\Q \VS{13}Nɛn kĩnɑsi u nuburu dowɑ nge turɑre ye bɑ mɔ̀ miru,

\par }{\Q ye yɑ sure nɛn tororɔ.


\par }{\Q \VS{14}Nɛn kĩnɑsi u sɑ̃ɑwɑ nge dɑ̃ɑ wɛ̃ɛ burɑsu.

\par }{\Q Su rɑ kpiwɑ resɛm dɑ̃ɑ gbɑɑrɔ Engɛdiɔ.


\par }{\SP Durɔ u nɛɛ,

\par }{\Q \VS{15}nɛn kĩnɑsi, ɑ sɑ̃ɑwɑ kurɔ burɔ.

\par }{\Q Wunɛn nɔni yi bɑllimɔ nge wɑɑ bɑkɑgii.


\par }{\SP Kurɔ u nɛɛ,

\par }{\Q \VS{16}nɛn kĩnɑsi, ɑ sɑ̃ɑwɑ durɔ burɔ,

\par }{\Q wunɑ ɑ mɑn wɛ̃re.

\par }{\Q Bɛsɛn kpin yeru tɑ ko n nɔɔ nɛ nge yɑkɑ bekusu.


\par }{\Q \VS{17}Dɑ̃ɑ ye bɑ mɔ̀ sɛduru, yerɑ bɑ kɑ bɛsɛn dirun dɑ̃ɑ mwɑɑnɑtiɑ kuɑ.

\par }{\Q Mɑ bɑ ten yɑri kuɑ kɑ dɑ̃ɑ ye bɑ mɔ sipɛrɛ.




\par }\PoetryChap{2}{\Q \VerseOne{1}Nɛnɑ nɑ sɑ̃ɑ nge gunɑrun biibii ye yɑ kpiɑ tem tɛɛrɑɔ.

\par }{\Q Nɑ mɑɑ sɑ̃ɑ nge yɑkɑsun biibii ye yɑ wɑ̃ɑ wɔwɑɔ.


\par }{\SP Durɔ u nɛɛ,

\par }{\Q \VS{2}ɑ̀ n nɛn kĩnɑsi wɑ win wɔndiɑ kpɑɑsibun wuurɔ,

\par }{\Q u rɑ n sɑ̃ɑwɑ nge biibii ye yɑ wɑ̃ɑ sɑ̃kin suunu sɔɔ.


\par }{\SP Kurɔ u nɛɛ,

\par }{\Q \VS{3}ɑ̀ n nɛn kĩnɑsi wɑ ɑluwɑɑsibɑn suunu sɔɔ,

\par }{\Q u sɑ̃ɑwɑ nge dɑ̃ɑ te bɑ mɔ̀ pɔmiɛ dɑ̃nun suunu sɔɔ tèn mɑrum mu dibu do.

\par }{\Q Nɑ rɑ kɑ̃ nɑ n sɔ̃ win sɑɑrɔ.


\par }{\Q \VS{4}U kɑ mɑn dɑ mi bɑ rɑ tɔ̃ɔ bɑkɑ dĩɑnu di.

\par }{\Q Mɑ u mɑn nɛnuɑ kɑ kĩru.


\par }{\Q \VS{5}Wee kĩrɑ mɑn bɑrɔ kuɑ.

\par }{\Q A mɑn dɑm kɛ̃ kɑ kirɑ duronu, kɑ pɔmiɛn mɑrum.


\par }{\Q \VS{6}Nɑ kĩ nɑ n nɛn wiru sɔndi win nɔm dwɑrɔ,

\par }{\Q kpɑ win nɔm geu gu mɑn bɔkɑsi.


\par }{\SP Durɔ u nɛɛ,

\par }{\Q \VS{7}bɛɛ Yerusɑlɛmun wɔndiɑbɑ, nɑ bɛɛ sɔ̃ɔmɔ

\par }{\Q kɑ yɛɛ kpiki kɑ nɛnnun yĩsinu,

\par }{\Q i ku nɛn kĩnɑsi yɑmiɑ sɑɑ ye u ǹ kĩ u se.


\par }{\SH Durɔ u wee
\par }
{\SP Kurɔ u nɛɛ,

\par }{\Q \VS{8}nɑ nɛn kĩnɑsin nɔɔ nɔɔmɔ.

\par }{\Q Wɔɔ u guunu sɑrikirɑmɔ u wee.


\par }{\Q \VS{9}U sɑ̃ɑwɑ nge yɑɑ kpiku ǹ kun mɛ nge gini kpɛmɑ.

\par }{\Q Wi wee dirun biruɔ,

\par }{\Q u mɑn mɛɛrimɑ fɛnɛntin di.


\par }{\Q \VS{10}Mɑ u kɑ mɑn gɑri kuɑ u nɛɛ,

\par }{\Q ɑ seewo nɛn kĩnɑsi, kurɔ burɔ, ɑ nɑ.


\par }{\Q \VS{11}Wee purɑn sɑɑ yɑ doonɑ,

\par }{\Q mɑ gurɑ yɑ yɔ̃rɑ.\FTNT{*}{{\FR 2:11 }{\FK{gurɑ yɑ yɔ̃rɑ
}}{\FT{- Isirelibɑn temɔ, purɑn sɑɑ gurɑ rɑ nɛ.}}}


\par }{\Q \VS{12}Biibii yɑ kpiɑ yɑm kpuro.

\par }{\Q Sɑ gunɔ bwese bwesekɑn swĩi nɔɔmɔ.

\par }{\Q Kpɑrukonun swĩi yi nɔɔrɑ bɛsɛn tem sɔɔ.


\par }{\Q \VS{13}Dɑ̃ɑ te bɑ mɔ̀ figie tɑ mɑrum torumɔ,

\par }{\Q mɑ resɛm tɔ̃kɑn wɛ̃sun nuburɑ pusɑ.

\par }{\Q A seewo, ɑ nɑ nɛn kĩnɑsi, kurɔ burɔ,


\par }{\Q \VS{14}wunɛ wi ɑ sɑ̃ɑ nge sɑ̃kusɑ̃ ye yɑ wɑ̃ɑ kpee bɑɑ sɔɔ yɑ kukuɑ.

\par }{\Q A mɑn wunɛn wuswɑɑ sɔ̃ɔsio.

\par }{\Q A de n wunɛn nɔɔ nɔ.

\par }{\Q Domi wunɛn dɔkɔrɑ nɔɔbu do.

\par }{\Q Mɛyɑ mɑɑ wunɛn wuswɑɑ rɑ mɑn wɛ̃re.


\par }{\SP Kurɔn mɛro u nɛɛ,

\par }{\Q \VS{15}i sun dɛmɑku binu mwɛɛrio

\par }{\Q ni nu bɛsɛn resɛm gbɑɑru sɑnkumɔ sɑɑ ye yɑ wɛ̃su sɑ̃ɑ.


\par }{\SP Kurɔ u nɛɛ,

\par }{\Q \VS{16}nɛn kĩnɑsi u sɑ̃ɑwɑ nɛgii,

\par }{\Q nɑ mɑɑ sɑ̃ɑ wigii.

\par }{\Q U win sɑbenu kpɑrɑmɔ yɑkɑsun biibiin suunu sɔɔ.


\par }{\Q \VS{17}A de ɑ gɔsirɑ, nɛn kĩnɑsi, ɑ n wɑ̃ɑ guunu wɔllɔ

\par }{\Q ɑ n sɑ̃ɑ nge yɑɑ kpiku ǹ kun mɛ nge gini kpɛmɑ,

\par }{\Q sere sɔ̃ɔ u kɑ du sɑɑru tu kpɛ̃ɑ.


\par }{\SH Kurɔ u kɑ win kĩnɑsi dosimɔ
\par }
{\SP Kurɔ u nɛɛ,



\par }\PoetryChap{3}{\Q \VerseOne{1}wɔ̃ku girirɑ nɑ kpĩ nɛn kpin yeru wɔllɔ.

\par }{\Q Nɑ kɑsu wi nɛn gɔ̃ru gɑ kĩ.

\par }{\Q Adɑmɑ nɑ ǹ nùn wɑ.


\par }{\Q \VS{2}Ǹ n mɛn nɑ, kon sewɑ n bɔsu wuu sɔɔ,

\par }{\Q gen swɛɛɔ kɑ gen yɑburɔ nɑ n kɑsu wi nɛn gɔ̃ru gɑ kĩ.

\par }{\Q Nɑ nùn kɑsu kɑsu, ɑdɑmɑ nɑ ǹ nùn wɑ.


\par }{\Q \VS{3}Ye wuu gen kɔ̃sobɑ bɔsu bɑ wuu mɛɛrimɔ, bɑ mɑn wɑ,

\par }{\Q mɑ nɑ bu bikiɑ nɑ nɛɛ, i nɛn kĩnɑsi wɑ?


\par }{\Q \VS{4}Ye nɑ bu deri kese, yerɑ nɑ nɛn kĩnɑsi wi wɑ.

\par }{\Q Nɑ nùn sɛ̃re, nɑ ǹ nùn yɔ̃su

\par }{\Q sere nɑ kɑ nùn dɑ nɛn mɛro wi u mɑn mɑrɑn dirɔ.


\par }{\Q \VS{5}Bɛɛ Yerusɑlɛmun wɔndiɑbɑ,

\par }{\Q nɑ bɛɛ sɔ̃ɔmɔ kɑ yɛɛ kpiki kɑ nɛnnun yĩsinu,

\par }{\Q i ku nɛn kĩnɑsi yɑmiɑ sɑɑ ye u ǹ kĩ u se.


\par }{\SP Kurɔ u nɛɛ,

\par }{\Q \VS{6}wɑrɑ u sɑrɑm wee gbɑburun di mɛni nge wii tĩɑ.

\par }{\Q U turɑre ye bɑ mɔ̀ miru kɑ turɑre dɛkɑgiɑ bwese bwesekɑn nuburu mɔ.


\par }{\Q \VS{7}Sɑlomɔɔn kpin yerɑ bɑ sɔɔwɑ bɑ kɑ wee,

\par }{\Q Isirelibɑn tɑbu durɔ dɑmgibu wɑtɑ bɑ nùn swĩi bɑ wɑ̃ɑ gɔn gɔnkɑ.


\par }{\Q \VS{8}Be kpuro bɑ kɑ tɑkobi sɑnnɔ yɛ̃.

\par }{\Q Bɑ sɑ̃ɑwɑ tɑbu durɔbu.

\par }{\Q Ben bɑɑwure u win tɑkobi bɛki win yɛ̃sɑɔ

\par }{\Q u kɑ sɔɔru sɑ̃ɑ bɑɑ yibɛrɛbɑ bɑ̀ n kurɑmɑ wɔ̃kuru.


\par }{\Q \VS{9}Sinɑ boko Sɑlomɔɔ u derɑ bɑ nùn ɑmɑkɛɛn kitɑru kuɑ kɑ dɑ̃ɑ ye bɑ kɑ nɑ Libɑnin di.


\par }{\Q \VS{10}Mɑ bɑ ten suɑtiɑn dɛki kuɑ kɑ sii geesu.

\par }{\Q Bɑ mɑɑ ten gbɑllitiɑ kuɑ kɑ wurɑ.

\par }{\Q Bɑ ten sin yerun leferi beku wunɔmgiru wukiri

\par }{\Q te Yerusɑlɛmun wɔndiɑbɑ bɑ burɑru kuɑ kĩrun sɔ̃.


\par }{\Q \VS{11}I yɑrimɑ bɛɛ Siɔnin wɔndiɑbɑ, i sinɑ boko Sɑlomɔɔ wɑ.

\par }{\Q U win furɔ doke ge win mɛro nùn dokeɑ sɑɑ ye u kurɔ kpɑɑru kuɑ.

\par }{\Q Dɔmɑ te, u wɑ̃ɑ nuku dobu sɔɔ.


\par }{\SP Durɔ u nɛɛ,



\par }\PoetryChap{4}{\Q \VerseOne{1}ɑ sɑ̃ɑwɑ kurɔ burɔ, nɛn kĩnɑsi.

\par }{\Q Wunɛn nɔni yi bɑllimɔ nge wɑɑ bɑkɑgii wunɛn sɔnditiɑn wɛ̃rin di.

\par }{\Q Wunɛn seri yi sɑ̃ɑ nge boo wuuru te tɑ sɑrɑmɑmɔ Gɑlɑdin guuru wɔllun di.


\par }{\Q \VS{2}Wunɛn donnu nu buriri nge yɑ̃ɑ nìn sɑnsu bɑ bɔɔrɑ nu nim nɔrum wee.

\par }{\Q Nu mɑɑ nɔɔ nɛwɑ swɛɛ swɛɛ, nin gɑrɑ kun kɑnde.


\par }{\Q \VS{3}Wunɛn nɔɔ gɑ swɛ̃riwɑ nge tom,

\par }{\Q mɑ gɑ wɑɑbu wɑ̃.

\par }{\Q Wunɛn bɑɑnu nu bɑllimɔwɑ nge dire sɔnsɔm biɑ wunɛn sɔnditiɑn wɛ̃rin di.


\par }{\Q \VS{4}Wunɛn wĩirɑ wɑ̃wɑ nge Dɑfidin dii bwereku gɑgu

\par }{\Q mi bɑ rɑ tɑbu yɑ̃nu bere.

\par }{\Q Wunɛn sɑbɑn bɑtɑnibɑ bɑ sɑ̃ɑ nge tɑbu yɑ̃ɑ ni bɑ bwɛ̃ mi.


\par }{\Q \VS{5}Wunɛn bwɑ̃su sɑ̃ɑ nge yɑɑ kpikun binu yiru ni nu yɑkɑsu dimɔ biibiin suunu sɔɔ.


\par }{\Q \VS{6}Sere sɔ̃ɔ u kɑ du sɑɑru tu kpɛ̃ɑ,

\par }{\Q kon dɑ guuru wɔllɔ mi turɑre ye bɑ mɔ̀ miru kɑ turɑre dɛkɑgiɑ yɑ wɑ̃ɑ.


\par }{\Q \VS{7}A sɑ̃ɑwɑ kurɔ burɔ, nɛn kĩnɑsi.

\par }{\Q A ǹ bɑu gɑgu mɔ.


\par }{\Q \VS{8}A nɑ su doonɑ sɑɑ Libɑnin guunun di

\par }{\Q kɑ Seniri kɑ Hɛɛmɔɔn guurun di

\par }{\Q mi gbee sinɑnsu kɑ musuku yɑmbɑrɔsu rɑ n wɑ̃ɑ.


\par }{\Q \VS{9}Bɛsɛn nɔni yì n yinnɑ, ǹ kun mɛ nɑ̀ n wunɛn sɑbɑn bɑtɑni tiɑ wɑ,

\par }{\Q wunɛn kĩrɑ rɑ nɛn gɔ̃ru kpuro mwɛwɑ, nɛn sesu, nɛn kurɔ.


\par }{\Q \VS{10}Wunɛn kĩru tɑ nuku dobu mɔ nɛn sesu, nɛn kurɔ.

\par }{\Q Wunɛn kĩru tɑ tɑm dobu kere.

\par }{\Q Mɛyɑ mɑɑ wunɛn turɑren nuburu tɑ do tɑ turɑre kpuro kere.


\par }{\Q \VS{11}Wunɛn nɔɔ gɑ sɔ̃subu do nge tim bɑu.

\par }{\Q Tim kɑ bom mu wɑ̃ɑ wunɛn nɔɔ sɔɔ.

\par }{\Q Wunɛn yɑ̃nu nu nuburu dowɑ nge dɑ̃ɑ te bɑ mɔ̀ sɛduru Libɑniɔ.


\par }{\Q \VS{12}A sɑ̃ɑwɑ nge dɑ̃ɑ gbɑɑru te bɑ kɑrɑ koosi, nɛn sesu, nɛn kurɔ.

\par }{\Q A sɑ̃ɑwɑ nge dɔkɔ ye bɑ kɛnuɑ, ǹ kun mɛ nge bwiɑ ye bɑ mɑrɑ.


\par }{\Q \VS{13}Wunɛn nim mu dɑ̃ɑ gbɑɑrun dɑ̃nu yɛ̃kɑmɔ.

\par }{\Q Nin binu ni bɑ sokumɔ gerenɑdi nu do too.

\par }{\Q Mɛyɑ lɑlle kɑ nɑɑdi yɑ mɑɑ kpiɑ mi,


\par }{\Q \VS{14}kɑ sɑfɑrɑni, kɑ yɑkɑ si su nuburu do, kɑ kɑnɛli,

\par }{\Q kɑ dɑ̃ɑ ni bɑ rɑ kɑ turɑre dɛkɑgiɑ ko, kɑ miru, kɑ ɑloɛsi,

\par }{\Q kɑ sere yɑkɑ si su nuburu dobu bo kpuro.


\par }{\Q \VS{15}Wunɛ ɑ sɑ̃ɑwɑ nge dɑ̃ɑ gbɑɑrun dɔkɔ

\par }{\Q ǹ kun mɛ nge bwiɑ ye yɑ nim sumɔ

\par }{\Q mɛ mu wee sɑɑ Libɑnin guunun di.


\par }{\SP Kurɔ u nɛɛ,

\par }{\Q \VS{16}sɔ̃ɔ yɛ̃si yɛ̃sikɑn wosu,

\par }{\Q i seewo i nɛn dɑ̃ɑ gbɑɑrun dɑ̃nu kɔ̃,

\par }{\Q kpɑ nin nubu duroru tu yɑri kpuro.

\par }{\Q I de nɛn kĩnɑsi u du win dɑ̃ɑ gbɑɑru sɔɔ

\par }{\Q kpɑ u yen dɑ̃ɑ bii geenu di.


\par }{\SH Durɔ u wee
\par }
{\SP Durɔ u nɛɛ,



\par }\PoetryChap{5}{\Q \VerseOne{1}nɑ duɑ nɛn dɑ̃ɑ gbɑɑru sɔɔ,

\par }{\Q nɛn sesu, nɛn kurɔ.

\par }{\Q Nɑ nɛn turɑre ye bɑ mɔ̀ mirun dɑ̃ɑ yorimɔ kɑ kiki si su nuburu do.

\par }{\Q Nɑ nɛn tim bɑun tim dimɔ.

\par }{\Q Nɑ nɛn tɑm kɑ nɛn bom nɔrumɔ.

\par }{\SP Yerusɑlɛmun wɔndiɑbɑ bɑ nɛɛ,

\par }{\Q i dio, bɛɛ be i kĩɑnɛ.

\par }{\Q I nɔruo kpɑ i n kĩru bɑrɔ.


\par }{\SH Kurɔ u gɑmbo wukiɑ
\par }
{\SHB ɑdɑmɑ n dɑ̃kuru kuɑ
\par }
{\SP Kurɔ u nɛɛ,

\par }{\Q \VS{2}nɑ dò ɑdɑmɑ nɛn bwɛ̃rɑ yɑ ǹ kpĩ.

\par }{\Q Nɑ kɑ nɛn kĩnɑsi dosimɔ u gɑmbo soomɔ.

\par }{\SP Durɔ u nɛɛ,

\par }{\Q ɑ mɑn kɛniɔ, nɛn sesu, nɛn kĩnɑsi.

\par }{\Q Wunɛ wi ɑ sɑ̃ɑ nge sɑ̃kusɑ̃, ɑ yibɑ.

\par }{\Q Nɛn wirɑ nikererɑ.

\par }{\Q Mɑ nɛn seri nim sɛ̃ɛrɑ.


\par }{\SP Kurɔ u nɛɛ,

\par }{\Q \VS{3}wee nɑ nɛn yɑberu potɑ.

\par }{\Q Kon mɑɑ kpĩ n se n tu sebe?

\par }{\Q Nɑ nɛn kɔ̃ri kpɑkiɑ kɔ, yerɑ kon mɑɑ se n yi disinu ko?


\par }{\Q \VS{4}Yerɑ nɛn kĩnɑsi wi, u win nɔmu kpɛ̃ɛmɑ gɑmbon wem di,

\par }{\Q mɑ nɛn bwɛ̃rɑ wurɑ win mi.


\par }{\Q \VS{5}Nɑ seewɑ n kɑ nùn kɛniɑ.

\par }{\Q Turɑre ye bɑ mɔ̀ miru yɑ dɑ̃ɑkumɔ nɛn nɔmɑn di gɑmbon nɛnutiɑ sɔɔ.


\par }{\Q \VS{6}Nɑ nɛn kĩnɑsi kɛniɑ,

\par }{\Q ɑdɑmɑ nɑ deemɑ u doonɑ.

\par }{\Q Nɛn bwɛ̃rɑ rɑɑ wurɑ win mi, sɑnɑm mɛ nɑ win nɔɔ nuɑ.

\par }{\Q Nɑ nùn kɑsu kɑsu, nɑ ǹ nùn wɑ.

\par }{\Q Nɑ nùn sokɑ, u ǹ wure.


\par }{\Q \VS{7}Wuu gen kɔ̃sobu bɑ kɑ mɑn yinnɑ.

\par }{\Q Bɑ mɑn so bɑ mɛɛrɑ kuɑ.

\par }{\Q Be bɑ gbɑ̃rɑru kɔ̃su, bɑ nɛn sɔnditiɑ mwɑ.


\par }{\Q \VS{8}Bɛɛ Yerusɑlɛmun wɔndiɑbɑ, nɑ bɛɛ kɑnɑmɔ,

\par }{\Q ì n nɛn kĩnɑsi wɑ, i nùn sɔ̃ɔwɔ win kĩrɑ mɑn bɑrɔ kuɑ.


\par }{\SP Yerusɑlɛmun wɔndiɑbɑ bɑ nɛɛ,

\par }{\Q \VS{9}wunɛ wi ɑ kurɔbu kpuro burɑm kere,

\par }{\Q mbɑ wunɛn kĩnɑsi wi, u mɔ ye goo kun mɔ ɑ kɑ sun sɔ̃ɔmɔ mɛ.


\par }{\SP Kurɔ u nɛɛ,

\par }{\Q \VS{10}nɛn kĩnɑsi, tɔn swɑ̃ɔwɑ, win wuswɑɑ bɑllimɔ.

\par }{\Q Tɔmbu nɔrɔbun subɑ wɔkuru (10.000) sɔɔ, wiyɑ kɑɑ wɑɑbu gbi.


\par }{\Q \VS{11}Win wuswɑɑ yɑ bɑllimɔ nge wurɑ geɑ.

\par }{\Q Win seri yi tĩriwɑ nge gunɔ mɔrɑn sɑnsu.


\par }{\Q \VS{12}Win nɔni yi sɑ̃ɑwɑ nge wɑɑ bɑkɑgii ye yɑ wɑ̃ɑ dɑɑrɔ.

\par }{\Q Win nɔni kpiki yi sɑ̃ɑwɑ nge bom bekum.

\par }{\Q Nɔni yi, yi kɑ kpee gobiginu weenɛ ni bɑ doke tɑɑbu sɔɔ.


\par }{\Q \VS{13}Win bɑɑnu nu wɑ̃wɑ nge turɑre bii yi yi kpiibu wee.

\par }{\Q Win nɔɔ gɑ sɑ̃ɑwɑ nge biibii yèn min di turɑre yɑ dɑ̃ɑkumɔ.


\par }{\Q \VS{14}Win nɔmɑ yɑ kɑ wurɑn sumɑ weenɛ ye bɑ kpee gobiginu dokeɑ.

\par }{\Q Win wɑsi yi wɔru nge suunu don te bɑ wɔriɑsiɑ

\par }{\Q bɑ burɑru koosi kɑ kpee burɑnu ni nu nɔni boogu mɔ.


\par }{\Q \VS{15}Win kɔ̃ri yi sɑ̃ɑwɑ nge gbere yiru ye bɑ kuɑ kɑ kpee kpikiru.

\par }{\Q Mɑ bɑ ye girɑ wurɑ geɑn wɔllɔ.

\par }{\Q À n nùn mɛɛrɑ, u sɑ̃ɑwɑ nge Libɑnin dɑ̃ɑ ni bɑ mɔ̀ sɛduru.


\par }{\Q \VS{16}Win nɔɔn gɑri do.

\par }{\Q Wi sɔɔrɑ nɛn bwɛ̃rɑ rɑ n wɑ̃ɑ mɑm mɑm.

\par }{\Q Bɛɛ Yerusɑlɛmun wɔndiɑbɑ, mɛ nɛn bɔrɔ kĩnɑsi wi, u sɑ̃ɑwɑ mi.


\par }{\SP Yerusɑlɛmun wɔndiɑbɑ bɑ nɛɛ,



\par }\PoetryChap{6}{\Q \VerseOne{1}mɑnɑ wunɛn kĩnɑsi wi, u dɑ,

\par }{\Q wunɛ wi ɑ kurɔbu kpuro burɑm kere.

\par }{\Q Berɑ mɑnɑ u gɛre, kpɑ su kɑ nun wi kɑsu.


\par }{\SP Kurɔ u nɛɛ,

\par }{\Q \VS{2}nɛn kĩnɑsi u dɑwɑ win dɑ̃ɑ gbɑɑrɔ,

\par }{\Q mi turɑre bii wɑ̃ɑ yi yi kpiibu wee,

\par }{\Q u kɑ win sɑbenu kpɑrɑ kpɑ u biibii bɔɔri.


\par }{\Q \VS{3}Nɑ sɑ̃ɑwɑ nɛn kĩnɑsigii, mɑ u mɑɑ sɑ̃ɑ nɛgii.

\par }{\Q U win sɑbenu kpɑrɑmɔ biibiin suunu sɔɔ.


\par }{\SH Nge mɛ kurɔ win wɑsi sɑ̃ɑ
\par }
{\SP Durɔ u nɛɛ,

\par }{\Q \VS{4}ɑ girimɑ mɔ nge wuu ge bɑ mɔ̀ Tirisɑ.

\par }{\Q Nɛn kĩnɑsi, ɑ wɑ̃ nge Yerusɑlɛmu.

\par }{\Q A nɑnum mɔ nge tɑbu sĩɑ kɑ yen gidi bɔrɑ.


\par }{\Q \VS{5}A ku mɑɑ mɑn mɛɛri.

\par }{\Q Domi wunɛn nɔni yi nɛn kĩru seeyɑmɔ.

\par }{\Q Wunɛn seri yi sɑ̃ɑ nge boo wuuru

\par }{\Q te tɑ sɑrɑmɑmɔ Gɑlɑdin guurun wɔllun di.


\par }{\Q \VS{6}Wunɛn donnu nu buriri nge yɑ̃ɑ nìn sɑnsu bɑ bɔɔrɑ

\par }{\Q nu nim nɔrum wee, nu mɑɑ nɔɔ nɛwɑ swɛɛ swɛɛ, nin gɑrɑ kun kɑnde.


\par }{\Q \VS{7}Wunɛn bɑɑnu nu bɑllimɔwɑ nge dire sɔnsɔm biɑ wunɛn sɔnditiɑn wɛ̃rin di.


\par }{\Q \VS{8}Sinɑnibun geerɑ sɑ̃ɑwɑ wɑtɑ,

\par }{\Q sinɑ kurɔbu mɑɑ wɛnɛ.

\par }{\Q Wɔndiɑbɑn geerɑ kun nɔru mɔ be.


\par }{\Q \VS{9}Adɑmɑ nɛn kĩnɑsi wi, u ǹ bɑu mɔ,

\par }{\Q u sɑ̃ɑwɑ nɛnɛm be sɔɔ.

\par }{\Q U sɑ̃ɑwɑ win mɛron bii wɔndiɑ teereru te u kĩ too.

\par }{\Q Wɔndiɑ be bɑ nùn wɑ, bɑ nɛɛ,

\par }{\Q u sɑ̃ɑwɑ domɑrugii.

\par }{\Q Sinɑnibu kɑ bɑn sinɑ kurɔbu bɑ mɑɑ nùn siɑrɑ bɑ nɛɛ,


\par }{\Q \VS{10}wɑrɑ u yɑrimɑm wee nge buruku sɔ̃ɔ.

\par }{\Q Wɑrɑ u wɑ̃ mɛ nge suru.

\par }{\Q Wɑrɑ u bɑllimɔ nge sɔ̃ɔ.

\par }{\Q U nɑnum mɔ nge tɑbu sĩɑ kɑ yen gidi bɔrɑ.


\par }{\Q \VS{11}Nɑ dɑ dɑ̃ɑ gbɑɑrɔ mi dɑ̃ɑ mɑrum wɑ̃ɑ,

\par }{\Q n kɑ wɑ yɑkɑsu sù n kpiɑ wɔwɑɔ,

\par }{\Q kpɑ n wɑ resɛm tɔ̃kɑ yɑ̀ n kpɑrɑ,

\par }{\Q kpɑ n mɑɑ wɑ dɑ̃ɑ te bɑ mɔ̀ gerenɑdi tɑ̀ n wɛ̃su sɑ̃ɑ.


\par }{\Q \VS{12}Nɑ ǹ kɑ bɑɑru nɛn bwɛ̃rɑ mɑn suɑ,

\par }{\Q yɑ mɑn doke nɛn tɔmbun tɑbu kɛkɛbɑn suunu sɔɔ yi dumi gɑwe.


\par }{\SP Kurɔbu kɑ wɔndiɑbɑ bɑ nɛɛ,



\par }\PoetryChap{7}{\Q \VerseOne{1}ɑ gɔsirɑmɑ, ɑ gɔsirɑmɑ, Sunɛmun bii,

\par }{\Q ɑ gɔsirɑmɑ su nun mɛɛri.

\par }{\Q Mbɑn sɔ̃nɑ i nɛ Sunɛmun bii mɛɛrɑ

\par }{\Q nge wi u yɑɑmɔ tɔn wuunu yirun bɑɑ sɔɔ.


\par }{\SP Durɔ u nɛɛ,

\par }{\Q \VS{2}wɔndiɑ bɛɛrɛgii, wunɛn nɑɑsu su wɑ̃ sɑlubɑtɑ sɔɔ.

\par }{\Q Wunɛn pɔrɑ yɑ wɑ̃wɑ nge sɑbɑ.

\par }{\Q Wi u ye kuɑ mɔmɔn tiiwɑ.


\par }{\Q \VS{3}Wunɛn bwĩirun girɑ yerɑ sɑ̃ɑwɑ bwɛrɛrɛ nge nɔrɑn nɔɔ

\par }{\Q ye yɑ ku rɑ tɑm kpe.

\par }{\Q Wunɛn bɔsɔ gɑ swɛ̃ri nge ɑlikɑmɑ ye bɑ kɑ biibii sikerenɛ.


\par }{\Q \VS{4}Wunɛn bwɑ̃su sɑ̃ɑwɑ nge yɑɑ kpikun binu yiru.


\par }{\Q \VS{5}Wunɛn wĩiru tɑ buririwɑ nge suunu donnu.

\par }{\Q Wunɛn nɔni yi dɛɛrewɑ nge Hɛsibonin yɛru

\par }{\Q si su wɑ̃ɑ wuu bɔkɔ gen kɔnnɔn bɔkuɔ.

\par }{\Q Wunɛn wɛ̃ru tɑ dɛndewɑ mɑm mɑm nge Libɑnin kɔ̃su yeru

\par }{\Q te tɑ Dɑmɑsi mɛɛrɑ.


\par }{\Q \VS{6}Wunɛn wirɑ suɑrewɑ nge guu te bɑ mɔ̀ Kɑɑmɛli.

\par }{\Q Mɑ wunɛn tɑrɑ yɑ bɑllimɔ nge beku gobigiru

\par }{\Q sere yɑ sinɑ bokon bwɛ̃rɑ kpuro mwɑ.


\par }{\Q \VS{7}Wunɛn burɑm bɑndɑ, ɑ mɑn wɛ̃re too.

\par }{\Q Wunɛ sɔɔrɑ nɛn kĩru kpuro wɑ̃ɑ.


\par }{\Q \VS{8}Wunɛn wɑsi yi dɛndewɑ nge kpɑkpɑ bɑ̃ɑ.

\par }{\Q Wunɛn bwɑ̃su su sɑ̃ɑwɑ nge dɑ̃ɑ mɑrum swɑɑru.


\par }{\Q \VS{9}Nɑ nɛɛ, kon kpɑkpɑ yɔwɑ kpɑ n yen mɑrum nɛnɛ.

\par }{\Q Wunɛn bwɑ̃su su sɑ̃ɑwɑ nge resɛm swɑɑru.

\par }{\Q Wunɛn wɛ̃siɑru tɑ nuburu do nge dɑ̃ɑ mɑrum mɛ bɑ mɔ̀ pɔmu.


\par }{\Q \VS{10}Nɑ̀ n nun sɔ̃su, nɑ rɑ n nuku dobu mɔ nge wi u tɑm durom nɔrɑ.

\par }{\SP Kurɔ u nɛɛ,

\par }{\Q tɑm mɛ, mu kokuo nɛn kĩnɑsin sɔ̃

\par }{\Q mu du win nɔɔ sɔɔ ù n dweeyɑmɔ.


\par }{\Q \VS{11}Nɑ sɑ̃ɑwɑ nɛn kĩnɑsigii,

\par }{\Q mɑ win kĩru kpuro wɑ̃ɑ nɛ sɔɔ.


\par }{\SH Kĩɑnɑ sɔɔrɑ nuku dobɑ wɑ̃ɑ
\par }
{\SP Kurɔ u nɛɛ,

\par }{\Q \VS{12}nɛn kĩnɑsi, ɑ yɑrimɑ su dɑ bɑru kpɑɑnɔ kpɑ sɑ n wɑ̃ɑ mi.


\par }{\Q \VS{13}Bururu sɑ ko se su dɑ dɑ̃ɑ gbɑɑrɔ,

\par }{\Q su wɑ resɛm tɔ̃kɑ kɑ dɑ̃ɑ te bɑ mɔ̀

\par }{\Q gerenɑdi yɑ̀ n kpɑre yɑ wɛ̃su sɑ̃ɑ.

\par }{\Q Miyɑ kon nun kĩru sɔ̃ɔsi.


\par }{\Q \VS{14}Dɑ̃ɑ te bɑ mɔ̀ mɑndɑrɑgore tɑ ten turɑre yɛ̃kɑmɔ.

\par }{\Q Bɛsɛn yɛnu kɔnnɔwɔ, sɑ dɑ̃ɑ mɑrum kpuro mɔ mɛ mu dobu bo,

\par }{\Q ginɑkugim kɑ gisɔku gegim.

\par }{\Q Nɑ mɛ kpuro yii wunɛn sɔ̃ nɛn kĩnɑsi.




\par }\PoetryChap{8}{\Q \VerseOne{1}À n dɑɑ sɑ̃ɑ nɛn sesu mɛro turosi, kon kɑ nun yinnɑ tɔɔwɔ,

\par }{\Q kpɑ n nun bɔkɑsi, goo kun mɑɑ mɑn gɛmmɔ.


\par }{\Q \VS{2}Kon kɑ nun dɑ nɛn mɛron yɛnuɔ

\par }{\Q kpɑ ɑ mɑn bwisi kɛ̃.

\par }{\Q Kon nun tɑm nubu durorugim wɛ̃

\par }{\Q mɛ nɑ kuɑ kɑ dɑ̃ɑ bii ni bɑ mɔ̀ gerenɑdi.


\par }{\Q \VS{3}Nɑ kĩ nɑ n nɛn wiru sɔndi win nɔm dwɑrɔ,

\par }{\Q kpɑ win nɔm geu gu mɑn bɔkɑsi.


\par }{\Q \VS{4}Bɛɛ Yerusɑlɛmun wɔndiɑbɑ, nɑ bɛɛ sɔ̃ɔmɔ,

\par }{\Q i ku nɛn kĩnɑsi yɑmiɑ sɑɑ ye u ǹ kĩ u se.


\par }{\SP Wɔndiɑbɑ bɑ nɛɛ,

\par }{\Q \VS{5}wɑrɑ u wee gbɑburun di u win kĩnɑsi gbɑlli.

\par }{\SH Kĩrun dɑm
\par }
{\SP Kurɔ u nɛɛ,

\par }{\Q nɑ nun yɑmiɑ dɑ̃ɑ sɑɑrɔ wunɛn yɛnun bɔkuɔ,

\par }{\Q mi wunɛn mɛro u wunɛn gurɑ suɑ u nun mɑrɑ.


\par }{\Q \VS{6}A de nɛ turon gɑri yi n wɑ̃ɑ wunɛn gɔ̃ruɔ.

\par }{\Q A de ɑ n nɛ turo bɔkɑsi.

\par }{\Q Domi kĩru tɑ dɑm mɔwɑ nge gɔɔ.

\par }{\Q Nisinu nu mɑɑ sɑ̃ɑwɑ gɑ̃ɑ gɔbunu nge gɔribun wɑ̃ɑ yeru.

\par }{\Q Nin dɑm mu sɑ̃ɑwɑ nge dɔ̃ɔ yɑri.

\par }{\Q Yinni Gusunɔn min diyɑ yi wee.


\par }{\Q \VS{7}Nim wɔ̃kun nim kɑ mɛn kpɑ̃ɑru mu ǹ kpɛ̃ mu kĩrun dɔ̃ɔ go.

\par }{\Q Mɛyɑ mɑɑ dɑɑnun nim yiburu tɑ ǹ kpɛ̃ tu kĩi te wukiri.

\par }{\Q Tɔnu wi u win dukiɑ kpuro wɛ̃ bu kɑ nùn kĩɑn sɔ̃,

\par }{\Q u ǹ kĩi te wɑsi.

\par }{\Q Yen kɔkɔrɔ, bɑ koo nùn gɛmwɑ.


\par }{\SP Kurɔn sesubu bɑ nɛɛ,

\par }{\Q \VS{8}sɑ sesu piibu mɔ wi u kun ginɑ bwɑ̃ɑ kpiɑ.

\par }{\Q Amɔnɑ sɑ ko nùn kuɑ sɑnɑm mɛ bɑ nùn kĩɑn nɑ.


\par }{\Q \VS{9}Ù n sɑ̃ɑ nge gbɑ̃rɑru,

\par }{\Q sɑ ko tu tɑ̃sisiɑwɑ kɑ sii geesu.

\par }{\Q Ù n mɑɑ sɑ̃ɑ nge kɔnnɔ,

\par }{\Q sɑ ko ge kɔrewɑ kɑ dɑ̃ɑ ye bɑ mɔ̀ sɛdurun gɑmbo.


\par }{\SP Kurɔ u nɛɛ,

\par }{\Q \VS{10}nɑ sɑ̃ɑwɑ nge gbɑ̃rɑru,

\par }{\Q mɑ nɛn bwɑ̃ɑ yɑ sɑ̃ɑ nge wuu kɔ̃sobun wɑ̃ɑ yeru.

\par }{\Q Nɛn kĩnɑsi u yɛ̃ mɑ nɑ bɔri yɛndu mɔ win mi.


\par }{\SP Durɔ u nɛɛ,

\par }{\Q \VS{11}Sɑlomɔɔ u resɛm tɔ̃kɑn gbɑɑru mɔ Bɑɑli Hɑmɔɔwɔ.

\par }{\Q Mɑ u gbɑɑ te kɔ̃sobu nɔmu sɔndiɑ.

\par }{\Q Ben bɑɑwure u rɑ kɑ sii geesun gobi nɔrɔbu (1.000) nɛwɑ

\par }{\Q bu sere gbɑɑ ten mɑrum sɔri.


\par }{\Q \VS{12}Sɑlomɔɔ u win sii geesun gobi nɔrɔbu (1.000) suo u n mɔ,

\par }{\Q kpɑ u win gbɑɑ kɔ̃sobu yen goobu (200) wɛ̃.

\par }{\Q Nɛnɑ nɑ nɛn tiin resɛm gbɑɑru mɔ,

\par }{\Q mɑ nɑ tu kɔ̃su.


\par }{\Q \VS{13}A de n wunɛn nɔɔ nɔ nɛn kĩnɑsi,

\par }{\Q wunɛ wi ɑ rɑ n wɑ̃ɑ dɑ̃ɑ gbɑɑru sɔɔ.

\par }{\Q Kpɑɑsibɑ kĩ bu gu nɔ.


\par }{\SP Kurɔ u nɛɛ,

\par }{\Q \VS{14}ɑ wɑsi suo nɛn kĩnɑsi,

\par }{\Q kpɑ ɑ n sɑ̃ɑ nge yɑɑ kpiku ǹ kun mɛ nge gini kpɛmɑ

\par }{\Q ye yɑ wɑ̃ɑ guuru wɔllɔ mi yɑkɑ nubu durorugisu wɑ̃ɑ.


\par }