\NormalFont\ShortTitle{YAASINƆ}

{\MT YAASINƆ



\par }\ChapOne{1}{\SH Yã kũ à tò òdi yáasi zu
\par }
{\PP \VerseOne{1}Yáasi kũ Dauda nɛ́ Sulemanu, Isarailanↄ kína zù,


\par }{\Q \VS{2}de gbɛ̃nↄ le ò ↄ̃ndↄ̃ kũ ògↄ̃ laakari vĩ,

\par }{\Q ò dↄ̃na yã dada,


\par }{\Q \VS{3}ò gↄ̃ wɛ́zɛ̃ri laakaridenↄ ũ

\par }{\Q manakɛna kũ yãzɛdeo kũ náanio yã gũn.


\par }{\Q \VS{4}Yáasi dínↄ dì nɛ̀sɛdode gba laakarii,

\par }{\Q àdi tó kɛfɛnna gↄ̃ kú a dↄ̀rↄↄa kũ dↄ̃naao.


\par }{\Q \VS{5}Laakaride ni ma, a yãdadana le à kara,

\par }{\Q nɛ̀sɛde ni lɛ́damma le a gũn,


\par }{\Q \VS{6}ani yáasi kũ yãlɛkↄ̃anaao mì dↄ̃

\par }{\Q kũ ↄ̃ndↄ̃rinↄ yã'onaao kũ ń gara kutu yãnↄ.


\par }{\Q \VS{7}Vĩnakɛna Dikirinɛɛmɛ dↄ̃na naana ũ,

\par }{\Q ama yↄ̃nkↄ dì ↄ̃ndↄ̃ kũ lɛ́dammao gya bo.


\par }{\SH Laakarikɛna gbɛ̃ vãni manafikii
\par }
{\Q \VS{8}Ma nɛ́, ǹ n de yã'onnɛna ma,

\par }{\Q ǹsun pã kpá n da lɛ́dammairo.


\par }{\Q \VS{9}Anigↄ̃ de fùra mana ũ n mìia,

\par }{\Q anigↄ̃ de mↄ̀wakarɛ ũ n wakaaa.


\par }{\BB \par }
{\Q \VS{10}Tó durunnakɛrinↄ tɛni n laakari gátɛ,

\par }{\Q ǹsun wero, ma nɛ́.


\par }{\Q \VS{11}Òdi pi: Ǹ mↄ́ ò gɛ́ gbɛ̃nↄ dãdã ò ń dɛdɛ,

\par }{\Q ò taarisaridenↄ kpákpa ò ń kũkũ.


\par }{\Q \VS{12}Ò ń mↄ́mↄ bɛ̃nɛ lákũ mira dì kɛ nà,

\par }{\Q ò ń mↄ́ vãni lákũ gyãwãn dì kɛ nà,


\par }{\Q \VS{13}óni pↄ́ ↄgↄde buri sĩnda pínki le,

\par }{\Q ó kpɛ́nↄ ni pa kũ pↄ́ kũ o nàkↄ̃anↄ.


\par }{\Q \VS{14}Ǹ mↄ́ ò ó baka kakara,

\par }{\Q ó pínki ó ↄgↄsↄ̃nↄ nigↄ̃ dokↄ̃nↄ.


\par }{\Q \VS{15}Ma nɛ́, ǹsun gɛ́ kũńworo,

\par }{\Q ǹsun zɛ́ sɛ́ kũńworo.


\par }{\Q \VS{16}Zaakũ òdigↄ̃ lika kũ yãvãnikɛnaao,

\par }{\Q ò wãna kũ gbɛ̃dɛnaao.


\par }{\Q \VS{17}Bàkpakpana bãnↄ wára bi yã pãmɛ.


\par }{\Q \VS{18}Òtɛn tankutɛ kpákpa ń zĩdanɛmɛ,

\par }{\Q ń toke mɛ́ à ń para.


\par }{\Q \VS{19}Ɔgↄvãniwɛtɛrinↄ zian gwe ń pínki,

\par }{\Q ń lukana pↄ́i mɛ́ àdi ń wɛ̃̀ndi bo.


\par }{\SH Ɔ̃ndↄ̃ tɛni ó sisi
\par }
{\Q \VS{20}Ɔ̃ndↄ̃ tɛn wiki lɛ́ gãnulɛa,

\par }{\Q a kòto dↄ zɛ́dan.


\par }{\Q \VS{21}Àtɛn lɛ́ zu zɛ́ kũ òdi kↄ̃ kakaran lɛ́a,

\par }{\Q àtɛn kpàkpa kɛ wɛ̃tɛ bĩnilɛnↄ gũn à pi:


\par }{\Q \VS{22}Ɔ̃ndↄ̃saridenↄ, ánigↄ̃ kun kũ ↄ̃ndↄ̃sarikɛo ari bↄrɛɛ?

\par }{\Q Lalandikɛrinↄ, áni ma fobona tó bↄrɛɛ?

\par }{\Q Yↄ̃nkↄnↄ, ánigↄ̃ zã dↄ̃nan ari bↄrɛɛ?


\par }{\Q \VS{23}Tó a ma lɛ́damma mà yã,

\par }{\Q de ma a dↄ̃naa pìsiáwa,

\par }{\Q mani tó àgↄ̃ ma laasun vĩ.


\par }{\Q \VS{24}Lákũ ma á sisi a gi sã kpái nà,

\par }{\Q ma ↄ pòroárɛ á gbɛ̃ke dí laakari kɛro,


\par }{\Q \VS{25}lákũ a ma lɛ́damma kpà sãkoto nà pínki,

\par }{\Q ádi we laakari kũ ma á gbáiro,


\par }{\Q \VS{26}tó kisira á lé, mani á yáa dↄmɛ,

\par }{\Q tó yã á lé, mani á lalandi kɛmɛ,


\par }{\Q \VS{27}bee tó yã á lé lán zàga'ĩa bà,

\par }{\Q ke tó kisira á lé lán tùtuu bà,

\par }{\Q ke tó takasi kũ yã'ũmmanaao gɛ̃̀ái.


\par }{\Q \VS{28}Zĩ birea áni lɛ́ zumai, mani we sↄ̃ro,

\par }{\Q áni ma ki wɛtɛ, áni ma e sↄ̃ro.


\par }{\Q \VS{29}Zaakũ a zã dↄ̃nan,

\par }{\Q ádi zɛ kũ vĩnakɛna Dikirinɛɛoro.


\par }{\Q \VS{30}Ádi we ma lɛ́dammairo,

\par }{\Q a laakari kũ ma á gbá gya bò.


\par }{\Q \VS{31}Áni á dàa gbɛ̀ le,

\par }{\Q yã vãni kũ a zɛo ni wí á musu.


\par }{\Q \VS{32}Kpɛlina ↄ̃ndↄ̃nɛ ni ↄ̃ndↄ̃saridenↄ dɛdɛ,

\par }{\Q laasunsari ni yↄ̃nkↄnↄ dúgu zↄ̃.


\par }{\Q \VS{33}Gbɛ̃ kũ à ma yã kũna sↄ̃ anigↄ̃ kun aafia,

\par }{\Q anigↄ̃ kun kũ laakariio kpatɛna vĩnakɛna vãninɛɛ sari.




\par }\Chap{2}{\SH Tɛna ↄ̃ndↄ̃i àree
\par }
{\PP \VerseOne{1}Ma nɛ́, tó n ma yã sì,

\par }{\Q tó ń ma yãditɛnanↄ kũna n swɛ̃̀n,


\par }{\Q \VS{2}tó ntɛn sã kpá ↄ̃ndↄ̃yãi,

\par }{\Q tó n swɛ̃̀ɛ kpà yã asãnsia,


\par }{\Q \VS{3}tó n lɛ́ zù wɛ́zɛ̃i,

\par }{\Q tó n wiki lɛ̀ yã dↄ̀rↄ dↄ̃naaa,


\par }{\Q \VS{4}tó n kpatɛ kɛ̀i lán andurufuu bà,

\par }{\Q tó n wɛ̀tɛ lán aruzɛkɛ kũ à utɛnaa bà,


\par }{\Q \VS{5}ĩnigↄ̃ vĩnakɛna Dikirinɛ dↄ̃ sà,

\par }{\Q ĩni bo Luda dↄ̃naaa.


\par }{\Q \VS{6}Zaakũ Dikiri mɛ́ àdi ń gba ↄ̃ndↄ̃,

\par }{\Q dↄ̃na kũ yã dↄ̀rↄ dↄ̃naao dì bo a kĩnaamɛ.


\par }{\Q \VS{7}À zĩ̀blena kũna gbɛ̃ mananↄnɛ,

\par }{\Q à de sɛ̃gbako ũ taarisaridenↄnɛ.


\par }{\Q \VS{8}Àdi ↄ lika gbɛ̃ mananↄi ń zɛ́ gũn,

\par }{\Q àdi a yãmarinↄ dãkpã ń táa'onaa gũn.


\par }{\BB \par }
{\Q \VS{9}Ĩnigↄ̃ yãzɛde dↄ̃ sà kũ yã súsuo

\par }{\Q kũ yã manao kũ zɛ́ manao pínki.


\par }{\Q \VS{10}Zaakũ ↄ̃ndↄ̃ ni gɛ̃ n swɛ̃̀n,

\par }{\Q dↄ̃na ni n pↄ kɛ nna.


\par }{\Q \VS{11}N laakari ni n dãkpã,

\par }{\Q asãnsi ni ↄ likanyĩ.


\par }{\Q \VS{12}Ani n bo gbɛ̃ vãninↄ zɛ́n

\par }{\Q ani n sí yãbɛ̃nɛ'orinↄ ↄĩ.


\par }{\Q \VS{13}Gbɛ̃ pìnↄ pã̀ zɛ́ súsunɛ,

\par }{\Q ò gusira zɛ́ sɛ̀.


\par }{\Q \VS{14}Òdi pↄnna kɛ vãnikɛnaa gũn,

\par }{\Q òdi yã vãni fayasari nna ma.


\par }{\Q \VS{15}Ń yãkɛna súsuro,

\par }{\Q òdigↄ̃ yã kɛ kũ manafikiomɛ.


\par }{\BB \par }
{\Q \VS{16}Ɔ̃ndↄ̃ pì ni n sí zinakɛri ↄĩ,

\par }{\Q ani n bo karua yãnnanna'onnɛnan.


\par }{\Q \VS{17}Nↄgbɛ̃ pì pã kpà a nɛ́nↄkparekɛgↄrↄ gↄ̃i,

\par }{\Q à Luda bàka kunna kãao yã gbòro.


\par }{\Q \VS{18}A bɛ dì mì pɛ́ kũńwo gaamɛ,

\par }{\Q a kpɛ́ zɛ́ dì tá kũńwo gyãwãn.


\par }{\Q \VS{19}Gbɛ̃ kũ à gɛ̃̀ii dì nɛ̀sɛ litɛro,

\par }{\Q àdi wɛ̃̀ndi zɛ́ le doro.


\par }{\BB \par }
{\Q \VS{20}Ɔ̃ndↄ̃ pì ni n da gbɛ̃ mananↄ zɛ́a,

\par }{\Q ĩnigↄ̃ dↄ̀rↄdenↄ zɛ́ kũna.


\par }{\Q \VS{21}Zaakũ nɛ̀sɛpuradenↄ mɛ́ oni gↄ̃ bùsu vĩ,

\par }{\Q taarisaridenↄ mɛ́ onigↄ̃ kú a gũn.


\par }{\Q \VS{22}Yãvãnikɛrinↄ sↄ̃, oni pɛ́ḿma ò ń bↄtɛ bùsun,

\par }{\Q oni náanisaridenↄ kpakɛ a gũn.




\par }\Chap{3}{\SH Dikiri náanikɛnaa dì ń gba ↄ̃ndↄ̃
\par }
{\PP \VerseOne{1}Ma nɛ́, ǹsun tó ma yãdannɛna sãnguro,

\par }{\Q ǹgↄ̃ yã kũ ma dìtɛnnɛnↄ kũna n swɛ̃̀n.


\par }{\Q \VS{2}Zaakũ ani n ká wɛ̃̀ndi gbã̀naa,

\par }{\Q ani aafia karannɛ.


\par }{\Q \VS{3}Gbɛ̃kɛ kũ náanio sún kɛ̃mmaro,

\par }{\Q ǹgↄ̃ dana mↄ̀wakarɛ ũ,

\par }{\Q ǹ kɛ̃ n swɛ̃̀ɛa lákũ òdi yã kɛ̃ anloa nà,


\par }{\Q \VS{4}n tↄ́ nigↄ̃ nna,

\par }{\Q ĩnigↄ̃ mana Luda kĩnaa kũ bisãsirinↄ.


\par }{\BB \par }
{\Q \VS{5}Ǹ Dikiri náani kɛ kũ nɛ̀sɛ mɛ̀n doo,

\par }{\Q ǹsun gbãna kpá n zĩda dↄ̃naaaro.


\par }{\Q \VS{6}Ǹgↄ̃ a dↄ̃ n yã sĩnda pínki kɛnaa gũn,

\par }{\Q ani zɛ́ poronnɛ súsu.


\par }{\Q \VS{7}Ǹsun n zĩda gwa ↄ̃ndↄ̃de ũro,

\par }{\Q ǹgↄ̃ Dikiri vĩna vĩ ǹ kɛ̃ yã vãnia.


\par }{\Q \VS{8}Abirekũ nigↄ̃ de n mɛ̀ aafia ɛzɛ ũ,

\par }{\Q ani n wánↄ gba gbãna.


\par }{\Q \VS{9}Ǹ bɛ̀ɛrɛ lí Dikirinɛ kũ n aruzɛkɛo

\par }{\Q kũ n burapↄ káakunↄ pínki,


\par }{\Q \VS{10}pↄ́blewɛnↄ ni n dↄ̃̀ pa ari àgↄ̃ kↄ́tɛ,

\par }{\Q n lo zↄ̃kↄ̃nↄ ni pa yɛ́rɛrɛ kũ sèwɛ̃ dufuo.


\par }{\Q \VS{11}Ma nɛ́, tó Dikiri tɛn foru dↄmma,

\par }{\Q ǹsun dↄkɛ kũ a yãoro,

\par }{\Q tó à kpã̀kɛ̃nyĩ, ǹsun tó à kɛnnɛ ĩniro.


\par }{\Q \VS{12}Zaakũ gbɛ̃ kũ Dikiri yeiin àdi toto,

\par }{\Q lákũ de dì kɛ a nɛ́ kũ à kɛ̀nɛ mananɛ nà.


\par }{\SH Ɔ̃ndↄ̃ àree
\par }
{\Q \VS{13}Arubarikaden gbɛ̃ kũ à ↄ̃ndↄ̃ lè à kũ̀

\par }{\Q à dↄ̃naa lè à pàpa ũ.


\par }{\Q \VS{14}Zaakũ à àre vĩ de andurufula,

\par }{\Q àdi karana kɛńnɛ de wurala.


\par }{\Q \VS{15}À bɛ̀ɛrɛ vĩ de gbɛ̀ bɛ̀ɛrɛdela,

\par }{\Q pↄ́ kũ ń a ni vĩnↄ ke dí ká a ũro.


\par }{\Q \VS{16}Wɛ̃̀ndi gbã̀na kú a ↄplan,

\par }{\Q aruzɛkɛ kũ gakurio kú a ↄzɛn.


\par }{\Q \VS{17}A yãkɛnanↄn nna,

\par }{\Q a zɛ́ sĩnda pínki aafia vĩ.


\par }{\Q \VS{18}À de lí wɛ̃̀ndide ũ gbɛ̃ kũ ò kũnanↄnɛ,

\par }{\Q arubarikadenↄn gbɛ̃ kũ ò sìnↄ ũ.


\par }{\BB \par }
{\Q \VS{19}Dikiri gonikɛ gũn à zĩtɛ kàtɛ,

\par }{\Q a ↄ̃ndↄ̃ gũn à musu kɛ̀.


\par }{\Q \VS{20}À ísira wɛ̀ɛ bò a dↄ̃naa gũn,

\par }{\Q à tò ludambɛ luku mↄtↄ vĩ.


\par }{\BB \par }
{\Q \VS{21}Ma nɛ́, ǹgↄ̃ wɛ́zɛ̃ vĩ kũ fayaao,

\par }{\Q ǹsun wɛ́ vĩalaro.


\par }{\Q \VS{22}Anigↄ̃ de n nini wɛ̃̀ndi ũ,

\par }{\Q anigↄ̃ de mↄ̀wakarɛ ũ n wakaaa.


\par }{\Q \VS{23}Ĩnigↄ̃ kure n laakariia,

\par }{\Q pↄ́ke ni kpánnɛro.


\par }{\Q \VS{24}Tó n wutɛ, vĩna ni n kũro,

\par }{\Q ĩni wútɛ ǹ i o nna.


\par }{\Q \VS{25}Ĩni vĩna kɛ kariinɛro,

\par }{\Q ke kisira kũ àdi yãvãnikɛrinↄ le kãnto.


\par }{\Q \VS{26}Zaakũ Dikiri nigↄ̃ de n mìkpaki ũmɛ,

\par }{\Q ani tó n gbá vĩ tankutɛla.


\par }{\Q \VS{27}Tó n ↄ tɛni n kpɛ le,

\par }{\Q ǹsun gí ǹ yã mana kɛ gbɛ̃ kũ à de ǹ kɛnɛɛnɛro.


\par }{\Q \VS{28}Tó ń kpányĩ zɛ́ vĩ,

\par }{\Q ǹsun pi n gbɛ̃dakenɛ à gɛ́ gĩa ari ziaro.


\par }{\Q \VS{29}N gbɛ̃dake kũ à kú n sarɛ kũ à n náanikɛna,

\par }{\Q ǹsun a kũ yã vãnioro.


\par }{\Q \VS{30}Tó gbɛ̃ dí yãke kɛnnɛro,

\par }{\Q ǹsun lɛ́kpakↄ̃a kɛ kãao pãro.


\par }{\Q \VS{31}Ǹsun gbãnamↄnnɛri kunna ni dɛro,

\par }{\Q ǹsun tɛ́ a yãkɛna keiro.


\par }{\Q \VS{32}Zaakũ Dikiri tɛ̃̀ɛmɛ manafikidenↄ ũ,

\par }{\Q nɛ̀sɛpuradenↄn àdi kɛ a kpàasinↄ ũ.


\par }{\Q \VS{33}Dikiri dì láari bo gbɛ̃ vãninↄ ↄnnwa,

\par }{\Q àdi arubarika da gbɛ̃ mananↄ bɛn.


\par }{\Q \VS{34}Àdi lalandidenↄ lalandi kɛ,

\par }{\Q ama à gbɛ̃kɛ vĩ kũ zĩdabusarinↄ.


\par }{\Q \VS{35}Ɔ̃ndↄ̃de dì bɛ̀ɛrɛ le,

\par }{\Q yↄ̃nkↄ sↄ̃ àdi wé'i da a zĩdaa.




\par }\Chap{4}{\SH Gbɛ̃ zↄ̃kↄ̃ lɛ́damma
\par }
{\PP \VerseOne{1}Ma nɛ́nↄ, à gbɛ̃ zↄ̃kↄ̃ lɛ́damma ma,

\par }{\Q à laakari dↄa de à asãnsi le.


\par }{\Q \VS{2}Dↄ̃na súsun matɛn daárɛ,

\par }{\Q àsun pã kpá ma yãdannɛnaairo.


\par }{\Q \VS{3}Kũ má kun nɛ́ ũ ma de ↄĩ,

\par }{\Q má busana ma da nɛ́ mɛ̀n do légelege ũ.


\par }{\Q \VS{4}Ma de yã dàmɛnɛ à pì:

\par }{\Q Ǹgↄ̃ ma yã kũna n swɛ̃̀ɛ gũn,

\par }{\Q ǹ ma yãditɛnanↄ da ĩnigↄ̃ kun.


\par }{\Q \VS{5}Ǹ ↄ̃ndↄ̃ kũ ǹgↄ̃ dↄ̃na vĩ,

\par }{\Q ǹsun sãsãi ǹ pã ma yãnɛro.


\par }{\Q \VS{6}Ǹsun pã kpá ↄ̃ndↄ̃iro, ani n dãkpã,

\par }{\Q ǹgↄ̃ yei, ani ↄ kúmma.


\par }{\Q \VS{7}Ǹ ↄ̃ndↄ̃ kũ, àkũmɛ yã sĩnda pínki mì ũ,

\par }{\Q ǹ dↄ̃na wɛtɛ kũ aruzɛkɛ kũ ń vĩo pínki.


\par }{\Q \VS{8}Ǹ a kũ gbãngbãn, ani n kara,

\par }{\Q ǹ a kũ ↄplapla, ani bɛ̀ɛrɛ línnɛ.


\par }{\Q \VS{9}Anigↄ̃ de fùra mana ũ n mìia,

\par }{\Q anigↄ̃ dennɛ kífura gakuride ũ.


\par }{\BB \par }
{\Q \VS{10}Ma nɛ́, ǹ sã kpá ma yãi,

\par }{\Q ǹ yã pì da, n wɛ̃̀ndi nigↄ̃ gbã̀na.


\par }{\Q \VS{11}Ma ↄ̃ndↄ̃ zɛ́ mↄ̀nnɛ,

\par }{\Q ma n da yã mana zɛ́n.


\par }{\Q \VS{12}Tó ntɛn táa on, pↄ́ke ni kpánnɛro,

\par }{\Q tó ntɛn bàa lɛ́n, ĩni gɛ̃̀ síro.


\par }{\Q \VS{13}Ǹgↄ̃ ma lɛ́damma kũna, ǹsun gbarɛro,

\par }{\Q ǹ a kũ gbãna, zaakũ àkũmɛ n wɛ̃̀ndi ũ.


\par }{\Q \VS{14}Ǹsun yãvãnikɛrinↄ zɛ́ sɛ́ro,

\par }{\Q ǹsun tɛ́ gbɛ̃ vãninↄ zɛ́iro.


\par }{\Q \VS{15}Ǹ pãńnɛ, ǹsun naḿmaro,

\par }{\Q ǹ kɛ̃ḿma ǹ n gɛna kɛ.


\par }{\Q \VS{16}Tó odi vãni le ò kɛ̀ro, òdi i oro,

\par }{\Q tó odi gbɛ̃ le ò kari boro, i dì gɛ̃ ń wɛ́nlo.


\par }{\Q \VS{17}Zaakũ vãnikɛnaamɛ ń pↄ́ble ũ,

\par }{\Q wɛ́tãna gbɛ̃nↄaamɛ ń pↄ́mina ũ.


\par }{\Q \VS{18}Gbɛ̃ mananↄ zɛ́ de lán gudↄnaa bàmɛ,

\par }{\Q a gupura dìgↄ̃ bo lán ifãntɛ̃ bonaa bà.


\par }{\Q \VS{19}Yãvãnikɛrinↄ zɛ́ de lán gusira níkiniki bàmɛ,

\par }{\Q òdi pↄ́ kũ à tò òdi gɛ̃̀ sí dↄ̃ro.


\par }{\BB \par }
{\Q \VS{20}Ma nɛ́, ǹ laakari dↄ yã pìnↄa,

\par }{\Q ǹ sã kpá ma yã'onnɛnaaa.


\par }{\Q \VS{21}Ǹsun kpá sãkotoro,

\par }{\Q ǹgↄ̃ kũna n swɛ̃̀ɛ gũn.


\par }{\Q \VS{22}Zaakũ à de wɛ̃̀ndi ũ gbɛ̃ kũ à lè à kũnaanɛ,

\par }{\Q à de mɛ̀ pínki aafia ũ.


\par }{\Q \VS{23}A kũ à denla ǹ laakari dↄ n swɛ̃̀ yãa,

\par }{\Q zaakũ wɛ̃̀ndi zĩni bò swɛ̃̀ kĩnaamɛ.


\par }{\Q \VS{24}Ǹ bo yãvãni'onan,

\par }{\Q ǹ mì kɛ̃ yãlɛkpɛrɛ'onaaa.


\par }{\Q \VS{25}Ǹ wɛ́ dↄ n arɛ,

\par }{\Q ǹ gu gwa n kuru súsu.


\par }{\Q \VS{26}Ǹ zɛ́ sɛ́ súsu,

\par }{\Q n yãkɛnanↄ pínki ni bo mana.


\par }{\Q \VS{27}Ǹsun na ↄplai ke ↄzɛiro,

\par }{\Q ǹsun gbá pɛ́tɛ yã vãni zɛ́nlo.




\par }\Chap{5}{\SH Laakarikɛna karuaai
\par }
{\PP \VerseOne{1}Ma nɛ́, ǹ laakari dↄ ma dↄ̃naaa,

\par }{\Q ǹ sã kpá ǹ ma ↄ̃ndↄ̃ yã ma,


\par }{\Q \VS{2}de ǹgↄ̃ kú n laakariia,

\par }{\Q dↄ̃na yã nigↄ̃ kú n lɛ́n.


\par }{\Q \VS{3}Karua yã'onaa dìgↄ̃ nna lán zↄ́ bàmɛ,

\par }{\Q àdi ń gátɛ kũ lɛ́nnao,


\par }{\Q \VS{4}ama kpɛkpɛ àdi kɛńnɛ kyã̀kyã lán sɛwɛ bà,

\par }{\Q àdi ń zↄ̃ lán fɛ̃nɛda lɛ́nna kpa plade bà.


\par }{\Q \VS{5}A zɛ́ dì mì pɛ́ kũńwo gaa,

\par }{\Q àdi si kũ gbɛ̃ kũ ò tɛ́inↄo gyãwãn.


\par }{\Q \VS{6}Àdi laasun lɛ́ wɛ̃̀ndi zɛ́aro,

\par }{\Q à dↄ̃ a zã zɛ́ pìiaro.


\par }{\BB \par }
{\Q \VS{7}Ma nɛ́, ǹ sã kpá ma yãi sà,

\par }{\Q ǹsun kpɛ li ma lɛ́dammanɛro.


\par }{\Q \VS{8}Ǹ pã nↄgbɛ̃ dí takanɛ zã̀zã,

\par }{\Q ǹsun na a bɛ gãnulɛiro,


\par }{\Q \VS{9}de n bɛ̀ɛrɛ sún gↄ̃ gbɛ̃ pãndenↄnɛro,

\par }{\Q de ǹsun n wɛ̃̀ndi kpá gbɛ̃ pãsĩnↄaro,


\par }{\Q \VS{10}de n aruzɛkɛnↄ sún gↄ̃ dakenↄnɛro,

\par }{\Q de n zĩ àre sún gↄ̃ ↄn pãnde bedenↄnɛro.


\par }{\Q \VS{11}Ĩnigↄ̃ nda n gↄrↄ lakanaaa,

\par }{\Q ĩni fɛ̃fɛ̃ n gbãna ni láka.


\par }{\Q \VS{12}Ĩni pi: Ma gi lɛ́dammai fá!

\par }{\Q Ma dↄkɛna kũ foruo mɛ́ à tò.


\par }{\Q \VS{13}Mádi arufannanↄ yã'onnɛna maro,

\par }{\Q mádi sã kpá ma yãdannɛrinↄiro.


\par }{\Q \VS{14}À gↄ̃̀ fíti kũ mà kpe bo

\par }{\Q andunia dagura.


\par }{\BB \par }
{\Q \VS{15}Ǹ n zĩda orozã í mi,

\par }{\Q ǹ zɛ kũ n zĩda lↄ̀gↄ'io.


\par }{\Q \VS{16}N í kↄtɛna bàai manaro.

\par }{\Q N í bona gãnulɛa zɛ́ vĩro.


\par }{\Q \VS{17}Ǹ tó àgↄ̃ de n nanↄ pↄ́ ũ ado,

\par }{\Q àsungↄ̃ de gbɛ̃ pãnde pↄ́ ũro.


\par }{\Q \VS{18}Luda arubarika da n íboki pìn,

\par }{\Q ǹ pↄnna kɛ kũ n kɛfɛnnakɛgↄrↄ nↄo.


\par }{\Q \VS{19}N gã yenyĩde! N bikyao mana!

\par }{\Q Ǹ tó a bã̀ndaragana gↄ̃ kɛnnɛ nna,

\par }{\Q ǹ a yenyĩ ni dɛ lákũ gu dìgↄ̃ dↄ nà.


\par }{\Q \VS{20}Ma nɛ́, bↄ́yãin ĩni karua ni dɛɛ?

\par }{\Q Bↄ́yãin ĩni bã̀ndara gá kũ gbɛ̃ pãnde nↄoo?


\par }{\Q \VS{21}Bisãsiri yãkɛna ke utɛna Dikirinɛro,

\par }{\Q àdigↄ̃ zɛ́ kũ à sɛ̀ dↄ̃ pínki.


\par }{\Q \VS{22}Yãvãnikɛri taari dì bà kpákpanɛ,

\par }{\Q a durunna dì a kũ.


\par }{\Q \VS{23}Lɛ́dammamanasari ni a kpá gai,

\par }{\Q a yↄ̃nkↄkɛ zↄ̃kↄ̃ ni a sãtɛ.




\par }\Chap{6}{\SH Fĩna kũ ma'ão kũ bisãsiri pão yã
\par }
{\PP \VerseOne{1}Ma nɛ́, tó n n gbɛ̃dake fĩna dì n musu,

\par }{\Q tó n zɛnkpɛkɛ sɛ̀ gbɛ̃nɛ,


\par }{\Q \VS{2}tó n lɛ́ n ásaru kɛ̀,

\par }{\Q tó n yã'ona n da yãn,


\par }{\Q \VS{3}ǹ kɛ dí bà, ma nɛ́, ǹ lɛ́ bo yã pìn,

\par }{\Q zaakũ n na n gbɛ̃dake ↄĩ.

\par }{\Q Ǹ gɛ́ ǹgↄ̃ zɛzɛ n gbɛ̃dake pìii,

\par }{\Q ǹ kútɛ kɛnɛ.


\par }{\Q \VS{4}Ǹsun tó i gɛ̃ n wɛ́ gũnlo,

\par }{\Q ǹsun tó n wɛ́bara tìkisi kũro,


\par }{\Q \VS{5}ǹ n zĩda sía lákũ gã dì ń kɛ̃ nà,

\par }{\Q lákũ bã dì bo gbàgidikpakpari ↄn nà.


\par }{\BB \par }
{\Q \VS{6}Ma'ãde, ǹ gɛ́ blɛ̀nↄ gwa,

\par }{\Q ǹ a yãkɛna tàasi ká ĩni ↄ̃ndↄ̃ kũ.


\par }{\Q \VS{7}À don'arɛde vĩro,

\par }{\Q à gbɛ̃ zↄ̃kↄ̃ ke dikiri vĩro.


\par }{\Q \VS{8}Àdi zàna zĩ di sakaremɛ,

\par }{\Q àdi a pↄ́ble kakara pↄ́kɛ̃gↄrↄa.


\par }{\Q \VS{9}Ma'ãde, ĩnigↄ̃ wutɛna ari bↄrɛɛ?

\par }{\Q Bↄrɛn ĩni vu inn?


\par }{\Q \VS{10}Ndì kámma bo fíti ndì i o fíti,

\par }{\Q ndì wútɛ fíti ↄkpana n kùsɛɛa.


\par }{\Q \VS{11}Takasi ni gɛ̃nyĩ lán kpãni wɛ́dewɛ bà,

\par }{\Q pↄ́kĩammana ni summa

\par }{\Q lán gbɛ̃ kũ à gↄ̃kɛbↄ kũna bà.


\par }{\BB \par }
{\Q \VS{12}Bisãsiri pã bi gbɛ̃ vãnimɛ,

\par }{\Q àdigↄ̃ kure kũ ɛ́kɛo da a lɛ́n.


\par }{\Q \VS{13}Àdi yã o kũ wɛ́o kũ ↄo,

\par }{\Q àdi sèeda kɛńnɛ kũ gbáo.


\par }{\Q \VS{14}Manafiki mɛ́ à a nɛ̀sɛ pana,

\par }{\Q yã vãni laasunnn àdigↄ̃ lɛ́ gↄrↄ sĩnda pínki.


\par }{\Q \VS{15}Abire yãi kisira ni sua lɛ́zammanaa sari,

\par }{\Q kakatɛna ni gɛ̃i kãnto, anigↄ̃ futɛna vĩro.


\par }{\BB \par }
{\Q \VS{16}Yã mɛ̀n suddo kun kũ Dikiri zã̀agu,

\par }{\Q à kà se suppla kũ à denɛ tɛ̃̀ ũ.


\par }{\Q \VS{17}Zĩdabinaa, ɛ́kɛtonaa, taarisaride dɛnaa,


\par }{\Q \VS{18}yã pãsĩ laasunlɛnaa, wãna vãnii,


\par }{\Q \VS{19}sèeda ɛ́kɛtona kũ danɛnↄ dↄkↄ̃anaao.


\par }{\SH Laakarikɛna zinakɛnaai
\par }
{\Q \VS{20}Ma nɛ́, ǹgↄ̃ n de yãditɛnanↄ kũna,

\par }{\Q ǹsun pã kpá n da yãdannɛnaairo.


\par }{\Q \VS{21}Ǹgↄ̃ kũna n swɛ̃̀ɛ gũn,

\par }{\Q ǹgↄ̃ dana mↄ̀wakarɛ ũ.


\par }{\Q \VS{22}Ani donnɛ arɛ n táa'onaa gũn,

\par }{\Q ani n dãkpã n wutɛnaa gũn.

\par }{\Q Tó n vu, ani lɛ́ damma.


\par }{\Q \VS{23}Zaakũ yãditɛnaa pìnↄ bi fitilamɛ,

\par }{\Q yãdannɛnaa pì bi gupuramɛ,

\par }{\Q lɛ́damma kũ foruo bi zɛ́ wɛ̃̀ndidemɛ.


\par }{\Q \VS{24}Ani n sí nↄgbɛ̃ vãni ↄĩ,

\par }{\Q ani n bo gbɛ̃ pãnde nↄ yãnnanna'onnɛnan.


\par }{\Q \VS{25}Ǹsun a manakɛ ni dɛro,

\par }{\Q ǹsun tó a wɛ́kpãntɛ̃ n kũro.


\par }{\Q \VS{26}Karuaa dì ń kɛ kori,

\par }{\Q gbɛ̃ pãnde nↄ sↄ̃ àdi ń wɛ̃̀ndi bɛ̀ɛrɛde kakatɛ.


\par }{\Q \VS{27}Tó gbɛ̃ tɛ́ sɛ̀ à dà a pↄtɛn,

\par }{\Q a pↄ́kasa ni gí tɛ́ kũi yá?


\par }{\Q \VS{28}Tó gbɛ̃ gɛ̀sɛɛ pɛ̀tɛ tɛ́yↄ̃a,

\par }{\Q ani gí a kpátai yá?


\par }{\Q \VS{29}Lɛn à de lɛ kũ gbɛ̃ kũ à gɛ̃̀ a gbɛ̃dake nↄiio,

\par }{\Q zaakũ tó à ↄ kɛ̀a, ani bo pãro.


\par }{\Q \VS{30}Tó nà tɛn gbɛ̃ dɛ, tó à kpãni ò,

\par }{\Q òdi a yã da pã yá?


\par }{\Q \VS{31}Tó ò a kũ̀, ani a fĩna bo lɛu suppla,

\par }{\Q ani pↄ́ kũ à vĩ a ↄnn kpá pínki.


\par }{\Q \VS{32}Zinakɛri laasun vĩro,

\par }{\Q gbɛ̃ kũ àdi abirekũ kɛ dì a zĩda kakatɛmɛ.


\par }{\Q \VS{33}Gbɛ̃na mana kũ kpebonaaoomɛ a baka ũ,

\par }{\Q a tↄ́ vãni ni kɛ̃aro.


\par }{\Q \VS{34}Zaakũ gↄ̃gbɛ̃ nɛ̀sɛgↄ̃ba mɛ́ ani su kũ pↄfɛ̃o,

\par }{\Q tó àtɛn fĩna boḿma, ani ń wɛ̃nda dↄ̃ro.


\par }{\Q \VS{35}Ani kútɛkɛbↄ ke síro,

\par }{\Q bee tó à gba zↄ̃kↄ̃ↄ dànɛ, ani weiro.




\par }\Chap{7}{\SH Laakarikɛna karuaai
\par }
{\PP \VerseOne{1}Ma nɛ́, ǹgↄ̃ ma yãnↄ kũna,

\par }{\Q ǹ ma yãditɛnanↄ da n nɛ̀sɛn.


\par }{\Q \VS{2}Ǹgↄ̃ ma yãditɛnanↄ kũna ĩnigↄ̃ kun kũ wɛ̃̀ndiio,

\par }{\Q ǹ laakari dↄ ma yãdannɛnaaa lán n wɛ́nɛ bà.


\par }{\Q \VS{3}Ǹ da n ↄnɛa tãnka ũ,

\par }{\Q ǹ kɛ̃ n swɛ̃̀ɛa lákũ òdi kɛ̃ anloa nà.


\par }{\Q \VS{4}Ǹ o ↄ̃ndↄ̃nɛ n dãren a ũ,

\par }{\Q ǹ asãnsi sísi n gbɛ̃ ũ.


\par }{\Q \VS{5}Ani n sí bona karua ↄĩ,

\par }{\Q ani n bo gbɛ̃ pãnde nↄ yãnnanna'onnɛnan.


\par }{\BB \par }
{\Q \VS{6}Má zɛna ma kpɛ́ wondoo gũn,

\par }{\Q matɛn bàai gwa.


\par }{\Q \VS{7}Akũ ma gↄ̃ gbãna kenↄ è, ↄ̃ndↄ̃ kĩ̀aḿma,

\par }{\Q kɛfɛnna ke kú ń tɛ́, à laasun vĩro.


\par }{\Q \VS{8}Àtɛn likara karua gãnulɛa,

\par }{\Q àtɛn wakalokũ kɛkɛi a bɛ kpa


\par }{\Q \VS{9}zaa ifãntɛ̃ lɛtɛnaao ari gwãani,

\par }{\Q ari gu gɛ̀ɛ à sira kũ̀ manamana.


\par }{\Q \VS{10}Akũ nↄgbɛ̃ pìi bò à sù daalɛ ↄ̃ndↄ̃'ↄ̃ndↄ̃,

\par }{\Q àtɛn ↄ má a zĩdaa lán karuaa bà.


\par }{\Q \VS{11}Kùgbãnademɛ, à wé'isari vĩ,

\par }{\Q a pↄ̀rↄ dì pɛ́tɛ bɛro.


\par }{\Q \VS{12}Zĩkenↄa àdigↄ̃ kú zɛ́dan, zĩkenↄa gãnulɛa,

\par }{\Q àdigↄ̃ kpátɛ kɛ zɛ́rankpakↄ̃a.


\par }{\Q \VS{13}Akũ à kɛfɛnna pìi kũ̀ à lɛ́ pɛ̀a,

\par }{\Q à wɛ́kpãntɛ̃ màtɛi à pì:


\par }{\Q \VS{14}Sáabukpa sa'ona kúma yã,

\par }{\Q akũ ma lɛ́ kũ ma gbɛ̃̀ɛ pì fĩnaa bò gbãra.


\par }{\Q \VS{15}Ó kↄ̃'ena yãin ma boi,

\par }{\Q matɛni n wɛtɛ ma n e la sↄ̃.


\par }{\Q \VS{16}Ma bↄrↄgↄ kpàtɛ ma gádoa

\par }{\Q kũ Misila bùsu biza wɛ́ manao.


\par }{\Q \VS{17}Ma turare'i fã̀kɛ ma wútɛkia

\par }{\Q kũ ò kɛ̀ kũ lí'ↄ gbĩ nnao kũ lítɛkɛɛo.


\par }{\Q \VS{18}Ǹ mↄ́ ò yenyĩ kɛ ari gu gɛ́ dↄo,

\par }{\Q ò ó pↄyeina kɛ ari à mↄ́wá.


\par }{\Q \VS{19}Zaakũ ma zã kú bɛro,

\par }{\Q wɛ̃tɛ kũ à gɛ̀ɛn zã̀.


\par }{\Q \VS{20}À ↄgↄsↄ̃nↄↄ yĩ̀ à gɛ̀ɛo,

\par }{\Q ari àgↄ̃ gɛ́ su mↄ ni kɛ papana.


\par }{\BB \par }
{\Q \VS{21}À a swɛ̃̀ɛ blè kũ yã dasi fãnaao,

\par }{\Q à gã nàa kũ yãnnanna'onaao.


\par }{\Q \VS{22}Akũ kɛfɛnna pìi bò à tɛ̀i gↄ̃̀nↄ,

\par }{\Q lán zù kũ òtɛn gɛ́ a kùtu kpá bà,

\par }{\Q lán gã kũ àtɛn gbá pɛ́tɛ goron bà,


\par }{\Q \VS{23}lán bã kũ àtɛn wã à sì gbɛ̀saan bà.

\par }{\Q Adi dↄ̃ kũ a a zĩda kpà gairo,

\par }{\Q ari kàa gɛ̀ɛ à a swɛ̃̀ɛ kũ̀.


\par }{\BB \par }
{\Q \VS{24}Tera sà, ma nɛ́nↄ, à ma yã ma,

\par }{\Q à laakari dↄ yã kũ àtɛn bo ma lɛ́nwa.


\par }{\Q \VS{25}Àsun tó á laasun tá a kĩnaaro,

\par }{\Q àsun sãtɛ à gɛ̃ a zɛ́nlo.


\par }{\Q \VS{26}Gbɛ̃ kũ à ń nɛ́ à ń kakatɛnↄn dasi,

\par }{\Q gbɛ̃ kũ à ń dɛdɛ pìnↄ lɛ́ vĩro.


\par }{\Q \VS{27}A bɛ bi mira zɛ́damɛ,

\par }{\Q àdi gɛ̃ kũńwo gyãwãn kpɛ́nɛn.




\par }\Chap{8}{\SH Ɔ̃ndↄ̃ tɛni ó sisi
\par }
{\PP \VerseOne{1}Ɔ̃ndↄ̃ mɛ́ àtɛn lɛ́ zuwáiroo?

\par }{\Q Wɛ́zɛ̃ mɛ́ àtɛni ó sísiroo?


\par }{\Q \VS{2}À kú sĩ̀sĩi musu zɛ́ kpado,

\par }{\Q à zɛna zɛ́rankpakↄ̃a.


\par }{\Q \VS{3}À kú wɛ̃tɛ bĩnilɛ sarɛ,

\par }{\Q a kòto dↄ bĩnilɛ pìi gbànↄ kĩnaa.


\par }{\Q \VS{4}Gbɛ̃nↄ, ákↄ̃nↄ matɛni á sisi,

\par }{\Q bisãsirinↄ, matɛn lɛ́ zuái.


\par }{\Q \VS{5}Nigãzĩkɛrinↄ, à laakari wɛtɛ àgↄ̃ vĩ,

\par }{\Q yↄ̃nkↄnↄ, à tó àgↄ̃ laasun vĩ.


\par }{\Q \VS{6}À sã kpá, zaakũ yã tìkisiin mani oárɛ,

\par }{\Q yã dↄ̀rↄde mɛ́ ani bo ma lɛ́n.


\par }{\Q \VS{7}Zaakũ ma lɛ́ dì yãpura o,

\par }{\Q ma zã yã vãnigu.


\par }{\Q \VS{8}Yã kũ ò da ma lɛ́nnↄn mana,

\par }{\Q ń ke manafiki ke sãtɛna vĩro.


\par }{\Q \VS{9}À súsu asãnsĩnidenↄnɛ pínki,

\par }{\Q à zɛ́ vĩ gbɛ̃ kũ ò dↄ̃na vĩnↄnɛ.


\par }{\Q \VS{10}À ma lɛ́damma sɛ́ de andurufula,

\par }{\Q à dↄ̃na sɛ́ de wura manala.


\par }{\Q \VS{11}Zaakũ ↄ̃ndↄ̃ bɛ̀ɛrɛ vĩ de gbɛ̀ bɛ̀ɛrɛdenↄla,

\par }{\Q pↄ́ke ni kúmma kũ à kà a ũro.


\par }{\BB \par }
{\Q \VS{12}Makũ ↄ̃ndↄ̃ má laakari vĩ,

\par }{\Q má yãkɛna a zɛ́a dↄ̃na vĩ.


\par }{\Q \VS{13}Vĩnakɛna Dikirinɛɛmɛ zãna yã vãnigu ũ.

\par }{\Q Ma zã zĩdabinan kũ ĩadãnaao

\par }{\Q kũ kunna vãnio kũ yãlɛkpɛrɛ'onaao.


\par }{\Q \VS{14}Lɛ́damma kũ fayayãkɛnaao bi ma pↄ́mɛ,

\par }{\Q ma kĩnaan gbãna dì bon kũ asãsĩnio.


\par }{\Q \VS{15}Kínanↄ dì kpata ble ma gãimɛ,

\par }{\Q kpatablerinↄ dì yãzɛde ditɛ kũ ma gbãnao.


\par }{\Q \VS{16}Gbãnadenↄ dì iko kɛ ma gãimɛ

\par }{\Q kũ andunia kpatadenↄ ń pínki.


\par }{\Q \VS{17}Má ye gbɛ̃ kũ ò yemainↄi,

\par }{\Q gbɛ̃ kũ òdi ma wɛtɛnↄ mɛ́ òdi ma e.


\par }{\Q \VS{18}Aruzɛkɛ kũ gakurio kú ma ↄĩ

\par }{\Q kũ ↄgↄda karanaao kũ kunna nnao.


\par }{\Q \VS{19}Nɛ́ kũ madì ińnɛ sã̀na de wura manala,

\par }{\Q karana kũ madì kɛńnɛ de andurufu swáswala.


\par }{\Q \VS{20}Má tɛ́ yã mana zɛ́n,

\par }{\Q madì táa o zɛ́ súsu gũn.


\par }{\Q \VS{21}Madì gbɛ̃ kũ ò yemainↄ gba pↄ́,

\par }{\Q madì ń aruzɛkɛkatɛkinↄ pańnɛ.


\par }{\BB \par }
{\Q \VS{22}Dikiri ma kɛ a zĩ naanagↄrↄa,

\par }{\Q ari àgↄ̃ gɛ́ yã kũ à kɛ̀ zaa káakunↄ kɛ.


\par }{\Q \VS{23}À ma ditɛ zaa káakumɛ,

\par }{\Q zaa a naana gↄrↄa, de adi andunia kɛ kↄ̀ro.


\par }{\Q \VS{24}À ma i zaade ísira kunlo,

\par }{\Q ísɛ̃boki ke kun gↄrↄ kũ̀aro.


\par }{\Q \VS{25}À ma i kpinↄ ã,

\par }{\Q ari àgↄ̃ gɛ́ sĩ̀sĩnↄ zĩni pɛ́tɛ,


\par }{\Q \VS{26}ari àgↄ̃ gɛ́ andunia kátɛ,

\par }{\Q ke sɛ̃̀ntɛ ke bùsu wɛ́n do.


\par }{\Q \VS{27}Kũ àtɛn pↄ́ kũ ò kú musunↄ kɛ,

\par }{\Q kũ àtɛn sarapura da ísirala,


\par }{\Q \VS{28}kũ àtɛn legũ na musu,

\par }{\Q kũ àtɛn zĩtɛ í zɛ́ fↄ̃,


\par }{\Q \VS{29}kũ àtɛn ísira lɛ́zɛki kɛ

\par }{\Q de a í sún vĩalaro,

\par }{\Q kũ àtɛn andunia kátɛ, má kú gwe.


\par }{\Q \VS{30}Má kú a sarɛ ↄzĩkɛri mana ũ,

\par }{\Q ma pↄ dìgↄ̃ nna a arɛ lákũ gu dìgↄ̃ dↄ nà,

\par }{\Q madìgↄ̃ pↄnna kɛ kãao gↄrↄ sĩnda pínki.


\par }{\Q \VS{31}Ma pↄ dìgↄ̃ nna Dikiri anduniaa,

\par }{\Q bisãsirinↄ de ma pↄnnakɛbↄ ũ.


\par }{\BB \par }
{\Q \VS{32}Tera sà, ma nɛ́nↄ, à ma yã ma,

\par }{\Q arubarikaden gbɛ̃ kũ à ma zɛ́ kũna ũ.


\par }{\Q \VS{33}À ma lɛ́damma ma à ↄ̃ndↄ̃ kũ,

\par }{\Q àsun pã kpáiro.


\par }{\Q \VS{34}Arubarikaden gbɛ̃ kũ àtɛn sã kpá ma yãi ũ

\par }{\Q kũ àdigↄ̃ ma wɛtɛ ma kpɛ́lɛlɛa,

\par }{\Q kũ àdigↄ̃ ma dã gↄrↄ sĩnda pínki.


\par }{\Q \VS{35}Zaakũ gbɛ̃ kũ à ma e wɛ̃̀ndii è,

\par }{\Q anigↄ̃ nna kũ Dikirio.


\par }{\Q \VS{36}Gbɛ̃ kũ à kùramai yã vãni ì a zĩdanɛmɛ,

\par }{\Q gbɛ̃ kũ à zã̀magunↄn ye gaimɛ.




\par }\Chap{9}{\SH Ɔ̃ndↄ̃ kũ yↄ̃nkↄkɛo
\par }
{\PP \VerseOne{1}Ɔ̃ndↄ̃ a kpɛ́ bò,

\par }{\Q à a gbɛ̀gbanↄ à mɛ̀n suppla à pɛ̀tɛpɛtɛ,


\par }{\Q \VS{2}à nↄ̀bↄↄ dɛ̀ à sèwɛ̃ bà,

\par }{\Q à pↄ́blenↄ soru kɛ̀ à kàtɛ.


\par }{\Q \VS{3}À a nↄkpare zĩkɛrinↄ zĩ̀,

\par }{\Q àtɛn lɛ́ zu wɛ̃tɛ sĩ̀sĩ mìsↄ̃ntɛa à pì:


\par }{\Q \VS{4}Ákↄ̃nↄ fayasaridenↄ à ɛra à mↄ́ la!

\par }{\Q Àkↄ̃nↄ laasunsaridenↄ matɛn oárɛ,


\par }{\Q \VS{5}à mↄ́ à ma pↄ́ble ble,

\par }{\Q à wɛ̃ kũ ma bà mi.


\par }{\Q \VS{6}À á yↄ̃nkↄkɛ tó, anigↄ̃ kun wɛ̃̀ndiio,

\par }{\Q à táa o wɛ̃kɛ̃na zɛ́n.


\par }{\BB \par }
{\Q \VS{7}Gbɛ̃ kũ àtɛn lalandide da zɛ́a tɛn sↄ̃sↄ̃ wɛtɛmɛ,

\par }{\Q gbɛ̃ kũ àtɛn kpãkɛ̃ yãvãnikɛriii tɛn taari wɛtɛ a zĩdanɛmɛ.


\par }{\Q \VS{8}Ǹsun kpãkɛ̃ lalandideiro, ani kɛ kũnwo ĩni,

\par }{\Q ǹ ↄ̃ndↄ̃de da zɛ́a, anigↄ̃ yenyĩ.


\par }{\Q \VS{9}Ǹ yã da ↄ̃ndↄ̃denɛ, a ↄ̃ndↄ̃ nigↄ̃ din,

\par }{\Q ǹ yã o gbɛ̃ mananɛ, a dↄ̃na ni kara.


\par }{\BB \par }
{\Q \VS{10}Vĩnakɛna Dikirinɛɛmɛ ↄ̃ndↄ̃ naana ũ,

\par }{\Q Luda kũ à kú adona dↄ̃naamɛ wɛ́kɛ̃na zɛ́ ũ.


\par }{\Q \VS{11}Zaakũ ĩni gì kɛ ma gãi,

\par }{\Q n wɛ̃̀ndi gbã̀na ni kara.


\par }{\Q \VS{12}Tó ń ↄ̃ndↄ̃, n zĩdanɛmɛ,

\par }{\Q tó lalandidemɛ n ũ, n mìi musu.


\par }{\BB \par }
{\Q \VS{13}Yↄ̃nkↄkɛ de lán nↄgbɛ̃ lɛ́de bàmɛ,

\par }{\Q à ↄ̃ndↄ̃ vĩro akũsↄ̃ à yãke dↄ̃ro.


\par }{\Q \VS{14}Àdi vutɛ gbàaa a kpɛ́lɛlɛa,

\par }{\Q a kpɛ́ kú wɛ̃tɛ sĩ̀sĩia,


\par }{\Q \VS{15}àtɛn lɛ́ zu gbɛ̃ kũ òtɛn gɛ̃tɛnↄi,

\par }{\Q àtɛn pi gbɛ̃ kũ ò tɛ́ zɛ́n súsunↄnɛ:


\par }{\Q \VS{16}Ákↄ̃nↄ fayasaridenↄ à ɛra à mↄ́ la!

\par }{\Q Ákↄ̃nↄ laasunsaridenↄ, matɛn oárɛ,


\par }{\Q \VS{17}í kpãni minaa dìgↄ̃ nna,

\par }{\Q pↄ́blenaa asiri gũn bi zↄ́mɛ.


\par }{\Q \VS{18}Gbɛ̃ pìnↄn dↄ̃ kũ abire bi gyãwãn zɛ́nlo,

\par }{\Q gbɛ̃ kũ yↄ̃nkↄkɛ ń sisinↄ sì gyãwãn tↄ̃̀nↄwɛɛn.




\par }\Chap{10}{\SH Sulemanu yáasinↄ
\par }
{\PP \VerseOne{1}Nɛ́ ↄ̃ndↄ̃de dì tó a de pↄ kɛ nna,

\par }{\Q nɛ́ yↄ̃nkↄ dì a da nɛ̀sɛɛ yakanɛ.


\par }{\Q \VS{2}Ɔgↄ vãni dì àre kɛro,

\par }{\Q yãkɛna a zɛ́a dì ń sí ga ↄĩ.


\par }{\Q \VS{3}Dikiri dì tó nà gbɛ̃ mana dɛro,

\par }{\Q àdi yãvãnikɛrinↄ tɛ̃ pↄ́ kũ ò yeii.


\par }{\Q \VS{4}Ɔ ma'ãde dì su kũ takasio,

\par }{\Q zĩkɛna ↄplapla mɛ́ àdi su kũ aruzɛkɛo.


\par }{\Q \VS{5}Nɛ́ kũ àdi pↄ́wɛ kakara sakare bi laakaridemɛ,

\par }{\Q nɛ́ kũ àdi i o pↄ́kɛ̃gↄrↄ wé'i vĩro.


\par }{\Q \VS{6}Gbɛ̃ mana mìi dìgↄ̃ arubarika vĩ,

\par }{\Q yã pãsĩ dì yãvãnikɛri lɛ́ pa.


\par }{\Q \VS{7}Gbɛ̃ mana dì ga kũ a tↄ́oro,

\par }{\Q yãvãnikɛri tↄ́ dì kakatɛmɛ.


\par }{\Q \VS{8}Ɔ̃ndↄ̃de dì zĩ kɛ yãditɛnanↄa,

\par }{\Q yãbↄtɛri dì a zĩda nɛ.


\par }{\Q \VS{9}Gbɛ̃ kũ àdi yã kɛ a zɛ́a kú a laakariia,

\par }{\Q yãvãnikɛri yã ni bo gupuraa.


\par }{\Q \VS{10}Gbɛ̃gwana kũ wɛ́doo dì su kũ yão,

\par }{\Q gbɛ̃ kũ àdi yã utɛ a nɛ̀sɛɛ gũnlo mɛ́ àdi ibɛrɛ mì dɛ.


\par }{\Q \VS{11}Gbɛ̃ mana lɛ́ bi ísɛ̃boki wɛ̃̀ndidemɛ,

\par }{\Q yã pãsĩ dì yãvãnikɛri lɛ́ pa.


\par }{\Q \VS{12}Zãngu dì fìti da,

\par }{\Q yenyĩ dì lá kútɛ taari sĩnda pínkila.


\par }{\Q \VS{13}Ɔ̃ndↄ̃ yã dìgↄ̃ kú laakaride lɛ́n,

\par }{\Q flã̀an fayasaride pↄ́ ũ a kpɛa.


\par }{\Q \VS{14}Ɔ̃ndↄ̃rinↄ dì dↄ̃na zĩ di,

\par }{\Q laakarisaride lɛ́ dì a kakatɛ araga.


\par }{\Q \VS{15}Ɔgↄde aruzɛkɛ dìgↄ̃ denɛ lán wɛ̃tɛ bĩnide bà,

\par }{\Q takaside takasi sↄ̃ àdi a kakatɛ.


\par }{\Q \VS{16}Gbɛ̃ mana láada dì sunɛ kũ wɛ̃̀ndiio,

\par }{\Q yãvãnikɛrii àree dì wɛ́tãmma inɛ.


\par }{\Q \VS{17}Gbɛ̃ kũ àdi lɛ́damma ma dì wɛ̃̀ndi zɛ́ mↄ́ńnɛ,

\par }{\Q gbɛ̃ kũ àdi pã kpá foruii dì ń sãtɛ.


\par }{\Q \VS{18}Gbɛ̃ kũ àdi zãngu utɛ bi ɛ́kɛdemɛ,

\par }{\Q gudɛri bi yↄ̃nkↄmɛ.


\par }{\Q \VS{19}Yã dasi bↄtɛnaa dìgↄ̃ durunna sariro,

\par }{\Q gbɛ̃ kũ àdi a lɛ́ kũ bi laakaridemɛ.


\par }{\Q \VS{20}Gbɛ̃ mana nɛ́nɛ de lán andurufu swáswa bà,

\par }{\Q yãvãnikɛrii nɛ̀sɛɛ bɛ̀ɛrɛ vĩro.


\par }{\Q \VS{21}Gbɛ̃ mana yã'onaa dì gbɛ̃ dasinↄ da zɛ́a,

\par }{\Q laakarisaride dì ga fayasarikɛ gũmmɛ.


\par }{\Q \VS{22}Dikiri arubarikaa dì ń kɛ aruzɛkɛde ũ,

\par }{\Q zĩkɛna kũ wario dì pↄ́ke kararo.


\par }{\Q \VS{23}Vãnikɛna de yↄ̃nkↄnɛ kↄ̃kↄ̃yã ũ,

\par }{\Q ↄ̃ndↄ̃ dì kɛ laakaridenɛ nna.


\par }{\Q \VS{24}Yã kũ yãvãnikɛri tɛn vĩna kɛnɛ mɛ́ ani a le,

\par }{\Q Luda ni pↄ́ kũ gbɛ̃ mana yei kpáa.


\par }{\Q \VS{25}Tó zàga'ĩa kàka à gɛ̃̀, yãvãnikɛrinↄ dìgↄ̃ kun doro,

\par }{\Q gbɛ̃ mana zĩni dìgↄ̃ pɛtɛna gↄrↄ sĩnda pínki.


\par }{\Q \VS{26}Lákũ lemu kpã̀kpãa dì kɛ sakaanɛ nà,

\par }{\Q lákũ túsukpɛ dì kɛ wɛ́nɛ nà,

\par }{\Q lɛn ma'ãde de lɛ gbɛ̃ kũ ò a zĩ̀nↄnɛ.


\par }{\Q \VS{27}Vĩnakɛna Dikirinɛ dì wɛ̃̀ndi gbã̀na kara,

\par }{\Q yãvãnikɛrinↄ sↄ̃, ń wɛ̃̀ndi nigↄ̃ kutumɛ.


\par }{\Q \VS{28}Gbɛ̃ mananↄ wɛ́ dìgↄ̃ dↄ pↄnnai,

\par }{\Q yãvãnikɛrinↄ sↄ̃, wɛ́dↄina ni ń nɛ.


\par }{\Q \VS{29}Dikiri zɛ́ de utɛki ũ gbɛ̃ mananↄnɛ,

\par }{\Q yãvãnikɛrinↄ sↄ̃, àdi ń kakatɛmɛ.


\par }{\Q \VS{30}Oni gbɛ̃ mana futɛ a gbɛ̀n zikiro,

\par }{\Q gbɛ̃ vãni sↄ̃ ani vutɛki e bùsunlo.


\par }{\Q \VS{31}Ɔ̃ndↄ̃ yã dì bo gbɛ̃ mana lɛ́n,

\par }{\Q lɛ́vãnide sↄ̃, oni a nɛ́nɛ zↄ̃kↄ̃rɛmɛ.


\par }{\Q \VS{32}Gbɛ̃ mana yã kũ à kↄ̃ sìo ò ońnɛ dↄ̃,

\par }{\Q yãkpɛdangara'onaa dìgↄ̃ da gbɛ̃ vãni lɛ́n.




\par }\Chap{11}{\PP \VerseOne{1}Dikiri zã̀ pↄ́yↄ̃na kũ manafikion,

\par }{\Q kilooyↄ̃na súsun à yei.


\par }{\Q \VS{2}Zĩdabina dì su kũ wé'io,

\par }{\Q zĩdabusanaamɛ ↄ̃ndↄ̃yã ũ.


\par }{\Q \VS{3}Gbɛ̃ mana nɛ̀sɛpura dì a da zɛ́a,

\par }{\Q náanisaride nɛ̀sɛ vãni dì a yaka.


\par }{\Q \VS{4}Aruzɛkɛ àre vĩ yãkpatɛkɛgↄrↄ zĩro,

\par }{\Q yãkɛna a zɛ́a sↄ̃ àdi ń sí gaa.


\par }{\Q \VS{5}Taarisaride manakɛnaa dì zɛ́ poronɛ,

\par }{\Q yãvãnikɛri yãvãnikɛna dì a nɛ.


\par }{\Q \VS{6}Nɛ̀sɛpurade manakɛnaa dì a bo,

\par }{\Q náanisaride pↄ́nidɛna sↄ̃ àdi a kũ.


\par }{\Q \VS{7}Tó gbɛ̃ vãni gà, a wɛ́dↄinaa dì mì dɛ,

\par }{\Q pↄ́ kũ à náanikɛna a gbãnagↄrↄ dì láka pínki.


\par }{\Q \VS{8}Gbɛ̃ mana dì bo wɛ́tãmman,

\par }{\Q akũ gbɛ̃ vãni dì gɛ̃n a gɛ̃nɛ ũ.


\par }{\Q \VS{9}Ludayãdarisari lɛ́ dì a gbɛ̃dake yaka,

\par }{\Q ama dↄ̃naa dì gbɛ̃ mana bon.


\par }{\Q \VS{10}Tó gbɛ̃ mananↄn kú nnamanan, wɛ̃tɛ dìgↄ̃ nna,

\par }{\Q tó gbɛ̃ vãninↄ gàga, òdi ayuwii kɛ.


\par }{\Q \VS{11}Wɛ̃tɛ dì kara nɛ̀sɛpuradenↄ gãi,

\par }{\Q gbɛ̃ vãninↄ lɛ́ dì wɛ̃tɛ dɛ.


\par }{\Q \VS{12}Fayasaride dì a gbɛ̃dake fobo,

\par }{\Q laakaride dì a lɛ́ kũ.


\par }{\Q \VS{13}Kↄrↄmↄtↄde dì bo kũ asiriyão gupuraa,

\par }{\Q gbɛ̃ náanide dì ń asiri ta.


\par }{\Q \VS{14}Don'arɛdesarikɛ dì tó gbɛ̃nↄ fu,

\par }{\Q yãkɛkɛri dasinↄ dì tó ò zĩ̀ ble.


\par }{\Q \VS{15}Tó n gbɛ̃ pãnde fĩna dì n musu,

\par }{\Q wɛ́tãmma n lemɛ,

\par }{\Q gbɛ̃ kũ a ↄ bↄ̀tɛn dì gↄ̃ a laakariia.


\par }{\Q \VS{16}Gbãnamↄnnɛrii dìgↄ̃ aruzɛkɛ vĩ,

\par }{\Q ama nↄgbɛ̃ nɛ̀sɛmanade dìgↄ̃ bɛ̀ɛrɛ vĩńnɛ.


\par }{\Q \VS{17}Sùrude dì mana i a zĩdanɛ,

\par }{\Q gbɛ̃ pãsĩ dì a zĩda kpá waria.


\par }{\Q \VS{18}Gbɛ̃ vãni láada dìgↄ̃ arubarika vĩro,

\par }{\Q yãmanatↄ̃rii dì àre e yãpura.


\par }{\Q \VS{19}Kunna mana yãpura dì ń ká wɛ̃̀ndiia,

\par }{\Q tɛna yã vãniii dì su kũ gao.


\par }{\Q \VS{20}Dikiri tɛ̃̀ɛmɛ nɛ̀sɛvãnidenↄ ũ,

\par }{\Q a pↄ dì kɛ nna taarisaridenↄa.


\par }{\Q \VS{21}Yãpura, gbɛ̃ vãninↄ ni bo pãro,

\par }{\Q ama gbɛ̃ mananↄ ni bo aafia.


\par }{\Q \VS{22}Lákũ wura tãnka de nà alɛdɛ yĩn,

\par }{\Q lɛn nↄ mana ↄ̃ndↄ̃saride dɛ lɛ.


\par }{\Q \VS{23}Gbɛ̃ mananↄ pↄyeina dì ń ká nnamanaaa,

\par }{\Q gbɛ̃ vãninↄ wɛ́dↄinaa dì ń nɛ.


\par }{\Q \VS{24}Gbɛ̃ kũ àdi ↄ poro dì karana le,

\par }{\Q gbɛ̃ kũ à gì pↄ́ kũ à de à kpá kpáii dì gↄ̃ takasimmɛ.


\par }{\Q \VS{25}Bisãsiri arubarikade ni nna ma,

\par }{\Q gbɛ̃ kũ àdi ń pↄ́yĩda kũ ni pↄ́yĩda le se.


\par }{\Q \VS{26}Òdi gbɛ̃ kũ àdi pↄ́blewɛ utɛ láari bo,

\par }{\Q òdi sa mana o gbɛ̃ kũ àdi yíaḿmanɛ.


\par }{\Q \VS{27}Gbɛ̃ kũ àdi yã mana wɛtɛ nigↄ̃ nna kũ gbɛ̃nↄ,

\par }{\Q gbɛ̃ kũ àdi yã vãni wɛtɛ, yã vãni ni a le.


\par }{\Q \VS{28}Gbɛ̃ kũ àdi a aruzɛkɛ náani kɛ ni lɛ́tɛ,

\par }{\Q gbɛ̃ mana ni ↄ tá lán lí láde bà.


\par }{\Q \VS{29}Gbɛ̃ kũ à yã ì a ↄnnnɛ ni gↄ̃ kori,

\par }{\Q yↄ̃nkↄ ni gↄ̃ ↄ̃ndↄ̃de zↄ̀ ũ.


\par }{\Q \VS{30}Gbɛ̃ mana yãkɛnnɛna bi lí wɛ̃̀ndidemɛ,

\par }{\Q gbɛ̃ kũ àdi gbɛ̃nↄ le ↄ̃ndↄ̃ vĩ.


\par }{\Q \VS{31}Zaakũ Luda dì fĩna bo gbɛ̃ mananɛ andunian,

\par }{\Q oni ludayãdarisariri kũ durunnakɛriio pↄ́ o dↄ yá?




\par }\Chap{12}{\PP \VerseOne{1}Gbɛ̃ kũ lɛ́damma dì kɛnɛ nna ye dↄ̃naai,

\par }{\Q gbɛ̃ kũ foru dì kɛnɛ vãni mì vĩro.


\par }{\Q \VS{2}Gbɛ̃ mana dì Dikiri pↄnna le,

\par }{\Q ama Dikiri dì yã da manafikidela.


\par }{\Q \VS{3}Vãnikɛnaa dì gbɛ̃ke zĩni pɛ́tɛro,

\par }{\Q gbɛ̃ mana zĩni yĩgãyĩgãna vĩro.


\par }{\Q \VS{4}Nↄ mana de a zãnɛ lán fùraa bà,

\par }{\Q nↄ wé'idammari denɛ lán mɛ̀kɛmunaa bà.


\par }{\Q \VS{5}Gbɛ̃ mananↄ dì pɛ́ yãzɛdea,

\par }{\Q gbɛ̃ vãninↄ lɛ́damma manafiki vĩ.


\par }{\Q \VS{6}Gbɛ̃ vãninↄ yã bi gbɛ̃dɛna yãmɛ,

\par }{\Q gbɛ̃ mananↄ lɛ́ sↄ̃ àdi ń bo.


\par }{\Q \VS{7}Òdi gbɛ̃ vãninↄ litɛ ń kpɛdangara ò mì dɛ,

\par }{\Q ama gbɛ̃ mananↄ ↄnn dìgↄ̃ kun.


\par }{\Q \VS{8}Òdi gbɛ̃ tↄ́ bo a ↄ̃ndↄ̃ lɛ́mmɛ,

\par }{\Q òdi fayasaride gya bo.


\par }{\Q \VS{9}Gbɛ̃ futa kũ à zĩ̀ri vĩ sã̀na de

\par }{\Q gbɛ̃ kũ àdi a zĩda ditɛ pↄ́ke ũ akũsↄ̃ à pↄ́ble vĩrola.


\par }{\Q \VS{10}Gbɛ̃ mana a pↄ́kãdenↄ gwana dↄ̃,

\par }{\Q gbɛ̃ vãninↄ dà pãsĩ kũ ń pↄ́nↄ.


\par }{\Q \VS{11}Búbari aniade dìgↄ̃ kãna,

\par }{\Q laasun kĩ̀a gbɛ̃ kũ àdi pɛ́ gukoriaaa.


\par }{\Q \VS{12}Gbɛ̃ vãni dì ↄgↄ vãni ni dɛ,

\par }{\Q ama gbɛ̃ mana zĩni dìgↄ̃ mↄtↄ vĩ.


\par }{\Q \VS{13}Gbɛ̃ vãni lɛ́ vãni dì a kũ,

\par }{\Q ama gbɛ̃ mana dì bo yãketen.


\par }{\Q \VS{14}Lɛ́ mana dì ń ká pↄ́ manaa,

\par }{\Q zĩ kũ gbɛ̃ kɛ̀, a àree dì sua.


\par }{\Q \VS{15}Yↄ̃nkↄ yãkɛnaa dì kɛnɛ mana,

\par }{\Q ↄ̃ndↄ̃de sↄ̃ àdi lɛ́damma ma.


\par }{\Q \VS{16}Yↄ̃nkↄ dì tó ò a pↄfɛ̃ dↄ̃ gↄ̃̀nↄ,

\par }{\Q laakaride sↄ̃ àdi sↄ̃sↄ̃ daro.


\par }{\Q \VS{17}Yãpura'orii dì yãzɛde o,

\par }{\Q sèeda'ɛkɛde yã dìgↄ̃ manafiki vĩmɛ.


\par }{\Q \VS{18}Laasunsariyã dì ń swɛ̃̀ zↄ̃ lán fɛ̃nɛda bà,

\par }{\Q ↄ̃ndↄ̃de lɛ́gbɛɛ dì su kũ aafiaao.


\par }{\Q \VS{19}Yãpura kũ ò òo dìgↄ̃ gìkɛna,

\par }{\Q ɛ́kɛ sↄ̃ àdi gɛ̃ zɛ́la lán wɛ́'ipakɛnaa bà.


\par }{\Q \VS{20}Manafiki kú vãnilɛkpakũsũrinↄ swɛ̃̀n,

\par }{\Q gbɛ̃'aafiawɛtɛrinↄ mɛ́ ò pↄnna vĩ.


\par }{\Q \VS{21}Vãni ke dì gbɛ̃ mana lero,

\par }{\Q gbɛ̃ vãninↄ sↄ̃, yã dì dańla.


\par }{\Q \VS{22}Dikiri tɛ̃̀ɛmɛ ɛ́kɛde ũ,

\par }{\Q a pↄ dìgↄ̃ nna yãpuradea.


\par }{\Q \VS{23}Laakaride dìgↄ̃ a dↄ̃na kũna a swɛ̃̀n,

\par }{\Q yↄ̃nkↄ dì yã fayasari kpàkpa kɛ.


\par }{\Q \VS{24}Zĩkɛna ↄplapla dì tó gbɛ̃ kí ble,

\par }{\Q ma'ã dì gbɛ̃ da zↄ̀blen.


\par }{\Q \VS{25}Kunna bídi gũn dì gbɛ̃ sↄ̃pɛtɛ,

\par }{\Q yãnna'onnɛnaa dì ń pↄ kɛ nna.


\par }{\Q \VS{26}Gbɛ̃ mana dì a gbɛ̃dake da zɛ́a,

\par }{\Q gbɛ̃ vãninↄ yãkɛnaa dì ń sãtɛ.


\par }{\Q \VS{27}Ma'ãde dì a nↄ̀bↄ kã wawaro,

\par }{\Q aniade dì laakari dↄ a pↄ́nↄa.


\par }{\Q \VS{28}Kunna yãzɛde zɛ́n wɛ̃̀ndi vĩ,

\par }{\Q zɛ́ pì sɛnaa dì ń kpá gairo.




\par }\Chap{13}{\PP \VerseOne{1}Nɛ́ ↄ̃ndↄ̃de dì a de lɛ́damma ma,

\par }{\Q lalandide dì gí kpãkɛ̃naai.


\par }{\Q \VS{2}Lɛ́gbɛ nna dì gbɛ̃ ká pↄ́ manaa,

\par }{\Q náanisaride dì ble a pãsĩ gũmmɛ.


\par }{\Q \VS{3}Gbɛ̃ kũ àdi a lɛ́ kũ dì a wɛ̃̀ndi dãkpã,

\par }{\Q gbɛ̃ kũ a lɛ́ dì kúro dì a zĩda yaka.


\par }{\Q \VS{4}Ma'ãde dì pↄ́ kũ à yei lero,

\par }{\Q aniade sↄ̃ àdi nna ma.


\par }{\Q \VS{5}Gbɛ̃ mana zã̀ manafikiyãn,

\par }{\Q gbɛ̃ vãni dì wé'i daḿma àdi ń kpe bo.


\par }{\Q \VS{6}Manakɛnaa dì taarisaride sura ba,

\par }{\Q vãnikɛnaa dì durunnakɛri litɛ kpɛdangara.


\par }{\Q \VS{7}Gbɛ̃kenↄ dì ń zĩda ditɛ aruzɛkɛde ũ,

\par }{\Q ama òdigↄ̃ pↄ́ke vĩro.

\par }{\Q Gbɛ̃kenↄ dì ń zĩda ditɛ takaside ũ,

\par }{\Q ama òdigↄ̃ pↄ́ vĩ zↄ̃kↄ̃.


\par }{\Q \VS{8}Aruzɛkɛde dì a zĩda bo kũ a aruzɛkɛkɛo,

\par }{\Q takaside sↄ̃ àdi wɛ́tãmmana lero.


\par }{\Q \VS{9}Gbɛ̃ mananↄ gupura dìgↄ̃ puna,

\par }{\Q gbɛ̃ vãninↄ fitilaa dì gaḿma.


\par }{\Q \VS{10}Zĩdabinaa dì fìti da,

\par }{\Q lɛ́dammamana dì tó ò ↄ̃ndↄ̃ kũ.


\par }{\Q \VS{11}Ɔgↄ vãni dì gɛ́ arɛro,

\par }{\Q ↄgↄ kũ ò lè ísimma gũn sↄ̃ àdi kↄ̃.


\par }{\Q \VS{12}Wɛ́dↄinaa gìkɛnaa dì ń nɛ̀sɛɛ yaka,

\par }{\Q pↄ́ kũ ò yei lenaa dì su kũ wɛ̃̀ndi dufuo.


\par }{\Q \VS{13}Gbɛ̃ kũ àdi yã daro ni yã le,

\par }{\Q gbɛ̃ kũ àdi yã ma ni àre le.


\par }{\Q \VS{14}Ɔ̃ndↄ̃de yãdannɛnaamɛ ísɛ̃boki wɛ̃̀ndide ũ,

\par }{\Q àdi ń bo ga bàn.


\par }{\Q \VS{15}Wɛ́zɛ̃ mana dì tó gbɛ̃ dakarɛ mìnnao,

\par }{\Q ama náanisaridenↄ zɛ́ pãsĩ.


\par }{\Q \VS{16}Laakaridenↄ dì yã kɛ kũ dↄ̃naao,

\par }{\Q yↄ̃nkↄ dì a fayasarikɛ mↄńnɛ.


\par }{\Q \VS{17}Zĩ̀ri vãni dì gɛ̃ yãn,

\par }{\Q ìba náanide dì su aafia.


\par }{\Q \VS{18}Gina foruii dì su kũ takasio kũ wé'io,

\par }{\Q lɛ́dammamanaa dì bɛ̀ɛrɛ líńnɛ.


\par }{\Q \VS{19}Pↄ́nidɛna lenaa dì ń pↄ kɛ nna,

\par }{\Q ama yↄ̃nkↄ ye kɛ̃na yãvãnikɛnaairo.


\par }{\Q \VS{20}Gbɛ̃ kũ à tɛ́ ↄ̃ndↄ̃rinↄii dì ↄ̃ndↄ̃ kũ,

\par }{\Q gbɛ̃ kũ à kakarana kũ yↄ̃nkↄnↄ dì yã le.


\par }{\Q \VS{21}Kisira dìgↄ̃ tɛ́ durunnakɛrinↄi,

\par }{\Q nnamanamɛ gbɛ̃ mananↄ àre ũ.


\par }{\Q \VS{22}Gbɛ̃ mana dì túbi tó a daikorenↄnɛ,

\par }{\Q durunnakɛri aruzɛkɛ ni gↄ̃ gbɛ̃ mananɛ.


\par }{\Q \VS{23}Takaside bura dì pↄ́ble kɛ manamana,

\par }{\Q ama yãkɛna lɛ́kpɛrɛ dì tó à kurai.


\par }{\Q \VS{24}Gbɛ̃ kũ àdi a nɛ́ gbɛ̃ro zã̀n,

\par }{\Q gbɛ̃ kũ à ye a nɛ́i dì a toto káaku.


\par }{\Q \VS{25}Gbɛ̃ mana dì pↄ́ ble à kã,

\par }{\Q gbɛ̃ vãninↄ nɛ̀sɛɛ dìgↄ̃ da kori.




\par }\Chap{14}{\PP \VerseOne{1}Nↄgbɛ̃ ↄ̃ndↄ̃de dì ↄn kátɛ,

\par }{\Q a fayasaride sↄ̃ àdi ↄn fãkↄ̃a.


\par }{\Q \VS{2}Gbɛ̃ kũ àdi yã kɛ a zɛ́a Dikiri vĩna vĩ,

\par }{\Q gbɛ̃ kũ àdi zɛ́ sɛ́ súsuro sↄ̃ àdi a gya bo.


\par }{\Q \VS{3}Fayasaride lɛ́mɛ a gbɛ̃bↄ ũ,

\par }{\Q ↄ̃ndↄ̃de yã'onaa dì a bo.


\par }{\Q \VS{4}Tó zù kunlo, pↄ́ble gbàa dìgↄ̃ da korimɛ,

\par }{\Q òdi àre zↄ̃kↄ̃ le kũ zùnↄ gbãnao.


\par }{\Q \VS{5}Sèeda yãpurade dì ɛ́kɛ toro,

\par }{\Q sèeda ɛ́kɛde yã dìgↄ̃ manafiki vĩ.


\par }{\Q \VS{6}Lalandide dì kpátɛ kɛ ↄ̃ndↄ̃i à kurai,

\par }{\Q yãdↄ̃naa araga laakaridenɛ.


\par }{\Q \VS{7}Ǹ kɛ̃ yↄ̃nkↄa zã̀zã,

\par }{\Q zaakũ ĩni dↄ̃na learo.


\par }{\Q \VS{8}Ɔ̃ndↄ̃ dì tó laakaride laasun lɛ́ a zɛ́a,

\par }{\Q yↄ̃nkↄ fayasarikɛ dì a sãtɛ.


\par }{\Q \VS{9}Fayasaridenↄ dì taari kutɛkɛna gya bo,

\par }{\Q gbɛ̃ mananↄ dìgↄ̃ nna kũ kↄ̃o.


\par }{\Q \VS{10}Baadi a zĩda yã'ũmmana dↄ̃,

\par }{\Q gbɛ̃ pↄnna dìgↄ̃ de gbɛ̃ pãnde pↄ́ ũro.


\par }{\Q \VS{11}Gbɛ̃ vãninↄ ↄn ni mì dɛ,

\par }{\Q gbɛ̃ mananↄ bɛ ni ↄ tá.


\par }{\Q \VS{12}Zɛ́ ke kun àdi kɛ gbɛ̃nↄnɛ mana,

\par }{\Q ama a mìdɛki bi gamɛ.


\par }{\Q \VS{13}Bee yáadↄnaa gũn nɛ̀sɛɛ dì yaka,

\par }{\Q pↄnna kun kũ àdi mì dɛ kũ pↄsirao.


\par }{\Q \VS{14}Borukpɛde yãkɛnaa dì wí a musu,

\par }{\Q gbɛ̃ mana dì a yãkɛnaa gbɛ̀ le.


\par }{\Q \VS{15}Laasunsaride dì yã sĩnda pínki símɛ,

\par }{\Q laakaride dì yã náani kɛ laasunlɛnaa sariro.


\par }{\Q \VS{16}Ɔ̃ndↄ̃de dìgↄ̃ vãnikɛnaa vĩna vĩ àdi pãnɛ,

\par }{\Q yↄ̃nkↄ dì náani kpá a zĩdaa àdigↄ̃ wãna.


\par }{\Q \VS{17}Pↄfɛ̃rii dì yã futa kɛ,

\par }{\Q manafikide dì zãngu i a zĩdanɛ.


\par }{\Q \VS{18}Ɔ̃ndↄ̃saridenↄ dì gↄ̃ faya sari,

\par }{\Q laakaridenↄ dì dↄ̃na kú fùra ũ.


\par }{\Q \VS{19}Gbɛ̃ vãninↄ ni mì natɛ gbɛ̃ mananↄnɛ,

\par }{\Q yãvãnikɛrinↄ ni kútɛ nɛ̀sɛpuradenↄ kpɛ́lɛlɛa.


\par }{\Q \VS{20}Takaside, bee a gbɛ̃dake dì zãn,

\par }{\Q ama aruzɛkɛde gbɛ̃nnanↄ dìgↄ̃ dasi.


\par }{\Q \VS{21}N gbɛ̃dake gyabona bi durunnamɛ.

\par }{\Q Arubarikaden gbɛ̃ kũ àdi wɛ̃nda dↄ̃ takasidenↄnɛ ũ.


\par }{\Q \VS{22}Yã vãni lɛ́kpakũsũrinↄ ń sãtɛnaroo?

\par }{\Q Yã mana laasunlɛrinↄn sùru vĩ kũ náanio.


\par }{\Q \VS{23}Mɛ̀kpana zĩa dìgↄ̃ àre vĩ,

\par }{\Q yãbↄtɛna pã dì su kĩanaao.


\par }{\Q \VS{24}Ɔ̃ndↄ̃denↄ aruzɛkɛmɛ ń fùra ũ,

\par }{\Q yↄ̃nkↄnↄ fayasarikɛ dì su kũ fayasariyão.


\par }{\Q \VS{25}Sèeda yãpurade dì gbɛ̃ sura ba,

\par }{\Q ama sèeda ɛ́kɛde yã manafiki vĩ.


\par }{\Q \VS{26}Vĩnakɛna Dikirinɛ bi gbãnaleki náanidemɛ,

\par }{\Q à de surabaki ũ a nɛ́nↄnɛ.


\par }{\Q \VS{27}Vĩnakɛna Dikirinɛ bi ísɛ̃boki wɛ̃̀ndidemɛ,

\par }{\Q àdi tó ò bo ga bàn.


\par }{\Q \VS{28}Tó kína gbɛ̃nↄn dasi, àdigↄ̃ gakuri vĩ,

\par }{\Q bùsugbɛ̃sarikɛ bi kpatableri kisiramɛ.


\par }{\Q \VS{29}Gbɛ̃ kũ àdi pↄfɛ̃ likaro wɛ́ kɛ̃na,

\par }{\Q pↄfɛ̃rii dì a futakɛ sɛ́ lei.


\par }{\Q \VS{30}Laakarikpatɛna bi mɛ̀ aafiaamɛ,

\par }{\Q zãngu dì mɛ̀kɛmuna zĩḿma.


\par }{\Q \VS{31}Wɛ̃ndade wɛ́tãmmarii dì a Kɛ̀ri kpe bo,

\par }{\Q takaside wɛ́gwarii dì a Kɛ̀ri kpe ta.


\par }{\Q \VS{32}Tó kisira sù, àdi yãvãnikɛri nɛmɛ,

\par }{\Q bee tó gbɛ̃ mana gà, à utɛki vĩ.


\par }{\Q \VS{33}Ɔ̃ndↄ̃ dì vutɛki le laakaride nɛ̀sɛn,

\par }{\Q ama òdi e yↄ̃nkↄaro.


\par }{\Q \VS{34}Yãzɛde dì bùsu sɛ́ lei,

\par }{\Q durunna dì wé'i da gbɛ̃nↄa, bee dímɛ.


\par }{\Q \VS{35}Zↄ̀bleri laakaride yã dì ká kínagu,

\par }{\Q ama àdi a pↄfɛ̃ kipa a wé'idammariia.




\par }\Chap{15}{\PP \VerseOne{1}Yãwemmanaa dì pↄfɛ̃ kpátɛ,

\par }{\Q yã pãsĩ dì ń pↄ fɛ̃.


\par }{\Q \VS{2}Ɔ̃ndↄ̃de yã'onaa dì ń gba dↄ̃naa,

\par }{\Q ama yↄ̃nkↄ yã dìgↄ̃ faya sari.


\par }{\Q \VS{3}Dikiri wɛ́ kú gu sĩnda pínkia,

\par }{\Q àdigↄ̃ gbɛ̃ vãninↄ kũ gbɛ̃ mananↄ tàasi ká.


\par }{\Q \VS{4}Yãbusɛ'onaa dì ń gba wɛ̃̀ndi dufu,

\par }{\Q yãlɛkpɛrɛ dì ń kã dɛ.


\par }{\Q \VS{5}Fayasaride dì a de foru gya bo,

\par }{\Q lɛ́dammamari sↄ̃ à laakari vĩ.


\par }{\Q \VS{6}Gbɛ̃ mana ↄnn dìgↄ̃ aruzɛkɛ vĩ zↄ̃kↄ̃,

\par }{\Q gbɛ̃ vãni pↄ́nↄ dìgↄ̃ yãkete vĩ.


\par }{\Q \VS{7}Ɔ̃ndↄ̃de lɛ́ dì dↄ̃na fã,

\par }{\Q yↄ̃nkↄnↄ sↄ̃, ò nɛ̀sɛ vĩro.


\par }{\Q \VS{8}Dikiri tɛ̃̀ɛmɛ gbɛ̃ vãninↄ sa'ona ũ,

\par }{\Q ama gbɛ̃ mananↄ wɛ́kɛnaa dì káagu.


\par }{\Q \VS{9}Dikiri zã̀ gbɛ̃ vãni yãkɛnan,

\par }{\Q à ye gbɛ̃ kũ ò tɛ́ yãzɛdeinↄi.


\par }{\Q \VS{10}Foru pãsĩmɛ gbɛ̃ kũ à pã̀ zɛ́nɛ pↄ́ ũ,

\par }{\Q gbɛ̃ kũ à ye lɛ́dammairo sↄ̃ ani gamɛ.


\par }{\Q \VS{11}Lákũ Dikiri gyãwãn kũ kakatɛnaao yã dↄ̃ nà,

\par }{\Q oni bisãsiri swɛ̃̀ pↄ́ o dↄ yá?


\par }{\Q \VS{12}Lalandide dìgↄ̃ ye ò a gba laakariro,

\par }{\Q àdi gɛ́ ↄ̃ndↄ̃rinↄ kĩnaaro.


\par }{\Q \VS{13}Nɛ̀sɛ nna dì tó ãn gↄ̃ werena,

\par }{\Q nɛ̀sɛ yakanaa dì gbɛ̃ mɛ̀ dɛ.


\par }{\Q \VS{14}Laasunde dì dↄ̃na wɛtɛ,

\par }{\Q yↄ̃nkↄ dì yãfayasari mↄ́mↄ.


\par }{\Q \VS{15}Gↄrↄ sĩnda pínki dìgↄ̃ pãsĩ wɛ̃ndadenɛmɛ,

\par }{\Q pↄnnade dìgↄ̃ kú dikpɛ gũn.


\par }{\Q \VS{16}Pↄ́ vĩna fíti vĩnakɛna Dikirinɛɛ gũn

\par }{\Q mana de aruzɛkɛ zↄ̃kↄ̃ kũna wari gũnla.


\par }{\Q \VS{17}Dò pã blena yenyĩ gũn

\par }{\Q mana de nↄ̀bↄ níside sona kũ zãnguola.


\par }{\Q \VS{18}Pↄfɛ̃rii dì fìti da,

\par }{\Q nɛ̀sɛyĩdade dì zuka mì dɛ.


\par }{\Q \VS{19}Ma'ãde zɛ́ dìgↄ̃ denɛ lɛ̀kara ũmɛ,

\par }{\Q gbɛ̃ mana zɛ́ bi zɛ́damɛ.


\par }{\Q \VS{20}Nɛ́ ↄ̃ndↄ̃de dì tó a de pↄ kɛ nna,

\par }{\Q bisãsiri yↄ̃nkↄ dì a da gya bo.


\par }{\Q \VS{21}Yãfayasarii dì kɛ laasunsaridenɛ nna,

\par }{\Q laasunde dì zɛ́ sɛ́ súsu.


\par }{\Q \VS{22}Lɛ́kpakũsũnasari dì yã gboro,

\par }{\Q lɛ́dammari dasinↄ dì tó yã kɛ.


\par }{\Q \VS{23}Yãwemmanaa dì a òri pↄ kɛ nna,

\par }{\Q yã'ona a gↄrↄaa dìgↄ̃ nna fá!


\par }{\Q \VS{24}Wɛ̃̀ndi zɛ́ dì gɛ́ kũ laakaridenↄ musu

\par }{\Q de òsun sí gyãwãnnlo yãi.


\par }{\Q \VS{25}Dikiri dì zĩdabiri ↄn wí,

\par }{\Q àdi gyaanↄ gulɛzɛki dãkpã.


\par }{\Q \VS{26}Dikiri zã̀ laasun vãnin,

\par }{\Q yãnna'onaa dì kɛnɛ gbãsĩro.


\par }{\Q \VS{27}Ɔgↄvãniwɛtɛrii dì wari dↄ a ↄnnwa,

\par }{\Q gbɛ̃ kũ à zã̀ gusarɛgban nigↄ̃ kun aafia.


\par }{\Q \VS{28}Gbɛ̃ mana dì laasun lɛ́ yã kũ ani weḿmaa,

\par }{\Q yã vãni dì bo gbɛ̃ vãninↄ lɛ́n gↄ̃̀nↄ.


\par }{\Q \VS{29}Dikiri zã̀ kũ gbɛ̃ vãninↄ,

\par }{\Q àdi sã kpá gbɛ̃ mananↄ aduakɛnaai.


\par }{\Q \VS{30}Ãnwerenaa dì ń pↄ kɛ nna,

\par }{\Q baaru nna dì ń wá were.


\par }{\Q \VS{31}Gbɛ̃ kũ àdi sã dↄ aafia lɛ́dammai

\par }{\Q nigↄ̃ bede ũ ↄ̃ndↄ̃rinↄ tɛ́.


\par }{\Q \VS{32}Gbɛ̃ kũ à gì foruii zã̀ a zĩdan,

\par }{\Q lɛ́dammamari sↄ̃ àdi gↄ̃ laakaride ũ.


\par }{\Q \VS{33}Vĩnakɛna Dikirinɛɛ dì ↄ̃ndↄ̃ dańnɛ,

\par }{\Q zĩdabusanaa dì bɛ̀ɛrɛ líńnɛ.




\par }\Chap{16}{\PP \VerseOne{1}Bisãsiri dì yã ditɛ a swɛ̃̀n,

\par }{\Q ama a mìdɛnaa dì bo Dikiri lɛ́mmɛ.


\par }{\Q \VS{2}Baadi dì a yãkɛna e manamɛ,

\par }{\Q ama Dikiri dì ń nɛ̀sɛgũnyãnↄ yↄ̃ à gwa.


\par }{\Q \VS{3}Ǹ yã kũ ntɛn kɛ na Dikiri ↄĩ,

\par }{\Q n pↄyeina ni bo mana.


\par }{\Q \VS{4}Dikiri pↄ́ sĩnda pínki kɛ̀ a pↄyeina yãimɛ,

\par }{\Q yãvãnikɛrinↄ pↄ́n wɛ́tãmmagↄrↄ ũ.


\par }{\Q \VS{5}Dikiri tɛ̃̀ɛmɛ zĩdabirinↄ ũ,

\par }{\Q yãpura, oni bo pãro.


\par }{\Q \VS{6}Gbɛ̃kɛ kũ náanio dì lá ká taarila,

\par }{\Q vĩnakɛna Dikirinɛɛ dì tó ò pã yã vãninɛ.


\par }{\Q \VS{7}Tó gbɛ̃ yãkɛnanↄ kɛ̀ Dikirinɛ nna,

\par }{\Q àdi tó a ibɛrɛnↄ kɛ kãao nna se.


\par }{\Q \VS{8}Pↄ́ fíti lena manakɛnaa gũn

\par }{\Q mana de àre vãni zↄ̃kↄ̃ lenala.


\par }{\Q \VS{9}Bisãsiri dì zɛ́ kũ àtɛn sɛ́ laasun lɛ́,

\par }{\Q ama Dikiri dì a gɛ̀sɛ da zɛ́a.


\par }{\Q \VS{10}Lákũ kína dì yã ditɛ Luda gɛ̃nɛ ũ nà,

\par }{\Q à mana a yã bo yãzɛde kpɛro.


\par }{\Q \VS{11}Zaka mana kũ kiloo súsuo bi Dikiri pↄ́mɛ,

\par }{\Q pↄ́tikisigwabↄ sĩnda pínki bi a pↄ́kɛnanↄmɛ.


\par }{\Q \VS{12}Adi kↄ̃ sío kína yã vãni kɛro,

\par }{\Q òdi kpata zĩni pɛ́tɛ yãzɛde musumɛ.


\par }{\Q \VS{13}Yãzɛde'orii dì kɛ kínanɛ nna,

\par }{\Q àdigↄ̃ ye yãpura'oriii.


\par }{\Q \VS{14}Kína pↄfɛ̃ de lán ga zĩ̀rii bàmɛ,

\par }{\Q ama ↄ̃ndↄ̃de dì a tɛ́ dɛ.


\par }{\Q \VS{15}Kína ãn werenaa dìgↄ̃ aafia vĩ,

\par }{\Q a manakɛnnɛna de lán pↄ́tↄ̃gↄrↄ legũ bàmɛ.


\par }{\Q \VS{16}Ɔ̃ndↄ̃kũna mana de wurala zã̀,

\par }{\Q gↄ̃na laakaride ũ bɛ̀ɛrɛ vĩ de andurufu manala.


\par }{\Q \VS{17}Gbɛ̃ mana zɛ́ kũ àdi sɛ́ pã̀ zɛ́ vãninɛ,

\par }{\Q gbɛ̃ kũ à a zĩda kũna dↄ̃ dì a wɛ̃̀ndi dãkpã.


\par }{\Q \VS{18}Ĩadãnaa dì su kũ lɛtɛnaao,

\par }{\Q zĩdabinaa dì su kũ kakatɛnaao.


\par }{\Q \VS{19}Zĩdabusana talakanↄ tɛ́ mana

\par }{\Q de baka kunna kũ zĩdabirinↄla.


\par }{\Q \VS{20}Gbɛ̃ kũ àdi yã'onnɛna ma dì yã mana le,

\par }{\Q Dikiri náanikɛri dìgↄ̃ pↄnna vĩ.


\par }{\Q \VS{21}Gbɛ̃ kũ a nɛ̀sɛ panan òdi sísi laakaride,

\par }{\Q gbɛ̃ kũ a lɛ́ nnan òdi a yãdↄ̃na zɛ́ e.


\par }{\Q \VS{22}Laakariimɛ wɛ̃̀ndi mì ũ gbɛ̃ kũ ò vĩnↄnɛ,

\par }{\Q fayasaridenↄ yãfayasari dì wɛ́ tãḿma.


\par }{\Q \VS{23}Ɔ̃ndↄ̃de laasun dì a lɛ́ da zɛ́n,

\par }{\Q a lɛ́ dì tó ò a yãdↄ̃na zɛ́ e.


\par }{\Q \VS{24}Yãnna'ona bi zↄ́mɛ,

\par }{\Q à nna nɛ̀sɛn akũsↄ̃ àdi mɛ̀ gba aafia.


\par }{\Q \VS{25}Zɛ́ ke kun àdi kɛ gbɛ̃nↄnɛ mana,

\par }{\Q ama a mìdɛki bi gamɛ.


\par }{\Q \VS{26}Búbarii nɛ̀sɛɛ dì a da zĩn,

\par }{\Q zaakũ nàa dì tɛ́ káimɛ.


\par }{\Q \VS{27}Gbɛ̃ pã dì yã vãni gↄ̃gↄ̃,

\par }{\Q a lɛ́gbɛ de lán tɛ́ kũ àtɛn kũ bàmɛ.


\par }{\Q \VS{28}Gbɛ̃ dↄ̀rↄsaride dì fìti da,

\par }{\Q kↄrↄmↄtↄde dì gbɛ̃nnanↄ kɛ̃kↄ̃a.


\par }{\Q \VS{29}Gbɛ̃ pãsĩ dì manafiki kɛ a gbɛ̃dakenɛ,

\par }{\Q gbasa à a da zɛ́ vãnin.


\par }{\Q \VS{30}Gbɛ̃ kũ àtɛn wɛ́ lɛ́ laasun dìgↄ̃ kpɛdangara,

\par }{\Q gbɛ̃ kũ àtɛn lɛ́zuki kɛ zɛ̀ kũ yã vãniomɛ.


\par }{\Q \VS{31}Mìkã pura bi fùra gakuridemɛ,

\par }{\Q manakɛnaa dì ń káa.


\par }{\Q \VS{32}Nɛ̀sɛyĩdade mana de zĩ̀karila,

\par }{\Q gbɛ̃ kũ à a zĩda kũna dↄ̃ mana de wɛ̃tɛsirila.


\par }{\Q \VS{33}Òdi yã gbɛka kũ ↄgↄ purao,

\par }{\Q ama a bↄkↄtɛnaa dì bo Dikiri kĩnaamɛ.




\par }\Chap{17}{\PP \VerseOne{1}Burodi kusu kori sona yãkete sari

\par }{\Q mana de nↄ̀bↄgbɛ̃na ↄn fìtidenla.


\par }{\Q \VS{2}Zↄ̀ laakaride nigↄ̃ gbãna vĩ nɛ́ wé'idammarii musu,

\par }{\Q anigↄ̃ baka vĩ ↄn túbi gũn.


\par }{\Q \VS{3}Òdi andurufu kũ wuraao baasa,

\par }{\Q ama Dikiri dì ń swɛ̃̀ɛ tàasi ká.


\par }{\Q \VS{4}Gbɛ̃ vãni sã dìgↄ̃ nna kũ yãdↄrↄsario,

\par }{\Q ɛ́kɛde laakarii dìgↄ̃ kú gbɛ̃piriia.


\par }{\Q \VS{5}Gbɛ̃ kũ àdi takaside fobo dì a Kɛ̀ri gya bo,

\par }{\Q gbɛ̃ kũ àdi gbɛ̃ yáa dↄ kisiraa ni bo pãro.


\par }{\Q \VS{6}Daikorenↄmɛ ń dizinↄ gakuri ũ,

\par }{\Q denↄmɛ ń nɛ́nↄ ĩadãbↄ ũ.


\par }{\Q \VS{7}Yãzɛde'onaa dì kↄ̃ sí kũ yↄ̃nkↄoro,

\par }{\Q ɛ́kɛ dì kↄ̃ sí kũ bɛ̀ɛrɛdeoro.


\par }{\Q \VS{8}Gusarɛgba de yↄbande ũ a dàriinɛ,

\par }{\Q gu kũ à lìtɛn pínki a tá dìgↄ̃ nnamɛ.


\par }{\Q \VS{9}Gbɛ̃ kũ à lá kù taarila tɛn yenyĩ wɛtɛmɛ,

\par }{\Q yãzĩfutɛri sↄ̃, àdi gbɛ̃nna kɛ̃kↄ̃a.


\par }{\Q \VS{10}Ɔ̃ndↄ̃de dì kpãkɛ̃nyĩna ma,

\par }{\Q ama yↄ̃nkↄ dì gbɛ̃na gɛ̃̀n baaakↄ̃ daro.


\par }{\Q \VS{11}Yã vãni dì do sãgbãnadenɛ arɛ,

\par }{\Q oni zĩ̀ri wɛ̃ndadↄ̃risaride gbarɛa.


\par }{\Q \VS{12}Dakarɛna kũ músu kũ ò a nɛ́nↄ sɛ̀tɛo

\par }{\Q sã̀na de dakarɛna kũ yↄ̃nkↄo a yↄ̃nkↄkɛ gũnla.


\par }{\Q \VS{13}Tó gbɛ̃ yã mana fĩnaa bò kũ yã vãnio,

\par }{\Q yã vãni ni kɛ̃ a ↄnnwaro.


\par }{\Q \VS{14}Lɛ́kpakↄ̃ana naana de lán ízɛ wɛ̃naa bàmɛ,

\par }{\Q ǹ bo gwe ari fìti gↄ̃ gɛ́ futɛ.


\par }{\Q \VS{15}Yã nna kpana taaridea kũ yãdana taarisaridelao,

\par }{\Q Dikiri zã̀ yã birenↄn pínki.


\par }{\Q \VS{16}Bↄ́ àreen yↄ̃nkↄ vĩ ↄgↄblena kyódↄ̃naa musuu?

\par }{\Q Zaakũ à nɛ̀sɛ vĩro.


\par }{\Q \VS{17}Gbɛ̃nna yenyĩ dìgↄ̃ kun gↄrↄ sĩnda pínki,

\par }{\Q vĩ̀ni kũ dakũnanↄ kun ń yã dↄ̃kↄ̃nɛna yãimɛ.


\par }{\Q \VS{18}Yↄ̃nkↄ dì gbɛ̃ fĩna di a musu,

\par }{\Q àdi zɛnkpɛkɛ sɛ́ a gbɛ̃dakenɛ.


\par }{\Q \VS{19}Gbɛ̃ kũ à ye fìtiii ye durunnaimɛ,

\par }{\Q gbɛ̃ kũ à a gãnulɛ bò yàasa dì kisira wɛtɛ a zĩdanɛ.


\par }{\Q \VS{20}Laasunkpɛdangarade dì yã mana lero,

\par }{\Q lɛ́fↄtↄde dì lɛ́tɛ à da yãn.


\par }{\Q \VS{21}Yↄ̃nkↄ da pↄ dìgↄ̃ siramɛ,

\par }{\Q fayasaride de pↄ dìgↄ̃ nnaro.


\par }{\Q \VS{22}Nɛ̀sɛ nnamɛ ɛzɛ mana ũ,

\par }{\Q pↄsira dì ń fɛ̃fɛ̃.


\par }{\Q \VS{23}Yãvãnikɛrii dì gusarɛgba sↄtↄ a utan,

\par }{\Q de à yãzɛde mì dɛo yãi.


\par }{\Q \VS{24}Laakaride wɛ́ dìgↄ̃ kú ↄ̃ndↄ̃a,

\par }{\Q ama yↄ̃nkↄ wɛ́pɛki dìgↄ̃ zã̀mɛ.


\par }{\Q \VS{25}Nɛ́ yↄ̃nkↄ dì tó a de pↄ gↄ̃ sira,

\par }{\Q àdi a da'ina nɛ̀sɛɛ yaka.


\par }{\Q \VS{26}À mana ò wɛ́ tã taarisaridearo,

\par }{\Q bɛ̀ɛrɛde gbɛ̃na a nɛ̀sɛmana yãi zɛ́ vĩro.


\par }{\Q \VS{27}Gbɛ̃ kũ àdi a lɛ́ kũ dↄ̃na vĩ,

\par }{\Q nɛ̀sɛyĩdade dìgↄ̃ laakari vĩ.


\par }{\Q \VS{28}Bee yↄ̃nkↄ, tó à yĩtɛna, òdi a ditɛ ↄ̃ndↄ̃de ũmɛ,

\par }{\Q gbɛ̃ kũ àdi a lɛ́ kũ bi laakaridemɛ.




\par }\Chap{18}{\PP \VerseOne{1}Zĩda pↄyeina dì do gbɛ̃ kũ àdi kɛ̃ḿmanɛ arɛ,

\par }{\Q àdi gí lɛ́damma sĩnda pínkii.


\par }{\Q \VS{2}Yↄ̃nkↄ dì pↄnna kɛ laakari yã musuro,

\par }{\Q yã kũ à bò a lɛ́n àdi o.


\par }{\Q \VS{3}Vãnikɛnaa dì su kũ gbɛ̃ gyabonaaomɛ,

\par }{\Q kpeboyã dì su kũ wé'io.


\par }{\Q \VS{4}Bisãsiri lɛ́gbɛ bi í lòkotoomɛ,

\par }{\Q swa'i bàasinaamɛ, ísɛ̃boki wɛ̃̀ndidemɛ.


\par }{\Q \VS{5}Kɛna vãnikɛriinɛ kɛ̀rɛkɛrɛ

\par }{\Q ke yãkɛna taarisaridenɛ lɛ́kpɛrɛ manaro.


\par }{\Q \VS{6}Yↄ̃nkↄ lɛ́ dì a da fìtin,

\par }{\Q a yã'onaa dì a kpá gbɛ̃naai.


\par }{\Q \VS{7}Yↄ̃nkↄ lɛ́ dì a yaka,

\par }{\Q a yã'onaa dì a kũ lán tankutɛ bà.


\par }{\Q \VS{8}Gbɛ̃piri yã dì kɛńnɛ lán zↄ́ bà,

\par }{\Q àdi gɛ̃ lɛ́n dↄ̃̀ↄ ari nɛ̀sɛɛ gũn.


\par }{\Q \VS{9}Gbɛ̃ kũ àdi pã kpá a zĩi bi

\par }{\Q ásarude dakũnamɛ.


\par }{\Q \VS{10}Dikiri tↄ́ bi utɛki leimɛ,

\par }{\Q gbɛ̃ mana dì bàa lɛ́ à gɛ̃̀n à aafia le.


\par }{\Q \VS{11}Ɔgↄde aruzɛkɛ denɛ lán wɛ̃tɛ kũ ò lɛ̀kara likai bà,

\par }{\Q lán bĩni kũ oni fↄ̃ ò didiaro bà.


\par }{\Q \VS{12}Zĩdabinaa dì su gbɛ̃nɛ kũ lɛtɛnaao,

\par }{\Q zĩdabusanaa dì su kũ bɛ̀ɛrɛɛo.


\par }{\Q \VS{13}Gbɛ̃ kũ àdi weḿma sãkpanaa sari,

\par }{\Q yↄ̃nkↄkɛ kũ kpebonaao gↄ̃̀nɛ.


\par }{\Q \VS{14}Kãgbãnakɛ dì gbɛ̃ gba gbãna gyãpɛɛa,

\par }{\Q ama dí mɛ́ ani pↄsira fↄ̃ↄ?


\par }{\Q \VS{15}Laakaride dì yã dada a swɛ̃̀n,

\par }{\Q ↄ̃ndↄ̃de sã dìgↄ̃ dↄ dↄ̃naai.


\par }{\Q \VS{16}Gba kũ gbɛ̃ dàa dì zɛ́ kɛkɛnɛ,

\par }{\Q àdi zɛ́ wɛ̃nɛ gɛna gbɛ̃ zↄ̃kↄ̃nↄ kĩnaa.


\par }{\Q \VS{17}Gbɛ̃ kũ à yã ò káakun òdi a gwa yãnnade ũ,

\par }{\Q ari a ibɛrɛ gↄ̃ gɛ́ a ɛ́kɛ bo.


\par }{\Q \VS{18}Líkpanaa dì fìti mì dɛ,

\par }{\Q àdi gↄ̃sa gbãnanↄ kpaatɛ.


\par }{\Q \VS{19}Danɛ kũ ò taari kɛ̀nɛ yã dìgↄ̃ gbãna lán bĩni bà,

\par }{\Q ń fìti de lán zɛ́kakana kũ lɛ̀ɛo bà.


\par }{\Q \VS{20}Yã'ona dↄ̃ dì su gbɛ̃nɛ kũ kãnaao,

\par }{\Q a lɛ́gbɛɛ dì tó pↄ́ mↄ́a.


\par }{\Q \VS{21}Ga kũ wɛ̃̀ndiio kú lɛ́mmɛ,

\par }{\Q gbɛ̃ kũ à ye yã'onaai ni a gbɛ̀ le.


\par }{\Q \VS{22}Gbɛ̃ kũ à nↄ lè à sɛ̀ pↄ́ mana lè,

\par }{\Q arubarika dí bò Dikiri kĩnaamɛ.


\par }{\Q \VS{23}Takaside dì yã o wɛ̃ndawɛ̃nda,

\par }{\Q aruzɛkɛde dì weḿma gbãnagbãna.


\par }{\Q \VS{24}Gbɛ̃nna bɛrɛkɛtɛ dì yã vãni ińnɛmɛ,

\par }{\Q gbɛ̃nna kenↄ kun òdi na gbɛ̃i de ↄn gbɛ̃la.




\par }\Chap{19}{\PP \VerseOne{1}Kunna takaside taarisaride ũ mana

\par }{\Q de kunna yↄ̃nkↄ yãvãni'ori ũla.


\par }{\Q \VS{2}Kokari vĩna dↄ̃naa sari manaro,

\par }{\Q wãna zↄ̃kↄ̃ↄ dì ń kɛ̃ zɛ́amɛ.


\par }{\Q \VS{3}Bisãsiri fayasarikɛ dì zɛ́ yakanɛ,

\par }{\Q akũ àdi Dikiri taari e.


\par }{\Q \VS{4}Aruzɛkɛ dì tó ò gbɛ̃nna le dasi,

\par }{\Q takaside gbɛ̃nna dì kɛ̃amɛ.


\par }{\Q \VS{5}Sèeda ɛ́kɛde ni bo pãro,

\par }{\Q ɛ́kɛde ni gí wɛ́tãmma leiro.


\par }{\Q \VS{6}Gbɛ̃ daside dì kpatableri tↄ́ nna sí,

\par }{\Q gbɛ̃ sĩnda pínki dìgↄ̃ ye gbadari gↄ̃ de a gbɛ̃ ũmɛ.


\par }{\Q \VS{7}Takaside danɛnↄ dì pã kpáimɛ,

\par }{\Q oni a gbɛ̃nnanↄ kɛ̃naa o doro.

\par }{\Q Tó àtɛn wɛtɛ à yã o kũńwo,

\par }{\Q òdigↄ̃ kú bɛro.


\par }{\Q \VS{8}Gbɛ̃ kũ àtɛn ↄ̃ndↄ̃ kũ ye a zĩdaimɛ,

\par }{\Q gbɛ̃ kũ à ye laakariii dì yã mana le.


\par }{\Q \VS{9}Sèeda ɛ́kɛde ni bo pãro,

\par }{\Q ɛ́kɛtori ni kakatɛ.


\par }{\Q \VS{10}Lákũ nnamanaa dí kↄ̃ sí kũ yↄ̃nkↄoro nà,

\par }{\Q lɛn zↄ̀ kíblena zĩdadenↄa dí kↄ̃ síoro lɛ.


\par }{\Q \VS{11}Laakaride pↄ dì fɛ̃ likaro,

\par }{\Q lákana taarilamɛ a ĩadãbↄ ũ.


\par }{\Q \VS{12}Kína pↄfɛ̃na de lán músu pũtãnaa bà,

\par }{\Q a manakɛnnɛna de lán mↄtↄpisina sɛ̃̀ɛa bàmɛ.


\par }{\Q \VS{13}Nɛ́ yↄ̃nkↄmɛ a de yakana ũ,

\par }{\Q nↄ fìtide de lán ítↄtↄna zɛnaa sari bàmɛ.


\par }{\Q \VS{14}Òdi bɛ kũ a aruzɛkɛo le túbi ũmɛ,

\par }{\Q ama nↄ laakaride lenaa dì bo Dikiri kĩnaamɛ.


\par }{\Q \VS{15}Ma'ãkɛnaa dì ń da izↄ̃kↄ̃'onan,

\par }{\Q nàa dì gbɛ̃ gina dɛ.


\par }{\Q \VS{16}Gbɛ̃ kũ àdi yã'onnɛna da dì a wɛ̃̀ndi dãkpã,

\par }{\Q gbɛ̃ kũ àdi a zĩda yãkɛna daro ni ga.


\par }{\Q \VS{17}Gbɛ̃ kũ à wɛ̃nda dↄ̃̀ takasidenɛ pↄ́ sã̀kã Dikirinɛmɛ,

\par }{\Q àkũ mɛ́ ani a yãkɛnanↄ fĩna bonɛ.


\par }{\Q \VS{18}Ǹ n nɛ́ toto a gↄrↄa,

\par }{\Q ama ǹsun tó à gɛ̃ ↄla ari à garo.


\par }{\Q \VS{19}Pↄfɛ̃ri ni fĩna bomɛ,

\par }{\Q tó n a bò, a bona nigↄ̃ lɛ́ vĩro.


\par }{\Q \VS{20}Ǹ lɛ́damma ma ǹ totona da,

\par }{\Q de ǹ ↄ̃ndↄ̃ kũ arɛ yãi.


\par }{\Q \VS{21}Laasun kú bisãsiri nɛ̀sɛn dasi,

\par }{\Q ama yã kũ Dikiri zɛ̀o mɛ́ àdi kɛ.


\par }{\Q \VS{22}Gbɛ̃kɛn òdi wɛtɛ bisãsiria,

\par }{\Q takaside mana de ɛ́kɛdela.


\par }{\Q \VS{23}Vĩnakɛna Dikirinɛ dì su kũ wɛ̃̀ndiio,

\par }{\Q gbɛ̃ kũ à vĩ dì i o laakariio kpatɛna,

\par }{\Q yã vãni dì a lero.


\par }{\Q \VS{24}Ma'ãde dì a ↄ da tan

\par }{\Q à fu pↄ́blelinaa à da a lɛ́n.


\par }{\Q \VS{25}Ǹ lalandide gbɛ̃, yↄ̃nkↄ ni gↄ̃ laakari vĩ,

\par }{\Q ǹ kpãkɛ̃ laakaridei, ani yã dada.


\par }{\Q \VS{26}Nɛ́ kũ àdi a de gbɛ̃ à pɛ́ a daa nɛ́

\par }{\Q nɛ́ gina kũ àdi wé'i daḿmamɛ.


\par }{\Q \VS{27}Ma nɛ́, tó n kámma bò kũ lɛ́dammamanaao,

\par }{\Q n pã yãdↄ̃naanɛn gwe.


\par }{\Q \VS{28}Sèeda vãnide dì yãzɛde fobo,

\par }{\Q yãvãnikɛrii dì yã vãni mↄ́mↄ vãni.


\par }{\Q \VS{29}Gòo lokona lalandikɛrinↄla,

\par }{\Q gbɛ̃nan yↄ̃nkↄnↄ pↄ́ ũ ń kpɛa.




\par }\Chap{20}{\PP \VerseOne{1}Wɛ̃ dì lalandi zĩḿma,

\par }{\Q í gbãna dì ń da yãbↄtɛn,

\par }{\Q gbɛ̃ kũ à tò à a dɛ ↄ̃ndↄ̃ vĩro.


\par }{\Q \VS{2}Kína pↄfɛ̃na de lán músu pũtãnaa bà,

\par }{\Q gbɛ̃ kũ à tò à pↄ fɛ̃̀ a zĩda kpà gaimɛ.


\par }{\Q \VS{3}Bàalɛna ledikpanaanɛ bɛ̀ɛrɛ vĩ,

\par }{\Q fayasaridenↄ dì kasa fìti kɛro.


\par }{\Q \VS{4}Ma'ãde dì bú wí a gↄrↄaro,

\par }{\Q tó à gɛ̀ɛ bura pↄ́kɛ̃gↄrↄ, àdi pↄ́ke lero.


\par }{\Q \VS{5}Bisãsiri nɛ̀sɛgũnyã bi í lòkotoomɛ,

\par }{\Q ama laakaride mɛ́ à yã pìnↄ tↄna dↄ̃.


\par }{\Q \VS{6}Gbɛ̃ daside dì a manakɛna yã o,

\par }{\Q ama bona gbɛ̃ náanidea zĩ'ũ.


\par }{\Q \VS{7}Gbɛ̃ mana dìgↄ̃ kun taari sari,

\par }{\Q arubarikadenↄn nɛ́ kũ à ń tónↄ ũ.


\par }{\Q \VS{8}Kína kũ à vutɛna a yãkpatɛkɛkia

\par }{\Q dì yã vãni sĩnda pínki dↄ̃ a wɛ́ gũn à plɛ dodo.


\par }{\Q \VS{9}Dí mɛ́ ani fↄ̃ à o kũ a nɛ̀sɛ yãke vĩro,

\par }{\Q á kun durunna sari swáswaa?


\par }{\Q \VS{10}Kilooyↄ̃na vãni kũ manafiki zakaao,

\par }{\Q Dikiri zã̀ abirenↄn pínki.


\par }{\Q \VS{11}Bee kↄ̃kↄ̃'onaa gũn òdi dↄ̃ nɛ́a,

\par }{\Q tó a yãkɛna mana ke à zɛ́ vĩ.


\par }{\Q \VS{12}Sã kũ òdi yã mao kũ wɛ́ kũ òdi gu eooo,

\par }{\Q Dikiri mɛ́ à ń kɛ́ ń pínki.


\par }{\Q \VS{13}Tó ń ye i'onaai, ĩni gↄ̃ takaside ũmɛ,

\par }{\Q ǹ ibɛ̃nɛ kɛ, pↄ́ble ni mↄ́mma.


\par }{\Q \VS{14}Pↄ́lurii dì pi: À manaro! À manaro!

\par }{\Q Tó à kào arɛ, àdi a zĩda sáabu kpá.


\par }{\Q \VS{15}Wura kun, akũsↄ̃ òso din,

\par }{\Q ama dↄ̃na kunna lɛ́mmɛ gbɛ̀ bɛ̀ɛrɛde ũ.


\par }{\Q \VS{16}Tó gbɛ̃ nibↄ fĩnaa dì a musu,

\par }{\Q ǹ a uta sí ǹgↄ̃ kũna tↄrↄma ũ ade gɛ̃nɛ ũ.


\par }{\Q \VS{17}Dibidibi pↄ́ble dìgↄ̃ nna gbɛ̃nɛmɛ,

\par }{\Q àdi láka à gↄ̃ n lɛ́n lán gbɛ̀wa bà.


\par }{\Q \VS{18}Ǹ zɛ kũ yão lɛ́damma musu,

\par }{\Q ǹ yã gwa manamana gbasa ǹ zĩ̀ ká.


\par }{\Q \VS{19}Kↄrↄmↄtↄde dìgↄ̃ kure kũ dakenↄ asiriyãomɛ,

\par }{\Q ǹsun kakara kũ yãbↄtɛriioro.


\par }{\Q \VS{20}Gbɛ̃ kũ à lɛ́ kɛ̀ a de ke a danɛ,

\par }{\Q a fitila ni ga gusira níkinikimmɛ.


\par }{\Q \VS{21}Túbiblena káaku warikɛsari

\par }{\Q dìgↄ̃ arubarika vĩ saaro.


\par }{\Q \VS{22}Ǹsun yã vãni fĩnabonaa laasun lɛ́ro.

\par }{\Q Ǹ Dikiri dã à n sura ba.


\par }{\Q \VS{23}Dikiri zã̀ kilooyↄ̃na vãnin,

\par }{\Q manafiki zakaa dì káaguro.


\par }{\Q \VS{24}Dikiri mɛ́ àdi bisãsiri gɛ̀sɛ da zɛ́a.

\par }{\Q Deran gbɛ̃ ni yã kũ ani kɛ zɛ́ dↄ̃ↄ?


\par }{\Q \VS{25}Gba lɛ́sɛna Ludanɛ wãnawãna kari vĩ,

\par }{\Q ĩni láka ǹ laasun lɛ́ lɛ́ kũ n kɛ̀nɛɛ pìia.


\par }{\Q \VS{26}Kína ↄ̃ndↄ̃de dì gbɛ̃ vãninↄ plɛplɛ

\par }{\Q à ń ká gbɛ̀n à ń akara kɛ.


\par }{\Q \VS{27}Dikiri fitilaa dì bisãsiri laasun pu,

\par }{\Q àdi nɛ̀sɛgũnyã tàasi ká pínki.


\par }{\Q \VS{28}Gbɛ̃kɛ kũ náaniomɛ kína dãkpãrinↄ ũ,

\par }{\Q manakɛnaa dì a kpata zĩni pɛ́tɛ.


\par }{\Q \VS{29}Kɛfɛnnanↄ gbãnamɛ ń ĩadãbↄ ũ,

\par }{\Q mare zↄ̃kↄ̃nↄ mìkã puramɛ ń gakuri ũ.


\par }{\Q \VS{30}Wɛ́tãmmanaa dì yã vãni kɛ̃ḿma,

\par }{\Q flã̀ ũmmanaa dì yã bɛ̃̀nɛ bo nɛ̀sɛn.




\par }\Chap{21}{\PP \VerseOne{1}Kína nɛ̀sɛ kú Dikiri ↄĩ lán ízɛ bàmɛ,

\par }{\Q àdi a litɛ gu kũ à yeiia.


\par }{\Q \VS{2}Baadi dìgↄ̃ e a yãkɛna mana,

\par }{\Q ama Dikiri mɛ́ àdigↄ̃ ń nɛ̀sɛ dↄ̃.


\par }{\Q \VS{3}Manakɛna kũ yãkɛna a zɛ́aao

\par }{\Q dì kɛ Dikirinɛ de sa'onala.


\par }{\Q \VS{4}Zĩdabina kũ ĩadão

\par }{\Q dì yãvãnikɛrinↄ durunna bo gupuraa.


\par }{\Q \VS{5}Kokaride laasun dì a ká nnamanaaa,

\par }{\Q nɛ̀sɛwãnade dì gɛ̃ takasin.


\par }{\Q \VS{6}Aruzɛkɛ kũ gbɛ̃ lè ɛ́kɛtonaa gũn

\par }{\Q ni gɛ̃tɛ kũ ĩao à ń kpá gai.


\par }{\Q \VS{7}Yãvãnikɛrinↄ pãsĩkɛna ni tá kũńwo,

\par }{\Q zaakũ òdi we ò yãzɛde kɛro.


\par }{\Q \VS{8}Taaride yãkɛnaa dìgↄ̃ dↄ̀rↄ vĩro,

\par }{\Q taarisaride yãkɛnaa dìgↄ̃ swáswa.


\par }{\Q \VS{9}Ina kpɛ́ laasin mana

\par }{\Q de kunna kpɛ́n lɛɛlɛ kũ nↄ fìtideola.


\par }{\Q \VS{10}Yãvãnikɛrii swɛ̃̀ɛ dìgↄ̃ kú yã vãniamɛ,

\par }{\Q àdi a gbɛ̃dake wɛ̃nda gwaro.


\par }{\Q \VS{11}Tó ò wɛ́ tã̀ lalandidea, yↄ̃nkↄ dì ↄ̃ndↄ̃ kũmɛ,

\par }{\Q tó ò kpã̀kɛ̃ ↄ̃ndↄ̃dei, a dↄ̃naa dì karamɛ.


\par }{\Q \VS{12}Luda mana, àdi yãvãnikɛri bɛ tàasi ká,

\par }{\Q àdi yãvãnikɛrinↄ ká kakatɛnan.


\par }{\Q \VS{13}Gbɛ̃ kũ adi sã kpá wɛ̃ndade wikiaro,

\par }{\Q àpii ni wiki lɛ́ se, gbɛ̃ke ni wearo.


\par }{\Q \VS{14}Gbadana asiri gũn dì pↄfɛ̃ kpátɛ,

\par }{\Q gusarɛgba sↄtↄna utan dì pↄfɛ̃ mì dɛ.


\par }{\Q \VS{15}Yãgↄ̃gↄ̃na a zɛ́aa dì gbɛ̃ mana pↄ kɛ nna,

\par }{\Q ama àdi vĩna dada yãvãnikɛriinɛ.


\par }{\Q \VS{16}Gbɛ̃ kũ à pã̀ laakari zɛ́nɛ

\par }{\Q ni si gyãwãndenↄ tɛ́mɛ.


\par }{\Q \VS{17}Gbɛ̃ kũ à nɛ̀sɛɛ kpà pↄnnakɛnaaa ni gↄ̃ takasin,

\par }{\Q gbɛ̃ kũ à ye wɛ̃i kũ nísio ni kɛ aruzɛkɛde ũro.


\par }{\Q \VS{18}Yãvãnikɛrinↄmɛ gbɛ̃ mananↄ tↄrↄmakpabↄ ũ,

\par }{\Q Luda dì wɛ́ tã náanisaridenↄa nɛ̀sɛpuradenↄ gɛ̃nɛ ũ.


\par }{\Q \VS{19}Kunna gbárannan mana

\par }{\Q de vutɛna kũ nↄ fìtide pɛ̃tɛ̃deola.


\par }{\Q \VS{20}Pↄ́ble mana kũ nísio dìgↄ̃ katɛna ↄ̃ndↄ̃de bɛa,

\par }{\Q ama yↄ̃nkↄ dì a pↄ́ mↄ́mↄ gↄ̃̀nↄmɛ.


\par }{\Q \VS{21}Gbɛ̃ kũ àdi yãzɛde kũ gbɛ̃kɛo wɛtɛ

\par }{\Q dì wɛ̃̀ndi kũ yã nnao kũ bɛ̀ɛrɛɛo le.


\par }{\Q \VS{22}Ɔ̃ndↄ̃de dì si gↄ̃sa gbãnanↄ wɛ̃tɛa,

\par }{\Q àdi zɛki gbãna kũ òtɛni a náani kɛ gboro.


\par }{\Q \VS{23}Gbɛ̃ kũ à a lɛ́ fↄ̃̀ akũsↄ̃ à a nɛ́nɛ kũ̀,

\par }{\Q àkũ mɛ́ àdi a zĩda bo yãn.


\par }{\Q \VS{24}Gbɛ̃ kũ à zĩda bina vĩ kũ ĩadãnaao tↄ́n fobori,

\par }{\Q àdi yã kɛ kũ zã̀zã zↄ̃kↄ̃ↄomɛ.


\par }{\Q \VS{25}Ma'ãde pↄyeinaa dì a kpá gai,

\par }{\Q kũ à ↄ gbàrɛ zĩi yãi.


\par }{\Q \VS{26}Àdigↄ̃ kú pↄ́nidɛnan gↄrↄ sĩnda pínki,

\par }{\Q gbɛ̃ mana sↄ̃, àdi gba da kũ nɛ̀sɛ mɛ̀n doo.


\par }{\Q \VS{27}Gbɛ̃ vãni sa'ona Dikiria bi tɛ̃̀ɛmɛ,

\par }{\Q atɛ̃nsa tó àtɛn o kũ manafikio.


\par }{\Q \VS{28}Sèeda ɛ́kɛde ni mì dɛ,

\par }{\Q gbɛ̃ kũ à tɛ̀ a yãi ni kakatɛ.


\par }{\Q \VS{29}Gbɛ̃ vãni wɛ́ dìgↄ̃ pãsĩmɛ,

\par }{\Q nɛ̀sɛpurade wɛ́ dìgↄ̃ tɛ́ a yãkɛnaai.


\par }{\Q \VS{30}Ɔ̃ndↄ̃ ke wɛ́zɛ̃ ke lɛ́damma,

\par }{\Q ń ke ni fↄ̃ à Dikiri furo.


\par }{\Q \VS{31}Òdi sↄ̃ soru kɛ zĩ̀ yãimɛ,

\par }{\Q ama Dikiri mɛ́ à zĩ̀blena yã dↄ̃.




\par }\Chap{22}{\PP \VerseOne{1}Tↄ́ nna de aruzɛkɛla,

\par }{\Q nna kũ gbɛ̃nↄo de wura kũ andurufuuola.


\par }{\Q \VS{2}Aruzɛkɛde kũ takasideo zĩni dokↄ̃nↄmɛ,

\par }{\Q Dikiri mɛ́ à ń kɛ́ ń pínki.


\par }{\Q \VS{3}Laakaride dì gĩnakɛ à yã vãni e à utɛnɛ,

\par }{\Q ↄ̃ndↄ̃saride dìgↄ̃ gɛ́ ari à wɛ́tãmma le.


\par }{\Q \VS{4}Zĩdabusana kũ vĩnakɛna Dikirinɛɛo gbɛ̀ɛmɛ

\par }{\Q aruzɛkɛ kũ bɛ̀ɛrɛɛo kũ wɛ̃̀ndiio ũ.


\par }{\Q \VS{5}Lɛ̀ɛ kũ tankutɛo kú gbɛ̃ dↄ̀rↄsaride zɛ́n,

\par }{\Q gbɛ̃ kũ à ye aafiaai dì kɛ̃ḿma.


\par }{\Q \VS{6}Ǹ nɛ́ fíti da zɛ́ kũ à de à sɛ́a,

\par }{\Q tó à zↄ̃kↄ̃ kũ̀, ani kɛ̃aro.


\par }{\Q \VS{7}Aruzɛkɛde dì gbãna mↄ takasidenɛ,

\par }{\Q pↄ́sãkãrii dì zↄ̀ ble pↄ́denɛ.


\par }{\Q \VS{8}Gbɛ̃ kũ à yã vãni tↄ̃̀, ade ni yã le a kɛ̃gↄrↄa,

\par }{\Q a pãsĩkɛgo ni a gbɛ̃.


\par }{\Q \VS{9}Luda ni arubarika da gbɛ̃ kũ à gbɛ̃kɛ vĩnɛ

\par }{\Q kũ àdi pↄ́ble kpaatɛ takasidenↄnɛ yãi.


\par }{\Q \VS{10}Ǹ pɛ́ lalandikɛriia, fìti ni mì dɛ,

\par }{\Q yãkete kũ wé'io ni láka.


\par }{\Q \VS{11}Nɛ̀sɛpurade kũ a lɛ́gbɛ nna

\par }{\Q mɛ́ anigↄ̃ de kína gbɛ̃nna ũ.


\par }{\Q \VS{12}Dikiri wɛ́ dìgↄ̃ pɛ́ dↄ̃naai,

\par }{\Q àdi mìkpɛrɛ zu náanisaride yãnɛ.


\par }{\Q \VS{13}Ma'ãde dì pi músu kú bàai,

\par }{\Q tó ma bo, ani ma dɛ gãnulɛa.


\par }{\Q \VS{14}Karua lɛ́ bi wɛ̀ɛ lòkotoomɛ,

\par }{\Q gbɛ̃ kũ Dikiri pↄ fɛ̃̀ kãao dì lɛ́tɛ à sin.


\par }{\Q \VS{15}Fayasariyã dìgↄ̃ kú nɛ́nↄ swɛ̃̀n,

\par }{\Q foru kũ flã̀ao ni tó ò kɛ̃a.


\par }{\Q \VS{16}Gbɛ̃ kũ àdi wɛ́ tã takasidea de à a aruzɛkɛ kara

\par }{\Q kũ gbɛ̃ kũ àdi gba da ↄgↄdenɛɛo, ń pínki ni kĩa.


\par }{\SH Ɔ̃ndↄ̃denↄ lɛ́damma
\par }
{\Q \VS{17}Ǹ sã kpá ǹ ↄ̃ndↄ̃rinↄ yã'onnɛna ma,

\par }{\Q ǹ n nɛ̀sɛ wɛ̃ ma yãdannɛnaanɛ,


\par }{\Q \VS{18}zaakũ à nna ǹgↄ̃ kũna n swɛ̃̀ɛ gũn,

\par }{\Q àgↄ̃ kú n lɛ́n.


\par }{\Q \VS{19}Bee mↄkↄ̃n, matɛn yã dannɛ gbãra,

\par }{\Q de ǹgↄ̃ Dikiri náani vĩ yãimɛ.


\par }{\Q \VS{20}Ma yã'onnɛnaa kɛ̃̀nnɛ mɛ̀n baraakuri,

\par }{\Q yã pìnↄ lɛ́damma kũ dↄ̃naao vĩ.


\par }{\Q \VS{21}Matɛn yãpura kũ à náani vĩ dannɛ,

\par }{\Q de ǹ le ǹ yã weḿma a zɛ́amɛ.


\par }{\BB \par }
{\Q \VS{22}Ǹsun gbãnasaride ble a gbãnasarikɛ yãiro,

\par }{\Q ǹsun gbãna mↄ wɛ̃ndadenɛ yãkpatɛkɛkiaro,


\par }{\Q \VS{23}zaakũ Dikiri ni yã sí kũńwo,

\par }{\Q ani wɛ́ tã gbɛ̃ kũ òtɛn wɛ́ tãḿmanↄa.


\par }{\BB \par }
{\Q \VS{24}Ǹsun gbɛ̃nna kpá kũ pↄfɛ̃riioro,

\par }{\Q ǹsun kure kũ nɛ̀sɛwãnadeoro,


\par }{\Q \VS{25}de ǹsun a dà sɛ́tɛ

\par }{\Q ǹ n zĩda da yãnlo yãi.


\par }{\BB \par }
{\Q \VS{26}Ǹsun gbɛ̃ke fĩna di n musuro,

\par }{\Q ǹsun zɛnkpɛkɛ sɛ́nɛro.


\par }{\Q \VS{27}Tó ń pↄ́ke vĩ ǹ fĩna booro,

\par }{\Q oni n wutɛbↄ sɛ́ n zĩtɛa.


\par }{\BB \par }
{\Q \VS{28}Ǹsun zĩtɛ lɛ́ sèeda zĩ woro,

\par }{\Q n dizinↄ mɛ́ ò a pɛ̀tɛ.


\par }{\BB \par }
{\Q \VS{29}N gbɛ̃ kũ à a zĩ dↄ̃ manamana è yá?

\par }{\Q Ade ni zĩ kɛ kínanↄnɛ,

\par }{\Q adi kɛ talakanↄmɛ ani kɛńnɛro.




\par }\Chap{23}{\PP \VerseOne{1}Tó n su pↄ́ ble kũ gbãnadeo,

\par }{\Q ǹgↄ̃ dↄ̃ gbɛ̃ kũ à kú n arɛ.


\par }{\Q \VS{2}Tó sãnkarademɛ n ũ,

\par }{\Q ǹ fɛ̃nɛ da n kòtooa.


\par }{\Q \VS{3}Ǹsun wãkũ kɛ a pↄ́ble nísideiro,

\par }{\Q zaakũ pↄ́ble pì de lán daburuzunnɛnaa bàmɛ.


\par }{\BB \par }
{\Q \VS{4}Ǹsun wari dↄ n zĩdaa ↄgↄdasiwɛtɛna yãiro,

\par }{\Q ǹ ↄ̃ndↄ̃ kũ ǹgↄ̃ n zĩdakũna dↄ̃.


\par }{\Q \VS{5}Òdi wɛ́ lɛ́ ↄgↄa, akũ àdi gɛ̃ zɛ́la,

\par }{\Q àdi dɛ̀mbɛrɛ bobo à vura lán vãu bà.


\par }{\BB \par }
{\Q \VS{6}Ǹsun aniapãsĩde pↄ́ blero,

\par }{\Q ǹsun wãkũ kɛ a pↄ́ble nísideiro,


\par }{\Q \VS{7}zaakũ àdigↄ̃ a ↄgↄ naro a nɛ̀sɛmmɛ.

\par }{\Q Ani pinnɛ ǹ pↄ́ ble ǹ í mi,

\par }{\Q ama adi kɛnɛ a nɛ̀sɛnlo.


\par }{\Q \VS{8}Ĩni a fíti kũ n blèe pisimɛ,

\par }{\Q sáabu kũ n kɛ̀ ni kɛ pã.


\par }{\BB \par }
{\Q \VS{9}Ǹsun yã o yↄ̃nkↄ sãnlo,

\par }{\Q zaakũ ani pã kpá n ↄ̃ndↄ̃yãimɛ.


\par }{\BB \par }
{\Q \VS{10}Ǹsun zĩtɛ lɛ́ sèeda zĩ woro,

\par }{\Q ǹsun tonɛnↄ bú lɛ́ ǹ ká n pↄ́laro,


\par }{\Q \VS{11}zaakũ ń Dãkpãri gbãna,

\par }{\Q ani bo n kpɛ à yã sí kũńwo.


\par }{\BB \par }
{\Q \VS{12}Ǹ lɛ́damma yã da n swɛ̃̀n,

\par }{\Q ǹ laakari dↄ dↄ̃na yãa.


\par }{\BB \par }
{\Q \VS{13}Ǹsun gí n nɛ́ foruiro,

\par }{\Q tó n a gbɛ̃̀ kũ flã̀ao, ani garo.


\par }{\Q \VS{14}Ǹ a gbɛ̃ kũ flã̀ao,

\par }{\Q de ǹ a bo ga ↄĩ.


\par }{\BB \par }
{\Q \VS{15}Ma nɛ́, tó n ↄ̃ndↄ̃ vĩ n swɛ̃̀n,

\par }{\Q ma pↄ ni kɛ nna.


\par }{\Q \VS{16}Tó yãzɛde tɛn bo n lɛ́n,

\par }{\Q ma pↄ ni kɛ nna.


\par }{\BB \par }
{\Q \VS{17}Ǹsun durunnakɛrinↄ gwena ni dɛro,

\par }{\Q ǹgↄ̃ Dikiri vĩna vĩ gↄrↄ sĩnda pínki,


\par }{\Q \VS{18}zaakũ ĩnigↄ̃ zia vĩmɛ,

\par }{\Q tãmaa ni n nɛro.


\par }{\BB \par }
{\Q \VS{19}Ma nɛ́, ǹ ma yã ma, ĩni ↄ̃ndↄ̃ kũ,

\par }{\Q ǹ tó n swɛ̃̀ gↄ̃ tɛ́ zɛ́ manai.


\par }{\Q \VS{20}Ǹsun kakara kũ wɛ̃mirinↄro,

\par }{\Q ǹsungↄ̃ kú lɛ́'idenↄ tɛ́ro,


\par }{\Q \VS{21}zaakũ wɛ̃dɛri kũ lɛ́'ideo dì gↄ̃ takasidenↄ ũ,

\par }{\Q ń mɛ̀kpɛtɛɛ dì ń da utakasadanammɛ.


\par }{\BB \par }
{\Q \VS{22}Ǹ n de'ina yã ma,

\par }{\Q tó n da zĩ kũ̀, ǹsun a gya boro.


\par }{\Q \VS{23}Ǹgↄ̃ yãpura wɛtɛ, ǹsun ↄ gbarɛiro,

\par }{\Q ǹ ↄ̃ndↄ̃ kũ kũ yãdadanaao kũ wɛ́zɛ̃o.


\par }{\Q \VS{24}Gbɛ̃ mana de pↄ dìgↄ̃ nna manamana,

\par }{\Q gbɛ̃ kũ à nɛ́ ↄ̃ndↄ̃de ì pↄ dìgↄ̃ nnaamɛ.


\par }{\Q \VS{25}Ǹ tó n de kũ n dao pↄ kɛmma nna,

\par }{\Q ǹ tó n da'ina ayuwii kɛmma.


\par }{\BB \par }
{\Q \VS{26}Ma nɛ́, ǹ n nɛ̀sɛ wɛ̃mɛnɛ,

\par }{\Q n wɛ́ gↄ̃ tɛ́ ma yãkɛnaai,


\par }{\Q \VS{27}zaakũ karua bi wɛ̀ɛ lòkotoomɛ,

\par }{\Q nↄ pãpãkɛri bi lↄ̀gↄ sↄrↄrↄmɛ.


\par }{\Q \VS{28}Àdi gbɛ̃ kpákpa lán kpãni wɛ́dewɛ bà,

\par }{\Q àdi tó gↄ̃gbɛ̃nↄ gↄ̃ náani sari dasi.


\par }{\BB \par }
{\Q \VS{29}Dín òdi waiyoo kɛnɛɛ?

\par }{\Q Dín òdi o'o kɛnɛɛ?

\par }{\Q Dí mɛ́ à lɛ́kpakↄ̃ana vĩi?

\par }{\Q Dí mɛ́ à zuka vĩi?

\par }{\Q Dí mɛ́ àdi kĩnna pãa?

\par }{\Q Dí wɛ́ mɛ́ à tɛ̃raa?


\par }{\Q \VS{30}Gbɛ̃ kũ òdi gì kɛ wɛ̃mikianↄ,

\par }{\Q kũ òdi gɛ́ kpátɛ kɛ sèwɛ̃ yãkatɛnanↄimɛ.


\par }{\Q \VS{31}Ǹsun wɛ́ biri sèwɛ̃a

\par }{\Q de a tɛ̃rakɛ n ni dɛro,

\par }{\Q zaakũ àdigↄ̃ pípi zaa tùruu gũn,

\par }{\Q akũsↄ̃ a gɛ̃na lɛ́n dìgↄ̃ nna.


\par }{\Q \VS{32}Ani láka saka tↄ̃mma lán mlɛ̃̀ɛ bà,

\par }{\Q ani n gbã à n kũ lán pitiko bà.


\par }{\Q \VS{33}Ĩni wɛ́ kɛ pla kũ pↄ́ kũ ńdi e yãroo,

\par }{\Q ĩni laasun kpɛdangara lɛ́ n swɛ̃̀n.


\par }{\Q \VS{34}Ĩnigↄ̃ de lán gbɛ̃ kũ à wutɛna gón ísira musu bà,

\par }{\Q lán gbɛ̃ kũ à kú gó'itɛ biza mìsↄ̃ntɛa bà.


\par }{\Q \VS{35}Ĩni pi: Ò ma gbɛ̃, adi ũmaro,

\par }{\Q ò ma kɛ búgubugu, mádi a wari maro.

\par }{\Q Bↄrɛn ma wɛ́ ni were de mà í wɛtɛ mà mi dↄↄ?




\par }\Chap{24}{\PP \VerseOne{1}Ǹsun luka gbɛ̃ vãninↄ gwenaairo,

\par }{\Q ǹsun kakara kũńwo ni dɛ sero,


\par }{\Q \VS{2}zaakũ yã pãsĩ laasun mɛ́ àdigↄ̃ kú ń swɛ̃̀n,

\par }{\Q yãkete dìgↄ̃ kú n lɛ́n.


\par }{\BB \par }
{\Q \VS{3}Ɔ̃ndↄ̃n òdi bɛ pɛ́tɛo,

\par }{\Q laakarii dì tó àgↄ̃ arubarika vĩ.


\par }{\Q \VS{4}Dↄ̃naan òdi pↄ́ káo kpɛ́nↄ pa

\par }{\Q kũ aruzɛkɛ mana bɛ̀ɛrɛdeo.


\par }{\BB \par }
{\Q \VS{5}Ɔ̃ndↄ̃de gbãna dìgↄ̃ karamɛ,

\par }{\Q dↄ̃̀ri ikoo dìgↄ̃ gɛ́ arɛmɛ.


\par }{\Q \VS{6}Baaruu dì tó ò zĩ̀ asãnsĩni dↄ̃,

\par }{\Q tó yãkɛkɛrinↄn dasi, àdi tó ò zĩ̀ ble.


\par }{\BB \par }
{\Q \VS{7}Ɔ̃ndↄ̃ lei de fayasaridela,

\par }{\Q lakutu kↄ̃kakaranaa gũn a lɛ́ dìgↄ̃ nakↄ̃anamɛ.


\par }{\BB \par }
{\Q \VS{8}Gbɛ̃ kũ àdigↄ̃ vãnikɛnnɛna laasun vĩn

\par }{\Q òdi a sísi manafikide.


\par }{\Q \VS{9}Yãfayasari wàaripana bi durunnamɛ,

\par }{\Q gbɛ̃ke dìgↄ̃ ye lalandikɛriiiro.


\par }{\BB \par }
{\Q \VS{10}Tó n mɛ̀busɛɛ kɛ̀ warikɛgↄrↄa,

\par }{\Q n gbãna zↄ̃kↄ̃ro.


\par }{\BB \par }
{\Q \VS{11}Ǹ gbɛ̃ kũ ò mìi pɛ̀ gaanↄ sura ba,

\par }{\Q ǹ gí gbɛ̃ kũ ò sòro òtɛn si kakatɛnannↄnɛ.


\par }{\Q \VS{12}Tó n pì: O'o, ó dↄ̃ yãro fá,

\par }{\Q Luda kũ à nɛ̀sɛgũnyã dↄ̃ ni eroo?

\par }{\Q N wɛ̃̀ndi Gwàri a yã dↄ̃,

\par }{\Q ani fĩna bo baadinɛ a yãkɛnaaamɛ.


\par }{\BB \par }
{\Q \VS{13}Ma nɛ́, ǹ zↄ́ ble, zaakũ à mana,

\par }{\Q zↄ́sa dì kɛ lɛ́nɛ nna.


\par }{\Q \VS{14}Lɛn ↄ̃ndↄ̃ dì kɛ gbɛ̃nɛ nna a nɛ̀sɛn lɛ.

\par }{\Q Tó n ↄ̃ndↄ̃ kũ̀, ĩnigↄ̃ zia vĩ,

\par }{\Q tãmaa ni n nɛro.


\par }{\BB \par }
{\Q \VS{15}Dàde, ǹsun gbɛ̃ mana ↄn kpákparo,

\par }{\Q ǹsun a bɛ pↄ́nↄ wararo.


\par }{\Q \VS{16}Bee tó gbɛ̃ mana lɛ̀tɛ gɛ̃̀n suppla,

\par }{\Q àdi ɛra à futɛmɛ,

\par }{\Q yãvãnikɛrinↄ sↄ̃, kisira dì ń fu.


\par }{\BB \par }
{\Q \VS{17}Tó n ibɛrɛ lɛ̀tɛ, ǹsun pↄnna kɛro,

\par }{\Q tó à fù, ǹsun à yáa dↄro.


\par }{\Q \VS{18}Tó Dikiri è lɛ, ani kɛnɛ nnaro,

\par }{\Q a pↄfɛ̃ ni were n ibɛrɛɛ pìiamɛ.


\par }{\BB \par }
{\Q \VS{19}Ǹsun tó gbɛ̃ vãninↄ yã n kũ gbãnaro,

\par }{\Q ǹsun yãvãnikɛrinↄ gwena ni dɛro,


\par }{\Q \VS{20}zaakũ gbɛ̃ vãni nigↄ̃ zia vĩro,

\par }{\Q Luda ni yãvãnikɛrinↄ fitila tɛ́ dɛ.


\par }{\BB \par }
{\Q \VS{21}Ma nɛ́, ǹ vĩna kɛ Dikirinɛ kũ kínao,

\par }{\Q ǹsun gbɛ̃nna kpá kũ gbɛ̃ kũ ò bò ń kpɛnↄoro,


\par }{\Q \VS{22}zaakũ yã ni ń le kãntomɛ.

\par }{\Q Dí mɛ́ à dↄ̃ lákũ oni ń ásaru kɛ nàa?


\par }{\SH Ɔ̃ndↄ̃denↄ yãn dí dↄ
\par }
{\Q \VS{23}Ɔ̃ndↄ̃denↄ yãn dí dↄ:

\par }{\Q Gbɛ̃wɛgwana yãkpatɛ gũn manaro.


\par }{\Q \VS{24}Gbɛ̃ kũ àdi yã nna kpá taaridea,

\par }{\Q gbɛ̃nↄ ni sa vãni onɛ, burinↄ ni a ká.


\par }{\Q \VS{25}Gbɛ̃ kũ àdi yã da taaridela nigↄ̃ yã mana le,

\par }{\Q Luda ni arubarika daagu manamana.


\par }{\BB \par }
{\Q \VS{26}Yãwemmana súsu

\par }{\Q de lán lɛ́pɛna lɛ́aa bà.


\par }{\Q \VS{27}Ǹ n bàai zĩ kɛ ǹ n bura soru kɛ,

\par }{\Q gbasa ǹ kpɛ́ bo sà.


\par }{\BB \par }
{\Q \VS{28}Ǹsun n gbɛ̃dake bobo a dàn pãpãro,

\par }{\Q ǹsun tó n lɛ́ gbɛ̃nↄ sãtɛro.


\par }{\Q \VS{29}Ǹsun pi: Mani kɛnɛ lákũ à kɛ̀mɛnɛ nàro,

\par }{\Q kesↄ̃ mani fĩna bonɛ a yãkɛnaaa.


\par }{\BB \par }
{\Q \VS{30}Ma pã ma'ãde búnɛ,

\par }{\Q ma do fayasaride geepi búi,


\par }{\Q \VS{31}akũ ma è lɛ̀ɛ bùtɛ à dàgula pínki,

\par }{\Q à sɛ̃̀ɛ kù, gbĩ̀ kũ à bò kũ gbɛ̀ɛo lɛ̀tɛ.


\par }{\Q \VS{32}Ma yã dí gwà ma laasun lɛ̀a,

\par }{\Q akũ pↄ́ kũ ma è yã dàdamɛnɛ.


\par }{\Q \VS{33}Tó n pì: Mani i o fíti, mani kámma bo fíti,

\par }{\Q mani wútɛ fíti ↄkpana ma kùua,


\par }{\Q \VS{34}takasi ni bo n ã lán kpãni bà,

\par }{\Q pↄ́kĩammana ni summa

\par }{\Q lán gbɛ̃ kũ à gↄ̃kɛbↄ kũnaa bà.




\par }\Chap{25}{\SH Sulemanu yáasi pãndenↄ
\par }
{\PP \VerseOne{1}Sulemanu yáasi kũ Yudanↄ kína Ɛzɛkaya gbɛ̃nↄ kɛ̃̀ takada gũnnↄn dí.


\par }{\Q \VS{2}Luda gakuri vĩ à yã utɛ,

\par }{\Q kínanↄ gakuri vĩ ò yã tàasi ká.


\par }{\Q \VS{3}Lán óni fↄ̃ ò ludambɛ lei kũ zĩtɛ lòkotooo dↄ̃ro nà,

\par }{\Q lɛn óni fↄ̃ ò kína laasun dↄ̃ro lɛ.


\par }{\Q \VS{4}Ǹ andurufu gbãsĩ bↄtɛ,

\par }{\Q a pìri ni pↄ́ mana pio,


\par }{\Q \VS{5}ǹ yãvãnikɛrinↄ bↄtɛ kína arɛ,

\par }{\Q a kpata ni gbãna kũ yãzɛde musu.


\par }{\Q \VS{6}Ǹsun n zĩda sɛ́ lei kína arɛro,

\par }{\Q ǹsun vutɛ gbɛ̃ zↄ̃kↄ̃nↄ vutɛkiaro.


\par }{\Q \VS{7}Zaakũ à sã̀na à pinnɛ ǹ su arɛ la

\par }{\Q de à n ditɛ kĩana gbɛ̃ bɛ̀ɛrɛdenↄ arɛla.


\par }{\Q \VS{8}Yã kũ n wɛ́ è,

\par }{\Q ǹsungↄ̃ wãna kũ a gↄ̃gↄ̃naaoro,

\par }{\Q zaakũ tó ò n yã ɛ́kɛ bò,

\par }{\Q bↄ́n ĩni láka ǹ kɛɛ?


\par }{\Q \VS{9}Tó ntɛn yã gↄ̃gↄ̃ kũ n gbɛ̃dakeo,

\par }{\Q ǹsun bo kũ gbɛ̃ pãnde asirioro.


\par }{\Q \VS{10}Tó à mà, ani wé'i dammamɛ,

\par }{\Q n tↄ́ vãni ni láka doro.


\par }{\Q \VS{11}Yãmana'ona a gↄrↄa nna

\par }{\Q lán mangoro tɛ̃ra kũ à da andurufu tan bà.


\par }{\BB \par }
{\Q \VS{12}Ɔ̃ndↄ̃de lɛ́damma mana gbɛ̃ kũ à nɛ̀sɛ vĩnɛ

\par }{\Q à de lán wura nↄmanablebↄↄ bàmɛ.


\par }{\Q \VS{13}Lákũ í yĩda dìgↄ̃ de nà pↄ́kɛ̃rinↄnɛ,

\par }{\Q lɛn zĩ̀ri náanide de lɛ gbɛ̃ kũ ò a zĩ̀nↄnɛ,

\par }{\Q àdi ń nɛ̀sɛ yĩda kũńnɛ.


\par }{\Q \VS{14}Gbɛ̃ kũ àdi gbadana lɛ́ sɛ́ akũ àdi daro

\par }{\Q de lán legũ kũ à sìsi a ĩa kàka adi maro bàmɛ.


\par }{\Q \VS{15}Mɛnana dì tó kína a yãzɛ e,

\par }{\Q kpatɛna yãii dì tó a yã ble.


\par }{\Q \VS{16}Tó n zↄ́ lè, ǹ ble n nɛ̀sɛ lɛ́n,

\par }{\Q de ǹsun ble dasi ǹ lɛ́ sukparo yãi.


\par }{\Q \VS{17}Ǹsun n gbɛ̃dake bɛ zɛ́ sↄro,

\par }{\Q de àsun kpasa kũnwo à zãnguro yãi.


\par }{\Q \VS{18}Gbɛ̃ kũ à yã dì a gbɛ̃dakea

\par }{\Q de lán gò ke fɛ̃nɛda ke kàlɛ sↄ̃ntɛ bàmɛ.


\par }{\Q \VS{19}Nana náanisaridea warikɛgↄrↄa

\par }{\Q de lán saka gyãre ke gbá ɛrɛɛ bàmɛ.


\par }{\Q \VS{20}Pↄnna lɛ̀sina pↄsiradenɛ

\par }{\Q de lán utasimmana ĩampurugↄrↄ

\par }{\Q ke yũku kana bↄ̀ↄa bàmɛ.


\par }{\BB \par }
{\Q \VS{21}Tó nà tɛni n ibɛrɛ dɛ, ǹ pↄ́ble kpáa,

\par }{\Q tó ímimɛ sↄ̃, ǹ a gba í.


\par }{\Q \VS{22}Tó n kɛ̀ lɛ, ntɛni a ↄ kúnɛ a lɛ́amɛ,

\par }{\Q Dikiri ni fĩna bonnɛ.


\par }{\BB \par }
{\Q \VS{23}Lákũ gugbãnduru kpa ĩa dì su kũ legũo nà,

\par }{\Q lɛn gbɛ̃pinaa dì su ãnsisinaao lɛ.


\par }{\Q \VS{24}Ina kpɛ́ laasin mana

\par }{\Q de kunna kpɛ́n lɛɛlɛ kũ nↄ fìtideola.


\par }{\Q \VS{25}Baaru nna bonaa bùsu zã̀zãn

\par }{\Q de lán íyĩdakpana gbɛ̃ kũ a gbãna làkaaa bàmɛ.


\par }{\Q \VS{26}Gbɛ̃ mana kũ àdi we vãnikɛriinɛ

\par }{\Q de lán ísɛ̃boki kũ a í yanaa bàmɛ,

\par }{\Q lán lↄ̀gↄ kũ a í yàkaa bà.


\par }{\Q \VS{27}Zↄ́blena dasi manaro,

\par }{\Q gbɛ̃ bɛ̀ɛrɛlina a zĩdanɛ gakuri vĩro.


\par }{\Q \VS{28}Gbɛ̃ kũ à a zĩda kũna dↄ̃ro

\par }{\Q de lán wɛ̃tɛ kũ a bĩni gboronaa bàmɛ.




\par }\Chap{26}{\PP \VerseOne{1}Lán legũsisina de nà sakare

\par }{\Q kesↄ̃ lán legũmana de nà pↄ́kɛ̃gↄrↄa,

\par }{\Q lɛn gakuri dí kↄ̃ sí kũ yↄ̃nkↄoro lɛ.


\par }{\Q \VS{2}Lákũ bãntoro kũ ludakibɛbãoo

\par }{\Q dìgↄ̃ vuravura à gɛ́ la à su gwe nà,

\par }{\Q lɛn gbɛ̃kana pã dì pↄ́ke boḿmaro lɛ.


\par }{\Q \VS{3}Gése bi sↄ̃ pↄ́mɛ,

\par }{\Q bà bi zaaki pↄ́mɛ,

\par }{\Q yↄ̃nkↄ pↄ́n gò ũ a kpɛa.


\par }{\Q \VS{4}Ǹsun we yↄ̃nkↄa a fayasarikɛaro,

\par }{\Q de ǹsun gↄ̃ lán a bàro yãi.


\par }{\Q \VS{5}Ǹ yã we yↄ̃nkↄa a fayasarikɛ lɛ́n,

\par }{\Q de àsun a zĩda gwa ↄ̃ndↄ̃de ũro yãi.


\par }{\Q \VS{6}Tó n lɛ́gbãzã kɛ̀ yↄ̃nkↄ gãi,

\par }{\Q n n zĩda yàkamɛ, n yã wɛ̀tɛ n zĩdanɛ.


\par }{\Q \VS{7}Yáasi kũ à kú yↄ̃nkↄ lɛ́n

\par }{\Q de lán ɛrɛ gbá kũ àtɛn gbãkɛ bàmɛ.


\par }{\Q \VS{8}Bɛ̀ɛrɛlina yↄ̃nkↄnɛ

\par }{\Q de lán gbɛ̀dana gbɛ̀mban bà.


\par }{\Q \VS{9}Yáasi kũ à kú yↄ̃nkↄ lɛ́n

\par }{\Q de lán lɛ̀ kũ à dana wɛ̃dɛri ↄĩ bàmɛ.


\par }{\Q \VS{10}Gbɛ̃ kũ à yↄ̃nkↄ ke gbɛ̃ kũ àtɛn gɛ̃tɛ dà zĩn

\par }{\Q de lán tofekari kũ àdi nↄ̀bↄ sĩnda pínki gbã bàmɛ.


\par }{\Q \VS{11}Yↄ̃nkↄ ɛrana a yãfayasarikɛnaaa

\par }{\Q de lán gbɛ̃da kũ à ɛ̀ra à a pisi blèe bàmɛ.


\par }{\Q \VS{12}N gbɛ̃ kũ à a zĩda dìtɛ ↄ̃ndↄ̃de ũ è yá?

\par }{\Q Yↄ̃nkↄ sã̀na deala.


\par }{\Q \VS{13}Ma'ãde dì pi: Músu kú zɛ́mmɛ,

\par }{\Q nↄ̀bↄ pãsĩ tɛ́ batun.


\par }{\Q \VS{14}Lákũ gbàa dìgↄ̃ yĩgã a asigbeaa nà,

\par }{\Q lɛn ma'ãde dìgↄ̃ litɛlitɛ a wútɛkia lɛ.


\par }{\Q \VS{15}Ma'ãde dì ↄ da tan

\par }{\Q à fu pↄ́blelinaa à da a lɛ́n.


\par }{\Q \VS{16}Ma'ãde dìgↄ̃ da a ↄ̃ndↄ̃

\par }{\Q de yãwemmadↄ̃ri gbɛ̃nↄn supplanↄla.


\par }{\BB \par }
{\Q \VS{17}Gbɛ̃ kũ à vĩ̀ à pɛ̀tɛ dakenↄ ledikpanan

\par }{\Q de lán gbɛ̃ kũ à gbɛ̃da kũ̀ a sãaa bà.


\par }{\Q \VS{18-19}Gbɛ̃ kũ à a gbɛ̃dake sã̀tɛ

\par }{\Q gbasa à pìnɛ: Matɛn fàai bomɛ

\par }{\Q de lán bã̀nde kũ àtɛn kà tɛ́de

\par }{\Q kũ kàgbao zuńyĩ bàmɛ.


\par }{\BB \par }
{\Q \VS{20}Tó yàka kunlo, tɛ́ dì gamɛ,

\par }{\Q tó kↄrↄmↄtↄde kunlo, fìtii dì lákamɛ.


\par }{\Q \VS{21}Lákũ sĩsĩ dì kɛ tɛ́yↄ̃ↄnɛ nà,

\par }{\Q lákũ yàkaa dì kɛ tɛ́nɛ nà,

\par }{\Q lɛn lɛ́kpakↄ̃ade dì fìti da lɛ.


\par }{\Q \VS{22}Kↄrↄmↄtↄde yã dì kɛńnɛ lán zↄ́ bà,

\par }{\Q àdi gɛ̃ lɛ́n dↄ̃̀ↄ ari nɛ̀sɛɛ gũn.


\par }{\BB \par }
{\Q \VS{23}Nɛ̀sɛpãsĩde kũ àdi yã nnanna ońnɛ

\par }{\Q de lán lo kũ ò andurufu í lɛ̀aa bàmɛ.


\par }{\Q \VS{24}Zãngurii dì a zĩda kɛkɛ kũ lɛ́omɛ,

\par }{\Q ama manafiki mɛ́ à kú a swɛ̃̀n.


\par }{\Q \VS{25}Tó yã nnanna bò a lɛ́n, ǹsun síro,

\par }{\Q zaakũ yã vãni mɛ̀n suppla mɛ́ à kú a swɛ̃̀n.


\par }{\Q \VS{26}Bee tó à a zãngu ùtɛ manafiki gũn,

\par }{\Q a vãni dì bo gupuraa pari wára.


\par }{\BB \par }
{\Q \VS{27}Gbɛ̃ kũ àtɛn wɛ̀ɛ yↄ̃ńnɛ ni zu a gũmmɛ,

\par }{\Q gbɛ̃ kũ àtɛn gbɛ̀ gbigiri kɛ, gbɛ̀ɛ pì ni si adea.


\par }{\Q \VS{28}Ɛ́kɛde dì zã gbɛ̃ kũ àdi ń yakan,

\par }{\Q manafikide dì gbɛ̃ kpá lɛtɛnaai.




\par }\Chap{27}{\PP \VerseOne{1}Ǹsun n zĩda sáabu kpá zia yã musuro,

\par }{\Q zaakũ ń dↄ̃ yã kũ ani su ziaro.


\par }{\Q \VS{2}Ǹ tó ò n sáabu kpá,

\par }{\Q ǹsun n zĩda sáabu kpáro.

\par }{\Q Ǹ tó à bo gbɛ̃nↄ lɛ́n,

\par }{\Q ǹsun tó à bo n lɛ́nlo.


\par }{\Q \VS{3}Gbɛ̀ɛ tìkisi, bùsu'atɛ̃ bi asomɛ,

\par }{\Q ama yↄ̃nkↄ pↄfɛ̃ tìkisi de abirekũnↄla pínki.


\par }{\Q \VS{4}Pɛ̃tɛ̃ pãsĩ, pↄfɛ̃ dì dańla,

\par }{\Q ama dí mɛ́ ani nɛ̀sɛgↄ̃ba fↄ̃ↄ?


\par }{\Q \VS{5}Kpãkɛ̃na gbɛ̃i pari wára mana

\par }{\Q de yena gbɛ̃i asiri gũnla.


\par }{\Q \VS{6}Gbɛ̃nna yã'ũmmana kpáńyĩ náani vĩ,

\par }{\Q ibɛrɛ lɛ́pɛmmana manafiki vĩ.


\par }{\Q \VS{7}Gbɛ̃ kũ à kãna dì zã̀zã kũ kũ zↄ́omɛ,

\par }{\Q ama nàdɛri pↄ́ kyã̀kyã dↄ̃ro.


\par }{\BB \par }
{\Q \VS{8}Gbɛ̃ kũ à kɛ̃̀ a ↄnnwa àtɛn likara

\par }{\Q de lán bã kũ à sã̀tɛ a sàaa bàmɛ.


\par }{\Q \VS{9}Nísi gbĩ nnanna kũ turaretitio dì ń pↄ kɛ nna,

\par }{\Q lɛ́dakↄ̃ana kũ nɛ̀sɛ mɛ̀n doo dì gbɛ̃nnanↄ kɛ nna.


\par }{\Q \VS{10}Ǹsun pã kpá n gbɛ̃nnairo ke n de gbɛ̃nna.

\par }{\Q Tó yã n le, ǹsun gɛ́ n vĩ̀ni ke n dakũna bɛaro.

\par }{\Q N gbɛ̃dake kũ à kú kãni kũńwo mana

\par }{\Q de n bɛ gbɛ̃ kũ à kú zã̀la.


\par }{\Q \VS{11}Ma nɛ́, ǹgↄ̃ ↄ̃ndↄ̃, ma pↄ ni kɛmma nna,

\par }{\Q mani we ma sↄ̃̀sↄ̃rinↄa sà.


\par }{\Q \VS{12}Laakaride dì yã pãsĩ e káaku, akũ àdi utɛnɛ,

\par }{\Q laasunsaride dì gí àgↄ̃ gɛ́, akũ àdi yã le.


\par }{\Q \VS{13}Tó gbɛ̃ nibↄ fĩnaa dì a musu,

\par }{\Q ǹ a uta sí ǹgↄ̃ kũna tↄrↄma ũ ade gɛ̃nɛ ũ.


\par }{\Q \VS{14}Tó n yã ò gbãnagbãna

\par }{\Q n sa mana ò n gbɛ̃dakenɛ kↄnkↄkↄnkↄ,

\par }{\Q onigↄ̃ da sa vãnimɛ.


\par }{\Q \VS{15}Nↄ fìtide de lán legũ'i

\par }{\Q kũ àtɛn tↄ́tↄ zɛnaa sari bàmɛ,


\par }{\Q \VS{16}a dãdãna de lán ĩa dãdãnaa bàmɛ,

\par }{\Q ade tɛn nísi'iwa kũ kũ ↄomɛ.


\par }{\Q \VS{17}Lákũ mↄ̀nↄ dì kↄ̃ lɛ́ kɛkɛ nà,

\par }{\Q lɛn bisãsiri dì a gbɛ̃dake kɛkɛ lɛ.


\par }{\Q \VS{18}Tó gbɛ̃ laakarii dↄ̀ kaka lía, ani a nɛ́ ble,

\par }{\Q tó gbɛ̃ a dikiri yã mà, ani a kpe ta.


\par }{\Q \VS{19}Lákũ gbɛ̃ dì a nini e ín nà,

\par }{\Q lɛn bisãsirinↄ dìgↄ̃ kↄ̃ laasun dↄ̃ lɛ.


\par }{\Q \VS{20}Lákũ gɛ̀nↄ dì mↄ́ gaaro nà kũ gyãwãnnwo,

\par }{\Q lɛn gbɛ̃ wɛ́ yena pↄ́i dì mↄ́aro lɛ.


\par }{\Q \VS{21}Lákũ òdi andurufuu kũ wuraao mana dↄ̃ a baasanaa gũn nà,

\par }{\Q lɛn òdi bɛ̀ɛrɛ lí gbɛ̃nɛ a tↄ́bonaa gũn lɛ.


\par }{\Q \VS{22}Bee tó n fayasaride dà gón

\par }{\Q n a sabò lán pↄ́blewɛ bà,

\par }{\Q a fayasarikɛ ni kɛ̃aro.


\par }{\BB \par }
{\Q \VS{23}Ǹgↄ̃ n pↄ́kãdenↄ kunna dↄ̃ manamana,

\par }{\Q ǹ laakari dↄ n kpàsa pↄ́nↄa,


\par }{\Q \VS{24}zaakũ aruzɛkɛ dìgↄ̃ kun gↄrↄ sĩnda pínkiro,

\par }{\Q beekpata dì gↄ̃ gbɛ̃ pↄ́ ũ ai a buriaro.


\par }{\Q \VS{25}Sɛ̃̀ɛ dì láka, a dufu dì butɛ,

\par }{\Q ndì a tàragaa kpá pↄ́nↄa,


\par }{\Q \VS{26}ndì pↄ́kasa kɛ kũ n sãnↄ kão,

\par }{\Q ndì bú lú kũ n blèe ↄgↄo,


\par }{\Q \VS{27}n blènↄ vĩ dìgↄ̃ dinyĩ n pↄ́ble ũ,

\par }{\Q ndì n ↄndenↄ kũ n nↄgbɛ̃ zĩkɛrinↄ gwao.




\par }\Chap{28}{\PP \VerseOne{1}Yãvãnikɛrii dì bàa lɛ́, bee tó òtɛn pɛ́aro,

\par }{\Q gbɛ̃ mana dìgↄ̃ wↄ́rↄgↄ vĩ lán músu bà.


\par }{\Q \VS{2}Tó bùsu taari kɛ̀ zↄ̃kↄ̃, a kínanↄ dìgↄ̃ dasimɛ,

\par }{\Q ama laakaride yãdↄ̃ri ni tó aafia gↄ̃ kun.


\par }{\Q \VS{3}Kína kũ àdi wɛ́ tã takasidenↄa

\par }{\Q de lán legũ kũ à mà à pↄ́ble yàkaa bàmɛ.


\par }{\Q \VS{4}Dokadarisarinↄ dì yãvãnikɛrinↄ sáabu kpá,

\par }{\Q dokadarinↄ sↄ̃ òdi fìti kɛ kũńwo.


\par }{\Q \VS{5}Gbɛ̃ vãninↄ yãzɛde mì dↄ̃ro,

\par }{\Q ama gbɛ̃ kũ òdi Dikiri arɛ wɛtɛnↄ dↄ̃ swáswa.


\par }{\Q \VS{6}Takaside taarisaride mana

\par }{\Q de aruzɛkɛde yãlɛkpɛrɛkɛrila.


\par }{\Q \VS{7}Nɛ́ dokadari asãnsĩni vĩ,

\par }{\Q pãpãdenↄ gbɛ̃nna dì wé'i da a deamɛ.


\par }{\Q \VS{8}Gbɛ̃ kũ àdi a aruzɛkɛ kara ↄgↄ'i zↄ̃kↄ̃ↄ gũn

\par }{\Q tɛn pↄ́ kakara gbɛ̃ kũ àdi takasidenↄ wɛ̃nda gwanɛmɛ.


\par }{\Q \VS{9}Gbɛ̃ kũ àdi doka kpá sãkoto,

\par }{\Q Luda dì zã a aduakɛnan.


\par }{\Q \VS{10}Gbɛ̃ kũ àdi gbɛ̃ mananↄ da zɛ́ vãnia

\par }{\Q ni lɛ́tɛ à da a zĩda tankutɛmmɛ,

\par }{\Q taarisaridenↄ sↄ̃ oni bo mana.


\par }{\Q \VS{11}Ɔgↄde dì a zĩda ditɛ ↄ̃ndↄ̃de ũmɛ,

\par }{\Q ama takaside asãnsĩnide dì a ↄ̃ndↄ̃ dↄ̃amɛ.


\par }{\Q \VS{12}Tó gbɛ̃ mananↄ zĩ̀i blè,

\par }{\Q gbɛ̃ sĩnda pínki dì ĩa dãmɛ,

\par }{\Q tó yãvãnikɛrinↄ kpata blè,

\par }{\Q baadi dìgↄ̃ mì kpáguimɛ.


\par }{\Q \VS{13}Tó n n taarinↄ ùtɛ, ĩni gɛ́ arɛro,

\par }{\Q tó n ò akũsↄ̃ n tò, Luda ni n wɛ̃nda gwa.


\par }{\Q \VS{14}Arubarikademɛ gbɛ̃ kũ àdigↄ̃ Dikiri vĩna vĩ ũ,

\par }{\Q sãgbãnade sↄ̃ àdi lɛ́tɛ à da yãn.


\par }{\Q \VS{15}Gbɛ̃ pãsĩ kũ àdi kí ble takasidenↄa

\par }{\Q de lán músu kũ àtɛn pũtã bàmɛ,

\par }{\Q lán sàbo kũ àtɛn kusiḿma bà.


\par }{\Q \VS{16}Don'arɛde kũ àdi wɛ́ tã a gbɛ̃nↄa faya vĩro,

\par }{\Q gbɛ̃ kũ à zã̀ ↄgↄvãnilenan wɛ̃̀ndii dìgↄ̃ gbã̀na.


\par }{\Q \VS{17}Gbɛ̃dɛri kũ a laasun tɛn wari dↄa

\par }{\Q nigↄ̃ bàa lɛ́ ari à gɛ́ gaomɛ.

\par }{\Q Gbɛ̃ke sún kpánɛro.


\par }{\Q \VS{18}Gbɛ̃ kũ àdi yã kɛ a zɛ́a nigↄ̃ aafiamɛ,

\par }{\Q yãdↄrↄsarikɛri sↄ̃ ani lɛ́tɛ kãnto.


\par }{\Q \VS{19}Gbɛ̃ kũ àdi laakari dↄ a bú zĩa dìgↄ̃ kãna,

\par }{\Q gbɛ̃ kũ àdi pɛ́ gukoria sↄ̃ àdigↄ̃ kú takasi gũmmɛ.


\par }{\Q \VS{20}Luda ni arubarika da náaniden manamana,

\par }{\Q gbɛ̃ kũ àtɛn wã à kɛ ↄgↄde ũ ni bo pãro.


\par }{\Q \VS{21}Gbɛ̃wɛgwana manaro,

\par }{\Q bee kũ abireo gbɛ̃ ni taari kɛ burodi kusu yãi.


\par }{\Q \VS{22}Sãnkarade dì wã kũ aruzɛkɛlenaao,

\par }{\Q àdigↄ̃ dↄ̃ kũ takasi ni a lero.


\par }{\Q \VS{23}Gbɛ̃ kũ àdi kpãkɛ̃ gbɛ̃i nigↄ̃ nna kãao

\par }{\Q de gbɛ̃ kũ à a tↄ́ nna sìla.


\par }{\Q \VS{24}Gbɛ̃ kũ à kpãni ò a de ke a daa,

\par }{\Q akũ àtɛn pi, taarinlo,

\par }{\Q ade lɛɛlɛ kũ kpãni wɛ́dewɛomɛ.


\par }{\Q \VS{25}Gbɛ̃ kũ à wãkũ vĩ dì fìti damɛ,

\par }{\Q gbɛ̃ kũ à Dikiri náani vĩ mɛ́ ani karana le.


\par }{\Q \VS{26}Gbɛ̃ kũ àtɛni a zĩda náani kɛ bi yↄ̃nkↄmɛ,

\par }{\Q gbɛ̃ kũ à tɛ́ ↄ̃ndↄ̃i mɛ́ ani bo mana.


\par }{\Q \VS{27}Pↄ́ dì kĩa gbɛ̃ kũ àdi takasidenↄ gba pↄ́aro,

\par }{\Q òdi gbɛ̃ kũ àdi ń wɛ́ gwaro kámɛ.


\par }{\Q \VS{28}Tó yãvãnikɛrinↄ kpata blè,

\par }{\Q baadi dìgↄ̃ mì kpáguimɛ.

\par }{\Q Tó ò gàga, gbɛ̃ mananↄ dì dagula.




\par }\Chap{29}{\PP \VerseOne{1}Gbɛ̃ kũ ò kpã̀kɛ̃i manamana, akũ à gì mai,

\par }{\Q ade ni kakatɛ kãnto yↄ̀rↄↄ sari.


\par }{\Q \VS{2}Tó gbɛ̃ mananↄ dàgula, gbɛ̃nↄ pↄ dìgↄ̃ nnamɛ,

\par }{\Q tó gbɛ̃ pãsĩ kú kpatan, òdigↄ̃ n damɛ.


\par }{\Q \VS{3}Gbɛ̃ kũ à ye ↄ̃ndↄ̃ii dì a de pↄ kɛ nna,

\par }{\Q karuanↄ bɛ zɛ́sɛrii dì a ↄgↄ yaka.


\par }{\Q \VS{4}Kína dì tó a bùsu gbãna kũ yãzɛde musu,

\par }{\Q gusarɛgbasiri sↄ̃ àdi a bùsu dɛmɛ.


\par }{\Q \VS{5}Gbɛ̃ kũ àtɛn lɛ́nna kɛ a gbɛ̃dakenɛ

\par }{\Q tɛn bà kpákpa a zĩdanɛ.


\par }{\Q \VS{6}Gbɛ̃ vãni taarikɛnaa dì a kũ tankutɛ ũmɛ,

\par }{\Q gbɛ̃ mana dì ayuwii kɛ kũ pↄnnao.


\par }{\Q \VS{7}Gbɛ̃ mana dì laakari dↄ takaside yãgↄ̃gↄ̃naaa,

\par }{\Q yãvãnikɛri sↄ̃ àdi a yã daro.


\par }{\Q \VS{8}Lalandikɛrinↄ dì wɛ̃tɛ wã,

\par }{\Q ↄ̃ndↄ̃rinↄ dì gbɛ̃nↄ laakari kpátɛńnɛ.


\par }{\Q \VS{9}Tó ↄ̃ndↄ̃de gɛ̀ɛ yãkpatɛ kɛ kũ yↄ̃nkↄo,

\par }{\Q yↄ̃nkↄ pìi dì pↄ fɛ̃ àdi yáa dↄ, a lɛ́ dì nakↄ̃aro.


\par }{\Q \VS{10}Gbɛ̃dɛrinↄ dì zã taarisaridegumɛ,

\par }{\Q òdigↄ̃ gbɛ̃ mananↄ wɛtɛ ò ń dɛ.


\par }{\Q \VS{11}Yↄ̃nkↄ pↄfɛ̃ dì pisi a wɛ́amɛ,

\par }{\Q ↄ̃ndↄ̃de sↄ̃, àdi mɛna fↄ̃mɛ.


\par }{\Q \VS{12}Tó gbãnade tɛn sã kpá ɛ́kɛyãi,

\par }{\Q a ìbanↄ dì gↄ̃ yãvãnikɛrinↄ ũ ń pínkimɛ.


\par }{\Q \VS{13}Takaside kũ gbãnamↄnnɛriio yã mɛ̀n do dí vĩ,

\par }{\Q Dikiri mɛ́ à tò ń wɛ́ tɛn gu e ń pínki.


\par }{\Q \VS{14}Kína kũ àdi yãkpatɛ kɛ takasidenↄnɛ kũ yãpurao,

\par }{\Q a kpata zĩnipɛtɛna nigↄ̃ gbãna gↄrↄ sĩnda pínki.


\par }{\Q \VS{15}Totona kũ flã̀ao dì tó gbɛ̃ ↄ̃ndↄ̃ kũ,

\par }{\Q nɛ́ kũ ò tò a zĩdanɛɛ dì wé'i da a daamɛ.


\par }{\Q \VS{16}Tó yãvãnikɛrinↄ dàgula, taarikɛnaa dì kↄ̃mɛ,

\par }{\Q ama gbɛ̃ mananↄ ni ń kpɛ e.


\par }{\Q \VS{17}Ǹ n nɛ́ toto, ani n laakari kpátɛnnɛ,

\par }{\Q ani tó n pↄ kɛ nna.


\par }{\Q \VS{18}Gu kũ Luda yã kunlo, òdigↄ̃ ń zĩdakũna dↄ̃ro.

\par }{\Q Arubarikaden gbɛ̃ kũ à a doka kũna ũ.


\par }{\Q \VS{19}Òdi zↄ̀ↄ toto kũ lɛ́oro,

\par }{\Q bee tó à mà, ani zĩ kɛaro.


\par }{\Q \VS{20}N gbɛ̃ kũ àdi wã à yã o è yá?

\par }{\Q Yↄ̃nkↄ sã̀na de adela.


\par }{\Q \VS{21}Zↄ̀ kũ ò a vã̀ zaa a fíti gↄrↄ,

\par }{\Q ani láka à gↄ̃ guturu ũmɛ.


\par }{\Q \VS{22}Pↄfɛ̃rii dì fìti da,

\par }{\Q nɛ̀sɛfutade dì durunna kɛ manamana.


\par }{\Q \VS{23}Ĩadãnaa dì ń busamɛ,

\par }{\Q zĩdabusana mɛ́ àdi ń kara.


\par }{\Q \VS{24}Gbɛ̃ kũ àdi ble kũ kpãnio zã̀ a zĩdagumɛ,

\par }{\Q àdi sí kũ Ludao, ama àdi we à yãpura oro.


\par }{\Q \VS{25}Vĩnakɛna bisãsirinɛ bi tankutɛmɛ,

\par }{\Q gbɛ̃ kũ àdi Dikiri náani kɛ mì nigↄ̃ da íla.


\par }{\Q \VS{26}Gbɛ̃nↄ dì gbãnade arɛ wɛtɛ dasi,

\par }{\Q ama yãkpatɛkɛna bi Dikiri yãmɛ.


\par }{\Q \VS{27}Gbɛ̃ mana ye ɛ́kɛdeiro,

\par }{\Q gbɛ̃ vãni dì zã zɛ́sususɛrigumɛ.




\par }\Chap{30}{\SH Agu yã'onaa
\par }
{\PP \VerseOne{1}Yake nɛ́ Agu yã'onaamɛ.

\par }{\Q Ma kpasa Luda, ma kpasa manamana,


\par }{\Q \VS{2}zaakũ ma yↄ̃nkↄkɛ de dakenↄ pↄ́la,

\par }{\Q má bisãsiri asãnsĩni vĩro.


\par }{\Q \VS{3}Mádi ↄ̃ndↄ̃ dadaro,

\par }{\Q má Luda dↄ̃na vĩro.


\par }{\Q \VS{4}Dí mɛ́ à gɛ̀ɛ ludambɛ yã à sùu?

\par }{\Q Dí mɛ́ à ĩa kàkara à kũ̀ a ↄĩi?

\par }{\Q Dí mɛ́ à legũ'i kòko a pↄ́kasann?

\par }{\Q Dí mɛ́ à zĩtɛ lɛ́zɛkinↄ kɛ̀ɛ?

\par }{\Q A tↄ́n deraa? A Nɛ́ tↄ́n deraa?

\par }{\Q Tó ń dↄ̃.


\par }{\BB \par }
{\Q \VS{5}Luda yãnↄ pínki à mamberu vĩro,

\par }{\Q àdigↄ̃ de sɛ̃gbako ũ gbɛ̃ kũ à nàaiinɛ.


\par }{\Q \VS{6}Ǹsun yãke kara a yã gũnlo,

\par }{\Q de àsun n ɛ́kɛ kánnɛ n ↄĩro yãi.


\par }{\Q \VS{7}Yã mɛ̀n plan matɛn gbɛkamma Dikiri,

\par }{\Q ǹsun gíomɛnɛro ari màgↄ̃ gɛ́ ga.


\par }{\Q \VS{8}Ǹ ma kɛ̃ yãpã'onaaa kũ ɛ́kɛtonaao,

\par }{\Q ǹgↄ̃ ma gba pↄ́ble mↄkↄ̃ana.

\par }{\Q Ǹsun ma kɛ takaside kesↄ̃ ↄgↄdaside ũro,


\par }{\Q \VS{9}de pↄ́ súngↄ̃ dimai mà ledi kpányĩ

\par }{\Q mà pi dímɛ Dikiri ũ yãi,

\par }{\Q de takasi sún ma kũ mà kpãni o

\par }{\Q mà n tↄ́ yakaro yãi.


\par }{\BB \par }
{\Q \VS{10}Ǹsun yã dí zↄ̀ↄa a dikiri kĩnaaro,

\par }{\Q de àsun n ká à wí n musuro yãi.


\par }{\Q \VS{11}Gbɛ̃kenↄ kun òdi ń denↄ tↄ́ bɛ̃̀nɛ sí,

\par }{\Q òdi ń danↄ sↄ̃sↄ̃.


\par }{\Q \VS{12}Gbɛ̃kenↄ kun òdigↄ̃ da ò gbãsĩro,

\par }{\Q ama ń vãnikɛ dí kɛ̃ḿmaro.


\par }{\Q \VS{13}Gbɛ̃kenↄ kun òdi ń zĩda bi,

\par }{\Q òdi gbɛ̃nↄ gwa ò mì zu.


\par }{\Q \VS{14}Gbɛ̃kenↄ kun ń saka de lán fɛ̃nɛda bà,

\par }{\Q ń saka sↄ̃ntɛnↄn de lán fɛ̃nɛnↄ bà,

\par }{\Q òdi andunia takasidenↄ kũ bisãsiri wɛ̃ndadenↄ kɛo yákiyaki.


\par }{\BB \par }
{\Q \VS{15}Toro nɛ́nↄgbɛ̃nↄ vĩ mɛ̀n pla,

\par }{\Q òdi pi: Ǹ ó gba, ǹ ó gba.

\par }{\BB \par }
{\Q Pↄ́ mɛ̀n aakↄ̃ kun kũ òdi kãro,

\par }{\Q à kà siikↄ̃ se, òdi pi pↄ́ mↄ̀ḿmaro:


\par }{\Q \VS{16}Gyãwãn kũ para nɛ́'isↄↄo

\par }{\Q kũ zĩtɛ kũ í dì mↄ́aroo

\par }{\Q kũ tɛ́ kũ àdi pi a kãroo.


\par }{\BB \par }
{\Q \VS{17}Wɛ́ kũ nɛ́ dì a de foboo

\par }{\Q akũsↄ̃ àdi a da gya boo,

\par }{\Q swawɛɛ kãakãannanↄ ni a wɛ́ pì bo,

\par }{\Q yumburukunↄ ni a gɛ̀ ble.


\par }{\BB \par }
{\Q \VS{18}Yã mɛ̀n aakↄ̃ kun kũ ò de ma dↄ̃nala,

\par }{\Q à kà mɛ̀n siikↄ̃ se má ń mì dↄ̃ro:


\par }{\Q \VS{19}Zɛ́ kũ vãu dìgↄ̃ tɛ́o musu,

\par }{\Q zɛ́ kũ mlɛ̃̀ɛ dìgↄ̃ táa on gbɛ̀ sàraaa,

\par }{\Q zɛ́ kũ gó'itɛ dìgↄ̃ tɛ́n ísira dagura

\par }{\Q kũ zɛ́ kũ gↄ̃gbɛ̃ dìgↄ̃ ye nↄkpareiio.


\par }{\BB \par }
{\Q \VS{20}Nↄ zinakɛri yãkɛnaan dí:

\par }{\Q Àdi pↄ́ ble à ↄ má a lɛ́a

\par }{\Q à pi ádi yã vãni kɛro.


\par }{\BB \par }
{\Q \VS{21}Yã mɛ̀n aakↄ̃ mɛ́ àdi tó zĩtɛ lukaluka,

\par }{\Q à kà siikↄ̃ se, zĩtɛ ni yã pìnↄ fↄ̃ro:


\par }{\Q \VS{22}Zↄ̀ kũ à kpata blè,

\par }{\Q yↄ̃nkↄ kũ à pↄ́ blè à kã̀,


\par }{\Q \VS{23}nↄgbɛ̃ kũ ò zã̀agu akũ à zã kɛ̀

\par }{\Q kũ zↄ̀ nↄkpare kũ à gↄ̃̀ a dikiri zã nↄ ũo.


\par }{\BB \par }
{\Q \VS{24}Pↄ́ fítinↄn kú zĩtɛ mɛ̀n siikↄ̃,

\par }{\Q ama ò ↄ̃ndↄ̃ vĩ manamana:


\par }{\Q \VS{25}Babarenↄn kun pↄ́ gbãnanↄ ũro,

\par }{\Q ama òdi pↄ́ble zàna kɛ sakaremɛ.


\par }{\Q \VS{26}Gbɛ̀'ɛ̃nɛnↄn kun pↄ́ zↄ̃kↄ̃nↄ ũro,

\par }{\Q ama òdi bɛ bo gbɛ̀ daguramɛ.


\par }{\Q \VS{27}Kwanↄ dìgↄ̃ kína vĩro,

\par }{\Q ama òdi bↄtɛ ò zɛzɛ gã̀ kũ gã̀aomɛ.


\par }{\Q \VS{28}Ĩni fↄ̃ ǹ zukpata kũ kũ ↄo,

\par }{\Q ama àdi gɛ́ na kína kpɛ́ sakaaimɛ.


\par }{\BB \par }
{\Q \VS{29}Pↄ́ mɛ̀n aakↄ̃ kun kũ ń tɛna mana,

\par }{\Q à kà siikↄ̃ se, ń táa'ona nna:


\par }{\Q \VS{30}Músu kũ à de gↄ̃sa ũ nↄ̀bↄnↄ tɛ́,

\par }{\Q àdi boru kpɛ pↄ́kenɛro


\par }{\Q \VS{31}kũ kosa kũ à tuke bòoo kũ blèkofĩniio

\par }{\Q kũ kína kũ à kú a zĩ̀karinↄ arɛo.


\par }{\BB \par }
{\Q \VS{32}Tó n yↄ̃nkↄyã kɛ̀ zĩdabinaa gũn

\par }{\Q ke tó n yã vãni laasun lɛ̀,

\par }{\Q ǹ ↄ kú n lɛ́a,


\par }{\Q \VS{33}zaakũ lákũ òdi vĩ fakam pá à nísi bo nà,

\par }{\Q ke lákũ òdi yĩ kũ ò fĩ à aru bo nà,

\par }{\Q lɛn gbɛ̃ pↄfɛ̃naa dì fìti da lɛ.




\par }\Chap{31}{\SH Kína Lemuɛli yã
\par }
{\PP \VerseOne{1}Kína Lemuɛli da lɛ́ dàa à pì:


\par }{\Q \VS{2}Deramɛɛ, ma nɛ́? Bↄ́mɛɛ, ma nɛ́'ina?

\par }{\Q À kɛ̀ deramɛɛ, nɛ́ kũ ma a lɛ́ sɛ̀ Ludanɛ?


\par }{\Q \VS{3}Ǹsun n wó dɛ nↄgbɛ̃nↄ kĩnaaro,

\par }{\Q ǹsun zɛ́ kũ àdi kínanↄ yaka sɛ́ro.


\par }{\BB \par }
{\Q \VS{4}Lemuɛli, sèwɛ̃ de kínanↄ pↄ́mina ũro,

\par }{\Q í gbãna de kpatablerinↄ pↄ́mina ũro,


\par }{\Q \VS{5}de òsun mi, dokayãnↄ sãńgu,

\par }{\Q ò yã gↄ̃gↄ̃ takasidenↄnɛ faya sariro yãi.


\par }{\Q \VS{6}À í gbãna kpá gbɛ̃ kũ òtɛn ganↄa,

\par }{\Q à sèwɛ̃ kpá pↄsiradenↄa


\par }{\Q \VS{7}ò mi, ń takasi sãńgu,

\par }{\Q ń yã'ũmmana súngↄ̃ dↄńgu doro.


\par }{\Q \VS{8}Ǹ yã o gbɛ̃ kũ oni fↄ̃ ò yã oronↄ gɛ̃nɛ ũ,

\par }{\Q ǹ yã sí gbɛ̃ kũ ò kpanyĩri vĩronↄnɛ.


\par }{\Q \VS{9}Ǹsungↄ̃ yĩtɛnaro, ǹ yãkpatɛ kɛ a zɛ́a.

\par }{\Q Ǹ takasidenↄ kũ wɛ̃ndadenↄ yã nna kpáḿma.


\par }{\SH Nↄ laakaride
\par }
{\Q \VS{10}Dí mɛ́ ani nↄ laakaride lee?

\par }{\Q A bɛ̀ɛrɛ vĩ de gbɛ̀ bɛ̀ɛrɛdenↄla zã̀.


\par }{\Q \VS{11}A zã dìgↄ̃ a náani kɛ kũ nɛ̀sɛdoomɛ,

\par }{\Q pↄ́ mana ke dì kĩaaro.


\par }{\Q \VS{12}Yã manan àdigↄ̃ kɛ a zãnɛ,

\par }{\Q adi kɛ yã vãninlo ari a wɛ̃̀ndi lɛ́n.


\par }{\Q \VS{13}Àdi sãkã kũ bàwisio wɛtɛ

\par }{\Q à a ↄzĩ kɛ kũ pↄnnao.


\par }{\Q \VS{14}Àdi gɛ́ pↄ́ble sɛ́ zã̀

\par }{\Q lán gó'itɛ lagatarii bà.


\par }{\Q \VS{15}Àdi futɛ gukɛ̃kↄ̃ana à pↄ́ble kɛ a ↄndenↄnɛ,

\par }{\Q àdi zĩ kpaatɛtɛ a nↄkparenↄnɛ.


\par }{\Q \VS{16}Àdi zĩtɛ mana wɛtɛ à lú,

\par }{\Q àdi geepi línↄ pɛ́pɛn kũ a zĩda bↄ̀kↄↄ ↄgↄo.


\par }{\Q \VS{17}Àdi gbãna dↄ a pia asa ũ

\par }{\Q à gã̀sãwa bobo a zĩa.


\par }{\Q \VS{18}Àdigↄ̃ dↄ̃ kũ áni ɛtɛ le,

\par }{\Q a fitilaa dìgↄ̃ nana gwãanimɛ.


\par }{\Q \VS{19}A ↄ dìgↄ̃ porona àgↄ̃ buutãbↄ kũna,

\par }{\Q àdigↄ̃ kɛkɛ ũ wã kũ a ↄnɛo.


\par }{\Q \VS{20}Àdi ↄ poro wɛ̃ndadenↄnɛ,

\par }{\Q àdi ↄ lika takasidenↄi.


\par }{\Q \VS{21}Àdi ĩampurugↄrↄ vĩna kɛ a bedenↄ yã musuro,

\par }{\Q zaakũ a ↄndenↄ dì uta didikↄ̃amɛ.


\par }{\Q \VS{22}Àdi wutɛbↄ bizanↄ tã a zĩda,

\par }{\Q a pↄ́kasanↄ bi táaru biza kũ biza gaaruradenↄmɛ.


\par }{\Q \VS{23}A zã dì tↄ́ bo fàaibokia,

\par }{\Q àdigↄ̃ vutɛna gu dokↄ̃nↄ kũ bùsu gbɛ̃ zↄ̃kↄ̃nↄ.


\par }{\Q \VS{24}Nↄgbɛ̃ pìi dì pↄ́dangãn kɛ àgↄ̃ yía,

\par }{\Q àdi gère tã à kpá a lagatarinↄa.


\par }{\Q \VS{25}Àdigↄ̃ gbãna kũ gakurio dana pↄ́kasa ũ,

\par }{\Q a kunna zia yã dì swɛ̃̀ kɛ̃aguro.


\par }{\Q \VS{26}Ɔ̃ndↄ̃yã dìgↄ̃ da a lɛ́n,

\par }{\Q àdi yã dańnɛ kũ yenyĩo.


\par }{\Q \VS{27}A wɛ́ dìgↄ̃ pɛ́ a ↄn yãkɛnaai,

\par }{\Q àdi pↄ́ ble ma'ãnlo.


\par }{\Q \VS{28}A nɛ́nↄ dì futɛ ò sa mana onɛ,

\par }{\Q a zã dì a sáabu kpá à pi:


\par }{\Q \VS{29}Nↄgbɛ̃nↄ kokari vĩ dasi fá,

\par }{\Q ama mↄkↄ̃n mɛ́ ń deńla ń pínki.


\par }{\Q \VS{30}Kakana mana dìgↄ̃ náani vĩro,

\par }{\Q nↄmanakɛ dì gɛ̃ zɛ́lamɛ,

\par }{\Q nↄgbɛ̃ kũ à Dikiri vĩna vĩn òdi sáabu kpá.


\par }{\Q \VS{31}Ǹ zĩ kũ à kɛ̀ àre kpáa,

\par }{\Q ǹ a tↄ́ kpá a yãkɛnaa musu batun.


\par }