\NormalFont\ShortTitle{LAASUNDE}

{\MT LAASUNDE



\par }\ChapOne{1}{\SH A pínki pãmɛ
\par }
{\PP \VerseOne{1}Laasunde Dauda nɛ́, Yurusalɛmu kína yãn dí.


\par }{\Q \VS{2}Makũ laasunde ma pì:

\par }{\Q Yã pã búgubugu,

\par }{\Q yã pã búgubugu,

\par }{\Q a pínki pãmɛ.


\par }{\Q \VS{3}Bↄ́ àreen bisãsiri dì le andunia gũn

\par }{\Q wari kũ àtɛn kɛ a zĩ sĩnda pínki gũnwaa?


\par }{\Q \VS{4}Kpàinↄ dì gɛ̃tɛ, wurenↄ dì su,

\par }{\Q ama andunia dìgↄ̃ kun gↄrↄ sĩnda pínkimɛ.


\par }{\Q \VS{5}Ifãntɛ̃ dì bo àdi gɛ̃,

\par }{\Q àdi wã à ɛra à gɛ́ gu kũ àdi bon.


\par }{\Q \VS{6}Ĩa dì káka gɛ̀nↄmidↄki kpa,

\par }{\Q àdi ɛra à su gugbãnduru kpa,

\par }{\Q àdigↄ̃ likara àgↄ̃ gɛ́ àgↄ̃ su.


\par }{\Q \VS{7}Swa sĩnda pínki í dìgↄ̃ ká ísira gũmmɛ,

\par }{\Q ama ísira dì paro,

\par }{\Q í pìnↄ dì ɛra ò su swa pìnↄ mìiamɛ.


\par }{\Q \VS{8}Pↄ́ sĩnda pínki dì ń kpasa,

\par }{\Q kpasa pì yã gɛ̃̀ onala.

\par }{\Q Gugwana dì mↄ́ wɛ́aro,

\par }{\Q yãmana dì sã paro.


\par }{\Q \VS{9}Yã kũ à kun yã mɛ́ ani ɛra àgↄ̃ kun dↄ,

\par }{\Q yã kũ ò kɛ̀ yãn oni ɛra ò kɛ dↄ.

\par }{\Q A dufu ke kú andunia gũnlo.


\par }{\Q \VS{10}Pↄ́ke kun kũ oni pi:

\par }{\Q Ǹ pↄ́ dufu ke gwa yá?

\par }{\Q Oi! À gĩnakɛ à kun ó ã zaa zĩ kↄ̀.


\par }{\Q \VS{11}Gbɛ̃ káakunↄ yã dìgↄ̃ dↄ gbɛ̃ken doro.

\par }{\Q Bee gbɛ̃ kũ onigↄ̃ kun zianↄ,

\par }{\Q ń yã ni dↄ gbɛ̃ken ziakpɛzĩro.


\par }{\BB \par }
{\PP \VS{12}Makũ laasunde ma kí blè Isarailanↄa Yurusalɛmu.

\VS{13}Ma mɛ̀ɛ kpà yã kũ òtɛn kɛ andunia gũn pínki tàasikanaaa, ma gwàgwa ↄ̃ndↄ̃'ↄ̃ndↄ̃ ma è Luda zĩ pãsĩ dà bisãsirinↄnɛ ò kɛ.

\VS{14}Ma yã kũ òtɛn kɛ andunia gũn è pínki, a pínki bi pãmɛ, pɛna gukoriamɛ.


\par }{\Q \VS{15}Pↄ́ fĩkarana porona vĩro,

\par }{\Q òdi le ò pↄ́ kũ à kunlo naroro.


\par }{\BB \par }
{\PP \VS{16}Akũ ma ò ma swɛ̃̀ɛ gũn ma pì: Ǹ gwa! Ma ↄ̃ndↄ̃ zↄ̃kↄ̃ de gbɛ̃ kũ ò kpata blè Yurusalɛmu ma ãnↄla ń pínki, ma ↄ̃ndↄ̃ kũ ma dↄ̃naao wɛ́ bò manamana.

\VS{17}Akũ ma mɛ̀ɛ kpà ↄ̃ndↄ̃ asiri dↄ̃naaa de mà yↄ̃nkↄkɛ kũ mìsariyão asiri dↄ̃, akũ ma è abirekũ bi pɛna gukoriamɛ dↄ.


\par }{\Q \VS{18}Ɔ̃ndↄ̃ zↄ̃kↄ̃ↄ dì su kũ nɛ̀sɛyakana zↄ̃kↄ̃ↄomɛ,

\par }{\Q òdi yã'ũmmana le ń dↄ̃na lɛ́mmɛ.




\par }\Chap{2}{\SH Pↄnnakɛna pãmɛ
\par }
{\PP \VerseOne{1}Ma ò ma zĩdanɛ: Ǹ futɛ ǹ pↄnnakɛna yↄ̃ ǹ gwa ǹ nnamana dↄ̃, akũ ma è abirekũ pãmɛ dↄ.

\VS{2}Ma è kũ yáadↄna bi yↄ̃nkↄyãmɛ. Pↄnnakɛna sↄ̃, bↄ́n òdi leaa?

\VS{3}Ma pↄnna wɛ̀tɛ wɛ̃minaa gũn ma ↄ lìka yↄ̃nkↄyãi, ama ma swɛ̃̀ tɛn domɛnɛ arɛ ↄ̃ndↄ̃ gũn de mà dↄ̃ yã kũ à mana bisãsirinɛ à kɛ andunia gũn a wɛ̃̀ndi zaka lɛ́n.


\par }{\PP \VS{4}Ma zĩ zↄ̃kↄ̃nↄ ↄ kpà, ma kpɛ́nↄ bò ma zĩdanɛ ma geepi línↄ pɛ̀pɛ dasidasi.

\VS{5}Ma karanↄ kpàkpa ma swa dàkonↄ kɛ̀kɛ ma lí kũ òdi a nɛ́ ble buri sĩnda pínki bàban.

\VS{6}Ma íkakinↄ kɛ̀kɛ ògↄ̃ mↄtↄ pisi líkpɛ pìnↄa.

\VS{7}Ma zↄ̀nↄ lùlu gↄ̃gbɛ̃nↄ kũ nↄgbɛ̃nↄ, ò a kenↄ ì ma bɛa. Má zùnↄ kũ pↄ́kãde ketenↄ vĩ dasidasi de gbɛ̃ kũ ò kú Yurusalɛmu ma ãnↄla ń pínki.

\VS{8}Ma andurufu kũ wuraao kàkaramai kũ kínanↄ aruzɛkɛnↄ kũ ń bùsu pↄ́nↄ. Ma lɛ̀sirinↄ sɛ̀ gↄ̃gbɛ̃ kũ nↄgbɛ̃nↄ, ma nↄgbɛ̃ kũ gↄ̃gbɛ̃ dì lukańyĩnↄ sɛ̀ dasi.

\VS{9}Ma tↄ́ bò, má zↄ̃kↄ̃ de gbɛ̃ kũ ò kú Yurusalɛmu ma ãnↄla ń pínki, akũ má kpɛ́ ↄ̃ndↄ̃ vĩ a pínki gũn.


\par }{\Q \VS{10}Mádi gí ma zĩdanɛ

\par }{\Q kũ pↄ́ kũ à ma wɛ́ blèeoro.

\par }{\Q Mádi pↄ́ kũ à ma pↄ gbà ke tóro.

\par }{\Q Ma pↄ kɛ̀ nna ma zĩkɛna sĩnda pínkia,

\par }{\Q àkũmɛ ma ísimmawarana pínki láada ũ.


\par }{\Q \VS{11}Kũ ma wɛ́ pɛ̀ yã kũ ma kɛ̀nↄi pínki

\par }{\Q kũ ísimma kũ ma wàraao a musu,

\par }{\Q ma è a pínki bi pãmɛ, pɛna gukoriamɛ,

\par }{\Q à àre vĩ andunia gũnlo.


\par }{\Q \VS{12}Akũ ma laasun lɛ̀ gɛna ↄ̃ndↄ̃

\par }{\Q kũ yↄ̃nkↄkɛo kũ mìsarikɛo kpa.

\par }{\Q Yã kũ ò kɛ̀ zaa zĩ baasiro,

\par }{\Q a kpaten kína gɛ̃nɛ ni kɛ dↄↄ?


\par }{\Q \VS{13}Ma è ↄ̃ndↄ̃ àre vĩ de yↄ̃nkↄkɛla

\par }{\Q lákũ gupura dìgↄ̃ àre vĩ de gusirala nà.


\par }{\Q \VS{14}Ɔ̃ndↄ̃ri wɛ́ dìgↄ̃ kú a arɛ,

\par }{\Q yↄ̃nkↄ dìgↄ̃ kure gusiran.

\par }{\Q Akũ ma è gó dokↄ̃nↄ mɛ́ ani ń bikũ ń pínki.


\par }{\Q \VS{15}Akũ ma laasun lɛ̀ ma swɛ̃̀n ma pì,

\par }{\Q zaakũ gó dokↄ̃nↄ mɛ́ ani ó bikũ kũ yↄ̃nkↄnↄ nà,

\par }{\Q bↄ́ àreen mani le ma ↄ̃ndↄ̃aa?

\par }{\Q Akũ ma pì, abirekũ pãmɛ dↄ.


\par }{\Q \VS{16}Ɔ̃ndↄ̃ri yã ni dↄ gbɛ̃ken de yↄ̃nkↄlaro,

\par }{\Q ń pínki ń yã ni sã gbɛ̃nↄn zia.

\par }{\Q Ɔ̃ndↄ̃ri dì ga lán yↄ̃nkↄ bàmɛ.


\par }{\SH Ísimmawarana pãmɛ
\par }
{\PP \VS{17}Akũ ma a kunna gya bò, zaakũ yã kũ òtɛn kɛ andunia gũn pínki dì kɛmɛnɛ nɛ̀sɛyakayã ũmɛ. A pínki bi pãmɛ, pɛna gukoriamɛ.

\VS{18}Akũ ma zĩ kũ ma kɛ̀ andunia gũnnↄ gya bò pínki kũ mani tó ma gɛ̃nɛnɛ yãi.

\VS{19}Dí mɛ́ à dↄ̃ tó ↄ̃ndↄ̃ri ke yↄ̃nkↄn a ũu? Bee kũ abireo zĩ kũ ma kɛ̀ andunia gũn kũ ↄ̃ndↄ̃o ni gↄ̃nɛmɛ. Abirekũ pãmɛ dↄ.

\VS{20}Akũ ma pↄ yàka ísimma kũ ma wàra andunia gũn pínki yã musu.

\VS{21}Zaakũ gbɛ̃ dì zĩ kɛ kũ ↄ̃ndↄ̃o kũ dↄ̃naao kũ gonikɛo, akũ àdi tó gbɛ̃ kũ adi a ke kɛronɛ à gↄ̃ a pↄ́ ũ. Abirekũ pãmɛ dↄ, nɛ̀sɛyakayãmɛ manamana.

\VS{22}Bↄ́n gbɛ̃ dì le ísimma kũ à wàra andunia gũn kũ ↄsi kũ à kàao pínki yã musuu?

\VS{23}A kunna andunia gũn gↄrↄ sĩnda pínki a zĩ dìgↄ̃ sunɛ kũ yã'ũmmanaao kũ pↄyakanaaomɛ. Bee gwãani a laakarii dìgↄ̃ kpatɛnaro. Abirekũ pãmɛ dↄ.


\par }{\PP \VS{24}Yã kũ à mana kũ bisãsirio mɛ́ à de à pↄ́ ble à í mi à a zĩ sáabu kpá. Ma è abirekũ bò Luda ↄĩmɛ dↄ.

\VS{25}Luda kpányĩ sari dí mɛ́ ani fↄ̃ à pↄ́ ble à pↄnna kɛɛ?

\VS{26}Luda dì ↄ̃ndↄ̃ kũ dↄ̃naao kũ pↄnnao kpá gbɛ̃ kũ à kɛ̀nɛɛa, ama àdi aruzɛkɛ kakarana zĩ da durunnakɛriinɛ de à sí à kpá gbɛ̃ kũ a kɛ̀nɛɛa. Abirekũ pãmɛ dↄ, pɛna gukoriamɛ.




\par }\Chap{3}{\SH Yã sĩnda pínki kũ a gↄrↄomɛ
\par }
{\PP \VerseOne{1}Yã sĩnda pínki kũ a gↄrↄomɛ,

\par }{\Q bↄkↄtɛ sĩnda pínki kũ a kɛgↄrↄo.


\par }{\Q \VS{2}Nɛ́'igↄrↄ kun, gagↄrↄ kun,

\par }{\Q pↄ́tↄ̃gↄrↄ kun, a wotogↄrↄ kun.


\par }{\Q \VS{3}Dɛgↄrↄ kun, gbana aafia gↄrↄ kun,

\par }{\Q gborogↄrↄ kun, a dↄgↄrↄ kun.


\par }{\Q \VS{4}Ɔ́ↄdↄgↄrↄ kun, yáadↄgↄrↄ kun,

\par }{\Q wɛ̃ndakɛgↄrↄ kun, kↄ̃kↄ̃'ogↄrↄ kun.


\par }{\Q \VS{5}Gbɛ̀kↄtɛna gↄrↄ kun, gbɛ̀kakarana gↄrↄ kun,

\par }{\Q bã̀ndaragagↄrↄ kun, a kɛ̃na gↄrↄ kun.


\par }{\Q \VS{6}Pↄ́wɛtɛna gↄrↄ kun, a ↄgbarɛna gↄrↄ kun,

\par }{\Q pↄ́kũna gↄrↄ kun, a gbarɛna gↄrↄ kun.


\par }{\Q \VS{7}Pↄ́gaokɛ̃na gↄrↄ kun, a nabigↄrↄ kun,

\par }{\Q lɛ́kũna gↄrↄ kun, yã'ona gↄrↄ kun.


\par }{\Q \VS{8}Yenyĩ gↄrↄ kun, zãngu gↄrↄ kun,

\par }{\Q zĩ̀kana gↄrↄ kun, vutɛna aafia gↄrↄ kun.


\par }{\BB \par }
{\PP \VS{9}Bↄ́ àreen zĩkɛri dì le wari kũ à kɛ̀aa?

\VS{10}Ma zĩ kũ Luda dà bisãsirinↄnɛ ò kɛ è.

\VS{11}Luda tò pↄ́ sĩnda pínki mana a gↄrↄa. À kunna gↄrↄ sĩnda pínki laasun dà bisãsiri swɛ̃̀n dↄ, bee kũ abireo ani fↄ̃ à yã kũ Luda tɛn kɛ zaa andunia naana ari a lakanaa dↄ̀rↄ dↄ̃ro.

\VS{12}Má dↄ̃ kũ pↄ́ke mana kũ bisãsirio de kunna pↄnna gũn kũ manakɛnaao a wɛ̃̀ndi lɛ́nlaro.

\VS{13}Tó gbɛ̃ tɛn pↄ́ ble àtɛn í mi àtɛni a zĩ sĩnda pínki sáabu kpá, Luda mɛ́ à a gbà.

\VS{14}Má dↄ̃ kũ yã kũ Luda dì kɛ nigↄ̃ kun gↄrↄ sĩnda pínki. Oni fↄ̃ ò pↄ́ke karanlo, oni fↄ̃ ò pↄ́ke lagonlo. Luda kɛ̀ lɛ de ògↄ̃ a vĩna vĩ yãimɛ.

\VS{15}Pↄ́ kũ à kun tera gĩnakɛ à kun zaa zĩ kↄ̀. Pↄ́ kũ anigↄ̃ kun zia kun yã kↄ̀. Luda dì yã kũ ò kɛ̀ yãnↄ gbɛ̀ sísi.


\par }{\PP \VS{16}Ma yã è andunia gũn dↄ,

\par }{\Q gu kũ à de yãzɛde gↄ̃ kún,

\par }{\Q yãzɛsaride mɛ́ à kú gwe,

\par }{\Q gu kũ à de yã mana gↄ̃ kun sↄ̃,

\par }{\Q yã vãni mɛ́ à kú gwe.


\par }{\Q \VS{17}Ma ò ma swɛ̃̀ɛ gũn,

\par }{\Q Luda ni yãkpatɛ kɛ kũ gbɛ̃ mananↄ

\par }{\Q kũ gbɛ̃ vãninↄ ń pínki,

\par }{\Q zaakũ yãkɛna sĩnda pínki kũ a gↄrↄomɛ,

\par }{\Q bↄkↄtɛ sĩnda pínki kũ a kɛgↄrↄo.


\par }{\BB \par }
{\MM \VS{18}Ma ò ma swɛ̃̀ɛ gũn dↄ, bisãsirinↄ sↄ̃, Luda dì ń yã wɛ́ wɛ̃ńnɛ de ò dↄ̃ ń zĩdaa kũ ò de lán nↄ̀bↄnↄ bàmɛ.

\VS{19}Bee zaa zĩ bisãsirinↄ kũ nↄ̀bↄnↄ, gó dokↄ̃nↄ mɛ́ àtɛni ń bikũ. Lákũ nↄ̀bↄↄ dì ga nà lɛn bisãsiri dì ga lɛ se, ń we'ona dokↄ̃nↄmɛ. Bisãsiri de nↄ̀bↄlaro, zaakũ a pínki pãmɛ.

\VS{20}Ń pínki dì gɛ́ gu dokↄ̃nↄmmɛ, zaakũ ń pínki bò bùsutiti gũmmɛ, ń pínki ni ɛra à gↄ̃ bùsutiti ũmɛ.

\VS{21}Tó bisãsiri nini dì tá musu, nↄ̀bↄ pↄ́ sↄ̃ àdi tá zĩtɛmɛ, dí mɛ́ à dↄ̃ↄ?

\VS{22}A yã mɛ́ à tò ma è yãke mana kũ bisãsirio de à a zĩ sáabu kpálaro, zaakũ a bakaan gwe. Dí mɛ́ ani tó à dↄ̃ yã kũ ani kɛ a gbɛraa?




\par }\Chap{4}{\SH Kunna kũ kↄ̃o
\par }
{\PP \VerseOne{1}Akũ ma gbãna kũ òtɛn mↄ gbɛ̃nↄnɛ andunia gũn yã gwà dↄ pínki. Ma gbɛ̃ kũ òtɛn wɛ́ tãḿmanↄ wɛ́tɛ̃ è, ò laakarikpatɛri vĩro. Ò laakarikpatɛri vĩro, zaakũ ń wɛ́tãmmarii pìnↄ mɛ́ ò gbãna vĩ.

\VS{2}Akũ ma pì, gbɛ̃ kũ ò gànↄn sáabu vĩ de gbɛ̃ kũ ò kunnↄla,

\VS{3}ama gbɛ̃ kũ odi i kↄ̀ro akũsↄ̃ adi wɛ́ kɛ pla kũ a vãni kũ òdi kɛ andunia gũnworo sã̀naḿma ń pínki.

\VS{4}Ma è kũ pↄ́ kũ à tò gbɛ̃ dì zĩ kɛ à mɛ̀ kpáa, de àgↄ̃ de a gbɛ̃dakela yãimɛ. Abirekũ pãmɛ dↄ, pɛna gukoriamɛ.


\par }{\Q \VS{5}Yↄ̃nkↄ dì ↄ kpa a kùla ari à fɛ̃fɛ̃.


\par }{\Q \VS{6}Kunna kũ pↄ́ okũ doo kũ laakarikpatɛnaao

\par }{\Q mana de kunna kũ pↄ́ okũ plao

\par }{\Q kũ ísimmawaranaao kũ pɛna gukoriaola.


\par }{\BB \par }
{\PP \VS{7}Akũ ma ɛra ma yã pã pãnde è andunia gũn dↄ.

\VS{8}Gbɛ̃ke mɛ́ à kun à nɛ́ vĩro, à vĩ̀ni kesↄ̃ dakũna vĩro. A ísimma dì lákaro, bee kũ abireo a aruzɛkɛ dì mↄ́aro. Dí yãin àtɛn zĩ kɛɛ? Bↄ́yãi à nnamanaa tɛ̃̀ a zĩdanɛɛ? Abirekũ pãmɛ dↄ, yãbↄkↄtɛ pãsĩmɛ.


\par }{\Q \VS{9}Pla de dola,

\par }{\Q zaakũ ń zĩkɛna àre nigↄ̃ mana.


\par }{\Q \VS{10}Tó gbɛ̃ mɛ̀n do lɛ̀tɛ, a gbɛ̃ndo ni a sɛ́.

\par }{\Q Waiyoo gbɛ̃ mɛ̀n do!

\par }{\Q Tó à lɛ̀tɛ, anigↄ̃ sɛ̀ri vĩro.


\par }{\Q \VS{11}Tó gbɛ̃nↄn planↄn wutɛna gu dokↄ̃nↄn,

\par }{\Q oni kↄ̃ puusu ma.

\par }{\Q Deran gbɛ̃ mɛ̀n do ni kɛ nà à bo ĩann?


\par }{\Q \VS{12}Òdi gbãna mↄ gbɛ̃mɛndonɛ,

\par }{\Q gbɛ̃nↄn planↄ sↄ̃ òdi zɛ ò gímɛ.

\par }{\Q Bà nɛ́ mɛ̀n aakↄ̃ dì kɛ̃ likaro.


\par }{\BB \par }
{\MM \VS{13}Kɛfɛnna ↄ̃ndↄ̃ri takaside mana de kína zĩkũna yↄ̃nkↄ kũ àdi lɛ́damma ma dorola,

\VS{14}bee tó kɛfɛnna pìi bò kpɛ́sira gũn, akũ à gↄ̃̀ kína ũ, ke tó ò a ì bùsuu pìn takaside ũ.

\VS{15}Ma è andunia tɛ̀ kína gɛ̃nɛ kũ à de kɛfɛnna ũ pìiimɛ.

\VS{16}Gↄrↄ birea à gbɛ̃nↄ dasi lɛ́ vĩro, à de ń don'arɛde ũ. Ama gbɛ̃ kũ ò sù zãnↄ dí a sáabu kpáro. Abirekũ pãmɛ dↄ, pɛna gukoriamɛ.




\par }\Chap{5}{\SH Lɛ́kɛna Ludaa laasunlɛnaa sari
\par }
{\PP \VerseOne{1}Tó n gɛ Luda ↄnn, ǹgↄ̃ kú kũ laakariio. Ǹ nai ǹ a yã ma mana de yↄ̃nkↄnↄ sa'ona gwela, zaakũ ń yãdↄ̃nasari mɛ́ àdi tó ò yã vãni kɛ.

\VS{2}N lɛ́ súngↄ̃ wãnaro, ǹsun wã ǹ yã o Ludanɛro. Lákũ à kú musu ń kú zĩtɛ nà, ǹsun yã o dasiro.

\VS{3}Lákũ yãbↄkↄtɛ dasi dì su kũ nana'onaao nà, lɛn yã dasi bↄtɛnaa dì su kũ yↄ̃nkↄyão lɛ.

\VS{4}Tó n lɛ́ kɛ̀ Ludaa, ǹsun a fĩnabona gↄrↄ gágaro. Ǹ a fĩna bo, zaakũ yↄ̃nkↄnↄ yã dì kánɛro.

\VS{5}Lɛ́kɛna Ludaa sari mana de n lɛ́ kɛ̀a papanaa sarila.

\VS{6}Ǹsun tó n lɛ́ n da yãnlo. Ǹsun o sa'oriinɛ n pì n sã lɛ́kɛna yãnlo. Ń ye Luda pↄ fɛ̃nyĩ n yã pì yãi à zĩ kũ ntɛn kɛ kakatɛn yá?

\VS{7}Nana dasi ona kũ yã dasi bↄtɛnaao dì su kũ yã pãomɛ. Abire yãi ǹgↄ̃ Luda vĩna vĩ.


\par }{\SH Aruzɛkɛ pãmɛ
\par }
{\PP \VS{8}Tó n è òtɛn gbãna mↄ takasidenↄnɛ gukea, òtɛn gíńnɛ kũ yãzɛdeo òtɛn yã gↄ̃gↄ̃ńnɛ a zɛ́aro, ǹsun tó yã pì bo n sarɛro, zaakũ bùsuu pì gbãnadenↄ tɛn wɛ́ dↄkↄ̃i, akũ ń gbɛ̃ zↄ̃kↄ̃nↄ tɛn wɛ́ dↄńyĩ dↄ.

\VS{9}Ń pínki dì bùsuu pì baka blemɛ, zaakũ kína mɛ́ à buranↄ vĩ.


\par }{\Q \VS{10}Gbɛ̃ kũ à ye ↄgↄↄi dì kĩaa,

\par }{\Q gbɛ̃ kũ à ye aruzɛkɛii àree dì mↄ́aro.

\par }{\Q Abirekũ pãmɛ dↄ.


\par }{\Q \VS{11}Tó aruzɛkɛ tɛn kara,

\par }{\Q a blèrinↄ dìgↄ̃ karamɛ.

\par }{\Q Bↄ́ àreen à vĩ a dikiriinɛɛ?

\par }{\Q À wɛ́ pitia baasiro.


\par }{\Q \VS{12}Zĩgbãnakɛrii dì i nna o

\par }{\Q à pↄ́ blè fítin yá ke dasin yá.

\par }{\Q Aruzɛkɛde sↄ̃ a pↄ́ dasi dì tó à i oro.


\par }{\Q \VS{13}Ma nɛ̀sɛyakana yã pãsĩ è andunia gũn,

\par }{\Q gbɛ̃ke zɛ́ tàta a ↄgↄdalɛ

\par }{\Q à a zĩda karii bò,


\par }{\Q \VS{14}akũ à bↄkↄtɛ vãni kɛ̀o,

\par }{\Q a aruzɛkɛ làka pínki.

\par }{\Q Kũ à nɛ́gↄ̃gbɛ̃ ì, à pↄ́ke vĩ kũ à tónɛro.


\par }{\Q \VS{15}Bisãsiri dì bo a da gbɛrɛn pótompomɛ.

\par }{\Q Lákũ à sù nà lɛn àdi ɛra à tá lɛ dↄ,

\par }{\Q àdi a zĩ àre ke le à sɛ́ à na a ↄĩ à táoro.


\par }{\Q \VS{16}Abirekũ bi nɛ̀sɛyakayã pãsĩmɛ dↄ.

\par }{\Q Lákũ gbɛ̃ sù nà lɛn àdi ɛra à tá lɛ dↄ.

\par }{\Q À ísimma wàra à pɛ̀ gukoria pã,

\par }{\Q bↄ́ mɛ́ à gↄ̃̀nɛɛ?


\par }{\Q \VS{17}Abire gbɛra à a gↄrↄ dɛ̀ gusiran

\par }{\Q kũ nɛ̀sɛyakana zↄ̃kↄ̃ↄo

\par }{\Q kũ gyão kũ pↄfɛ̃o.


\par }{\BB \par }
{\MM \VS{18}Akũ ma è à mana kũ bisãsirio à pↄ́ ble à í mi à zĩ kũ à kɛ̀ kũ wario andunia gũn sáabu kpá a wɛ̃̀ndi zaka kũ Luda a gbà lɛ́n, zaakũ a bakaan gwe.

\VS{19}Abire gbɛra tó Luda gbɛ̃ gbà ↄgↄda kũ aruzɛkɛo, akũ à a gbà zɛ́ à anfãni kɛo, à zɛ kũ a bakaao à a zĩ sáabu kpá. Luda mɛ́ à a gbà.

\VS{20}Àdigↄ̃ laasun lɛ́ a wɛ̃̀ndi zakaaa dasi doro, zaakũ Luda mɛ́ à yã màa kũ pↄnnao.




\par }\Chap{6}{\PP \VerseOne{1}Ma nɛ̀sɛyakana yã è andunia gũn dↄ kũ à tↄ̃̀ bisãsirinↄa.

\VS{2}Luda gbɛ̃ gbà ↄgↄda kũ aruzɛkɛo kũ bɛ̀ɛrɛɛo, a pↄ́ kũ à de àgↄ̃ a ni dɛ pínki vĩ, akũ Luda dí a gba zɛ́ à anfãni kɛ̀oro, gbɛ̃ pãnde mɛ́ à gↄ̃̀ vĩ. Abirekũ pãmɛ, nɛ̀sɛyakayã pãsĩmɛ dↄ.


\par }{\PP \VS{3}Tó gbɛ̃ nɛ́ ì mɛ̀n basↄↄro, akũ à zĩ kũ̀ yúkuyuku, bee kũ a gìkɛnakɛo, tó adi pↄnna kɛoro, tó à gà, tó a gɛ̀vĩ kpetanaro, ma pì nɛ́ kũ ò ì gɛ̀ ũ sã̀na deala.

\VS{4}Zaakũ nɛ́ pìi sù pãmɛ, akũ à tà gusiran, a tↄ́ gↄ̃̀ tatana.

\VS{5}Bee kũ adi ifãntɛ̃ ero akũsↄ̃ à yãke dↄ̃ro, à nna mà de aruzɛkɛde pìla.

\VS{6}À de gbɛ̃ kũ à kun wɛ̃̀ wàa kuri pↄnnakɛsarila. Gu dokↄ̃nↄn òdi gɛ́n ń pínkinloo?


\par }{\Q \VS{7}Bisãsiri ísimma kũ à wàra,

\par }{\Q de à pↄ́ le à da lɛ́n yãimɛ,

\par }{\Q ama a gbɛrɛ dì kãro.


\par }{\Q \VS{8}Bↄ́n ↄ̃ndↄ̃ri deo yↄ̃nkↄlaa?

\par }{\Q Bↄ́ àreen yãkɛna a zɛ́aa dì i takasidenɛɛ?


\par }{\Q \VS{9}Pↄnnakɛna kũ pↄ́ kũ ń vĩo

\par }{\Q mana de a pãnde nidɛnala.

\par }{\Q Abirekũ pãmɛ dↄ, pɛna gukoriamɛ.


\par }{\Q \VS{10}Pↄ́ kũ à kɛ̀ yã tↄ́ vĩ kↄ̀,

\par }{\Q pↄ́ kũ bisãsiri de a ũ sↄ̃, ò dↄ̃ kↄ̀.

\par }{\Q Bisãsiri ni fↄ̃ à lɛ́kpakↄ̃a kɛ

\par }{\Q kũ gbɛ̃ kũ a gbãna dealaoro.


\par }{\Q \VS{11}Yãbↄtɛna dasi dì yã yaka.

\par }{\Q Bↄ́ àreen abire vĩ gbɛ̃nɛɛ?


\par }{\BB \par }
{\PP \VS{12}Dí mɛ́ à dↄ̃ pↄ́ kũ à mana kũ bisãsirio a wɛ̃̀ndi kori zaka kũ àdi gɛ̃tɛ lán uraa bà gũnn? Dí mɛ́ ani fↄ̃ à yã kũ ani kɛ a kpɛ andunia gũn onɛɛ?




\par }\Chap{7}{\SH Ɔ̃ndↄ̃dannɛnaa
\par }
{\PP \VerseOne{1}Tↄ́ nna mana de nísi gbĩ nna bɛ̀ɛrɛdela,

\par }{\Q gagↄrↄ mana de igↄrↄla.


\par }{\Q \VS{2}Gɛ̃na ↄn kũ òtɛn gɛ̀ ↄ́ↄ dↄn mana

\par }{\Q de gɛ̃na ↄn kũ òtɛn dikpɛ kɛnla,

\par }{\Q zaakũ gbɛ̃ sĩnda pínki lakanaan gwe,

\par }{\Q à mana gbɛ̃ kũ ò kunnↄ yã pì da.


\par }{\Q \VS{3}Wɛ̃ndakɛna mana de yáadↄnala,

\par }{\Q pↄsirakɛnaa gbɛra nɛ̀sɛɛ dì were.


\par }{\Q \VS{4}Ɔ̃ndↄ̃ri laakarii dìgↄ̃ kú ↄn kũ òtɛn ↄ́ↄ dↄnwa,

\par }{\Q yↄ̃nkↄ laakarii dìgↄ̃ kú ↄn kũ òtɛn pↄnna kɛnwa.


\par }{\Q \VS{5}À mana ǹ ↄ̃ndↄ̃ri kpãkɛ̃nyĩna da

\par }{\Q de ǹ sã kpá yↄ̃nkↄ n tↄ́kpanala,


\par }{\Q \VS{6}zaakũ yↄ̃nkↄnↄ yáadↄna de

\par }{\Q lán sàkpa lí tɛ́pũtãna kĩnii gũn bàmɛ.

\par }{\Q Abirekũ pãmɛ dↄ.


\par }{\Q \VS{7}Gbãna mↄna gbɛ̃nↄnɛɛ dì tó ↄ̃ndↄ̃ri yↄ̃nkↄ kũmɛ,

\par }{\Q gusarɛgba dì gbɛ̃ yakamɛ.


\par }{\Q \VS{8}Yã mìdɛna mana de a naanala,

\par }{\Q mɛna mana de ń zĩda binala.


\par }{\Q \VS{9}Ǹsun tó n pↄ fɛ̃ likalikaro,

\par }{\Q zaakũ yↄ̃nkↄ mɛ́ àdigↄ̃ pↄfɛ̃ vĩ.


\par }{\Q \VS{10}Ǹsun pi, bↄ́yãin yãgↄrↄ mana de tera pↄ́laro,

\par }{\Q zaakũ yãlana dí taka bi ↄ̃ndↄ̃yãnlo.


\par }{\Q \VS{11}Ɔ̃ndↄ̃ bi pↄ́ manamɛ lán túbi bà,

\par }{\Q à àre vĩ gbɛ̃ kũ òtɛn ifãntɛ̃ enↄnɛ.


\par }{\Q \VS{12}Ɔ̃ndↄ̃ bi utɛkimɛ,

\par }{\Q lákũ ↄgↄ de utɛki ũ nà,

\par }{\Q ama dↄ̃na àreen dí:

\par }{\Q Ɔ̃ndↄ̃ dì gbɛ̃ kũ ò vĩnↄ sura ba.


\par }{\Q \VS{13}Ǹ laasun lɛ́ Luda yãkɛnanↄa.

\par }{\Q Dí mɛ́ ani fↄ̃ à pↄ́ kũ à kɛ̀ kotinaa dↄdↄↄ?


\par }{\Q \VS{14}Tó gↄrↄ nna sùmma, ǹ pↄnna kɛo.

\par }{\Q Tó gↄrↄ vãnimɛ sↄ̃, ǹ laasun lɛ́.

\par }{\Q Luda mɛ́ à a pínki kɛ̀,

\par }{\Q de gbɛ̃ke súngↄ̃ a zia dↄ̃ro yãi.


\par }{\Q \VS{15}Ma wɛ̃̀ndi kori dí gũn

\par }{\Q ma yã díkĩnanↄ è pínki.

\par }{\Q Ma gbɛ̃ mana è,

\par }{\Q à gà a manakɛnaa gũn,

\par }{\Q ma gbɛ̃ vãni è,

\par }{\Q àtɛn gì kɛ a yãvãnikɛnaa gũn.


\par }{\Q \VS{16}Ǹsun tó n manakɛna gɛ̃ ↄlaro,

\par }{\Q ǹsun tó n ↄ̃ndↄ̃ gɛ̃ ↄlaro.

\par }{\Q À kɛ̀ dera ĩni n zĩda kakatɛɛ?


\par }{\Q \VS{17}N vãni sún gɛ̃ ↄlaro,

\par }{\Q ǹsungↄ̃ yↄ̃nkↄ ũro.

\par }{\Q À kɛ̀ dera ĩni ga n gↄrↄ ãa?


\par }{\Q \VS{18}À mana ǹgↄ̃ yã mɛ̀n pla pìnↄ kũnamɛ,

\par }{\Q ǹsun ↄ gbarɛiro,

\par }{\Q zaakũ gbɛ̃ kũ à Luda vĩna vĩ

\par }{\Q dì a pla pìnↄ zɛ́ le pínkimɛ.


\par }{\Q \VS{19}Ɔ̃ndↄ̃ dì tó ↄ̃ndↄ̃ri gbãna gↄ̃ de

\par }{\Q wɛ́tɛ gbãnade gbɛ̃nↄn kurinↄla.


\par }{\Q \VS{20}Gbɛ̃ mana kũ àdigↄ̃ yã mana kɛ

\par }{\Q kũ àdi durunna kɛro kú andunia gũnlo.


\par }{\Q \VS{21}Ǹsun sã kpá yã kũ gbɛ̃nↄ tɛn oi pínkiro,

\par }{\Q de ǹsun ma n zĩkɛri tɛni n sↄ̃sↄ̃ro.


\par }{\Q \VS{22}Zaakũ ń dↄ̃ n zĩdanɛ,

\par }{\Q kũ mↄkↄ̃n se n gbɛ̃nↄ sↄ̃̀sↄ̃ dasi.


\par }{\Q \VS{23}Ma yã birenↄ gwà kũ ↄ̃ndↄ̃o pínki,

\par }{\Q ma zɛo kũ mà ↄ̃ndↄ̃ kũ,

\par }{\Q akũ à zã̀ kũmao.


\par }{\Q \VS{24}Bee tó ↄ̃ndↄ̃ fↄ̃̀ àgↄ̃ dera, a kúki zã̀,

\par }{\Q a asiri zↄ̃kↄ̃ manamana,

\par }{\Q dí mɛ́ ani fↄ̃ à boaa?


\par }{\Q \VS{25}Ma ↄ̃ndↄ̃ kũ yã sĩnda pínkioo mìi tàasii kà,

\par }{\Q ma gwàgwa de mà le mà dↄ̃,

\par }{\Q de mà yãvãnikɛna dↄ̃ yↄ̃nkↄkɛ ũ,

\par }{\Q de mà yↄ̃nkↄkɛ dↄ̃ mìsarikɛ ũ.


\par }{\Q \VS{26}Nↄgbɛ̃ kũ à de tankutɛ ũ

\par }{\Q a swɛ̃̀ bi gbàgidiimɛ

\par }{\Q a ↄnↄ bi mↄ̀kakↄ̃anaamɛ,

\par }{\Q a yã dì ma pↄ yaka de gala.

\par }{\Q Gbɛ̃ kũ a yã kà Ludanɛɛ dì wotoa,

\par }{\Q ama nↄgbɛ̃ pìi dì durunnakɛri kũmɛ.


\par }{\Q \VS{27}Makũ laasunde ma pì,

\par }{\Q ǹ yã kũ ma boa gwa.

\par }{\Q Kũ matɛn yã gwa zɛ́azɛa

\par }{\Q de mà le mà a mì dↄ̃,


\par }{\Q \VS{28}gↄrↄ kũ matɛn wɛtɛ lenaa sari,

\par }{\Q ma gↄ̃gbɛ̃ mana lè mɛ̀n do

\par }{\Q gbɛ̃nↄn wàa sↄↄronↄ tɛ́,

\par }{\Q ama bee nↄgbɛ̃ mana mɛ̀n do

\par }{\Q mádi le ń tɛ́ro.


\par }{\Q \VS{29}Yã kũ ma boaan dí.

\par }{\Q Luda bisãsirinↄ kɛ̀ nɛ̀sɛpuradenↄ ũmɛ,

\par }{\Q akũ ò gɛ̃̀ manafiki zɛ́n.




\par }\Chap{8}{\PP \VerseOne{1}Dí mɛ́ à de lán ↄ̃ndↄ̃rii bàa?

\par }{\Q Dí mɛ́ à yãnↄ bↄkↄtɛna dↄ̃ↄ?

\par }{\Q Ɔ̃ndↄ̃ dì bisãsiri ãn werenɛ,

\par }{\Q àdi a wɛ́ pãsĩ litɛ wɛ́ mana ũ.


\par }{\Q \VS{2}Ǹ mì natɛ kína yãnɛ,

\par }{\Q zaakũ n lɛ́ kɛ̀a kũ Luda tↄ́omɛ.


\par }{\Q \VS{3}Ǹsun wã ǹ go a arɛro,

\par }{\Q ǹsun zɛ yã kũ àdi kɛnɛ vãni kpɛro,

\par }{\Q zaakũ yã kũ à kɛ̀nɛ nnan àdi kɛ pínki.


\par }{\Q \VS{4}Zaakũ kína yã mɛ́ à zɛ́ vĩ,

\par }{\Q dí mɛ́ ani fↄ̃ à pinɛ: Bↄ́n ntɛn kɛ gwee?


\par }{\Q \VS{5}Gbɛ̃ kũ à mìi nàtɛnɛ ni gɛ̃ yãnlo,

\par }{\Q gbɛ̃ kũ à ↄ̃ndↄ̃ ni a gↄrↄ kũ a kɛnaao dↄ̃.


\par }{\Q \VS{6}Yã sĩnda pínki a gↄrↄ kũ a kɛnaao vĩmɛ,

\par }{\Q bee tó yã'ũmmana tɛn tↄ̃ gbɛ̃a manamana.


\par }{\Q \VS{7}Zaakũ gbɛ̃ke zia dↄ̃ro,

\par }{\Q dí mɛ́ ani fↄ̃ à yã kũ ani su onɛɛ?


\par }{\Q \VS{8}Gbɛ̃ke a wɛ̃̀ndi kũna gbãna vĩro,

\par }{\Q lɛmɛ se gbɛ̃ke ni fↄ̃ à a gagↄrↄ sↄ̃sↄ̃ arɛro.

\par }{\Q Òdi le ò bò sozan zĩ̀i gũnlo,

\par }{\Q lɛmɛ dↄ yã vãni dì a kɛ̀rinↄ gbarɛro.


\par }{\BB \par }
{\MM \VS{9}Kũ ma yã kũ òtɛn kɛ andunia gũn laasun lɛ̀ pínki, ma è bisãsiri dì gbãna bleḿma à wari kpáńyĩ.

\VS{10}Akũ ma yãvãnikɛri kũ òtɛni ń vĩnↄ è. Gbɛ̃nↄ bò Luda ↄnn ò sù ń tↄ́ nna sí wɛ́tɛ kũ ò ń yã vãni kɛ̀n gũn. Abirekũ pãmɛ dↄ.

\VS{11}Tó odi wari dↄ dàkɛriia likalikaro, a yã dì tó gbɛ̃nↄ zɛo ń swɛ̃̀n ò a vãni kɛmɛ se.

\VS{12}Bee tó durunnakɛrii dàa kɛ̀ gɛ̃̀n baaakↄ̃, akũ à gìi kɛ̀, má dↄ̃ kũ gbɛ̃ kũ ò Luda vĩna vĩ akũsↄ̃ òtɛn mì natɛnɛnↄ sã̀na deala.

\VS{13}Yã ni bo kũ gbɛ̃ vãninↄo nnaro, kũ ò Luda vĩna vĩro yãi, ń gↄrↄ ni gì kɛro lán uraa bàmɛ.


\par }{\PP \VS{14}Yã pã pãnde kun àtɛn kɛ andunia gũn. Yã dì gbɛ̃ mana le lákũ yãvãnikɛriin a ũ bà, yã dì yãvãnikɛri le lákũ gbɛ̃ manan a ũ bà. Ma pì abirekũ pãmɛ dↄ.

\VS{15}Madì pↄnnakɛna sáabu kpá, zaakũ à mana kũ bisãsirio andunia gũn à pↄ́ ble à í mi à pↄnna kɛ, pↄnna pì ni donɛ arɛ a zĩkɛnaa gũn lákũ Luda a gbà a wɛ̃̀ndi lɛ́n nà andunia gũn.


\par }{\PP \VS{16}Ma mɛ̀ɛ kpà ↄ̃ndↄ̃kũnaaa, akũ bↄkↄtɛ kũ òtɛn kɛ andunia gũn kũ i dì na ń wɛ́nlo fãnantɛ̃ kũ gwãanio, ma a laasun lɛ̀

\VS{17}ma è Luda tò gbɛ̃ke ni fↄ̃ à yã kũ àtɛn kɛ andunia gũn dↄ̃ro. Bee tó gbɛ̃ kpátɛ kɛ̀i manamana, ani a mì dↄ̃ro. Bee tó ↄ̃ndↄ̃rii pì á dↄ̃, ani fↄ̃ à boaro.




\par }\Chap{9}{\SH Yã dokↄ̃nↄ mɛ́ àtɛn gbɛ̃ sĩnda pínki dã
\par }
{\PP \VerseOne{1}Ma abirenↄ laasun lɛ̀ pínki, akũ ma zɛo kũ gbɛ̃ mananↄ kũ ↄ̃ndↄ̃rinↄ kũ ń yãkɛnanↄn kú Luda ↄĩmɛ. Gbɛ̃ke dìgↄ̃ dↄ̃ tó yenyĩ ke zãngu tɛni a dãro.

\VS{2}Yã dokↄ̃nↄ mɛ́ àtɛn gbɛ̃ sĩnda pínki dã, yãpuradenↄ kũ nɛ̀sɛpãsĩdenↄ, gbɛ̃ mananↄ kũ gbɛ̃ vãninↄ, gbãsĩsaridenↄ kũ gbãsĩdenↄ, ludagbagbarinↄ kũ ludagbagbarisarinↄ. Lákũ à de kũ gbɛ̃ mananↄ nà, lɛn à de lɛ kũ durunnakɛrinↄo. Lákũ à de nà kũ gbɛ̃ kũ òdi la da kũ Ludaonↄ, lɛn à de lɛ kũ gbɛ̃ kũ òdi la da kãaoronↄ.

\VS{3}Yã kũ àdi kɛ andunia gũn pínki nɛ̀sɛyakayãmɛ, kũ yã dokↄ̃nↄ mɛ́ àdi gbɛ̃ sĩnda pínki le. Yã vãni kↄ̃̀ bisãsirinↄ swɛ̃̀n, yↄ̃nkↄyã mɛ́ àdi dońnɛ arɛ, a gbɛra òdi tá gyãwãnn.

\VS{4}Gↄrↄ kũ gbɛ̃ kú kũ wɛ̃̀ndiio àdigↄ̃ tãmaa vĩ. Bee gbɛ̃da bɛ̃nɛ à sã̀na de músu gɛ̀la.

\VS{5}Gbɛ̃ bɛ̃nɛnↄ dↄ̃ kũ oni ga, gɛ̀nↄ sↄ̃ ò pↄ́ke dↄ̃ro. Ò láada ke vĩ doro, ń yã ni dↄ gbɛ̃ken doro.

\VS{6}Ń yena gbɛ̃i kũ ń zãna gbɛ̃nwo kũ ń nɛ̀sɛgↄ̃bakɛnaao gɛ̃̀ zɛ́lan gwe kↄ̀. Ń bàka nigↄ̃ kú kũ yã kũ àdi kɛ andunia gũnwo ziki doro.

\VS{7}Ǹ gɛ́ ǹ n pↄ́ ble kũ pↄnnao, ǹ n sèwɛ̃ mi kũ yáadↄnaao, zaakũ Luda n yãkɛnaa pìnↄ sáabu kpà kↄ̀.

\VS{8}Ǹgↄ̃ uta pura dana gↄrↄ sĩnda pínki. Ǹsungↄ̃ kun nísi dↄkↄna n mìia sariro.

\VS{9}Ǹ pↄnna kɛ kũ n nanↄ yenyĩdeo n wɛ̃̀ndi kori kũ Luda kpàmma andunia gũn lɛ́n, zaakũ n bakaan gwe gↄrↄ kũ ntɛn ísimma wara andunia gũn.


\par }{\PP \VS{10}Zĩ kũ n ↄ nà a kɛnaaa, ǹ kɛ n gbãna lɛ́n, zaakũ zĩ ke yãgↄ̃gↄ̃na ke dↄ̃na ke ↄ̃ndↄ̃ kú gyãwãn kũ ntɛn tánlo.

\VS{11}Ma è andunia gũn dↄ kũ

\par }{\Q bàkpakũsũblenaa dì kɛ bà nna yãnlo,

\par }{\Q zĩ̀blenaa dì kɛ gbãna yãnlo,

\par }{\Q pↄ́blelenaa dì kɛ ↄ̃ndↄ̃ yãnlo,

\par }{\Q aruzɛkɛlenaa dì kɛ wɛ́zɛ̃ yãnlo,

\par }{\Q nna kũ gbɛ̃nↄ dì kɛ kyódↄ̃na yãnlo,

\par }{\Q zaakũ gↄrↄ vãni kũ kisirao dì ń lé ń pínki,


\par }{\Q \VS{12}gbɛ̃ke gↄrↄ kũ yã vãni ni a le dↄ̃ro.

\par }{\Q Lán kpↄ̀ kũ à sì táaru gũn bà,

\par }{\Q lán bã kũ bà a kũ̀u bà,

\par }{\Q lɛn gu dì dↄ gbɛ̃nɛ vãnivãni à a kũ bùrum lɛ.


\par }{\SH Ɔ̃ndↄ̃ de gbãnala
\par }
{\PP \VS{13}Ma ↄ̃ndↄ̃ ke taka è andunia gũn, a yã ma kũ gbãna.

\VS{14}Lakutu ke kun yã, a gbɛ̃nↄn dasiro, akũ kína gbãnade sù à lɛ̀tɛa à lìka a bĩnii.

\VS{15}Gↄ̃gbɛ̃ takaside ↄ̃ndↄ̃ri ke kú lakutu pìi gũn, à lakutu sura bà kũ a ↄ̃ndↄ̃o, akũ takaside pì yã dí dↄ gbɛ̃kenlo.

\VS{16}Akũ ma pì ↄ̃ndↄ̃ de gbãnala, ama òdi takaside ↄ̃ndↄ̃ gya bo, òdi a yã daro.


\par }{\Q \VS{17}Ɔ̃ndↄ̃ri yã yĩdayĩda kũ ò sã kpài

\par }{\Q mana de yↄ̃nkↄnↄ kína patammanala.


\par }{\Q \VS{18}Ɔ̃ndↄ̃ mana de gↄ̃kɛbↄnↄla,

\par }{\Q ama durunnakɛri mɛ̀n do dì yã mana zↄ̃kↄ̃ↄ yakamɛ.




\par }\Chap{10}{\SH Yↄ̃nkↄkɛ karii
\par }
{\PP \VerseOne{1}Lákũ ífĩni gɛ̀nↄ dì tó turarekɛri nísi gbĩ vãni kũ nà,

\par }{\Q lɛn yↄ̃nkↄkɛ fíti dì gbɛ̃ kũ à ↄ̃ndↄ̃ vĩ kũ bɛ̀ɛrɛɛo tↄ́ yaka lɛ.


\par }{\Q \VS{2}Ɔ̃ndↄ̃ri laasun dì tá ↄplai,

\par }{\Q yↄ̃nkↄ pↄ́ dì ta ↄzɛi.


\par }{\Q \VS{3}Bee tó yↄ̃nkↄ tɛn táa o zɛ́n,

\par }{\Q a ↄ̃ndↄ̃ dìgↄ̃ kĩanamɛ,

\par }{\Q àdi tó gbɛ̃ sĩnda pínki a mìsarikɛ dↄ̃.


\par }{\Q \VS{4}Tó gbãnade pↄ fɛ̃̀nyĩ,

\par }{\Q ǹsun go n tíaro,

\par }{\Q kunna n laakariia dì lá ká taari zↄ̃kↄ̃ↄa.


\par }{\Q \VS{5}Ma nɛ̀sɛyakayã ke è andunia gũn,

\par }{\Q à de gbãnade sãtɛna yãa ũmɛ.


\par }{\Q \VS{6}Òdi yↄ̃nkↄnↄ ká kpata zↄ̃kↄ̃n dasi,

\par }{\Q aruzɛkɛdenↄ sↄ̃ òdigↄ̃ kú kpata fítin.


\par }{\Q \VS{7}Ma zↄ̀nↄ è di sↄ̃a,

\par }{\Q zĩdadenↄ sↄ̃ òtɛn táa o gɛ̀sɛ lán zↄ̀nↄ bà.


\par }{\Q \VS{8}Gbɛ̃ kũ àtɛn wɛ̀ɛ yↄ̃ ni zu a gũn,

\par }{\Q gbɛ̃ kũ àtɛn bĩni gboro, mlɛ̃̀ ni a só.


\par }{\Q \VS{9}Gbɛ̃ kũ àtɛn gbɛ̀ wí, gbɛ̀ ni a kĩnna,

\par }{\Q gbɛ̃ kũ àtɛn yaka para, yaka ni a kari bo.


\par }{\Q \VS{10}Tó kpása lɛ́nnaro,

\par }{\Q akũ odi a lɛ́ kɛkɛro,

\par }{\Q sé ǹ gã̀sãwa boboi kũ gbãnao,

\par }{\Q ama ↄ̃ndↄ̃ dì tó ò zɛ́ lemɛ.


\par }{\Q \VS{11}Tó mlɛ̃̀ bon'ã kɛ̀ a kↄ̃kↄ̃'oriinɛ à a sò,

\par }{\Q à àre vĩ a gũn doro.


\par }{\Q \VS{12}Ɔ̃ndↄ̃ri lɛ́gbɛ nna,

\par }{\Q ama yↄ̃nkↄ lɛ́ dì a kakatɛmɛ.


\par }{\Q \VS{13}Àdi na yã'onaaa yↄ̃nkↄyↄ̃nkↄ,

\par }{\Q àdi a mì dɛ kũ mìsariyã vãnio,


\par }{\Q \VS{14}zaakũ yↄ̃nkↄ dì yã bↄtɛmɛ.

\par }{\Q Lákũ gbɛ̃ke yã kũ ani su dↄ̃ro nà,

\par }{\Q dí mɛ́ ani fↄ̃ à yã kũ ani kɛ a kpɛ onɛɛ?


\par }{\Q \VS{15}Yↄ̃nkↄ zĩ dì a kpasamɛ,

\par }{\Q ari se àdi zɛ́ dↄ̃ gɛna wɛ̃tɛ gũnlo.


\par }{\Q \VS{16}Waiyoo bùsu kũ a kína de kɛfɛnna ũ,

\par }{\Q a ìbanↄ dìgↄ̃ pↄ́ble gbɛ̃ zaa kↄnkↄ.


\par }{\Q \VS{17}Mìnnaden bùsu kũ a kína de kínanɛ ũ,

\par }{\Q a ìbanↄ dì pↄ́ ble a gↄrↄa gbãnakarana yãi,

\par }{\Q adi kɛ wɛ̃dɛna yãinlo.


\par }{\Q \VS{18}Tó gbɛ̃ ma'ã vĩ,

\par }{\Q a kpɛ́ líkↄ̃kũnↄ dìgↄ̃ sikũnamɛ,

\par }{\Q tó àtɛn gwa kũ wɛ́o,

\par }{\Q a kpɛ́ ni í bo.


\par }{\Q \VS{19}Òdi pↄ́ble zↄ̃kↄ̃ kɛ pↄnnakɛna yãimɛ,

\par }{\Q wɛ̃mina dì su kũ yáadↄo,

\par }{\Q ama ↄgↄ mɛ́ àdi su kũ a pínkio.


\par }{\Q \VS{20}Ǹsun kína sↄ̃sↄ̃ro, bee n nɛ̀sɛɛ gũn,

\par }{\Q ǹsun aruzɛkɛde káro, bee n kpɛ́ gũn,

\par }{\Q zaakũ bã ni yã pì sɛ́tɛ à gɛ́ à ońnɛ.




\par }\Chap{11}{\PP \VerseOne{1}Ǹ gba da kũ pↄ́bleo gbɛ̃nↄnɛ,

\par }{\Q zĩkea ĩni le dↄ.


\par }{\Q \VS{2}Ǹ kpaatɛtɛ gbɛ̃nↄn supplanↄnɛ ke sↄraakↄ̃,

\par }{\Q zaakũ ń kisira kũ ani bùsu le dↄ̃ro.


\par }{\Q \VS{3}Tó ludambɛ sira kũ̀ kũ ío,

\par }{\Q àdi ma zĩtɛ legũ ũmɛ,

\par }{\Q tó lí lɛ̀tɛ ifãboki kpa ke ifãlɛtɛ kpa,

\par }{\Q gu kũ à lɛ̀tɛn, gwen àdigↄ̃ wútɛn.


\par }{\Q \VS{4}Gbɛ̃ kũ à wɛ́ dↄ ĩai dì pↄ́ tↄ̃ro,

\par }{\Q gbɛ̃ kũ àtɛn ludambɛ sira gwa dì pↄ́ kɛ̃ro.


\par }{\Q \VS{5}Lákũ ń wɛ̃̀ndiboki dↄ̃ro nà

\par }{\Q ke nɛ́ kasana a da gbɛrɛn,

\par }{\Q ĩni fↄ̃ ǹ Luda Pↄ́sĩndapinkikɛri zĩ dↄ̃ro.


\par }{\Q \VS{6}Ǹ pↄ́ tↄ̃ kↄnkↄ,

\par }{\Q ǹsun ma'ã kũ ↄkↄsiro,

\par }{\Q zaakũ ń dↄ̃ a kpate mɛ́ ani arubarika kɛro.

\par }{\Q Adíkĩnan yá ke adirekũn yá,

\par }{\Q ke onigↄ̃ mana ń pínkin yá, ń dↄ̃ro.


\par }{\Q \VS{7}Gupura nna,

\par }{\Q ifãntɛ̃'ena dì káńgu.


\par }{\Q \VS{8}Bee tó gbɛ̃ wɛ̃̀ndi gbã̀na fↄ̃ àgↄ̃ dera,

\par }{\Q à pↄnna kɛn pínki.

\par }{\Q Bee kũ abireo à laasun lɛ́ gusira gↄrↄa,

\par }{\Q zaakũ onigↄ̃ dasimɛ.

\par }{\Q Yã kũ àtɛn su pínki pãmɛ.


\par }{\SH Lɛ́dana kɛfɛnnanↄa
\par }
{\Q \VS{9}Kɛfɛnna, ǹ pↄnna kɛ n kɛfɛnnakɛgↄrↄa,

\par }{\Q ǹ tó n pↄ kɛ nna n nɛ́gↄ̃gbɛ̃kɛgↄrↄ zĩ.

\par }{\Q Ǹ yã kũ à n pↄ gbà kɛ

\par }{\Q ǹ tɛ́ pↄ́ kũ à kàngui,

\par }{\Q ama a pínki gũn ǹgↄ̃ dↄ̃ kũ

\par }{\Q Luda ni yãkpatɛ kɛ kũnwo.


\par }{\Q \VS{10}Ǹsun tó n pↄ yakaro,

\par }{\Q ǹ n mɛ̀'ũmmanↄ gonla,

\par }{\Q zaakũ kɛfɛnnakɛ kũ mìkã sirao dì gɛ̃ zɛ́lamɛ.




\par }\Chap{12}{\PP \VerseOne{1}Ǹ tó n Kɛ̀ri yã gↄ̃ dↄngu n kɛfɛnnakɛgↄrↄ zĩ

\par }{\Q ari gↄrↄ vãni gɛ́ ká,

\par }{\Q ari wɛ̃̀ kũ ĩni pi ntɛni a nna ma doroa.


\par }{\Q \VS{2}Ǹ tó a yã gↄ̃ dↄngu

\par }{\Q ari ifãntɛ̃ kũ gupurao gↄ̃ lago,

\par }{\Q ari mↄvura kũ susunɛnↄ gↄ̃ sira kũ,

\par }{\Q ari legũmanaa gbɛra guweresari gↄ̃ gɛ́ su.


\par }{\Q \VS{3}Gↄrↄ birea n ↄnↄ nigↄ̃ lukaluka,

\par }{\Q n gbánↄ ni koko,

\par }{\Q n pↄ́sobↄnↄ ni kámma bo kũ ò dasi doro yãi,

\par }{\Q n gugwabↄnↄ ni gu e ń wondoo gũn dãadãa.


\par }{\Q \VS{4}N lɛ́ nigↄ̃ nakↄ̃ana gãnulɛa,

\par }{\Q wísilↄgbɛ kĩni ni busɛ kũnnɛ.

\par }{\Q Bãnↄ wiki ni n vu in,

\par }{\Q nↄkparenↄ lɛ̀ ni kɛnnɛ busɛ.


\par }{\Q \VS{5}Ĩni vĩna kɛ guleinɛ kũ kurena zɛ́ gũnwo,

\par }{\Q n mìkã ni pura kũ lán desu vú bà.

\par }{\Q Ĩni n zĩda gátɛ lán kwa táa'onaa bà,

\par }{\Q pↄ́ke ni n mɛ̀ futɛ doro,

\par }{\Q zaakũ bisãsiri dì gɛ́ a gɛ́kiamɛ,

\par }{\Q akũ ↄ́ↄdↄrinↄ dìgↄ̃ kure gãnulɛa.


\par }{\Q \VS{6}Ǹ tó n Kɛ̀ri yã gↄ̃ dↄngu

\par }{\Q ari n andurufu bà gↄ̃ gɛ́ kɛ̃,

\par }{\Q ari n wura ta gↄ̃ gɛ́ kpakoto kũ,

\par }{\Q ari n í lo gↄ̃ gɛ́ wíwi,

\par }{\Q ari n lↄ̀gↄ guga gↄ̃ gɛ́ wí,


\par }{\Q \VS{7}ari n bùsutiti gↄ̃ ɛra à gɛ́ gɛ̃ zĩtɛn,

\par }{\Q gu kũ à bòn,

\par }{\Q ari n nini gↄ̃ gɛ́ tá

\par }{\Q Luda kũ à kpàmma kĩnaa.


\par }{\Q \VS{8}Makũ laasunde ma pì:

\par }{\Q Yã pã búgubugu,

\par }{\Q a pínki pãmɛ.


\par }{\SH Yã pì lakanaa
\par }
{\PP \VS{9}Abire gbɛra lákũ laasunde pì ↄ̃ndↄ̃ nà, à dↄ̃naa dàdańnɛ. À laasun lɛ̀ à kpátɛ kɛ̀ yãi, akũ à yáasinↄ lɛ̀ dasi.

\VS{10}À kpátɛ kɛ̀ yã manai, akũ a yã pìnↄ kɛ̃̀ a zɛ́a, akũsↄ̃ yãpuramɛ.


\par }{\Q \VS{11}Ɔ̃ndↄ̃ri yãnↄn de

\par }{\Q lákũ gò kũ òdi pↄ́kãdenↄ lɛ́o bàmɛ,

\par }{\Q ń yã'onanↄn de

\par }{\Q lán koosa kũ ò pà gínginnↄ bà.

\par }{\Q Sãdãri mɛ̀n do mɛ́ à yã pìnↄ dà.


\par }{\BB \par }
{\MM \VS{12}Ma nɛ́, ǹ laakari kɛ, ǹsun yãke karanlo. Òdi takadanↄ kɛ̃ dasidasi, à lɛ́ vĩro. Kyókɛna zↄ̃kↄ̃ sↄ̃ àdi mɛ̀ɛ kpasamɛ.

\VS{13}Ò a pínki mà, a mìdɛnaan dí:

\par }{\Q Ǹ vĩna kɛ Ludanɛ,

\par }{\Q ǹgↄ̃ a yãditɛnanↄ kũna,

\par }{\Q zaakũ gbɛ̃ sĩnda pínki yãn gwe.


\par }{\Q \VS{14}Luda ni yãkpatɛ kɛ ó yã sĩnda pínki musu,

\par }{\Q kũ yã kũ utɛnaao pínki,

\par }{\Q bee a mana ke a vãni.


\par }