\NormalFont\ShortTitle{Swĩi}

{\MT YEREMIN SWĨI

\par }{\IP Yeremi u swĩ Yerusɑlɛmu ye bɑ wɔri bɑ kɔsukɑn sɔ̃ kɑ sere Yudɑbɑn torɑnun sɔ̃. U wigibu tubusiɑ yèn sɔ̃ Gusunɔ u derɑ yibɛrɛbɑ bɑ kuɑ mɛ. Adɑmɑ u nɛɛ, Yudɑbɑ bɑ̀ n gɔ̃ru gɔsiɑ, Gusunɔ u koo bu win wɔnwɔndu sɔ̃ɔsi.

\par }{\IS Tire ten kpunɑɑ

\par }{\IQ 1. Yerusɑlɛmu yɑ sɑ̃ɑ nge kurɔ gɔmini, wiru 1.

\par }{\IQ 2. Yinni Gusunɔ u Yerusɑlɛmu sɛɛyɑsiɑ, wiru 2.

\par }{\IQ 3. Nɔni swɑ̃ɑru sɔɔ, yĩiyɔbu wɑ̃ɑ, wiru 3.

\par }{\IQ 4. Yerusɑlɛmugibun wɑhɑlɑ tɑbun sɔ̃, wiru 4.

\par }{\IQ 5. Yinni Gusunɔ, ɑ de su wurɑmɑ wunɛn mi, wiru 5.

\par }{\IE \par }


\ChapOne{1}{\SH Yerusɑlɛmu yɑ sɑ̃ɑ nge kurɔ gɔmini
\par }
{\Q \VerseOne{1}Yerusɑlɛmu yè sɔɔ tɔmbɑ rɑɑ dɑbi,

\par }{\Q wee yɑ wɑ̃ɑ ye tɔnɑ,

\par }{\Q yɑ kuɑ nge gɔmini.

\par }{\Q Yɑ rɑɑ yĩsiru yɑrɑ bwesenun suunu sɔɔ.

\par }{\Q Wee tɛ̃ bɑ ye yoru diisiɑmɔ.


\par }{\Q \VS{2}Yɑ wuri mɔ̀ wɔ̃ku giriru

\par }{\Q mɑ yen nɔni yĩresu kokumɔ.

\par }{\Q Be bɑ rɑɑ sɑ̃ɑ yen kĩnɑsibu,

\par }{\Q ben goo sɑri wi u ye nukuru yɛmiɑsiɑmɔ.

\par }{\Q Be kpuro bɑ kuɑwɑ nɑɑnɛ sɑribɑ,

\par }{\Q mɑ bɑ kuɑ yen yibɛrɛbɑ.


\par }{\Q \VS{3}Bɑ Yudɑbɑ gurɑ bɑ kɑ doonɑ tem tukumɔ.

\par }{\Q Mɛyɑ, bɑ bu dɑm dɔremɔ bɑ yoru diisiɑmɔ.

\par }{\Q Bɑ ku rɑ n wɛ̃rɑbu mɔ.

\par }{\Q Ben yibɛrɛbɑ bɑ bu wɔri subɑru sɔɔ

\par }{\Q bɑ deemɑ bɑ wɑ̃ɑ nɔni swɑ̃ɑru gɑru sɔɔ.


\par }{\Q \VS{4}Yerusɑlɛmu yɑ wɑ̃ɑ nuku sɑnkirɑnu sɔɔ,

\par }{\Q domi bɑ ku rɑ mɑɑ yen swɛɛ sĩ bu tɔ̃ɔ bɑkɑru nɑ.

\par }{\Q Goo kun mɑɑ wɑ̃ɑ yen gbɑ̃rɑ kɔnnɔwɔ.

\par }{\Q Yen yɑ̃ku kowobu bɑ weeweenu mɔ̀.

\par }{\Q Yen wɔndiɑbɑn nuki sɑnkirɑ.

\par }{\Q Yen tii yɑ wɑ̃ɑ nuku sɑnkirɑ bɑkɑru sɔɔ.


\par }{\Q \VS{5}Yen yibɛrɛbɑ bɑ ye tɑbu di,

\par }{\Q mɑ bɑ wɑ̃ɑ bɔri yɛndu sɔɔ.

\par }{\Q Yinni Gusunɔwɑ u ye nuku sɑnkirɑ ni kpɛ̃ɛ

\par }{\Q yen torɑ dɑbinun sɔ̃.

\par }{\Q Wee yibɛrɛbɑ bɑ yen bibu kpɑrɑ

\par }{\Q bɑ kɑ dɑ bɑ yoru diisiɑmɔ.


\par }{\Q \VS{6}Yerusɑlɛmun bɛɛrɛ yɑ kpɑ.

\par }{\Q Mɑ yen wirugibu bɑ kɑ gini weenɛ

\par }{\Q yi yi ǹ yɑkɑsu wɑ yi di.

\par }{\Q Yi ǹ mɑɑ dɑm mɔ

\par }{\Q mɑ yi duki mɔ̀ tɑɑson wuswɑɑn di.


\par }{\Q \VS{7}Sɑɑ yeni sɔɔ, Yerusɑlɛmu yɑ wɑ̃ɑ yɑ̃ɑru sɔɔ,

\par }{\Q yen tɔmbɑ yɑɑyɑɑre mɔ̀.

\par }{\Q Yerɑ yɑ yɑɑyɑ gɑ̃ɑ gee ni yɑ rɑɑ mɔ yellu.

\par }{\Q Sɑnɑm mɛ yen yibɛrɛbɑ bɑ ye kɑmiɑ,

\par }{\Q yɑ goo biɑ u nɑ u ye somi,

\par }{\Q mɑ n yibɛrɛ be dore, bɑ ye yɑɑkoru koosimɔ.


\par }{\Q \VS{8}Yerusɑlɛmu yɑ torɑ too.

\par }{\Q Yen sɔ̃nɑ bɑ ye tusɑ.

\par }{\Q Be bɑ rɑɑ ye doke,

\par }{\Q bɑ̀ n yen bɑnsu wɑ bɑ rɑ ye gɛmwɑ.

\par }{\Q Wee, yen tii, yɑ weeweenu mɔ̀,

\par }{\Q yɑ wɑ̃ɑ sekuru sɔɔ.


\par }{\Q \VS{9}Wee, yen durum yĩreru tɑ wɑ̃ɑ yen yɑberɔ.

\par }{\Q Adɑmɑ yɑ ǹ dɑɑ yen kpeeru bwisikɑ.

\par }{\Q Yɑ wɔrumɑ subɑru sɔɔ

\par }{\Q goo kun ye nukuru yɛmiɑsie.

\par }{\Q Mɑ yɑ nɔɔgiru suɑ yɑ nɛɛ,

\par }{\Q Yinni Gusunɔ, ɑ nɛn nɔni swɑ̃ɑru mɛɛrio.

\par }{\Q A mɛɛrio nge mɛ yibɛrɛ u tii sue.


\par }{\Q \VS{10}Wee, bɑ nɛn gɑ̃ɑ gee ni nɑ mɔ gurɑ.

\par }{\Q Wee, bwese tuku ni ɑ yinɑ nu n wɑ̃ɑ kɑ wunɛn tɔmbu sɑnnu,

\par }{\Q nu duɑ wunɛn sɑ̃ɑ yerɔ.


\par }{\Q \VS{11}Wee, Yerusɑlɛmugibu kpuro bɑ wɑsire

\par }{\Q bɑ dĩɑnu kɑsu ni bɑ koo di.

\par }{\Q Mɑ bɑ kɑ ben gɑ̃ɑ geenu dĩɑ ni kɔsinɑ

\par }{\Q bu wɑ bɑ n kɑ wɑ̃ɑ.

\par }{\Q Yerusɑlɛmu yɑ nɛɛ,

\par }{\Q Yinni Gusunɔ, ɑ mɛɛrio nge mɛ nɑ wɔnwɔndu soore.


\par }{\BB \par }
{\Q \VS{12}Bɛɛyɑ nɑ kɑ yɑ̃, bɛɛ be i sɑrɔ mini kpuro.

\par }{\Q I mɛɛrio nɔni swɑ̃ɑru gɑru tɑ̀ n mɑɑ nɛgii teni kere,

\par }{\Q te Yinni Gusunɔ u mɑn kpɛ̃ɛ win mɔrun sɑɑ sɔɔ.


\par }{\Q \VS{13}Sɑɑ wɔllun di n sɑ̃ɑre u dɔ̃ɔ suremɑ nɛn wɑsi sɔɔ,

\par }{\Q mɑ u mɑn di.

\par }{\Q U nɛn nɑɑsu yinɑ bɛriɑ.

\par }{\Q Mɑ u mɑn surɑ gbɑru gbɑrɑ

\par }{\Q u mɑn kpɛ̃ɛ nuku sɑnkirɑnu sɔɔ sere kɑ bɑɑdommɑɔ.


\par }{\Q \VS{14}U nɛn torɑnu kpuro mɛnnɑ

\par }{\Q nge wɛ̃ɛ yi bɑ tɑrɑ.

\par }{\Q Mɑ u nu gbinisi nɛn wĩirɔ.

\par }{\Q U nɛn dɑm buɑ.

\par }{\Q Mɑ u mɑn yibɛrɛ nɔmu bɛriɑ

\par }{\Q mi nɑ ǹ kpɛ̃ n kɑ tii yinɑ.


\par }{\Q \VS{15}Yinni Gusunɔ u nɛn tɑbu kowobu sururɑ.

\par }{\Q U tɑbu durɔbu mɛnnɑ

\par }{\Q bu kɑ nɛn ɑluwɑɑsibɑ kɑm koosiɑ.

\par }{\Q U nɛ, Yerusɑlɛmu tɑɑkɑ

\par }{\Q nge mɛ bɑ rɑ resɛm tɑɑku.


\par }{\Q \VS{16}Yen sɔ̃nɑ nɑ wurɑ mɔ̀,

\par }{\Q nɑ nɔni yĩresu kokumɔ.

\par }{\Q Wi u koo mɑn nukuru yɛmiɑsiɑ u mɑn wɑ̃ɑru wesiɑ,

\par }{\Q u mɑn deri.

\par }{\Q Nɛn bibɑ nuki sɑnkire,

\par }{\Q domi yibɛrɛ u mɑn kɑmiɑ.


\par }{\BB \par }
{\Q \VS{17}Nɑ nɔmɑ yiiyɑ nɑ kɑnɑru kuɑ.

\par }{\Q Adɑmɑ goo kun nɛ u mɑn nukuru yɛmiɑsiɑ.

\par }{\Q Yinni Gusunɔ u derɑ be bɑ kɑ nɛn tɔmbu Isirelibɑ sikerenɛ

\par }{\Q bɑ kuɑ nɛn yibɛrɛbɑ,

\par }{\Q mɑ bɑ mɑn gɑrisi disi.


\par }{\BB \par }
{\Q \VS{18}Yinni Gusunɔ u gem mɔ ye u kɑ kuɑ mɛ.

\par }{\Q Domi nɑ ǹ win gere mɛm nɔɔwɛ.

\par }{\Q Bɛɛ bwesenu kpuro, i swɑɑ dɑkio i nɔ,

\par }{\Q kpɑ i nɛn nuku sɑnkirɑnu wɑ.

\par }{\Q Nɛn wɔndiɑbɑ kɑ nɛn ɑluwɑɑsibɑ bɑ yoru dɑ tem tukumɔ.


\par }{\Q \VS{19}Nɑ nɛn kĩnɑsibu somiru kɑnɑ,

\par }{\Q ɑdɑmɑ bɑ mɑn bɔrɔ kɔ̃ɔru kuɑ.

\par }{\Q Nɛn yɑ̃ku kowobu kɑ wuun guro gurobu bɑ gu nɛn swɛɛ sɔɔ

\par }{\Q sɑnɑm mɛ bɑ dĩɑnu kɑsu ni bɑ koo di bɑ n kɑ wɑ̃ɑ.


\par }{\Q \VS{20}Yinni Gusunɔ, ɑ nɛn nɔni swɑ̃ɑru mɛɛrio,

\par }{\Q nɛn bwɛ̃rɑ kun kpĩ.

\par }{\Q Nɑ nuki sɑnkire too,

\par }{\Q domi nɑ ǹ nun mɛm nɔɔwɛ.

\par }{\Q Tɔɔwɔ tɑbu sun dimɔ.

\par }{\Q Mɑ wuun sɔɔwɔ gɔɔ wɑ̃ɑ.


\par }{\Q \VS{21}Bɑ nɛn weeweenu nuɑ.

\par }{\Q Adɑmɑ goo kun mɑn nukuru yɛmiɑsie.

\par }{\Q Yibɛrɛbɑn nukurɑ dorɑ, yèn sɔ̃ ɑ mɑn kuɑ mɛ.

\par }{\Q Ǹ n mɛn nɑ, ɑ de tɔ̃ɔ te, tu nɑ te ɑ geruɑ mi,

\par }{\Q kpɑ bu ko nge nɛ.


\par }{\Q \VS{22}A ben nuku kɔ̃suru mɛɛrio,

\par }{\Q kpɑ ɑ bu kuɑ nge mɛ ɑ mɑn kuɑ nɛn durum kpɑ̃ɑrun sɔ̃.

\par }{\Q A mɛɛrio nge mɛ nɑ weeweenu mɔ̀, nɛn nuki sɑnkire.




\par }\Chap{2}{\SH Yinni Gusunɔ u Yerusɑlɛmu sɛɛyɑsiɑ
\par }
{\Q \VerseOne{1}Yinni Gusunɔn mɔru bɑkɑ yɑ seewɑ.

\par }{\Q Mɑ yɑ Yerusɑlɛmu wukiri nge guru wii bɑkɑru.

\par }{\Q Yen bɛɛrɛ ye yɑ rɑɑ girɑri sere guru winɔ,

\par }{\Q u ye kɑrɑ u kɔ̃ temɔ.

\par }{\Q Win mɔru yen sɑɑ sɔɔ,

\par }{\Q u ǹ yɑɑye mɑ Yerusɑlɛmu yɑ sɑ̃ɑ win nɑɑ sɔnditiɑ.


\par }{\Q \VS{2}U Isirelibɑn wɑ̃ɑ yenu

\par }{\Q kɑ ben wusun gbɑ̃rɑnu kpuro sururɑ kɑ mɔru wɔnwɔndu sɑri.

\par }{\Q Ni wee nu wɔrukɑ temɔ.

\par }{\Q U ben bɑndu kɑ ten wirugibun dɑm buɑ.


\par }{\Q \VS{3}U Isirelibɑn dɑm kpuro buɑ win mɔru bɑkɑn sɔ̃.

\par }{\Q U tii bɔkuɑ sɑnɑm mɛ yibɛrɛbɑ bɑ bu wɔrim nɑ.

\par }{\Q Mɑ u Isireli be dɔ̃ɔ kɑre,

\par }{\Q mɑ dɔ̃ɔ wi, u bu di beri berikɑ.


\par }{\Q \VS{4}U bu win tɛndu gɑwe kɑ win nɔm geu.

\par }{\Q Mɑ u bu yĩisi nge yibɛrɛ,

\par }{\Q u kpuro go ye yɑ geɑ sɑ̃ɑ ben nɔni sɔɔ.

\par }{\Q U derɑ win mɔru yɑburɑ nge dɔ̃ɔ

\par }{\Q ben wɑ̃ɑ yenɔ Yerusɑlɛmuɔ.


\par }{\Q \VS{5}Yinni Gusunɔ u Isirelibɑ wɔri nge yibɛrɛ.

\par }{\Q U bu mwɑ nge dɔ̃ɔ u ben dii geenu di.

\par }{\Q U ben gbɑ̃rɑnu kɔsukɑ,

\par }{\Q mɑ u derɑ wuri yi nɔɔrɑmɔ bɑɑmɑ ben suunu sɔɔ.


\par }{\Q \VS{6}U win sɑ̃ɑ yeru kɔsukɑ.

\par }{\Q U derɑ bɑ ku rɑ mɑɑ sɑ̃ɑrun tɔ̃ɔ bɑkɑnu kɑ tɔ̃ɔ wɛ̃rɑrugiru di.

\par }{\Q Win mɔru seewɑ kɑ dɑm.

\par }{\Q Mɑ u sinɑ boko kɑ yɑ̃ku kowobu yinɑ.


\par }{\Q \VS{7}U win sɑ̃ɑ yeru mi bɑ rɑ nùn yɑ̃kuru kue biru kisi.

\par }{\Q U yibɛrɛbɑ Yerusɑlɛmun dii geenu nɔmu bɛriɑ.

\par }{\Q Mɑ wɔkinu nɔɔrɑ win sɑ̃ɑ yeru mi, nge tɔ̃ɔ bɑkɑnun sɑɑ.


\par }{\Q \VS{8}Yinni Gusunɔ u gɔ̃ru doke u Yerusɑlɛmun gbɑ̃rɑnu kɔsuku.

\par }{\Q Wee u nu kɔsukɑ kpuro mɑm mɑm.

\par }{\Q Yɑ kuɑ wɔnwɔndu bɑɑmɑ kpuro.

\par }{\Q Gbɑ̃rɑnu yiru ye kpuro yɑ kuɑ bɑnsu.


\par }{\Q \VS{9}Yen kɔnnɔsu su numɑ temɔ.

\par }{\Q Sin dɑ̃ɑ ye bɑ rɑ kɑ su sɛ̃suku yɑ bɔɔkirɑ.

\par }{\Q Mɑ bɑ yen sinɑ boko kɑ yen wirugibu gurɑ

\par }{\Q bɑ kɑ dɑ tem tukumɔ.

\par }{\Q Woodɑ mɑɑ sɑri.

\par }{\Q Bɑɑ Gusunɔn sɔmɔbu bɑ ǹ mɑɑ kɑ̃sinu wɑɑmɔ win min di.


\par }{\Q \VS{10}Wee, yen guro gurobu bɑ sɔ̃ temɔ bɑ nɔsu mɑɑri.

\par }{\Q Bɑ tii torom wisi winɔ,

\par }{\Q bɑ sɑɑki deewɑ nuku sɑnkirɑnun sɔ̃.

\par }{\Q Mɑ yen wɔndiɑbɑ bɑ sɔ̃ bɑ tuke.


\par }{\BB \par }
{\Q \VS{11}Nɛn nɔni yɑndɑmɔ wurin sɔ̃.

\par }{\Q Nɛn wɑsi gbisimɔ mɑ nɛn tororɑ kɑre.

\par }{\Q Domi nɛn tɔmbɑ kɑm kuɑ.

\par }{\Q Wee, bii wɛ̃ɛnu kɑ bibu bɑ wɑ̃ɑ Yerusɑlɛmun swɛɛ sɔɔ,

\par }{\Q bɑ ǹ mɑɑ dɑm mɔ.


\par }{\Q \VS{12}Bɑ ben mɛrobu sɔ̃ɔmɔ bɑ mɔ̀,

\par }{\Q mɑnɑ sɑ ko dĩɑnu wɑ.

\par }{\Q Mɑ bɑ wɔrukumɔ swɛɛ sɔɔ nge be bɑ mɛɛrɑ kuɑ.

\par }{\Q Gɑbɑ gbisukumɔ ben mɛron tororu wɔllɔ.


\par }{\BB \par }
{\Q \VS{13}Yerusɑlɛmu, mbɑ kon nun sɔ̃.

\par }{\Q Mbɑ kon kɑ nun weesinɑ.

\par }{\Q Wɑrɑ u mɑɑ nɔni sɔ̃ɔre nge wunɛ,

\par }{\Q n kɑ kpĩ n nun nukuru yɛmiɑsiɑ.

\par }{\Q Domi wunɛn nɔni swɑ̃ɑrɑ kpɑ̃ nge nim wɔ̃kun nim.

\par }{\Q Goo sɑri wi u koo kpĩ u tu kpeesiɑ.


\par }{\Q \VS{14}Wunɛn sɔmɔbu bɑ nun gɑri weesugii sɔ̃ɔwɑ.

\par }{\Q Bɑ ǹ nun wunɛn torɑnu sɔ̃ɔsi

\par }{\Q bu kɑ nun gbɑrɑ yorun di.

\par }{\Q Gɑri weesugiiyɑ bɑ nun sɔ̃ɔwɑ yi yi nun nɔni wɔ̃kuɑ.


\par }{\Q \VS{15}Wee, tɛ̃ wi u sɑrɔ u rɑ nun tɑkɑ koosiwɑ u yɛ̃ɛ,

\par }{\Q kpɑ u wiɑ ko u nɛɛ,

\par }{\Q wuu geniwɑ bɑ rɑ rɑɑ soku wuu burɔ,

\par }{\Q gèn sɔ̃ hɑnduniɑn tɔmbu kpuro bɑ rɑ n nuku dobu mɔ̀?


\par }{\Q \VS{16}Kpɑ yibɛrɛbɑ bɑ n nɔɔ tɛndu bɛri

\par }{\Q bɑ n nun yɛ̃ɛmɔ bɑ n mɔ̀,

\par }{\Q sɑ nun mwɛ nge dĩɑ dɔkɑ.

\par }{\Q Wee, tɔ̃ɔ te sɑ mɑrɑ tɑ tunumɑ,

\par }{\Q sɑ tu wɑ.


\par }{\Q \VS{17}Yinni Gusunɔ u kuɑ ye u gɔ̃ru doke.

\par }{\Q U yibiɑ ye u geruɑ sɑɑ yellun di u nɛɛ,

\par }{\Q u koo ko.

\par }{\Q Wee u wunɛ Yerusɑlɛmu kɑm kuɑ.

\par }{\Q U ǹ wunɛn wɔnwɔndu wɑ.

\par }{\Q U derɑ yibɛrɛbɑn nukurɑ dorɑ wunɛn sɔ̃,

\par }{\Q domi u bu dɑm kɑ̃.


\par }{\BB \par }
{\Q \VS{18}Yerusɑlɛmu, ɑ Yinni Gusunɔ nɔɔgiru sueyo,

\par }{\Q ɑ de u wunɛn wuri nɔ.

\par }{\Q A nɔni yĩresu kokuo nge dɑɑru.

\par }{\Q A ku wɛ̃rɑ, ɑ ku wuri mɑri.


\par }{\Q \VS{19}A seewo ɑ wuri ko wɔ̃kuru,

\par }{\Q ɑ wunɛn gɔ̃ru kpuro kusiɑ Yinni Gusunɔn wuswɑɑɔ.

\par }{\Q A nɔmɑ yiiyo ɑ nùn kɑnɑ wunɛn bibun sɔ̃

\par }{\Q be bɑ gbimɔ swɛɛ sɔɔ gɔ̃ɔrun sɔ̃.


\par }{\BB \par }
{\Q \VS{20}Yinni Gusunɔ, ɑ mɛɛrio ɑ wɑ.

\par }{\Q Wɑrɑ ɑ kuɑre nge mɛ.

\par }{\Q Mbɑn sɔ̃nɑ ɑ derɑ tɔn kurɔbɑ ben bibu temɑ be bɑ kĩ mi.

\par }{\Q Mbɑn sɔ̃nɑ ɑ derɑ yibɛrɛbɑ bɑ mɑɑ wunɛn sɔmɔbu kɑ yɑ̃ku kowobu go wunɛn sɑ̃ɑ yerɔ.


\par }{\Q \VS{21}Wee bukurobu kɑ bibun gonu nu kpĩ swɛɛ sɔɔ.

\par }{\Q Bɑ nɛn wɔndiɑbɑ kɑ ɑluwɑɑsibɑ go tɑbu sɔɔ.

\par }{\Q A derɑ bɑ bu sɑkirɑ wɔnwɔndu sɑri, wunɛn mɔrun sɑɑ.


\par }{\Q \VS{22}A nɛn yibɛrɛ be nɑ nɑsie sokusiɑ bɑɑmɑn di

\par }{\Q bɑ mɛnnɑ nge tɔ̃ɔ bɑkɑrun sɑɑ.

\par }{\Q Yen dɔmɑ te, goo kun kisire.

\par }{\Q Goo kun mɑɑ seewe bii be nɑ kĩ nɑ seeyɑ sɔɔ.

\par }{\Q A derɑ nɛn yibɛrɛ u bu go kpuro.




\par }\Chap{3}{\SH Nɔni swɑ̃ɑru sɔɔ, yĩiyɔbu wɑ̃ɑ
\par }
{\Q \VerseOne{1}Nɑ sɑ̃ɑwɑ tɔnu wi u nɔni swɑ̃ɑru yɛ̃

\par }{\Q te tɑ nɑ Yinni Gusunɔn mɔrun sɔ̃.


\par }{\Q \VS{2}U derɑ nɑ dɑ yɑm wɔ̃kuru sɔɔ, mi yɑm bururɑm sɑri.


\par }{\Q \VS{3}Nɛ turowɑ u nɔmɑ doke bururu kɑ yokɑ.


\par }{\Q \VS{4}U derɑ nɑ woorɑ sɑɑ nɛn wirun di sere kɑ nɛn nɑɑsɔ.

\par }{\Q N sɑ̃ɑre u nɛn kukunu kɔsukɑ,


\par }{\Q \VS{5}u kɑ mɑn nuku sɑnkirɑnu kɑ nɔni swɑ̃ɑru bunɑnɑ nge gbɑ̃rɑru.


\par }{\Q \VS{6}U derɑ nɑ dɑ yɑm wɔ̃kuru sɔɔ

\par }{\Q nge gɔri be bɑ gu n tɛ.


\par }{\Q \VS{7}U mɑn gbɑ̃rɑru bunɑnɑ n ku kɑ yɑri,

\par }{\Q mɑ u mɑn bɔkuɑ kɑ yɔni dɑmgii.


\par }{\Q \VS{8}Mɑ nɑ nɔɔgiru suɑ nɑ somiru kɑnɑ.

\par }{\Q Adɑmɑ u ǹ mɑn swɑɑ dɑki u sere nɛn kɑnɑru mwɑ.


\par }{\Q \VS{9}U nɛn swɑɑ kɛnuɑ kɑ kpee bɑkɑnu,

\par }{\Q u ye go.


\par }{\Q \VS{10}U kukuɑ u mɑn mɑrɑ

\par }{\Q nge gbeeku bɔ̃ɔ ge gɑ yɑɑ mɑrɑ.

\par }{\Q U mɑn mɑrɑ nge gbee sunɔ

\par }{\Q ge gɑ yɑɑ yɔɔru bwɛ̃ɛyɛ.


\par }{\Q \VS{11}U nɛn swɛɛ bɔɔrɑ,

\par }{\Q mɑ u mɑn mwɑ u gɛ̃ɛkɑ.

\par }{\Q U mɑn deri biti sɔɔ.


\par }{\Q \VS{12}U win tɛndu bɛri

\par }{\Q mɑ u mɑn kuɑ nge yɑɑ ye u koo to.


\par }{\Q \VS{13}U nɛn yɛ̃sɑ yɑburɑ kɑ sɛ̃ɛnu.


\par }{\Q \VS{14}Mɑ tɔmbu kpuro bɑ mɑn yɛ̃ɛmɔ

\par }{\Q bɑ womusu dokemɔ tɔ̃ɔ bɑɑtere.


\par }{\Q \VS{15}U derɑ nɑ nɔni swɑ̃ɑru wɑ

\par }{\Q mɑ nuku sɑnkirɑrɑ mɑn goomɔ nge tɑm.


\par }{\Q \VS{16}U derɑ nɑ kpenu temɑ

\par }{\Q mɑ nɛn donnu bɔɔkirɑ.

\par }{\Q Mɑ u mɑn torom wisi.


\par }{\Q \VS{17}U derɑ nɑ ǹ mɑɑ wɑ̃ɑ bɔri yɛndu sɔɔ,

\par }{\Q nɑ ǹ mɑɑ nuku dobu mɔ.


\par }{\Q \VS{18}Mɑ nɑ geruɑ nɑ nɛɛ,

\par }{\Q nɑ ǹ mɑɑ dɑm mɔ,

\par }{\Q nɑ ǹ mɑɑ gɑ̃ɑnu yĩiyɔ wi, Yinni Gusunɔn mi.


\par }{\BB \par }
{\Q \VS{19}Nɑ̀ n nɛn nɔni swɑ̃ɑru yɑɑyɑ,

\par }{\Q n dɑ n sɑ̃ɑrewɑ nge dɑ̃ɑ sosurɑrun nimɑ nɑ nɔrɑ kɑ dɛ̃ɛ.


\par }{\Q \VS{20}Nɑ̀ n yenibɑ kpuro yɑɑyɑ, nɑ rɑ wururewɑ.


\par }{\Q \VS{21}Adɑmɑ wee ye yɑ mɑn yĩiyɔbu wɛ̃ɛmɔ.

\par }{\Q Nɑ kĩ n tii ye yɑɑyɑsiɑ n gere.


\par }{\Q \VS{22}Yerɑ, Yinni Gusunɔn durom kun kpɑ,

\par }{\Q win wɔnwɔndɑ kun mɑɑ nɔru kue.


\par }{\Q \VS{23}Tɑ rɑ n wurɑmɑmɔwɑ bururu bɑɑtere.

\par }{\Q Win bɔrɔkiniru tɑ kpɑ̃.


\par }{\Q \VS{24}Nɑ nɛɛ, Yinni Gusunɔ u sɑ̃ɑwɑ nɛgii.

\par }{\Q Yen sɔ̃nɑ nɑ yĩiyɔbu mɔ wi sɔɔ.


\par }{\Q \VS{25}U rɑ wi u nùn nɑɑnɛ sɑ̃ɑ kĩru sɔ̃ɔsi,

\par }{\Q kpɑ u wi u nùn kɑsu durom kuɑ.


\par }{\Q \VS{26}Yɑ wɑ̃ tɔnu ù n Gusunɔn somiru mɑrɑ kɑ tɛmɑnɑbu.


\par }{\Q \VS{27}Yɑ wɑ̃ tɔnu u Gusunɔn yoru wurɑ win ɑluwɑɑsiru sɔɔ.


\par }{\Q \VS{28}Ù n lɑɑkɑri mɛɛribu gɑbu wɑ,

\par }{\Q u tii gɑwo sɛ̃ɛ u dɑ u n wɑ̃ɑ wi turo,

\par }{\Q domi Yinni Gusunɔwɑ u nùn bu kpɛ̃ɛ.


\par }{\Q \VS{29}U n nùn wiru kpĩiyɛ win nuku sɑnkirɑnu sɔɔ,

\par }{\Q kpɑ u n yĩiyɔ mɑ u koo nùn somi.


\par }{\Q \VS{30}U wi u nùn bɑɑrɑ soomɔ bɑɑru tĩiyɔ u sɔmɛ,

\par }{\Q kpɑ u wurɑ bu nùn wɔmɛ.


\par }{\Q \VS{31}Domi Yinni Gusunɔ u ku rɑ tɔnu biru kisi kɑ bɑɑdommɑɔ.


\par }{\Q \VS{32}Bɑɑ ù n derɑ yɛ̃ro u nɔni swɑ̃ɑru wɑ,

\par }{\Q kɑ mɛ, u nùn kĩ too,

\par }{\Q domi win wɔnwɔndɑ kpɑ̃.


\par }{\Q \VS{33}N ǹ win kĩru u kɑ tɔnu nɔni sɔ̃,

\par }{\Q kpɑ u nùn nuki sɑnku.


\par }{\BB \par }
{\Q \VS{34-36}Yinni Gusunɔ u yɛ̃

\par }{\Q sɑnɑm mɛ bɑ yobu nɔni sɔ̃ɔmɔ bɑ tɑɑkumɔ.

\par }{\Q U yɛ̃ sɑnɑm mɛ bɑ ǹ tɔmbu kuɑmmɛ nge mɛ n weenɛ.

\par }{\Q U yɛ̃ sɑnɑm mɛ bɑ ǹ bu siriɑmmɛ dee dee.


\par }{\Q \VS{37}Goo kun kpɛ̃ u nɛɛ, gɑ̃ɑnu nu kooro,

\par }{\Q Yinni Gusunɔ ù kun nin woodɑ wɛ̃.


\par }{\Q \VS{38}Wi, Gusunɔ Wɔrukoo

\par }{\Q wiyɑ u rɑ de geɑ kɑ kɔ̃sɑ yu nɑ.


\par }{\Q \VS{39}Ǹ n mɛn nɑ, mbɑn sɔ̃nɑ tɔnu u ko n weeweenu mɔ̀.

\par }{\Q U de u weeweenu ko win durum sɔ̃.


\par }{\Q \VS{40}Yen sɔ̃, i de su bɛsɛn dɑɑ mɛɛri

\par }{\Q kpɑ su ye wɛ̃ɛri

\par }{\Q su wɑ su kɑ gɔsirɑmɑ Yinni Gusunɔn mi.


\par }{\Q \VS{41}Gusunɔ u wɑ̃ɑ wɔllɔ.

\par }{\Q I de su nɔmɑ yiiyɑ su nùn kɑnɑ.


\par }{\Q \VS{42}Su nɛɛ, Yinni, sɑ durum kuɑ,

\par }{\Q sɑ nun seesi.

\par }{\Q A ǹ sun suuru kue.


\par }{\Q \VS{43}A tii beruɑ wunɛn mɔru bɑkɑn sɔ̃,

\par }{\Q mɑ ɑ sun nɑɑ girɑ ɑ go wɔnwɔndu sɑri.


\par }{\Q \VS{44}A duɑ guru wiru sɔɔ ɑ ku kɑ bɛsɛn kɑnɑru nɔn sɔ̃.


\par }{\Q \VS{45}A derɑ bɑ sun gɑrisi nge kubɑnu bwesenun suunu sɔɔ.


\par }{\Q \VS{46}Bɛsɛn yibɛrɛbɑ kpuro bɑ sun nɔɔ kuurimɔ.


\par }{\Q \VS{47}Ye yɑ sun tie, yerɑ nɑndɑbu kɑ bɛrum,

\par }{\Q domi bɑ bɛsɛn yɑ̃nu gurɑ,

\par }{\Q bɛsɛn tem mu kuɑ bɑnsu.


\par }{\Q \VS{48}Wee nɑ nɔni yĩresu kokumɔ

\par }{\Q yèn sɔ̃ nɛn tɔmbɑ kɑm kuɑ.


\par }{\Q \VS{49}Nɛn nɔni yĩresu kokumɔ, su ǹ yɔ̃re,


\par }{\Q \VS{50}nɑ kɑ mɑrɑ Yinni Gusunɔ u nɛn lɑɑkɑri koomɑ wɔllun di,


\par }{\Q \VS{51}kpɑ u wɑ mɑ ye yɑ Yerusɑlɛmugibu deemɑmɔ,

\par }{\Q yɑ nɛn nuki sɑnkɑ.


\par }{\BB \par }
{\Q \VS{52}Be bɑ mɑn tusɑ kɑm sɔɔ

\par }{\Q bɑ mɑn nɑɑ girɑ nge gunɔ.


\par }{\Q \VS{53}Bɑ kĩ bu nɛn wɑ̃ɑru kpeesiɑ wɔru sɔɔ.

\par }{\Q Bɑ mɑn kpenu kɑsukɑ.


\par }{\Q \VS{54}Nim mu mɑn mwɛɛmɔ,

\par }{\Q mɑ nɑ nɛɛ, nɑ kɑm kuɑwɑ.


\par }{\Q \VS{55}Sɑɑ ye sɔɔ, nɑ kɑnɑru kuɑ nɑ nɛɛ,

\par }{\Q Yinni Gusunɔ, nɑ nun sokɑ sɑɑ wɔru ge sɔɔn di,


\par }{\Q \VS{56}mɑ ɑ nɛn nɔɔ nuɑ.

\par }{\Q A ku wunɛn swɑɑ kɔre.

\par }{\Q A nɛn wuri kɑ nɛn weeweenu nɔɔwɔ.


\par }{\Q \VS{57}Dɔmɑ te, ɑ mɑn susi,

\par }{\Q ɑ mɑn sɔ̃ɔwɑ ɑ nɛɛ, n ku bɛrum ko.


\par }{\Q \VS{58}Yinni ɑ mɑn siriɑ

\par }{\Q mɑ ɑ nɛn wɑ̃ɑru yɑkiɑ.


\par }{\Q \VS{59}A wɑ kɔ̃sɑ ye bɑ mɑn kuɑ,

\par }{\Q ɑ mɑn sirio.


\par }{\Q \VS{60}A wɑ mɔru ye bɑ mɑn kɔsiemɔ

\par }{\Q kɑ nɔɔ tiɑ ye bɑ mɔ̀ bu kɑ mɑn seesi.


\par }{\Q \VS{61}Yinni Gusunɔ, ɑ ben wɔmɑ nuɑ ye bɑ mɑn koosimɔ.


\par }{\Q \VS{62}A ben nɔɔ tiɑ wɑ ye bɑ mɑn koosi

\par }{\Q bɑ kɑ mɑn gerusimɔ tɔ̃ɔ bɑɑtere.


\par }{\Q \VS{63}Ye bɑ mɔ̀ kpuro sɔɔ gesi,

\par }{\Q nɛnɑ bɑ rɑ n womu dokemɔ.


\par }{\Q \VS{64}Yinni Gusunɔ, nɑ yɛ̃ mɑ kɑɑ bu kɔsie

\par }{\Q nge mɛ ben kookoosu nɛ.


\par }{\Q \VS{65}Kɑɑ ben gɔ̃run nɔni wɔ̃ke

\par }{\Q kpɑ ɑ de wunɛn bɔ̃ri yi n sɑ̃ɑ ben bɑɑ.


\par }{\Q \VS{66}Kɑɑ bu nɑɑ girɑ kɑ mɔru bɑkɑ

\par }{\Q kpɑ ɑ bu kpeerɑsiɑ

\par }{\Q bɑ kun mɑɑ wɑ̃ɑ tem mɛ sɔɔ.




\par }\Chap{4}{\SH Yerusɑlɛmugibun wɑhɑlɑ tɑbun sɔ̃
\par }
{\Q \VerseOne{1}Yinni Gusunɔn sɑ̃ɑ yerun wurɑ geɑ ye, yɑ tĩrɑ.

\par }{\Q Ten kpenu nu yɑri swɛɛ kpuro sɔɔ.


\par }{\Q \VS{2}Yerusɑlɛmun tɔn be bɑ rɑɑ gɑrisi nge wurɑ geɑ,

\par }{\Q bɑ gisɔ bu gɑrisiwɑ nge tem mɔnnu.


\par }{\Q \VS{3}Bɑɑ kɑ gbeeku bɔ̃nɔ, nu rɑ nin binu bom kɛ̃.

\par }{\Q Adɑmɑ nɛn tɔmbu bɑ ǹ ben bibun wɔnwɔndu mɔ.

\par }{\Q Bɑ sɑ̃ɑwɑ nge tɑɑtɑɑ niru te tɑ wɑ̃ɑ gbɑburɔ.


\par }{\Q \VS{4}Bɑ derɑ ben bii wɛ̃ɛnun yɑri mɑni nin dɑrosu sɔɔ nim nɔrun sɔ̃.

\par }{\Q Bibu bɑ dĩɑnu kɑsu, ɑdɑmɑ goo sɑri wi u koo bu wɛ̃.


\par }{\Q \VS{5}Be bɑ rɑ rɑɑ dĩɑ geenu di,

\par }{\Q bɑ gbisukumɔ swɛɛ sɔɔ.

\par }{\Q Be bɑ seeyɑ doo nɔɔru sɔɔ,

\par }{\Q bɑ kubɑnu bũurimɔ.


\par }{\Q \VS{6}Nɛn tɔmbun sɛɛyɑsiɑbu bu kpɑ̃, bu Sodomugibu kere,

\par }{\Q wuu ge Yinni Gusunɔ u kpeerɑsiɑ nɔni kpɑki teeru

\par }{\Q goon nɔmɑ sɑri mi sɔɔ.


\par }{\Q \VS{7}Ben sinɑ bibu bɑ rɑɑ wɛ̃su bururɑm kere.

\par }{\Q Bɑ mɑm bom bekum bururɑm kere.

\par }{\Q Ben wɑsin gɔnɑ rɑ n sɔ̃riwɑ

\par }{\Q kpɑ ben wuswɑɑ yɑ n bɑllimɔ nge kpee gobiginu.


\par }{\Q \VS{8}Adɑmɑ tɛ̃ bɑ dɔ̃ɔ durom tĩrɑm kere.

\par }{\Q Bɑ ku rɑ mɑɑ bu tubu swɛɛ sɔɔ.

\par }{\Q Bɑ woorewɑ sere ben gɔnɑ yɑ kukunu mɑni.

\par }{\Q Mɑ ben wɑsi gbere nge dɑ̃ɑ gbebɑ.


\par }{\Q \VS{9}Be bɑ gbimɔ tɑbu sɔɔ, ben gɔɔ burɑm bo

\par }{\Q n kere be bɑ rɑ nɔni sɔ̃ɔre

\par }{\Q bu woorɑ gɔ̃ɔrun sɔ̃ bu sere gbi.


\par }{\Q \VS{10}Bɑɑ mɛ bii mɛrobu bɑ ben bibu kĩ too,

\par }{\Q kɑ mɛ, bɑ bu yikumɔ bɑ dimɔ

\par }{\Q wɑhɑlɑ ye yɑ be, nɛn tɔmbu deemɑn sɔ̃.


\par }{\BB \par }
{\Q \VS{11}Yinni Gusunɔ u win mɔru kpuro sɔ̃ɔsi,

\par }{\Q u Yerusɑlɛmu dɔ̃ɔ sɔ̃re

\par }{\Q mɑ yɑ dɔ̃ɔ mwɑɑrɑ sere kɑ yen kpɛɛkpɛɛkuɔ.


\par }{\Q \VS{12}Sinɑ boko goo ǹ kun mɛ tɔn diro goo sɑri hɑnduniɑ sɔɔ

\par }{\Q wi u rɑɑ tɑmɑɑ yibɛrɛ u koo kpĩ u du Yerusɑlɛmun gbɑ̃rɑrun kɔnnɔn di.


\par }{\Q \VS{13}Wɑhɑlɑ bɑkɑ yeni yɑ nɑwɑ

\par }{\Q Gusunɔn sɔmɔbu kɑ yɑ̃ku kowobun torɑnun sɔ̃.

\par }{\Q Domi berɑ bɑ be bɑ ǹ torɑnu gɑnu kuen yɛm yɑri Yerusɑlɛmun swɛɛ sɔɔ.


\par }{\Q \VS{14}Bɑ rɑ n sirenɛwɑ swɛɛ sɔɔ bɑ n bɑbi nge wɔ̃kobu

\par }{\Q bɑ n disi sɔɔwɑ tɔmbun yɛm sɔ̃.

\par }{\Q Goo kun kɑ̃kɔ u mɑm ben yɑ̃nu bɑbɑ.


\par }{\Q \VS{15}Bɑ̀ n dɑ tɔmbun bɔkuɔ, bɑ rɑ bu girewɑ bu nɛɛ,

\par }{\Q i doonɔ minin di, bɛɛ disigibu.

\par }{\Q I ku susimɑ i sun bɑbɑ.

\par }{\Q Yerɑ bɑ rɑ doonɛ min di bɑ kun yɛ̃ mi bɑ dɔɔ.

\par }{\Q Bɑ̀ n mɑɑ wɑ̃ɑ bwese tukunun suunu sɔɔ,

\par }{\Q nu rɑ bu sɔ̃wɑ nu nɛɛ,

\par }{\Q i ku sinɑ bɛsɛn suunu sɔɔ mini n kɑ tɛ.


\par }{\Q \VS{16}Yinni Gusunɔn tii u bu yɑrinɑsiɑ kɑ mɔru.

\par }{\Q U ǹ kĩ u bu wɑ.

\par }{\Q U ǹ ben yɑ̃ku kowo goo doke gɑ̃ɑnu.

\par }{\Q U ǹ mɑɑ ben durɔ tɔkɔnun wɔnwɔndu kue.


\par }{\BB \par }
{\Q \VS{17}Sɑ swɑɑ mɛɛrɑ sɑ wɑsirɑ

\par }{\Q su kɑ wɑ mìn di somirɑ koo sun nɑɑwɑ.

\par }{\Q Sɑ rɑɑ bweseru gɑru mɛɛrɑ

\par }{\Q te sɑ yĩiyɔ tɑ koo sun fɑɑbɑ ko.

\par }{\Q Wee, tɑ ǹ sun fɑɑbɑ kue.


\par }{\Q \VS{18}Yibɛrɛbɑ bɑ bɛsɛn sɑnu sɑnusu mɛɛrɑ,

\par }{\Q bu kɑ sun yinɑri su dɑ wuun bɑtumɑ sɔɔ.

\par }{\Q Bɛsɛn gɔɔ turuku kuɑ.

\par }{\Q Bɛsɛn wɑ̃ɑrun tɔ̃rɑ kpɑwɑ mi.


\par }{\Q \VS{19}Bɛsɛn yibɛrɛ be, bɑ gunɔ bɑkeru sɑ̃ɑbu kere.

\par }{\Q Bɑ sun yɔɔru bwɛ̃ɛyɛ gbɑburɔ.

\par }{\Q Bɑ sun nɑɑ gire sere guunu wɔllɔ.


\par }{\Q \VS{20}Bɛsɛn sinɑ boko wi u derɑ sɑ wɑ̃ɑ,

\par }{\Q wi, wi Yinni Gusunɔ u gɔsɑ,

\par }{\Q wee, bɑ nùn yinɑ mwɑ.

\par }{\Q N deemɑ sɑ rɑɑ nɛɛ,

\par }{\Q win sɑɑbuwɑ sɑ kɑ tii mɔ bwesenun suunu sɔɔ.


\par }{\BB \par }
{\Q \VS{21}Bɛɛ mɑɑ Edɔmubɑ, bɛɛ be i wɑ̃ɑ Usiɔ,

\par }{\Q i ko kpĩ i nuku dobu ko tɛ̃,

\par }{\Q ɑdɑmɑ i n yɛ̃ mɑ siribu bɛɛ mɑrɑ.

\par }{\Q I ko i ko nge be tɑm mu goomɔ kpɑ i tereru yɔ̃rɑ.


\par }{\Q \VS{22}Bɛɛ Yerusɑlɛmugibu, bɛɛn sɛɛyɑsiɑbu kpɑ.

\par }{\Q Bɑ ǹ mɑɑ bɛɛ yoru mwɑɑmɔ bu kɑ doonɑ.

\par }{\Q Adɑmɑ bɛɛ Edɔmubɑ, Yinni Gusunɔ u koo bɛɛ mɔru kɔsiɑ,

\par }{\Q kpɑ u bɛɛn torɑnu terɑsiɑ.




\par }\Chap{5}{\SH Yinni Gusunɔ, ɑ de su wurɑmɑ wunɛn mi
\par }
{\Q \VerseOne{1}Yinni Gusunɔ, ɑ yɑɑyo ye n sun deemɑ.

\par }{\Q A mɛɛrio ɑ wɑ nge mɛ sɑ wɑ̃ɑ sekuru sɔɔ.


\par }{\Q \VS{2}Bɛsɛn tem mɛ ɑ sun wɛ̃ mu kuɑ gɑbugim.

\par }{\Q Tɔn tukobɑ bɑ wɑ̃ɑ bɛsɛn diɑɔ.


\par }{\Q \VS{3}Bɛsɛn bɑɑbɑbɑ bɑ gu,

\par }{\Q mɑ bɛsɛn mɛrobu bɑ gɔminiru sɔ̃.

\par }{\Q Sɑ wɑ̃ɑ tundobu sɑri.


\par }{\Q \VS{4}Gobiyɑ sɑ rɑ kɔsie su sere bɛsɛn tiin dɔkɔn nim nɔ.

\par }{\Q Gobiyɑ sɑ rɑ mɑɑ kɑ bɛsɛn tem dɑ̃ɑ dwe.


\par }{\Q \VS{5}Wee, bɛsɛn yibɛrɛbɑ bɑ sun yoru diisiɑmɔ.

\par }{\Q Sɑ wɑsire, bɑ ǹ mɑɑ sun wɛ̃rɑbu wɛ̃ɛmɔ.


\par }{\Q \VS{6}Sɑ Asirigibu kɑ Egibitigibu dĩɑnu kɑnɑ.


\par }{\Q \VS{7}Wee, bɛsɛn bɑɑbɑbɑ bɑ kɔ̃sɑ kuɑ,

\par }{\Q ɑdɑmɑ bɑ ǹ mɑɑ kɑ sun wɑ̃ɑ.

\par }{\Q Bɛsɛrɑ sɑ yen wɑhɑlɑ sɔɔwɑ.


\par }{\Q \VS{8}Yobɑ bɑ kuɑ bɛsɛn yinnibu.

\par }{\Q Goo mɑɑ sɑri wi u koo sun wɔrɑ ben nɔmɑn di.


\par }{\Q \VS{9}Sɑ rɑ bɛsɛn wɑ̃ɑru kɑri bɔriewɑ,

\par }{\Q domi sɑ rɑ kɑ yibɛrɛbɑ tɑbu kowɑ gbɑburɔ

\par }{\Q su sere wɑ su di.


\par }{\Q \VS{10}Gɔ̃ɔrun sɔ̃ bɛsɛn wɑsi swĩɑ nge pɛ̃ɛ wɔ̃ɔ yeru.


\par }{\Q \VS{11}Bɑ tɔn kurɔbu kɑ wɔndiɑbɑ gɑbirimɔ

\par }{\Q Yudɑn tem kpuro sɔɔ kɑ sere Yerusɑlɛmuɔ.


\par }{\Q \VS{12}Bɑ bɛsɛn wirugibu mwɛɛrɑ bɑ soorɑ doke.

\par }{\Q Bɑ ǹ durɔ tɔkɔnu bɛɛrɛ wɛ̃.


\par }{\Q \VS{13}Bɑ bɛsɛn ɑluwɑɑsibɑ mwɛɛrɑ nge yobu bu kɑ som nɑm.

\par }{\Q Mɑ bibɑ dɑ̃ɑ gurɑmɔ bɑ wɔrukumɔ yen bunum sɔ̃.


\par }{\Q \VS{14}Bɛsɛn bukurobu bɑ ku rɑ mɑɑ sinɛ

\par }{\Q bu siribu ko siri yerɔ.

\par }{\Q Mɛyɑ bɛsɛn ɑluwɑɑsibɑ bɑ ku rɑ mɑɑ womusu ko.


\par }{\Q \VS{15}Bɛsɛn nuku dobu bu kpɑ.

\par }{\Q Bɛsɛn nuku dobun yɑɑbu gɔsirɑ nuku sɑnkirɑnu.


\par }{\Q \VS{16}Bɛsɛn bɛɛrɛ yɑ kpɑ.

\par }{\Q Annɑ ɑ wɑhɑlɑ bɑkɑ wɑ torɑ ni sɑ kuɑn sɔ̃.


\par }{\Q \VS{17}Gisɔ sɑ nuki sɑnkire,

\par }{\Q mɑ sɑ nɔni yĩresu kokumɔ,


\par }{\Q \VS{18}yèn sɔ̃ guu te bɑ mɔ̀ Siɔni tɑ kuɑ bɑnsu,

\par }{\Q mɑ tɑ kuɑ gbeeku bɔ̃nun wɑ̃ɑ yeru.


\par }{\Q \VS{19}Adɑmɑ wunɛ Yinni Gusunɔ, ɑ sɑ̃ɑwɑ sunɔ.

\par }{\Q Kɑɑ n bɑndu diiwɑ sere kɑ bɑɑdommɑɔ.


\par }{\Q \VS{20}Kɑɑ n sun deriwɑ n kɑ tɛ?

\par }{\Q Mbɑn sɔ̃nɑ kɑɑ n sun duɑri sere kɑ bɑɑdommɑɔ.


\par }{\Q \VS{21}Yinni Gusunɔ, ɑ̀ n nɛɛ, su wurɑmɑ wunɛn mi,

\par }{\Q sɑ ko wurɑmɑ.

\par }{\Q A de bɛsɛn wɑ̃ɑru tu wurɑmɑ nge yellu.


\par }{\Q \VS{22}Kɑɑ n kɑ sun mɔru bɑkɑ sɑ̃ɑwɑ?

\par }{\Q Kɑɑ n sun deriwɑ mɑm mɑm?


\par }