\NormalFont\ShortTitle{Nɑhumu}

{\MT NAHUMU

\par }{\IP Nɑhumu u sɔ̃ɔsimɔ win tireru sɔɔ torɑ ni Ninifugibu bɑ mɔ̀. Yen sɔ̃nɑ u bu sɔ̃ɔmɔ mɑ bɑ koo ben wuu ge wɔri bu kpeerɑsiɑ. Yenibɑ kpuro sɔɔ, Gusunɔ u koo be bɑ nùn nɑɑnɛ sɑ̃ɑ wɔnwɔndu kɑ durom kuɑ sɑnɑm mɛ u koo Asirigibu siri.

\par }{\IS Tire ten kpunɑɑ

\par }{\IQ 1. Gɑrin wiru, wiru 1:1.

\par }{\IQ 2. Gusunɔn yiiko, wiru 1:2-8.

\par }{\IQ 3. Gusunɔn siribu, wiru 1:9n di sere wiru 2:3.

\par }{\IQ 4. Ninifu yɑ koo kɑm ko, wiru 2:4n di sere wiru 3:19.

\par }{\IE \par }


\ChapOne{1}{\PP \VerseOne{1}Gɑri wee yi Yinni Gusunɔ u geruɑ wuu ge bɑ mɔ̀ Ninifun sɔ̃. Nɑhumu Ɛlikosigiiwɑ Gusunɔ u derɑ u yi wɑ kɑ̃siru sɔɔ mɑ u yoruɑ.


\par }{\SH Yinni Gusunɔ u do u sɛ̃
\par }
{\Q \VS{2}Yinni Gusunɔ u sɑ̃ɑwɑ nisinugii.

\par }{\Q U rɑ mɔru kɔsie.

\par }{\Q Win mɔru yɑ kpɑ̃.

\par }{\Q U rɑ win yibɛrɛbɑ mɔru kɔsie.

\par }{\Q U ku rɑ bu suuru kue.


\par }{\Q \VS{3}U ku rɑ toro deri u kun nùn sɛɛyɑsie.

\par }{\Q Adɑmɑ u ku rɑ mɔru se fuuku.

\par }{\Q Win dɑm mu kpɑ̃.

\par }{\Q Ù n sĩimɔ, woo gunɑ yɑ rɑ n seewɑwɑ,

\par }{\Q kpɑ guru winu nu n sɑ̃ɑ nge win nɑɑsun tuɑ.


\par }{\Q \VS{4}Ù n nim wɔ̃ku gbɑ̃re, gɑ rɑ gberewɑ.

\par }{\Q U rɑ dɑɑnu kpuron nim gberɑsiewɑ,

\par }{\Q kpɑ yɑkɑ si su wɑ̃ɑ Bɑsɑniɔ kɑ Kɑɑmɛlin gɑ̃ɑnɔ su gberɑ,

\par }{\Q kpɑ dɑ̃ɑ wɛ̃ɛ si su wɑ̃ɑ Libɑniɔ su dɛllɑ.


\par }{\Q \VS{5}U derɑ guunu bɑ̃ɑrimɔ.

\par }{\Q Mɑ gungunu diirimɔ.

\par }{\Q Mɑ tem kɑ mɛn tɔmbu bɑ yiiyɑrɑmɔ win wuswɑɑɔ.


\par }{\Q \VS{6}Wɑrɑ u koo kpĩ u yɔ̃rɑ u win mɔru mɑ.

\par }{\Q Wɑrɑ u koo kɑ win mɔru gɑbirinɑ.

\par }{\Q Win mɔru yɑ rɑ pusiwɑ nge dɔ̃ɔ.

\par }{\Q Wee yɑ kpenu bɛsukumɔ.


\par }{\Q \VS{7}Yinni Gusunɔ u sɑ̃ɑwɑ tɔn geo.

\par }{\Q U sɑ̃ɑwɑ be bɑ wɑ̃ɑ wɑhɑlɑ sɔɔn kuku yeru.

\par }{\Q Be bɑ nùn nɑɑnɛ sɑ̃ɑ, berɑ u rɑ nɔɔri.


\par }{\Q \VS{8}U koo Ninifu kpeerɑsiɑ mɑm mɑm kɑ nim bɑkɑm,

\par }{\Q kpɑ u win yibɛrɛbɑ nɑɑ girɑ sere gɔribun wɑ̃ɑ yerɔ yɑm wɔ̃kuru sɔɔ.


\par }{\SH Gɑri yi Gusunɔ u geruɑ
\par }
{\SHB Yudɑ kɑ Ninifun sɔ̃
\par }
{\Q \VS{9}Mbɑ i Yinni Gusunɔ bwisikusimɔ.

\par }{\Q Wiyɑ u rɑ kɑm koosie mɑm mɑm.

\par }{\Q Bɑ ku rɑ nɔni swɑ̃ɑru wɑ nɔn yiruse.


\par }{\Q \VS{10}Yibɛrɛ be, bɑ sɑ̃ɑ nge sɑ̃ki kɔkɔnu,

\par }{\Q bɑ rɑ tɑm nɔ sere mu bu go.

\par }{\Q Kɑ mɛ, bɑ koo dɔ̃ɔ mwɑɑrɑwɑ mɑm mɑm nge yɑkɑ gbebusu.


\par }{\Q \VS{11}Ninifu, wunɛn min diyɑ goo u yɑrɑ

\par }{\Q wi u Gusunɔ kɔ̃sɑ bwisikusimɔ,

\par }{\Q mɑ u kĩ u nùn seesi.


\par }{\Q \VS{12}Yinni Gusunɔ u Yudɑbɑ sɔ̃ɔwɑ u nɛɛ,

\par }{\Q bɑɑ bɛɛn yibɛrɛbɑ bɑ̀ n dɑbi ɑmɔ,

\par }{\Q mɑ bɑ dɑm mɔ ɑmɔ,

\par }{\Q kɑ mɛ, kon bu gowɑ mɑm mɑm.

\par }{\Q Nɑ bɛɛ sekuru doke.

\par }{\Q Nɑ ǹ mɑɑ wuremɔ n bɛɛ kuɑ nge mɛ.


\par }{\Q \VS{13}Kon ben yoo te bɑ bɛɛ diisiɑmɔ kpeerɑsiɑ.

\par }{\Q Kon ten yɔni kɑsuku.


\par }{\Q \VS{14}Bɛɛ Ninifugibu, wee ye nɛ, Yinni Gusunɔ nɑ geruɑ bɛɛn sɔ̃.

\par }{\Q Nɑ nɛɛ, i ǹ bweseru wɑsi

\par }{\Q te tɑ koo bɛɛn yĩsiru sɔbe.

\par }{\Q Kon bɛɛn bwɑ̃ɑroku dɑ̃ɑginu kɑ sisuginu kpuro wunɑ bɛɛn bũu dirun di,

\par }{\Q kpɑ n bɛɛn sikɑ sɔɔru ko.

\par }{\Q Domi i ǹ sɑ̃ɑ gɑ̃ɑnu.




\par }\PoetryChap{2}{\Q \VerseOne{1}Bɛɛ Yudɑbɑ, wee goo u nɑ guunu wɔllɔ

\par }{\Q u bɔri yɛndun lɑbɑɑri geɑ kpɑrɑmɔ.

\par }{\Q Yen sɔ̃, i bɛɛn tɔ̃ɔ bɑkɑ ni i rɑ rɑɑ di Yinni Gusunɔn sɔ̃ dio.

\par }{\Q I bɛɛn nɔɔ mwɛɛnu yibio.

\par }{\Q Domi tɔn kɔ̃so wi, u ǹ mɑɑ wee bɛɛn suunu sɔɔ.

\par }{\Q Nɑ nùn kpeerɑsiɑwɑ mɑm mɑm.


\par }{\Q \VS{2}Bɛɛ Ninifugibu, kɑm koosio u bɛɛ wɔrim wee.

\par }{\Q Yen sɔ̃, i bɛɛn gbɑ̃rɑru mɑruo,

\par }{\Q kpɑ i bɛɛn swɛɛ kɔ̃su.

\par }{\Q I sɔɔru koowo,

\par }{\Q kpɑ i wɔrugɔru sɔ̃ɔsi kɑ bɛɛn dɑm kpuro.


\par }{\Q \VS{3}Wee Yinni Gusunɔ u Yɑkɔbun bweseru, Isirelibɑ ben bɛɛrɛ wesiɑmɔ,

\par }{\Q be, be yibɛrɛbɑ bɑ wɔri bɑ ben yɑ̃nu gurɑ

\par }{\Q nge mɛ bɑ rɑ resɛm kɑ̃ɑsi yɑkiri.


\par }{\SH Bɑ Ninifu wɔri
\par }
{\SHB bɑ yen yɑ̃nu gurɑ
\par }
{\Q \VS{4}Ninifun yibɛrɛbɑn tɑbu durɔ dɑmgibun tɛrɛnu nu sɔ̃ri.

\par }{\Q Mɑ bɑ yɑ̃ɑ wunɔmginu doke.

\par }{\Q Tɑbun tɔ̃ru tɑ̀ n turɑ,

\par }{\Q ben tɑbu kɛkɛ be dumi gɑwe

\par }{\Q yi rɑ kurɑmɛwɑ yi n bɑllimɔ nge dɔ̃ɔ buri,

\par }{\Q kpɑ bɑ n yɑɑsi fĩɑmɔ.


\par }{\Q \VS{5}Bɑ tɑbu kɛkɛbɑ yɑkiɑmɔ swɛɛ sɔɔ nge wiirobu.

\par }{\Q Bɑ dɑɑmɔ bɑtumɑ kpuro sɔɔ kɑ dɑm.

\par }{\Q À n bu wɑ, ɑ rɑ n tɑmɑɑ dɔ̃ɔ yɑriyɑ.

\par }{\Q Kpɑ bɑ n duki mɔ̀ nge guru mɑɑkinu.


\par }{\Q \VS{6}Ninifun sinɑ boko u win tɑbu durɔ dɑmgibu yɑɑyɑ u sokumɔ.

\par }{\Q Adɑmɑ be wee, bɑ sĩimɔ bɑ bɑ̃ɑrimɔ.

\par }{\Q Ben yibɛrɛbɑ bɑ sɛnde bɑ kɑ dɔɔ wuun gbɑ̃rɑru giɑ.

\par }{\Q Mɑ bɑ tii kuku yenu kuɑ.


\par }{\Q \VS{7}Subɑru sɔɔ, bɑ dɑɑnun swɛɛ kɛniɑ,

\par }{\Q mɑ sinɑ kpɑɑrɑ wɔrukɑ.


\par }{\Q \VS{8}Bɑ Ninifu ye mwɑ bɑ yen yɑ̃nu gurɑ bɑ kɑ doonɑ.

\par }{\Q Yen tɔn kurɔbu bɑ sumɔ nge kpɑrukonu,

\par }{\Q mɑ bɑ toronu soomɔ.


\par }{\Q \VS{9}Ninifu ye, yɑ sɑ̃ɑwɑ nge nim bwee bɑkɑru

\par }{\Q tèn nim mu gɛ̃ɛrɑ mu doonɑ.

\par }{\Q Mɑ nɔɔgirɑ nɔɔrɑmɔ tɑ mɔ̀,

\par }{\Q i yɔ̃ro, i yɔ̃ro.

\par }{\Q Adɑmɑ goo kun yɔ̃re.


\par }{\Q \VS{10}I sii geesu kɑ wurɑ guro.

\par }{\Q Ben dukiɑ yɑ ǹ nɔru mɔ.

\par }{\Q Dukiɑ bwese bwesekɑwɑ bɑ mɔ.


\par }{\Q \VS{11}Bɑ gurɑmɔ, bɑ goomɔ, bɑ sɑnkumɔ.

\par }{\Q Tɔmbu kpuron gɔmɑ dwiiyɑ.

\par }{\Q Ben dũunu soonɑmɔ, mɑ ben dɑm doonɑ.

\par }{\Q Be kpuron wuswɑɑ burisinɛ.


\par }{\SH Ninifu yɑ sɑ̃ɑwɑ
\par }
{\SHB nge gbee sunɔ ge bɑ kɑmiɑ
\par }
{\Q \VS{12}Mɑnɑ Ninifu ye, yɑ wɑ̃ɑ tɛ̃,

\par }{\Q ye, ye yɑ rɑɑ sɑ̃ɑ nge gbee sinɑnsun wɑ̃ɑ yeru,

\par }{\Q mi gbee sunɔ dwɑɑ kɑ ninu kɑ binu nu rɑ n bɔsu,

\par }{\Q goo ku rɑ mɑɑ nu nɑre,


\par }{\Q \VS{13}kpɑ dwɑɑ ye, yu yen kurɔbu kɑ yen binu yɑɑ goowɑ,

\par }{\Q kpɑ yu wɑ̃ɑ yee te yɑɑ yibiɑ.


\par }{\Q \VS{14}Gusunɔ wɔllu kɑ tem Yinni u nɛɛ, nɛ wee.

\par }{\Q Nɛnɑ nɑ sɑ̃ɑ yen yibɛrɛ.

\par }{\Q Kon de yen tɑbu kɛkɛbɑ bu dɔ̃ɔ mwɑɑrɑ.

\par }{\Q Kon de bu yen bibu go tɑbu sɔɔ.

\par }{\Q Kon de yu ku mɑɑ tɔmbun yɑ̃nu gurɑ.

\par }{\Q Goo kun mɑɑ yen sɔmɔbun nɔɔ nɔɔmɔ.




\par }\Chap{3}{\SH Bɑ Ninifu kɑm koosiɑ
\par }
{\Q \VerseOne{1}Ninifugibɑ kuɑ bɔ̃rurobu.

\par }{\Q Domi bɑ sɑ̃ɑwɑ tɔn gowobu.

\par }{\Q Bɑ weesu yibɑ.

\par }{\Q Mɑ bɑ kuurɑmɔ kɑ gbɑnɑ.

\par }{\Q Bɑ rɑ n tɔmbun yɑ̃nu gurɑmɔwɑ.


\par }{\Q \VS{2}Wee sɛnɑn dɑmusu nɔɔrɑmɔ wuu ge sɔɔ.

\par }{\Q Wee tɑbu kɛkɛbɑn uruun wɔkinu nɔɔrɑmɔ,

\par }{\Q mɑ dumi yi yi gɑwe yi yɔ̃ɔkumɔ.


\par }{\Q \VS{3}Mɑɑsɔbu bɑ wee,

\par }{\Q bɑ tɑkobibɑ kɑ yɑɑsi nɛni yi bɑllimɔ.

\par }{\Q Wee bɑ tɔmbu mɛɛrɑ kuɑ,

\par }{\Q mɑ gonu tɛrie bɑɑmɑ, nu ǹ gɑrirɔ.

\par }{\Q Mɑ bɑ nu wɔrikimɔ.


\par }{\SH Bɑ Ninifu sekuru doke
\par }
{\Q \VS{4}Ninifu yɑ sɑ̃ɑwɑ nge kurɔ sɑkɑrɑ kowo kpoko.

\par }{\Q Yɑ bwese dɑbinu yoru diisiɑ yen burɑm kɑ yen sɔrorun sɔ̃.


\par }{\Q \VS{5}Yen sɔ̃nɑ nɛ Gusunɔ, wɔllu kɑ tem Yinni, kon ye wɔrimɑ.

\par }{\Q Kon yen yɑberu gbɑbiɑ n kɑ yen wuswɑɑ wukiri,

\par }{\Q kpɑ n yen tereru bwesenu sɔ̃ɔsi,

\par }{\Q kpɑ yu sekuru wɑ.


\par }{\Q \VS{6}Kon ye kubɑnu sure, kpɑ tɔmbu bu ye kɑ.


\par }{\Q \VS{7}Sɑɑ yerɑ wi u ye wɑ u koo dukɑ su,

\par }{\Q kpɑ u nɛɛ, Ninifu yɑ kuɑ bɑnsu.

\par }{\Q Wɑrɑ u koo ye wɔnwɔndu kuɑ.

\par }{\Q Mɑnɑ kon bu wɑ be bɑ koo ye nukuru yɛmiɑsiɑ.


\par }{\SH Ninifu yɑ koo kowɑ
\par }
{\SHB nge Tebɛsi
\par }
{\Q \VS{8}Tebɛsi yɑ wɑ̃ɑ Nilun nim swɛɛ yi bɑ gbɑn bɔkuɔ.

\par }{\Q Nim mu kɑ ye sikerenɛ.

\par }{\Q Mɑ mu sɑ̃ɑ yen gbɑ̃rɑru.

\par }{\Q Ninifu, ɑ tɑmɑɑ ɑ Tebɛsi ye sɑnɔ kere?


\par }{\Q \VS{9}Etiopigibu kɑ Egibitigibɑ bɑ sɑ̃ɑ yen dɑm.

\par }{\Q Putigibu kɑ Libigibu bɑ sɑ̃ɑwɑ yen somiɔbu.


\par }{\Q \VS{10}Kɑ mɛ kpuro, yen tii yɑ yoru dɑ.

\par }{\Q Bɑ ye mwɑ mɑ bɑ yen bibu go swɛɛ kpuro sɔɔ.

\par }{\Q Bɑ yen wirugibu tɛtɛ toosi,

\par }{\Q mɑ bɑ yen dɑmgibu mwɛɛrɑ bɑ yɔni doke.


\par }{\Q \VS{11}Wunɛ Ninifu, kɑɑ nɔni sɔ̃ɔrɑwɑ,

\par }{\Q kpɑ ɑ n sɑ̃ɑ nge wi u tɑm goore,

\par }{\Q kpɑ ɑ kuku yeru kɑsu yibɛrɛbɑn sɔ̃ ɑ kuke.


\par }{\Q \VS{12}Sɑɑ ye sɔɔ, wunɛn gbɑ̃rɑnu kpuro nu ko n sɑ̃ɑwɑ nge dɑ̃ɑ nìn mɑrum mu ye.

\par }{\Q Bɑ̀ n mu sirɑ kpɑ mu wɔri wi u koo mu din nɔɔwɔ.


\par }{\Q \VS{13}Wee wunɛn tɔmbu bɑ sɑ̃ɑ nge tɔn kurɔbu wunɛn suunu sɔɔ.

\par }{\Q Wunɛn tem wusun kɔnnɔsu su kɛniɑrɑ mɑm mɑm yibɛrɛbɑn wuswɑɑɔ.

\par }{\Q Mɑ dɔ̃ɔ u sin kɔkɔrɔbɑ di.


\par }{\Q \VS{14}Bɛɛ Ninifugibu, i nim tɑkirio i yi.

\par }{\Q Domi bɑ koo bɛɛn wuu tɑrusi.

\par }{\Q I bɛɛn gbɑ̃rɑrun dɑm sosio.

\par }{\Q I birikibɑ muro kpɑ i sɔndu tɑɑku i kɑ tu bɑni.


\par }{\Q \VS{15}Bɑɑ ì n yebɑ kpuro kuɑ,

\par }{\Q kɑ mɛ, dɔ̃ɔ u koo nɑ u bɛɛ di,

\par }{\Q ǹ kun mɛ bu bɛɛ go kɑ tɑkobi.

\par }{\Q Bɑ koo bɛɛ kpeerɑsiɑwɑ nge mɛ twee yi rɑ dɑ̃ɑ wurusu di.

\par }{\SH Bɑ Ninifun tɔmbu kpuro go
\par }
{\Q Wee, i dɑbiɑ nge twee.


\par }{\Q \VS{16}Bɛɛn tenkubɑ bɑ kperi dɑbiru kere.

\par }{\Q Adɑmɑ be kpuro bɑ doonɑ

\par }{\Q nge twee yi yi yɔ̃ɔwɑ.


\par }{\Q \VS{17}Bɛɛn kɔ̃sobu bɑ dɑbi nge gbɑbu swɛ̃ɛ.

\par }{\Q Bɛɛn sɔm kowobu bɑ dɑbi nge twee

\par }{\Q yi yi sinɑ dɑ̃ɑ kikisɔ bururu.

\par }{\Q Adɑmɑ ye sɔ̃ɔ u yɑrɑ mɑ yi yɔ̃ɔwɑ yi doonɑ,

\par }{\Q bɑ ǹ tubɑ mi yi dɑ.


\par }{\Q \VS{18}Wunɛ Asirin sinɑ boko,

\par }{\Q wee wunɛn kpɑrobu bɑ dom yĩbirimɔ.

\par }{\Q Wunɛn tɑbu durɔ dɑmgibu bɑ ǹ mɑɑ wɑsi.

\par }{\Q Mɑ wunɛn tɔmbu bɑ yɑrinɛ yɑm kpuro guunu wɔllɔ,

\par }{\Q goo sɑri wi u koo bu kpɑɑsinɑ.


\par }{\Q \VS{19}Goo kun wunɛn mɛɛrɑ ye nɔɔrimɔ.

\par }{\Q Yɑ koo nun gowɑ.

\par }{\Q Wi u nuɑ ye yɑ nun deemɑ, u koo tɑkɑ kowɑ nuku dobun sɔ̃.

\par }{\Q Domi goo sɑri wi ɑ ǹ nɔni sɔ̃ɔwɑ.


\par }